# verses

text:
გააჩინა ღმერთმა მყარი და გაჰყარა ერთმანეთისგან წყალი,<br/>რომელიც არის მყარს ქვემოთ, და წყალი, რომელიც არის მყარს ზემოთ. და იქმნა<br/>ასე.


text:
თქვა ღმერთმა: აღმოაცენოს მიწამ მცენარეული - ბალახი,<br/>თესლის მთესველი, ხე ნაყოფიერი, თესლოვანი ნაყოფის მომტანი მიწაზე თავისი<br/>გვარისდა მიხედვით. და იქმნა ასე.


text:
წარმოშვა მიწამ მცენარეული - ბალახი, თესლის მთესველი<br/>თავისი გვარისდა მიხედვით, და ხე, თესლოვანი ნაყოფის მომტანი, თავისი<br/>გვარისდა მიხედვით.


text:
თქვა ღმერთმა: იყოს მნათობები ცის მყარზე დღისა და ღამის<br/>გასაყრელად, დროჟამის აღმნიშვნელად - დღეებისა და წელიწადებისა;


text:
გააჩინა ღმერთმა ორი მთავარი მნათობი, - დიდი მნათობი<br/>დღის განმგებლად და მცირე მნათობი ღამის განმგებლად - და ვარსკვლავები.<br/>


text:
თქვა ღმერთმა: აფუთფუთდეს წყალში სულდგმული; მიწის ზემოთ<br/>კი, ცის მყარზე, ფრინველმა იფრინოს. და იქმნა ასე.


text:
შექმნა ღმერთმა დიდი თევზები და ყოველი სულდგმული,<br/>მცურავი თავ-თავისი გვარისდა მიხედვით, რაც-კი წყალში ფუთფუთებს, და ყველა<br/>ფრთოსანი თავ-თავისი გვარისდა მიხედვით. დაინახა ღმერთმა, რომ კარგი იყო.<br/>


text:
აკურთხა ღმერთმა ისინი და თქვა: ინაყოფიერეთ და იმრავლეთ,<br/>აავსეთ ზღვები. ფრინველებმა იმრავლონ მიწაზე.


text:
თქვა ღმერთმა: წარმოშვას მიწამ სულდგმული თავთავისი<br/>გვარისდა მიხედვით - პირუტყვი, ქვემძრომი და მიწის მხეცები თავ-თავისი<br/>გვარისდა მიხედვით. და იქმნა ასე.


text:
გააჩინა ღმერთმა ნადირი თავ-თავისი გვარისდა მიხედვით,<br/>საქონელი თავ-თავისი გვარისდა მიხედვით და ქვემძრომი თავ-თავისი გვარისდა<br/>მიხედვით. დაინახა ღმერთმა, რომ კარგი იყო.


text:
თქვა ღმერთმა: გავაჩინოთ კაცი ჩვენს ხატად, ჩვენს<br/>მსგავსებად. ეპატრონოს ზღვაში თევზს, ცაში ფრინველს, პირუტყვს, მთელს<br/>დედამიწას და ყველა ქვემძრომს, რაც კი მიწაზე დახოხავს.


text:
აკურთხა ღმერთმა ისინი და უთხრა: ინაყოფიერეთ და<br/>იმრავლეთ, აავსეთ დედამიწა, დაეუფლეთ მას, ეპატრონეთ ზღვაში თევზს, ცაში<br/>ფრინველს, ყოველ ცხოველს, რაც კი დედამიწაზე დახოხავს.


text:
თქვა ღმერთმა: აჰა, მომიცია თქვენთვის ყოველი ბალახი,<br/>თესლის მთესველი, რაც კი დედამიწის ზურგზეა, და ყოველი ნაყოფიერი ხე,<br/>თესლის მთესველი. ეს იყოს თქვენი საზრდო.


text:
მიწის ყველა მხეცს, ცის ყველა ფრინველს, ყველა ქვემძრომს,<br/>რასაც კი სიცოცხლის სული უდგას, მწვანე ბალახი ჰქონდეს საჭმელად. და იქმნა<br/>ასე.


text:
დაინახა ღმერთმა ყოველივე, რაც გააჩინა, და აჰა, ძალიან<br/>კარგი იყო. იყო საღამო, იყო დილა - მეექვსე დღე.


text:
გაასრულა ღმერთმა მეექვსე დღეს თავისი საქმე, რაც<br/>გააკეთა, და დაისვენა მეშვიდე დღეს ყოველი საქმისგან, რაც გააკეთა.


text:
აკურთხა ღმერთმა მეშვიდე დღე და წმიდაჰყო იგი, რადგან ამ<br/>დღეს დაისვენა ღმერთმა ყოველი საქმისგან, რასაც ქმნიდა ღმერთი და აკეთებდა.


text:
ჯერ კიდევ მინდვრის ბუჩქიც არ იყო დედამიწაზე, ერთი ღერი<br/>ბალახიც არ იყო აღმოცენებული, რადგან არ უწვიმებია უფალ ღმერთს დედამიწაზე<br/>და კაცი (ადამი) არ იყო, რომ მიწა დაემუშავებინა.


text:
გამოსახა უფალმა ღმერთმა ადამი (კაცი) მიწის მტვერისაგან<br/>და შთაბერა მის ნესტოებს სიცოცხლის სუნთქვა და იქცა ადამი ცოცხალ არსებად.


text:
აღმოაცენა უფალმა ღმერთმა მიწიდან ყოველი ხე, სანახავად<br/>საამო და საჭმელად ვარგისი, შუაგულ ბაღში კი ხე სიცოცხლისა და ხე კეთილის<br/>და ბოროტის შეცნობისა.


text:
გამოსახა უფალმა ღმერთმა მიწისაგან ველის ყველა ცხოველი<br/>და ცის ყველა ფრინველი და მიჰგვარა ადამს, რომ ენახა, რას დაარქმევდა.<br/>რომელ სულდგმულს რას დაარქმევდა ადამი, მისი სახელიც ის იქნებოდა.


text:
დაარქვა ადამმა სახელი ყველა პირუტყვს, ცის ფრინველს და<br/>ველის ყველა ცხოველს. მაგრამ ადამს არ გამოუჩნდა შემწე, მისი შესაფერი.


text:
უფალმა ღმერთმა ძილქუში მოჰგვარა ადამს და რა დაეძინა,<br/>გამოუღო ერთი ნეკნი და მის ადგილას ხორცი ჩაუდო.<br/>


text:
თქვა ადამმა: ეს კი მართლაც ძვალია ჩემი ძვალთაგანი და<br/>ხორცი ჩემი ხორცთაგანი. დედაკაცი ერქვას მას, რაკი კაცისგან არის<br/>გამოღებული.


text:
გველი ყველაზე ცბიერი იყო ველურ ცხოველთა<br/>შორის, რომლებიც უფალმა გააჩინა. უთხრა გველმა დედაკაცს: მართლა გითხრათ<br/>ღმერთმა, ბაღის არცერთი ხის ნაყოფი არ შეჭამოთო?<br/>


text:
ოღონდ შუაგულ ბაღში რომ ხე დგას, იმის ნაყოფს ნუ შეჭამთ,<br/>გვითხრა ღმერთმა; არ გაეკაროთ, თორემ მოკვდებითო.


text:
მაგრამ იცის ღმერთმა, რომ როგორც კი შეჭამთ, თვალი<br/>აგეხილებათ და შეიქნებით ღმერთივით კეთილისა და ბოროტის შემცნობელნი.


text:
როცა დაინახა დედაკაცმა, რომ კარგი იყო საჭმელად ის ხე,<br/>რომ თვალწარმტაცი და საამური სანახავი იყო, მოწყვიტა ნაყოფი და შეჭამა.<br/>მისცა თავის კაცს და კაცმაც შეჭამა.


text:
აეხილათ თვალი ორივეს და მიხვდნენ, რომ შიშველნი იყვნენ.<br/>გადააკერეს ლეღვის ფოთლები და არდაგები გაიკეთეს.


text:
მოესმათ ხმა უფალი ღმერთისა, რომელიც საღამო ხანს ბაღში<br/>მიმოდიოდა, და დაემალნენ უფალ ღმერთს ადამი და მისი დედაკაცი ბაღის ხეებს<br/>შორის.


text:
უთხრა უფალმა ღმერთმა გველს: რაკი ეს ჩაიდინე, წყეულიმც<br/>იყავ ყველა პირუტყვს შორის, ყველა გარეულ ცხოველს შორის! მუცლით იხოხე და<br/>მტვერი ჭამე მთელი სიცოცხლე.


text:
მტრობას ჩამოვაგდებ შენსა და დედაკაცს შორის, შენს თესლსა<br/>და დედაკაცის თესლს შორის: ის თავს გიჭეჭყავდეს, შენ კი ქუსლს უგესლავდე!


text:
დედაკაცს უთხრა: სატანჯველს გაგიმრავლებ და გაგიძნელებ<br/>ორსულობას, ტანჯვით შობ შვილებს. ქმრისკენ გექნება ლტოლვა, ის კი იბატონებს<br/>შენზე.


text:
ადამს უთხრა: რაკი შენს დედაკაცს დაუჯერე და შეჭამე ხის<br/>ნაყოფი, რომლის ჭამა აკრძალული მქონდა შენთვის, მიწა დაიწყევლოს შენს გამო:<br/>ტანჯვით მიიღებდე მისგან საზრდოს მთელი სიცოცხლე.


text:
პიროფლიანი ჭამდე პურს, ვიდრე მიწად მიიქცეოდე, რადგან<br/>მისგანა ხარ აღებული, რადგან მტვერი ხარ და მტვრადვე მიიქცევი.


text:
თქვა უფალმა ღმერთმა: აჰა, გახდა ადამი როგორც ერთი<br/>ჩვენთაგანი, შემცნობელი კეთილისა და ბოროტისა. არ გაიწოდოს ახლა ხელი და არ<br/>მოწყვიტოს სიცოცხლის ხის ნაყოფიც, არ შეჭამოს და მარადიულად არ იცოცხლოს.


text:
განდევნა ადამი, ედემს კი აღმოსავლეთით ქერუბიმები და<br/>ცეცხლოვანი, მბრუნავი მახვილი დაუყენა, რათა სიცოცხლის ხესთან მისასვლელი<br/>დაეცვათ.


text:
შეიცნო ადამმა ევა, თავისი დედაკაცი.<br/>დაორსულდა ევა და შვა კაენი და თქვა: კაცი შემეძინა უფლისაგან.<br/>


text:
თუ სიკეთის მქნელი ხარ, განა თავაწეული არ უნდა იყო? თუ<br/>სიკეთის მქნელი არა ხარ, ცოდვა ჩასაფრებულია კართან, შენსკენ აქვს მას<br/>ლტოლვა, შენ კი იბატონე მასზე.


text:
უთხრა კაენმა თავის ძმას, აბელს: გავიდეთ ველად. და როცა<br/>ველად იყვნენ, დაეცა კაენი აბელს და მოკლა.


text:
ამიერიდან დაწყევლილი ხარ მიწისაგან, რომელმაც გახსნა<br/>პირი, რათა მიეღო შენი ძმის სისხლი შენი ხელიდან.


text:
დაამუშავებ მიწას, მაგრამ აღარ მოგცემს იგი თავის ძალას;<br/>დევნილი და მიუსაფარი შეიქნები ამ ქვეყანაზე.


text:
აჰა, მაგდებ დღეს მიწის პირისაგან და უნდა მივეფარო შენს<br/>სახეს; დევნილი და მიუსაფარი ვიქნები ამქვეყნად და ყოველ შემხვედრს<br/>შეეძლება ჩემი მოკვლა.


text:
უთხრა უფალმა: ამიტომაც შვიდწილად მიეზღვება კაენის<br/>მკვლელს. დაადო უფალმა ნიშანი კაენს, რომ ვერ მოეკლა იგი ყოველ შემხვდურს.


text:
შეიცნო კაენმა თავისი დედაკაცი. დაორსულდა ქალი და შვა<br/>ენოქი. გააშენა კაენმა ქალაქი და უწოდა ამ ქალაქს შვილის სახელი - ენოქი.


text:
უთხრა ლამექმა თავის ცოლებს, ყადას და ცილას: ისმინეთ<br/>ჩემი, ლამექის ცოლებო, ყურად იღეთ ჩემი ნათქვამი: ჰო, მოვკალი კაცი ჩემდა<br/>სატკივრად, და ყმაწვილი - ჩემდა ჭირად.


text:
კვლავ შეიცნო ადამმა თავისი ცოლი; შვა ქალმა ვაჟი და<br/>უწოდა სახელად შეთი, რადგან: მომმადლაო უფალმა სხვა ნაშიერი ნაცვლად<br/>აბელისა, კაენმა რომ მოკლა.


text:
უწოდა მას სახელად ნოე. ასე თქვა: ეს გვანუგეშებს ჩვენს<br/>შრომასა და ჯაფაში ამ მიწაზე, რომელიც დასწყევლა უფალმა.


text:
დაინახეს ღვთისშვილებმა, რომ მშვენიერნი იყვნენ ადამიანთა<br/>ასულები და მოჰყავდათ ცოლად, ვისაც ვინ მოეწონებოდა.


text:
თქვა უფალმა ღმერთმა: არ დარჩება ჩემი სული ადამიანში<br/>საუკუნოდ, რადგან ხორცია იგი. იყოს მისი ხანი ასოცი წელი.


text:
ბუმბერაზები იყვნენ იმ ხანებში ქვეყნად და მას მერეც,<br/>როცა ღვთისშვილები შედიოდნენ ადამიანის ასულებთან, რომელნიც უშობდნენ მათ.<br/>ძლიერები იყვნენ ისინი, ძველთაგანვე სახელოვანი ხალხი.


text:
დაინახა უფალმა ღმერთმა, რომ იმატა ადამიანთა უკეთურებამ<br/>ამქვეყნად, რომ უკეთური იყო მუდამჟამს მათი ყოველი გულისთქმა.


text:
თქვა უფალმა: მიწის პირისაგან აღვგვი ადამიანს, რომელიც<br/>შევქმენი, ადამიანიდან დაწყებული პირუტყვამდე, ქვეწარმავლამდე, ცის<br/>ფრინველამდე, რადგან ვნანობ, რომ გავაჩინე.


text:
გადმოხედა ღმერთმა ქვეყანას და, აჰა, წარყვნილიყო იგი,<br/>რადგან გაერყვნა ყოველ ხორციელს თავისი ზნე ამ ქვეყანაზე.


text:
უთხრა ღმერთმა ნოეს: მოაწია ყოველი ხორციელის აღსასრულმა<br/>ჩემს წინაშე, რადგან აივსო ქვეყანა მათი უსამართლობით; და, აჰა, უნდა<br/>გავწყვიტო ისინი მთელი ქვეყნითურთ.


text:
ამგვარი უნდა ააგო იგი: სიგრძით სამასი წყრთა იყოს<br/>კიდობანი, სიგანით - ორმოცდაათი წყრთა, სიმაღლით - ოცდაათი წყრთა;


text:
სასინათლო გაუკეთე კიდობანს, ზემოდან ერთ წყრთაზე<br/>დაუტანე; კარი გვერდიდან შეაბი კიდობანს; ქვედა, მეორე და მესამე სართული<br/>გაუკეთე.


text:
აჰა, მოვავლენ წარღვნას ქვეყანაზე, რათა გაწყდეს<br/>ცისქვეშეთში ყოველი ხორციელი, რასაც კი სიცოცხლის სული უდგას; ყოველი<br/>მიწიერი უნდა განადგურდეს.


text:
ყოველგვარი ცხოველი, ყოველგვარი ხორციელი, ყველა<br/>წყვილ-წყვილად შეიყვანე კიდობანში, რათა შენთან ერთად გადარჩნენ;<br/>დედალ-მამალი იყოს.


text:
ყოველი გვარის ფრინველი, ყოველი გვარის პირუტყვი, ყოველი<br/>გვარის ქვეწარმავალი, ყველა წყვილ-წყვილად შემოგყვეს კიდობანში, რათა<br/>გადარჩნენ.


text:
უთხრა უფალმა ნოეს: შედი კიდობანში მთელი<br/>შენი სახლითურთ, რადგან მართალ კაცად გცანი ჩემს წინაშე ამ თაობაში.


text:
ყოველი წმიდა პირუტყვისგან შვიდ-შვიდი წაიყვანე, მამალი<br/>და დედალი; უწმიდური პირუტყვისგან - ორ-ორი, მამალი და დედალი.


text:
რადგან შვიდი დღის შემდეგ ორმოც დღესა და ორმოც ღამეს<br/>ვაწვიმებ ქვეყანაზე და წარვხოცავ მიწის პირისაგან ყოველ არსებას, რაც კი<br/>შემიქმნია.


text:
შევიდნენ ნოე და მისი შვილები, მისი ცოლი და მისი<br/>შვილების ცოლები კიდობანში, რომ განრიდებოდნვნ წარღვნას.


text:
ნოეს ცხოვრების მეექვსასე წელს, მეორე თვეს, თვის<br/>მეჩვიდმეტე დღეს, - ამ დღეს მოსკდნენ დიდი უფსკრულის წყაროები და გაიხსნენ<br/>ცათა სარკმელები.


text:
სწორედ ამ დღეს შევიდნენ კიდობანში ნოე, სემი, ქამი და<br/>იაფეთი - ნოეს შვილები და მათთან ერთად ნოეს ცოლი და მისი შვილების სამი<br/>ცოლი.


text:
ესენი და ყოველგვარი ცხოველი, ყოველგვარი პირუტყვი,<br/>ყოველგვარი ქვეწარმავალი, ყოველგვარი ფრინველი, ყოველი ჩიტი, ყოველი<br/>ფრთოსანი.


text:
მოვიდა დედალ-მამალი ყოველი ხორციელისგან და შევიდა,<br/>როგორც ღმერთს ჰქონდა ნაბრძანები მისთვის; და დაუგმანა მათ კარი უფალმა.


text:
მოისპო ყოველი ხორციელი, რაც კი იძვროდა ამქვეყნად, ფრინველი, პირუტყვი, მხეცი და ყოველი ქვეწარმავალი, მიწაზე მძრომელი, და ყოველი ადამიანი.<br/>


text:
აღიგავა ყოველი არსება, რაც კი მიწის პირზე იყო;<br/>ადამიანიდან დაწყებული პირუტყვამდე, ქვეწარმავლამდე, ცის ფრინველამდე -<br/>ყველაფერი აღიგავა პირისაგან მიწისა. გადარჩნენ მხოლოდ ნოე და მასთან ერთად<br/>კიდობანში მყოფნი.


text:
გაიხსენა ღმერთმა ნოე და ყოველი ცხოველი,<br/>ყოველი პირუტყვი, მასთან ერთად რომ იყო კიდობანში; და მოავლინა ღმერთმა<br/>ქვეყნად ქარი და დაყუდდა წყალი.


text:
ვერ იპოვა მტრედმა ბრჭყალის მოსაჭიდი და უკანვე მოუბრუნდა<br/>კიდობანში, რადგან ჯერ კიდევ იდგა წყალი მთელს მიწის პირზე; გაიწოდა ხელი<br/>ნოემ, აიყვანა იგი და შეიყვანა კიდობანში.


text:
დაუბრუნდა მტრედი საღამოჟამს და, აჰა, ზეთისხილის ნედლი<br/>რტო ეჭირა ნისკარტით. მიხვდა ნოე, რომ დამწდარიყო წყალი დედამიწაზე.


text:
ექვსასმეერთე წელს, პირველი თვის დამდეგს დაშრა წყალი<br/>ქვეყნად; ახადა ნოემ სახურავი კიდობანს და ხედავს, აჰა, გამშრალია მიწის<br/>პირი.


text:
ყველა ცხოველი შენთან მყოფი, ყველა ხორციელი, ფრინველი,<br/>პირუტყვი, და ყველა ქვეწარმავალი, მიწაზე მძრომელი, გამოიყვანე შენთან<br/>ერთად; მოეფინონ ქვეყანას, ინაყოფიერონ და გამრავლდნენ ქვეყნად.


text:
ყოველი ცხოველი, ყოველი პირუტყვი, ყოველი ქვეწარმავალი,<br/>მიწაზე მძრომელი, ყოველი ფრინველი, თავ-თავისი გვარისდა მიხედვით გამოვიდა<br/>კიდობნიდან.


text:
აუგო ნოემ სამსხვერპლო უფალს, თითო-თითო ამოარჩია ყოველი<br/>წმიდა პირუტყვიდან და ყოველი წმიდა ფრინველიდან და აღსავლენად მიიტანა<br/>სამსხვერპლოზე.


text:
იყნოსა უფალმა კეთილსურნელება და თქვა უფალმა თავისთვის:<br/>ამიერიდან აღარ დავწყევლი მიწას ადამიანის გამო, რადგან ბოროტისკენაა<br/>მიდრეკილი ადამიანის გულისთქმა მისი სიყრმიდანვე. მეტად აღარ გავანადგურებ<br/>ცოცხალ არსებას, როგორც მოვიქეცი.


text:
ვიდრე ქვეყანა იქნება - არც თესვა და მკა, არც<br/>ყინვა და სიცხე, არც ზაფხული და ზამთარი, არც დღე და ღამე არ გაუქმდება.


text:
თქვენი შიში და ძრწოლა ჰქონდეს მიწის ყველა მხეცს, ცის<br/>ყველა ფრინველს, ყოველ სულდგმულს, რაც კი იძვრის დედამიწაზე, და ზღვის<br/>ყველა თევზს. თქვენს ხელთ არიან ისინი.


text:
მე კი თქვენს სისხლს თქვენი სიცოცხლის წილ მოვიკითხავ,<br/>ყოველ მხეცს მოვკითხავ, ადამიანს მოვკითხავ, თქვენ მოგკითხავთ ერთმანეთის<br/>სიცოცხლეს.


text:
ვინც ადამიანის სისხლს დაღვრის, ადამიანის მიერვე<br/>დაიღვრება მისი სისხლი, რადგან ღვთის ხატად შეიქმნა ადამი.


text:
ყოველ სულდგმულს, რომელიც კი თქვენთან არის, ფრინველს,<br/>პირუტყვს, მიწის ყველა მხეცს, რომელიც კი თქვენთან არის, ყველას,<br/>კიდობნიდან გამოსულს,


text:
თქვა უფალმა ღმერთმა: ეს იყოს ნიშანი აღთქმისა, რომელსაც<br/>ვდებ ჩემსა და თქვენს შორის, და თქვენთან მყოფ ყოველ სულდგმულს შორის,<br/>თაობიდან თაობამდე, სამარადისოდ;


text:
მაშინ გავიხსენებ აღთქმას ჩემსა და თქვენს შორის, ყოველ<br/>ხორციელ სულდგმულს შორის, და აღარ გადაიქცევა წყალი წარღვნად ყოველი<br/>ხორციელის დასაღუპავად.


text:
გამოჩნდება ჩემი ცისარტყელა ღრუბელში, დავინახავ მას და<br/>გავიხსენებ მარადიულ აღთქმას ღმერთსა და ყოველ ხორციელ სულდგმულს შორის,<br/>რაც კი არის ამქვეყნად.


text:
უთხრა ღმერთმა ნოეს: ეს იყოს ნიშანი ჩემი აღთქმისა,<br/>რომელიც დაგიდევით თქვენ და ყოველ ხორციელს, რაც კი არის ამქვეყნად.


text:
ესენი იყვნენ ნოეს შვილები, კიდობნიდან რომ გამოვიდნენ:<br/>სემი, ქამი და იაფეთი. ქამი იყო ქანაანის მამამთავარი.


text:
აიღეს სემმა და იაფეთმა სამოსელი, მოისხეს მხრებზე,<br/>უკუსვლით მივიდნენ და დაფარეს მამის სიშიშვლე. პირი უკან ჰქონდათ მიქცეული<br/>და მამის სიშიშვლე არ დაუნახავთ.


text:
ამათგან განიფანტნენ ზღვისპირა ხალხები თავ-თავის<br/>ქვეყნებში, თითოეული თავისი ენის მიხედვით, თავისი ტომის მიხედვით,<br/>თავ-თავის ხალხში.


text:
ქანაანელთა საზღვარი იდო სიდონიდან გერარის მიმართულებით<br/>ღაზამდე; სოდომ-გომორის, ადმას და ციბოიმის მიმართულებით ლაშაყამდე.


text:
ესენი არიან ქამის ძენი თავ-თავისი ტომის მიხედვით,<br/>თავ-თავისი ენის მიხედვით, თავ-თავის ქვეყანაში, თავ-თავის ხალხში.


text:
ყებერს შეეძინა ორი ძე; ერთს ერქვა ფელეგი, რადგან მის<br/>დროს გაიყო ქვეყანა. მის ძმას ერქვა იაკტანი.


text:
ესენი არიან სემის ძენი თავ-თავისი ტომის მიხედვით,<br/>თავ-თავისი ენის მიხედვით, თავ-თავის ქვეყანაში, თავ-თავის ხალხში.


text:
ეს არის ნოეს ძეთა შთამომავლობა თავ-თავისი მოდგმის<br/>მიხედვით, თავ-თავის ხალხში. მათგან განშტოვდნენ ხალხები ქვეყანაზე<br/>წარღვნის შემდეგ.


text:
უთხრეს ერთმანეთს: მოდი, მოვზილოთ თიხა და გამოვწვათ.<br/>ქვის მაგივრად აგური ჰქონდათ, კირის მაგივრად ფისი.


text:
თქვეს: აბა, ავიშენოთ ქალაქი და გოდოლი, და ცას<br/>მივუწვდინოთ მისი თხემი. აღვმართოთ ნიშანსვეტი, რომ არ გავიფანტოთ<br/>დედამიწის ზურგზე.


text:
თქვა უფალმა: აჰა, ერთი ხალხია ეს და ერთი ენა აქვს<br/>ყველას; რაკი ეს საქმე წამოუწყიათ, ამიერიდან დაუბრკოლებლივ გააკეთებენ<br/>ყველაფერს, რასაც კი განიზრახავენ.


text:
გაფანტა ისინი უფალმა იქიდან მთელს დედამიწის ზურგზე და<br/>მათაც შეწყვიტეს ქალაქისა და გოდლის შენება.


text:
ამიტომაც ეწოდა სახელად ბაბილონი, რადგან სწორედ აქ აღრია<br/>უფალმა მთელი დედამიწის ენა და აქედან გაფანტა ისინი უფალმა დედამიწის<br/>ზურგზე.


text:
ითხოვეს ცოლები აბრამმა და ნახორმა. აბრამის ცოლი იყო<br/>სარაი, ნახორის ცოლი კი მილქა, ასული ჰარანისა, რომელიც იყო მილქას მამა და<br/>ისქას მამა.


text:
მოჰკიდა ხელი თერახმა თავის ძეს აბრამს, თავის შვილიშვილს<br/>ლოტს, ჰარანის ძეს, თავის რძალს სარაის, თავისი ძის აბრამის ცოლს და<br/>გავიდნენ ერთად ქალდეველთა ურიდან ქანაანის ქვეყანაში წასასვლელად.<br/>მიადგნენ ხარანს და იქ დამკვიდრდნენ.


text:
უთხრა უფალმა აბრამს: წადი შენი ქვეყნიდან,<br/>შენი სამშობლოდან, მამაშენის სახლიდან იმ ქვეყანაში, რომელსაც მე გიჩვენებ.


text:
ვაკურთხებ შენს მაკურთხებელს და დავწყევლი შენს<br/>მაწყევარს; კურთხეული იქნება შენში მიწიერთა მთელი მოდგმა.


text:
წავიდა აბრამი, როგორც უბრძანა მას უფალმა; წავიდა მასთან<br/>ერთად ლოტი. სამოცდათხუთმეტი წლისა იყო აბრამი, როცა ხარანიდან გავიდა.


text:
თან წაიტანა აბრამმა სარაი, თავისი ცოლი, ლოტი, თავისი<br/>ძმისწული, მთელი ქონება, რაც კი მოხვეჭილი ჰქონდათ, და ყოველი ყრმა, ვინც<br/>კი ხარანში შეიძინეს. დაადგნენ ქანაანის ქვეყნის გზას და მივიდნენ ქანაანის<br/>ქვეყანაში.


text:
გადაჭრა აბრამმა მთელი ის ქვეყანა შექემამდე, მამრეს<br/>მუხამდე; ქანაანელნი მკვიდრობდნენ იმხანად ქვეყანაში.


text:
გამოეცხადა უფალი აბრამს. და უთხრა: შენი მოდგმისთვის<br/>მიმიცია ეს ქვეყანა. იქ აუგო სამსხვერპლო უფალს, რიამელიც გამოეცხადა მას.


text:
გაემართა იქიდან მთისკენ, ბეთილის აღმოსავლეთით და გაშალა<br/>კარავი; ბეთილი დასავლეთით ემხრო, ხოლო ჰაღაი - აღმოსავლეთით. იქ აუგო<br/>სამსხვერპლო უფალს და ახსენა უფლის სახელი.


text:
შიმშილი იყო ქვეყანაში და წავიდა აბრამი ეგვიპტეში<br/>საცხოვრებლად, რადგან მძვინვარებდა შიმშილი ქვეყანაში.


text:
ხოლო აბრამს კარგად მოეპყრნენ მისი გულისთვის, ჰყავდა<br/>აბრამს ცხვარ-ძროხა, სახედრები, ყმები და ყმაქალები და ჯორ-აქლემები.


text:
მაშინ დაიბარა ფარაონმა აბრამი და უთხრა: ეს რა მიყავი,<br/>რატომ არ გამიმხილე, შენი ცოლი თუ იყო ეს ქალი?


text:
გაუდგა გზას ნეგებიდან და იარა ბეთილამდე, იმ ადგილამდე,<br/>სადაც ადრე კარავი ედგა ბეთილსა და ჰაღაის შორის,


text:
ვერ იტევდა მათ ის ქვეყანა ერთად საცხოვრებლად, რადგან<br/>დიდძალი ქონება ჰქოადათ და არ შეეძლოთ ერთად ცხოვრება.


text:
ცილობა ჰქონდათ ერთმანეთში აბრამისა და ლოტის მწყემსებს.<br/>ქანაანელნი და ფერიზეველნი ცხოვრობდნენ მაშინ ქვეყანაში.


text:
უთხრა აბრამმა ლოტს: ნუ იქნება ცილობა ჩვენში, ჩემსა და<br/>შენს მწყემსებს შორის, რადგან სახლიკაცები ვართ.


text:
განა შენს წინ არ არის მთელი ეს ქვეყანა? გამეყარე და თუ<br/>შენ მარცხნივ წახვალ, მე მარჯვნივ წავალ, თუ მარჯვნივ წახვალ, მე მარცხნივ<br/>წავალ.


text:
გაიხედა ლოტმა და დაინახა, რომ იორდანეს მთელი მხარე<br/>ცოღარამდე ირწყვებოდა, ასე იყო, ვიდრე უფალი არ გაანადგურებდა სოდომსა და<br/>გომორს, როგორც ბაღი უფლისა, როგორც ეგვიპტელთა ქვეყანა.


text:
აბრამი დამკვიდრდა ქანაანის ქვეყანაში, ხოლო ლოტი<br/>დამკვიდრდა იმ მხარის ქალაქებში და სოდომამდე დასცა კარვები.


text:
უთხრა უფალმა აბრამს მას შემდეგ, რაც ლოტი გაეყარა:<br/>აახილე თვალი და გაიხედე ამ ადგილიდან, სადაც შენ დგახარ, ჩრდილოეთისკენ,<br/>სამხრეთისკენ, აღმოსავლეთისკენ და დასავლეთისკენ.


text:
ქვიშასავით ურიცხვს გავხდი შენს შთამომავლობას; თუ ვინმე<br/>შესძლებს ქვიშის დათვლას, შენი შთამომავლობაც დაითვლება.


text:
აიყარა აბრამი, წავიდა და მამრეს მუხნარში დაესახლა,<br/>ხებრონის მახლობლად. იქ აუგო სამსხვერპლო უფალს.


text:
მოხდა ისე, რომ შინყარის მეფის, ამრაფელის<br/>დროს არიოქმა, ელასარის მეფემ, ქედარლაღომერმა, ელამის მეფემ და თიდაყალმა,<br/>გოიების მეფემ,


text:
ბრძოლა გაუმართეს ბერაყს, სოდომის მეფეს, ბირშაყს,<br/>გომორის მეფეს, შინაებს, ადმას მეფეს, შემემებერს, ცებოიმის მეფეს და<br/>ბედაყის ანუ ცოღარის მეფეს.


text:
მეთოთხმეტე წელს მოვიდა ქედორლაღომერი თავისი თანამდგომი<br/>მეფეებითურთ და ამოწყვიტეს რეფაიმები აშთორეთ-კარნაიმში, ზუზიელები ჰამში,<br/>ემიელები შავე-კირიათაიმში.


text:
უკან მობრუნებისას მივიდნენ ყენ-მიშფატთან, აწინდელ<br/>კადეშთან და დაარბიეს ყამალეკის მინდვრები და ამორეველნიც, ხაცაცონ-თამარის<br/>მკვიდრნი.


text:
გამოვიდნენ სოდომის მეფე, გომორის მეფე, ადმას მეფე,<br/>ცებოიმის მეფე, ბელაყის ანუ ცოღარის მეფე და ბრძოლა გაუმართეს სიდიმის<br/>ველზე


text:
ქედორლაღომერს, ელამის მეფეს, თიდყალს, ცებოიმის მეფეს,<br/>ამრაფელს, შინყარის მეფეს და არიოქს, ელასარის მეფეს - ხუთმა მეფემ ოთხ<br/>მეფეს.


text:
სიდიმის ველზე უამრავი ფისის ჭა იყო. უკუიქცნენ სოდომისა<br/>და გომორის მეფეები და შიგ ჩაცვივდნენ, დანარჩენები მთებს შეეხიზნენ.


text:
მოვიდა ერთი ლტოლვილი და ამბავი მოუტანა აბრამ ებრაელს.<br/>მაშინ იგი მუხნარში ცხოვრობდა, რომელიც ამორეველ კაცს, მამრეს ეკუთვნოდა,<br/>ემქოლისა და ანერის ძმას. ესენი აბრამის მოკავშირენი იყვნენ.


text:
როდესაც შეიტყო აბრამმა, რომ მისი სახლიკაცი ლოტი<br/>დაეტევევებინათ, აღჭურვა თავის სახლში დაბადებული სამას თვრამეტი<br/>გამოცდილი კაცი და სდია დანამდე.


text:
მიეგება სოდომის მეფე ქედორლაღომერზე და მის თანამდგომ<br/>მეფეებზე გამარჯვებულს შავეს ველზე, რომელსაც ახლა მეფის ველი ეწოდება.


text:
აკურთხა აბრამი და უთხრა: კურთხეულ იყოს აბრამი უზენაესი<br/>ღმერთის წინაშე, ცისა და მიწის შემოქმედისა!


text:
კურთხეულ იყოს უზენაესი ღმერთი, რომელმაც ხელში<br/>ჩაგაგდებინა შენი მტერი! მაშინ მისცა მას აბრამმა ნადავლის მეათედი.


text:
თუ ძაფი ან ფეხსამოსის თასმა ავიღო იქიდან, რაც შენ<br/>გეკუთვნის. არ გათქმევინებ, მე გავამდიდრეო აბრამი.


text:
გარდა იმისა, რაც შეჭამეს მსახურებმა და რაც ჩემთან<br/>წამოსულებს ერგოთ წილად; ანერმა, ეშქოლმა და მამრემ წაიღონ თავ-თავიანთი<br/>წილი.


text:
ამ ამბების შემდეგ უფლის სიტყვა გამოეცხადა<br/>ხილვაში აბრამს: ნუ გეშინია, აბრამ! მე ვარ ფარი შენი! დიდზე დიდი იქნება<br/>შენი ჯილდო.


text:
უთხრა აბრამმა: უფალო ღმერთო, რა უნდა მიბოძო? უშვილოდ<br/>გადავდივარ, ჩემი სახლის მოურავი დამასკოელი ელეაზარია.


text:
კვლავ უთხრა აბრამმა: შთამომავლობა არ მოგიცია ჩემთვის,<br/>და, აჰა, ჩემს სახლში შობილი ყმა უნდა გამიხდეს მემკვიდრედ.


text:
კვლავ გამოეცხადა უფლის სიტყვა: არ იქნება იგი შენი<br/>მემკვიდრე; მხოლოდ შენი წიაღიდან გამოსული იქნება შენი მემკვიდრე.


text:
გარეთ გაიყვანა და უთხრა: აჰხედე ცას და დაითვალე<br/>ვარსკვლავები, თუ შეგიძლია მათი დათვლა. მერე უთხრა: ამდენი იქნება შენი<br/>შთამომავლობა.


text:
უთხრა: მე ვარ უფალი, რომელმაც გამოგიყვანე ქალდეველთა<br/>ურიდან, რომ დასამკვიდრებლად მოგცე ეს ქვეყანა.


text:
უთხრა უფალმა აბრამს: იცოდე, მდგმურად იქნება შენი<br/>შთამომავლობა სხვის ქვეყანაში; დამორჩილებული და დაჩაგრული ეყოლებათ ოთხას<br/>წელს.


text:
იმ ხალხს კი, ვისი მორჩილნიც შეიქნებიან, მე განვსჯი;<br/>შემდგომ ამისა დიდძალი ქონებით გამოვლენ უკან.


text:
მზე რომ ჩავიდა და სიბნელე ჩამოწვა, აჰა, აკვამლებული<br/>თონე, და ცეცხლის ალმა გაიარა ნახლეჩებს შორის.


text:
ამ დღეს დაუდო უფალმა აღთქმა აბრამს და უთხრა: შენი<br/>შთამომავლობისთვის მიმიცია ეს ქვეყანა ეგვიპტის მდინარიდან დიდ მდინარემდე<br/>- ევფრატის მდინარემდე -


text:
სარაის, აბრამის ცოლს, არ უშობია მისთვის,<br/>მაგრამ ჰყავდა სარაის ერთი ეგვიპტელი მხევალი, სახელად აგარი.


text:
უთხრა სარაიმ აბრამს: აჰა, დამხშა უფალმა, რომ არა ვშობო.<br/>შედი ჩემს მხევალთან, ვინძლო შვილიერი შევიქნე მისგან. ყურად იღო აბრამმა<br/>სარაის ნათქვამი.


text:
ადგა სარაი, აბრამის ცოლი, და მისცა ეგვიპტელი აგარი,<br/>თავისი მხევალი, ცოლად აბრამს, თავის ქმარს, ქანაანის ქვეყნად მისი<br/>დამკვიდრების ათი წლის თავზე.


text:
შევიდა აბრამი აგართან და დაორსულდა აგარი. როცა შეიტყო,<br/>რომ ორსულად იყო, დამცირდა მის თვალში მისი ქალბატონი.


text:
მაშინ უთხრა სარაიმ აბრამს: შენზეა ჩემი შეურაცხყოფა.<br/>მოგიწვინე ჩემი მხევალი და, როცა შეატყო, რომ ორსულადაა, დავმცირდი მის<br/>თვალში. ახლა უფალმა განგვსაჯოს.


text:
უთხრა აბრამმა სარაის: აჰა, შენს ხელთაა შენი მხევალი.<br/>როგორც გენებოს, ისე მოექეცი. მაშინ დაუწყო სარაიმ ჩაგვრა და გაექცა მას<br/>აგარი.


text:
უთხრა: აგარ, სარაის მხევალო, საიდან მოსულხარ და სად<br/>მიხვალ? თქვა: სარაის, ჩემს ქალბატონს გავურბივარ.


text:
უთხრა მას უფლის ანგელოზმა: დიდად გავამრავლებ შენს<br/>შთამომავლობას და ვერ აღირიცხება სიმრავლის გამო.


text:
უთხრა მას უფლის ანგელოზმა: აჰა, ორსულადა ხარ, შობ ვაჟს,<br/>და ისმაელს დაარქმევ სახელად, რადგან მოჰხედა უფალმა შენს ჩაგვრას.


text:
კანჯარივით იქნება იგი ადამიანთა შორის. მისი ხელი ყველას<br/>წინააღმდეგ და ყველას ხელი მის წინააღმდეგ! თავის ძმათა პირისპირ იცხოვრებს<br/>იგი.


text:
ახსენა სახელი უფლისა, რომელიც ელაპარაკებოდა: შენა ხარ<br/>ღმერთი, ჩემი მხილველი; რადგან თქვა: განა აქაც არ ვიხილე კვალი ჩემი<br/>მხილველისა?


text:
ოთხმოცდაცხრა წლის იყო აბრამი, როცა<br/>გამოეცხადა უფალი აბრამს და უთხრა: მე ვარ ღმერთი ძლიერი. იარე ჩემს წინაშე<br/>და სრული იყავი.


text:
აღარ გერქვას ამიერიდან სახელად აბრამი, არამედ აბრაამი<br/>იყოს შენი სახელი, რადგან უამრავ ხალხთა მამად გაქცევ.


text:
დავდებ აღთქმას ჩემსა და შენს შორის და შენს შთამთმავალთა<br/>შორის თაობიდან თაობამდე, სამარადისო აღთქმას, რომ შენი და შენი<br/>შთამომავლობის ღმერთი ვიქნები.


text:
მოგცემ შენ და შენს შთამომავლობას შენი მდგმურობის<br/>ქვეყანას, ქანაანის მთელს ქვეყანას, სამარადისო საკუთრებად და თქვენი<br/>ღმერთი ვიქნები.


text:
ეს არის აღთქმა, რომელიც უნდა დაიცვათ, აღთქმა, ჩემსა და<br/>თქვენს შორის და შენს შთამომავლობას შორის თაობიდან თაობამდე;<br/>წინადაიცვითოს თქვენში ყოველმა მამაკაცმა.


text:
რვა დღისამ წინადაიცვითოს თქვენში ყოველმა მამაკაცმა<br/>თაობიდან თაობამდე, სახლში დაბადებულმა და უცხოელისგან ვერცხლით ნაყიდმა,<br/>რომელიც შენი თესლ-ტომის არ არის.


text:
წინადაიცვითოს შენს სახლში დაბადებულმა და შენი ვერცხლით<br/>ნაყიდმა; იყოს ჩემი აღთქმა თქვენს ხორცში სამარადისო აღთქმად.


text:
წინადაუცვეთელი მამაკაცი, რომელსაც არ დაუცვითავს მერვე<br/>დღეს ჩუჩა, უნდა მოიკვეთოს თავისი ხალხიდან, რადგან დაარღვია ჩემი აღთქმა.


text:
უთხრა ღმერთმა აბრაამს: სარაის, შენს ცოლს, აღარ ერქვას<br/>სახელად სარაი, არამად სარა იყოს მისი სახელი.


text:
ვაკურთხებ მას და ვაჟიშვილსაც შეგძენ მისგან; ვაკურთხებ<br/>და გახდება ხალხების დედა და ხალხთა მეფეები წარმოიშვებიან მისგან.


text:
პირქვე დაემხო აბრაამი და გაეცინა. გულში თქვა: ნუთუ<br/>შვილი შეეძინება ასი წლის კაცს? ნუთუ ბავშვს დაბადებს ოთხმოცდაათი წლის<br/>სარა?


text:
უთხრა ღმერთმა: სწორედ სარა, შენი ცოლი, გიშობს ვაჟს და<br/>დაარქმევ სახელად ისაკს. აღვუდგენ მას ჩემს აღთქმას სამარადისო აღთქმად<br/>მისი შთამომავლობისთვის.


text:
ისმაელის გამო გისმინე და, აჰა, ვაკურთხებ მასაც,<br/>ნაყოფიერს გავხდი და დიდად, დიდად გავამთავლებ. თორმეტ ბელადს წარმოშობს და<br/>დიდ ხალხად ვაქცევ.


text:
ადგა აბრაამი და დაუცვითა ჩუჩა თავის ვაჟს ისმაელს, თავის<br/>სახლში დაბადებულებს და ყველას, ვინც კი ვერცხლით ჰყავდა ნაყიდი, ყველა<br/>მამაკაცს, აბრაამის სახლში მყოფს, სწორედ იმ დღეს, როცა ღმერთი ელაპარაკა<br/>მას.


text:
მისი სახლის ყველა მამაკაცმა, მის სახლში დაბადებულმა თუ<br/>უცხოელთაგან ვერცხლით ნაყიდმა, დაიცვითეს მასთან ერთად.


text:
თვალი აახილა და ხედავს, სამი კაცი დგას მის შორიახლო;<br/>დაინახა და გაიქცა კარვის კარიდან მათ მისაგებებლად და დაბლად თაყვანისცა.


text:
პურს გამოგიტანთ, დანაყრდით, მერე კი წადით თქვენს გზაზე,<br/>რაკიღა თქვენი მორჩილის კარზე გამოიარეთ. მათ უთხრეს: გააკეთე, რასაც<br/>ამბობ.


text:
გაიქცა აბრაამი კარავში სარასთან და უთხრა: აბა, საჩქაროდ<br/>სამი სეა გამტკიცული ფქვილი მოზილე და ხმიადები დააცხვე.


text:
მერე საქონლისკენ გაიქცა აბრაამი, გამოიყვანა ჩვილი და<br/>საღი ხბო და მსახურ ბიჭს მისცა, მანაც სასწრაფოდ დაკლა იგი და გაამზადა.


text:
გამოიტანა ერბო და რძე, გამზადებული ხბოს ხორცი და წინ<br/>დაუწყო; ისინი ჭამდნენ, თავად კი ხის ძირას იდგა შორიახლო.


text:
თქვა ერთმა: კიდევ მოვალ შენთან გაის ამ დროს, და, ნახავ,<br/>ვაჟი ეყოლება სარას, შენს ცოლს. სარა კარვის კარს უკან იდგა. ყველაფერი<br/>ესმოდა.


text:
რა არის უფლისთვის შეუძლებელი? დათქმულ ჟამს, გაის ამ<br/>დროოს ისევ მოვალ შენთან და, ნახავ, ვაჟი ეყოლება სარას.


text:
რადგან ვიცი, რომ უანდერძებს იგი თავის შვილებსა და თავის<br/>სახლს თავის შემდეგ - იარონ უფლის გზაზე, მოიქცნენ სიმართლით და სამართალი<br/>საჯონ, რათა აუხდინოს უფალმა აბრაამს ყველაფერი, რაც ნათქვამი აქვს მასზე.


text:
იქნებ აღმოჩნდეს ორმოცდაათი მართალი მაგ ქალაქში? ნუთუ<br/>დაღუპავ და არ შეიწყალებ მაგ ადგილს ორმოცდაათი მართალის გულისათვის, მანდ<br/>რომ არიან?


text:
არ ეგების შენგან ეს საქმე, რომ მოაკვდინო მართალი<br/>ბოროტეულთან ერთად და არ იყოს გარჩევა მართალსა და ბოროტეულს შორის. არ<br/>ეგების! არ იქნება, რომ მთელი ქვეყნიერების მსაჯულმა სამართლიანად არ<br/>განსაჯოს.


text:
უთხრა უფალმა: თუ ვპოვე სოდომ-ქალაქში ორმოცდაათი<br/>მართალი, შევიწყალებ მთელს მაგ ადგილს მათი გულისათვის.


text:
ორმოცდაათს რომ ხუთი დააკლდეს? ნუთუ დაღუპავ ამის გამო<br/>მთელს ქალაქს? უთხრა: არ დავღუპავ, თუ ვპოვე იქ ორმოცდახუთი.


text:
განაგრძო ლაპარაკი აბრაამმა და უთხრა: ორმოცი რომ<br/>აღმოჩნდეს? უთხრა: არ ჩავიდენ ამას იმ ორმოცის გულისათვის.


text:
თქვა აბრაამმა: ნუ გამიწყრება უფალი და ვიტყვი: ოცდაათი<br/>რომ აღმოჩნდეს? უთხრა: არ გავაკეთებ ამას, თუ ვპოვე ოცდაათი.


text:
თქვა აბრაამმა: აჰა, გავბედე უფალთან ლაპარაკი: ოცი რომ<br/>აღმოჩნდეს? უთხრა: არ დავღუპავ იმ ოცის გულისათვის.


text:
უთხრა აბრაამმა: ნუ გამიწყრება უფალი და ამ ერთხელაც<br/>ვიტყვი: ათი რომ აღმოჩნდეს? უთხრა: არ დავღუპავ იმ ათის გულისათვის.


text:
შევიდა ორი ანგელოზი სოდომში საღამო ხანს,<br/>როცა სოდომის კარიბჭესთან იჯდა ლოტი. დაინახა ისინი ლოტმა, წამოუდგა<br/>მისაგებებლად და მდაბლად თაყვანისცა.


text:
უთხრა: აქეთ მობრძანდით, ჩემო ბატონებო, შემოუხვიეთ<br/>თქვენი მორჩილის სახლში. ფეხს დაიბანთ, ღამეს გაათევთ, დილით კი ადრე<br/>ადგებით და თქვენს გზაზე წახვალთ. უთხრეს: არა, ქუჩაში გავათევთ ღამეს.


text:
ვიდრე დასაძინებლად დაწვებოდნენ, გარს შემოადგნენ სახლს<br/>ქალაქის მკვიდრნი, სოდომელი კაცები - ჭაბუკი თუ მოხუცი, მთელი ხალხი მოადგა<br/>ყოველის მხრიდან.


text:
დაუძახეს ლოტს და უთხრეს: სად არიან ის კაცები, წუხელ რომ<br/>გესტუმრნენ? გამოიყვანე ჩვენთან, უნდა შევიცნოთ.


text:
აჰა, ორი ქალიშვილი მყავს, რომელთაც მამაკაცი არ იციან;<br/>მათ გამოგიყვანთ და უყავით, რაც გენებოთ. ოღონდ იმ კაცებს არაფერი ავნოთ,<br/>რადგან ჩემს ჭერქვეშ არიან შემოსულნი.


text:
უთხრეს: მოშორდი აქედან! კვლავ უთხრეს: მარტოხელა კაცი<br/>მდგმურად მოსულხარ აქ და უკვე სამართალს სჯი? ახლა მათზე უარეს საქმეს<br/>დაგმართებთ. არ მოეშვნენ ამ კაცს, ლოტს და მიიჭრნენ კარის შესამტვრევად.


text:
იმ კაცებს კი, სახლის შესასვლელთან რომ იდგნენ, სიბრმავე<br/>მოჰგვარეს დიდიან-პატარიანა და მათ ქანცი გაუწყდათ შესასვლელის ძებნაში.


text:
უთხრეს იმ კაცებმა ლოტს: კიდევ ვინა გყავს აქ? სიძე,<br/>ვაჟები და ქალიშვილები, ყველა, ვინც კი შენიანია ამ ქალაქში, გაიყვანე ამ<br/>ადგილიდან,


text:
რადგან უნდა გავანადგუროთ ეს ადგილი, რაკი დიდია მათზე<br/>სამდურავი უფლის წინაშე, და მოგვავლინა უფალმა მის გასანადგურებლად.


text:
გავიდა ლოტი და ელაპარაკა თავის სასიძოებს, რომელთაც მისი<br/>ქალიშვილები უნდა ეთხოვათ და უთხრა: ადექით და გადით ამ ადგილიდან, რადგან<br/>ქალაქის განადგურებას აპირებს უფალი. სასიძოებს ეგონათ, ხუმრობსო ლოტი.


text:
განთიადისას ანგელოზებმა დააჩქარეს ლოტი და უთხრეს:<br/>ადექი, მოჰკიდე ხელი შენს ცოლს და ორ ასულს, აქ რომ არიან, რათა შენც არ<br/>დაიღუპო. ამ ქალაქის უკეთურობის გამო.


text:
ფეხს ითრევდა ლოტი და იმ კაცებმაც, რადგან უფალმა დაინდო<br/>ლოტი, ეხლი ჩასჭიდეს მის ცოლს, მის ორ ასულს, გაიყვანეს და ქალაქის გარეთ<br/>დააყენეს.


text:
როცა ყველანი გარეთ გაიყვანეს, უთხრა ერთმა: თუ გინდა<br/>ცოცხალი გადარჩე, უკან არ მოიხედო, არც სადმე გაჩერდე ამ მხარეში, მთას<br/>შეეფარე, თორემ დაიღუპები.


text:
აჰა, მადლი მიპოვნია შენს მორჩილს შენს თვალში; დიდია<br/>შენი წყალობა ჩემდამი რომ მოიღე და გადამარჩინე. მაგრამ მთას ვერ<br/>შევეფარები, ვაითუ უბედურებას გადავაწყდე და დავიღუპო.


text:
აგერ, ეს ქალაქი უფრო ახლოსაა გასაქცევად, პატარაც არის,<br/>იქ შევაფარებ თავს. პატარა ქალაქია, გადავრჩები.


text:
აბა, იჩქარე, შეაფარე იქ თავი, რადგან შენს იქ მისვლამდე<br/>ამ საქმეს ვერ აღვასრულებ. ამიტომ ეწოდა ამ ქალაქს სახელად ცოღარი.


text:
როცა ამხობდა ღმერთი იმ მხარის ქალაქებს, გაიხსენა<br/>ღმერთმა აბრაამი და გაარიდა ლოტი ნგრევას, როცა ანგრევდა იმ ქალაქებს,<br/>სადაც ცხოვრობდა ლოტი.


text:
აიყარა ლოტი ცოღარიდან და მთაში დასახლდა თავის ორ<br/>ქალიშვილთან ერთად, რადან ცოღარში ცხოვრების ეშინოდა. ერთ გამოქვაბულში<br/>დასახლდა თავის ორ ქალიშვილთან ერთად.


text:
უთხრა უფროსმა უმცროსს: მოხუცია მამაჩვენი და კაცი არ<br/>არის ამ ქვეყანაში, რომ შემოვიდეს ჩვენთან როგორც ქვეყნის წესი და რიგია.


text:
შეასვეს ღვინო მამას იმ ღამით; მივიდა უფროსი და მიუწვა<br/>მამას, ხოლო მამამ ვერც დაწოლა გაიგო მისი და ვერც ადგომა.


text:
მეორე დღეს უფროსი ეუბნება უმცროსს: აჰა, ვიწექი წუხელ<br/>მამაჩემთან, შევასვათ ღვინო ამაღამაც, მიდი და მიუწექი. შთამომავლობა<br/>აღვუდგინოთ მამაჩვენს.


text:
შეასვეს ღვინო იმ ღამითაც მამას; ადგა უმცროსი და მიუწვა,<br/>ხოლო მან ვერც დაწოლა გაიგო მისი და ვერც ადგომა.


text:
გაემგზავრა იქიდან აბრაამი ნეგების მხრისკენ<br/>და დასახლდა კადეშსა და შურს შორის, და იყო მდგმურად გერარში.


text:
თქვა აბრაამმა სარაზე, თავის ცოლზე: ჩემი და არის ეს<br/>ქალი. მაშინ გაგზავნა აბიმელექმა, გერარის მეფემ, კაცი და წაიყვანა სარა.


text:
მოევლინა ღამით სიზმარში აბიმელექს ღმერთი და უთხრა:<br/>მოკვდები ამ ქალის გამო, შენ რომ მოიყვანე. რადგან ქმრიანია იგი.


text:
განა თავად არ მითხრა, ჩემი და არისო? ქალმაც ხომ მითხრა,<br/>ჩემი ძმა არისო ეს კაცი? წრფელი გულითა და უმწიკვლო ხელით გავაკეთე ეს.


text:
უთხრა მას ღმერთმა სიზმარში: მეც ვიცოდი, რომ წრფელი<br/>გულით გააკეთე ეს და ამიტომაც განგარიდე ცოდვას ჩემს წინაშე: არ მიგაკარე<br/>მაგ ქალს.


text:
ახლა კი დაუბრუნე ქმარს ცოლი, რადგან წინასწარმეტყველია<br/>ის კაცი. ილოცებს შენთვის, რომ ცოცხალი გადარჩე. თუ არ დაუბრუნებ, იცოდე,<br/>სიკვდილი არ აგცდებათ არც შენ და არც შენიანებს.


text:
ადგა დილაადრიანად აბიმელექი, დაიბარა თავისი მორჩილნი და<br/>მოუყვა მათ მთელ ამ ამბავს. მეტისმეტად შეშინდა ხალხი.


text:
დაიბარა აბიმელექმა აბრაამი და უთხრა: ეს რა გვიყავი? რა<br/>შეგცოდე, რომ ასეთ დიდ ცოდვაში მაგდებდი მეც და ჩემს სამეფოსაც? ისეთ<br/>საქმეს მიპირებდი, რაც არავისთვის უქნიათ ოდესმე.


text:
მართლაც ჩემი და არის ეს ქალი, მამაჩემის ასულია იგი,<br/>ოღონდ დედაჩემის ასული არ არის. ამიტომაც ვითხოვე ცოლად,


text:
როცა ღმერთმა მამაჩემის სახლიდან ამახეტიალა, ვუთხარი<br/>ქალს: ეს ერთი მადლი მიყავი-მეთქი: რა მხარეშიც რა უნდა მოვხვდეთ, თქვი<br/>ჩემზე, ჩემი ძმა არის-თქო ეს კაცი.


text:
სარას უთხრა: აჰა, ათასი ვერცხლი მივეცი შენს ძმას. ამან<br/>მოგწმინდოს ნამუსი ყველას წინაშე, ვინც შენთან არის. ყველასთან<br/>გამართლებული ხარ!


text:
ილოცა აბრაამმა ღვთის წინაშე და განკურნა ღმერთმა<br/>აბიმელექი. მისი ცოლი და მისი მხევლები, და ეყოლათ შვილები.


text:
დაორსულდა სარა და უშვა აბრაამს მისი სიბერის ძე დანიშნულ<br/>დროზე, რომელიც დათქმული ჰქონდა მისთვის ღმერთს.


text:
წამოიზარდა ბავშვი და მოსწყვიტეს ძუძუს. გადაიხადა<br/>აბრაამმა დიდი პურობა იმ დღეს, როცა ძუძუს მოსწყვიტეს ისაკი.


text:
უთხრა სარამ აბრაამს: გააგდე ეს ყმაქალი და მისი შვილი,<br/>რადგან ვერ უნდა დაიდოს წილი ამ ყმაქალის შვილმა ჩემს შვილთან, ისაკთან<br/>ერთად.


text:
უთხრა ღმერთმა აბრაამს: ნუ სწუხარ ყმაწვილზე და შენს ყმა<br/>ქალზე; ყველაფერი გაუგონე სარას, რასაც გეტყვის; რადგან ისაკით დაგეწყება<br/>შთამომავლობა.


text:
ადგა დილაადრიანად აბრაამი, აიღო პური, ერთი მათარა წყალი<br/>და მისცა აგარს, ზურგზე შეუსვა ბავშვი და გაუშვა. წავიდა ქალი და<br/>ხეტიალობდა ბერშებას უდაბნოში.


text:
წავიდა და დაჯდა თავისთვის მოშორებით, საისრეზე, რადგან<br/>იფიქრა, ბავშვის სიკვდილს ვერ ვუყურებო. იჯდა მოშორებით და ხმამაღლა<br/>ტიროდა.


text:
მოესმა ღმერთს ყმაწვილის ხმა; დაუძახა აგარს ღვთის<br/>ანგელოზმა ციდან და უთხრა: რა იყო, აგარ? ნუ გეშინია, რადგან მოესმა ღმერთს<br/>შენი ყმაწვილის ხმა იმ ადგილიდან, სადაც არის.


text:
აუხილა მას თვალი ღმერთმა და დაინახა ქალმა წყლიანი ჭა;<br/>წავიდა, წყლით აავსო მათარა და ყმაწვილს დაალევინა.


text:
იმ ხანებში იყო, რომ უთხრეს აბრაამს აბიმელექმა და<br/>ფიქოლმა, მისმა მხედართმთავარმა: ღმერთია შენთან ყველა საქმეში, რასაც<br/>აკეთებ.


text:
ახლა, შემომფიცე ღვთის სახელით, რომ არ მიმტყუნებ არც მე<br/>და არც ჩემს მონაგარს და მოდგმას; როგორც მე გექცეოდი კეთილად, ისე შენც<br/>მოგვექეცი კეთილად მე და ამ ქვეყანას, სადაც მდგმურადა ხარ.


text:
უთხრა აბიმელექმა: არ ვიცი, ვინ ქნა ეს საქმე; შენ<br/>არაფერი გითქვამს ჩემთვის; მეც არაფერი მსმენია დღემდე.


text:
შეკრეს კავშირი ბერშებაში; ადგნენ აბიმელექი და ფიქოლი,<br/>მისი მხედართმთავარი, და დაბრუნდნენ ფილისტიმელთა ქვეყანაში.


text:
უთხრა: მოჰკიდე ხელი შენს შვილს, შენს მხოლოდშობილს,<br/>რომელიც გიყვარს, ისაკს, და წადი მორიას მხარეში. იქ შესწირე აღსავლენ<br/>მსხვერპლად ერთ მთაზე, რომელსაც გიჩვენებ.


text:
ადგა დილაადრიანად აბრაამი, შეკაზმა სახედარი, თან<br/>წაიყოლა ორი მსახური ბიჭი და ისაკი, თავისი შვილი; დაჩეხა სამსხვერპლო<br/>შეშაც, ადგა და წავიდა ადგილისკენ, ღმერთმა რომ მიუნიშნა.


text:
უთხრა აბრაამმა მსახურ ბიჭებს: თქვენ აქ დარჩით<br/>სახედართან, მე და ეს ბიჭი კი იქ წავალთ, თაყვანს ვცემთ და თქვენთან<br/>მოვბრუნდებით.


text:
აიღო აბრამმა სამსხვერპლო შეშა, აჰკიდა ისაკს, თავის<br/>შვილს; ხელში დაიჭირა ცეცხლი და დანა, და ასე წავიდნენ ორნი ერთად.


text:
უთხრა ისაკმა აბრაამს, თავის მამას, უთხრა: მამაჩემო!<br/>უთხრა აბრაამმა: რა იყო, შვილო? უთხრა ისაკმა: ცეცხლი და შეშა მოგვაქვს.<br/>აღსავლენი კრავი სადღა არის?


text:
მიადგნენ იმ ადგილს, ღმერთმა რომ უთხრა, და აღმართა იქ<br/>აბრაამმა სამსხვერპლო, დააწყო შეშა, შეკრა ისაკი, თავისი შვილი, და დასვა<br/>იგი სამსხვერპლოზე, შეშის ზემოთ.


text:
უთხრა: ნუ აღმართავ ხელს ამ ყმაწვილზე, ნურაფერს დაუშავებ<br/>მას, რადგან მივხვდი, ღვთისმოშიში ყოფილხარ - მხოლოდშობილი შენი<br/>შვილი გამოიმეტე ჩემთვის.


text:
გაიხედა აბრაამმა და ხედავს, აჰა, ერთი ვერძი რქებით<br/>გახლართულა ბუჩქებში. მივიდა აბრაამი, აიყვანა ვერძი და შესწირა აღსავლენ<br/>მსხვერპლად შვილის ნაცვლად.


text:
და უთხრა: თავს გეფიცები, ამბობს უფალი, რაკი ეს საქმე<br/>გააკეთე, რაკი მხოლოდშობილი შენი შვილი გამოიმეტე ჩემთვის,


text:
კურთხევით გაკურთხებ და გიმრავლებ შთამომავლობას ცის<br/>ვარსკვლავებივით და ზღვის ქვიშასავით; დაიმკვიდრებს შენი შთამომავლობა შენს<br/>მტერთა ქალაქებს;


text:
დაბრუნდა აბრაამი თავის მსახურ ბიჭებთან; ადგნენ და<br/>წავიდნენ ერთად ბერშებაში. და ცხოვრობდა აბრაამი ბერშებაში.


text:
ამ ამბების შემდგომ მოხდა, რომ ემცნო აბრაამს: აჰა,<br/>მილქასაც უშვია ვაჟიშვილები ნახორისთვის, შენი ძმისათვის:


text:
მოკვდა სარა კირიათ-არბეში, აწინდელ ხებრონში, ქანაანის<br/>ქვეყნად. მივიდა აბრაამი სარას საგლოვად და დასატირებლად.


text:
მსხემად და მდგმურად ვარ თქვენთან; მომეცით საკუთარი<br/>სამარხი თქვენს მიწაზე, რომ დავმარხო ჩემი მკვდარი.


text:
მოგვისმინე, ბატონო. ღვთიანი მთავარი ხარ ჩვენს შორის;<br/>დამარხე შენი მკვდარი ჩვენს საუკეთესო სამარხში. ჩვენს შორის ვერავინ<br/>დაგიკავებს თავის სამარხს შენი მკვდრის დასამარხავად.


text:
ასე უთხრა მათ: თუ ინებებთ და მკვდარს დამამარხვინებთ,<br/>ბარემ ნუ გამაწბილებთ და შემავედრეთ ყეფრონ ცოხარის ძეს,


text:
მომცეს მახფელას მღვიმე, მისი ყანის ბოლოს რომ არის;<br/>თავის ფასში მომცეს თქვენი თანდასწრებით საკუთარ სამარხად.


text:
ყეფრონი ხეთელებს შორის იჯდა; მიუგო ყეფრონ ხეთელმა<br/>აბრაამს ნეთელთა და ყველას გასაგონად, ვინც კი მისი ქალაქის კარიბჭესთან<br/>იყო მოსული, და უთხრა:


text:
არა, ბატონო, მომისმინე: მინდორიც მომიცია და მღვიმეც, იქ<br/>რომ არის; ჩემი ხალხის თანდასწრებით მომიცია; დამარხე შენი მკვდარი.


text:
ასე ელაპარაკა ყეფრონს ქვეყნის ერის გასაგონად: თუ<br/>თანახმა ხარ, აიღე მინდვრის საფასური, გამომართვი და დავმარხავ იქ ჩემს<br/>მკვდარს.


text:
ყური დამიგდე, ბატონო: რა სალაპარაკოა ოთხასი შეკელი<br/>ვერცხლის საღირალი მიწა. წადი, დამარხე შენი მკვდარი.


text:
დაეთანხმა აბრაამი ყეფრონს და მიუწონა აბრაამმა ყეფრონს<br/>ვერცხლი, რამდენიც მოითხოვა ხეთელთა გასაგონად, ოთხასი შეკელი ვერცხლი<br/>ვაჭართა მაზანდით.


text:
ასე დაუმტკიცდა საკუთრებად აბრაამს ყეფრონისეული მინდორი<br/>მახფელაში, მამრეს წინ რომ არის, მინდორი და იქ მდებარე მღვიმე, ყოველი ხე<br/>იმ მინდორზე და მის საზღვრებში რომ დგას ირგვლივ,


text:
ამის შემდეგ დამარხა აბრაამმა სარა, თავისი ცოლი მახფელას<br/>მინდვრის მღვიმეში, მამრეს გასწვრივ. ეს არის ხებრონი ქანაანის ქვეყნად.


text:
უთხრა აბრაამმა თავის მორჩილს, თავის სახლთუხუცესს, მთელი<br/>თავისი ქონების განმგებელს: საზარდულქვეშ ამომიდევი ხელი.


text:
გაფიცებ უფალს, ღმერთს ცისას და ღმერთს მიწისას. არ<br/>მოუყვანო ცოლი ჩემს ძეს ქანაანელთაგან, რომელთა შორისაც მე ვცხოვრობ;


text:
უთხრა მორჩილმა: თუ არ წამომყვა ის ქალი ამ ქვეყანაში,<br/>ხომ არ დავაბრუნო შენი ძე იმ ქვეყნად, საიდანაც შენ გამოხვედი?


text:
უფალი, ცის ღმერთი, რომელმაც წამომიყვანა მამაპაპის<br/>სახლიდან, ჩემი სამშობლო ქვეყნიდან, რომელიც მეუბნებოდა და მეფიცებოდა,<br/>შენს შთამომავლობას მივცემო ამ ქვეყანას, სწორედ ის წაგიმძღვარებს თავის<br/>ანგელოზს და წამოიყვან იქიდან ქალს ჩემი ძისათვის.


text:
გამოიყვანა მორჩილმა ათი აქლემი თავისი პატრონის ჯოგიდან<br/>და გაუდგა გზას; მის ხელში იყო მისი პატრონის მთელი ქონება. ადგა და წავიდა<br/>შუამდინარეთში, ნახორის ქალაქისკენ.


text:
თქვა: უფალო, ჩემი პატრონის აბრაამის ღმერთო, ხელი<br/>მომიმართე დღევანდელ დღეს, მადლი უყავი ჩემს პატრონს, აბრაამს!


text:
თუ მოხდა და ყმაწვილქალმა, რომელსაც ვეტყვი, პირი წაუქციე<br/>შენს კოკას, წყალს დავლევ-მეთქი, მითხრა, შენც დალიე და აქლემებსაც<br/>დაგირწყულებო, სწორედ ის იქნება შენი მორჩილისთვის, ისაკისთვის რომ გყავს<br/>დანიშნული. მივხვდები, რომ მადლი უყავი ჩემს პატრონს.


text:
ვიდრე ამის თქმას მოასწრებდა, აჰა, გამოვიდა მხარზე<br/>კოკაშედგმული რებეკა, რომელიც შესძენოდა ბათუელს, მილქასა და აბრაამის<br/>ძმის, ნახორის ვაჟიშვილს.


text:
ყმაწვილი ქალი ძალზე კარგი იყო შესახედავად, ქალწული იყო,<br/>მამაკაცი არ გაჰკარებოდა. ჩავიდა წყაროზე, კოკა აავსო და ამოვიდა.


text:
როცა დარწყულდნენ აქლემები, ამოიღო კაცმა ერთბეკაყიანი<br/>ოქროს საყურე და ათბეკაყიანი ორი ოქროს სამაჯური.


text:
თქვა: კურთხეულ იყოს უფალი, ჩემი პატრონის, აბრაამის<br/>ღმერთი, რომელმაც არ მოაკლო წყალობა და სიყვარული ჩემს პატრონს. პირდაპირ<br/>მომაყენა უფალმა ჩემი პატრონის ნათესავების სახლს.


text:
როცა დაუნახა თავის დას საყურეები და ხელზე სამაჯურები და<br/>მოისმინა თავისი დის, რებეკას, მონაყოლი, ასე მელაპარაკაო ის კაცი, მივიდა<br/>იმ კაცთან და ხედავს, აქლემებთან დგას, წყაროს პირას.


text:
უთხრა: შინ წამოდი, უფლის კურთხეულო. გარეთ რისთვის<br/>დგახარ? ბინა და აქლემების სადგომი გამზადებული მაქვს.


text:
შევიდა კაცი სახლში. შეხსნა ლაბანმა აქლემებს საკაზმები,<br/>აქლემებს ბზე და საკვები დაუყარა, მას და მის თანმხლებ კაცებს ფეხის<br/>დასაბანად წყალი მიუტანა.


text:
დიდად აკურთხა უფალმა ჩემი პატრონი და განდიდდა იგი,<br/>მისცა მას ცხვარ-ძროხა, ოქრო-ვერცხლი, ყმები და მხევლები, აქლემები და<br/>სახედრები;


text:
უშვა ჩემს პატრონს სარამ, მისმა ცოლმა სიბერეში შვილი,<br/>რომელსაც მისცა ჩემმა პატრონმა მთელი თავისი საბადებელი.


text:
დამაფიცა ჩემმა პატრონმა, არ მოუყვანო ცოლი ჩემს ძეს<br/>ქანაანელთაგან, რომელთა ქვეყანაშიც მე ვცხოვრობო,


text:
მითხრა: უფალი, რომლის წინაშეც მე დავდივარ, თავის<br/>ანგელოზს გაახლებს თან და გზას სასიკეთოდ წარგიმართავს, და მოუყვან ცოლს<br/>ჩემს ძეს ჩემი სანათესაოდან, ჩემი მამა-პაპის სახლიდან.


text:
მაშინ გათავისუფლდები ჩემი ფიცისგან, როცა ჩემს<br/>სანათესაოში მიხვალ; თუ არ გამოგაყოლეს, თავისუფალი იქნები ჩემი ფიცისგან.


text:
მივედი დღეს წყაროსთან და ვთქვი: უფალო, ჩემი პატრონის,<br/>აბრაამის ღმერთო! სასიკეთოდ წარმიმართე გზა, რომელსაც ვადგივარ.


text:
აჰა, ვდგავარ წყაროსთან. როცა მოვა ყმაწვილი ქალი წყლის<br/>ამოსაღებად და ვეტყვი, ცოტა წყალი დამალევინე-მეთქი შენი კოკიდან,


text:
ისიც მიპასუხებს, შენც დაგალევინებ წყალს და შენს<br/>აქლემებსაც დავარწყულებო, სწორედ ის ქალი იქნება, რომელიც აურჩევია უფალს<br/>ჩემი პატრონის შვილისთვის.


text:
ვიდრე ჩემს გულში ამის თქმას მოვასწრებდი, აჰა, მოდის<br/>რებეკაც, მხარზე კოკაშედგმული; ჩავიდა წყაროზე და ამოიღო წყალი. ვუთხარი,<br/>დამალევინე-მეთქი.


text:
უმალვე ჩამოიღო კოკა და მითხრა: დალიე, და აქლემებსაც<br/>დაგირწყულებო. მეც დავლიე და აქლემებიც დამირწყულა.


text:
ვკითხე: ვისი შვილი ხარ-მეთქი? მითხრა: ბეთუელის შვილი<br/>ვარ, ნახორის და მილქას ძისაო. მაშინ ჩამოვკიდე საყურეები და ხელზე<br/>სამაჯურები გავუკეთე.


text:
მუხლი მოვიყარე და თაყვანი ვეცი უფალს; ვაკურთხე უფალი,<br/>ჩემი პატრონის, აბრაამის ღმერთი, რომელიც წამომიძღვა ჭეშმარიტი გზით, რომ<br/>ჩემი პატრონის ძმისწული მის შვილს მივგვარო ცოლად.


text:
ახლა, მადლი და სიკეთე თუ გსურთ ჩემი პატრონისთვის,<br/>მითხარით; თუ არა და, ესეც მითხარით და წავალ, მარჯვნივ იქნება თუ<br/>მარცხნივ.


text:
აჰა, აგერ არის რებეკა; წაიყვანე და წადი! გახდეს შენი<br/>პატრონის ძის ცოლი, როგორც უბრძანებია უფალს.


text:
ამოიღო მორჩილმა ოქროსა და ვერცხლის ჭურჭელი და სამოსელი<br/>და მისცა რებეკას; მის ძმას და დედასაც მიართვა ძვირფასი საჩუქრები.


text:
ჭამეს და სვეს მან და მისმა თანმხლებმა კაცებმა; ღამე<br/>გაათიეს. ადგნენ დილით და თქვა მორჩილმა: გამიშვით ჩემს პატრონთან.


text:
უთხრა მორჩილმა: ნუ დამაკავებთ. სასიკეთოდ წარუმართავს<br/>უფალს გზა ჩემთვის. გამიშვით და წავალ ჩემს პატრონთან.


text:
დალოცეს რებეკა და უთხრეს: ჩვენი და ხარ შენ. ბევრათასჯერ<br/>იმრავლე, თავისი მტრების ქალაქები დაიმკვიდროს შენმა შთამომავლობამ!


text:
ადგნენ რებეკა და მისი მხევლები და შესხდნენ აქლემებზე,<br/>და გაჰყვნენ იმ კაცს. წაიყვანა მორჩილმა რებეკა და წავიდა.


text:
უთხრა მორჩილს: ვინ არის ის კაცი, მინდორში რომ მოდის<br/>ჩვენს შესახვედრად? თქვა მორჩილმა; ჩემი პატრონია. აიღო ქალმა რიდე და<br/>ჩამოიფარა.


text:
შეიყვანა ისაკმა ქალი თავისი დედის, სარას კარავში და<br/>შეირთო ცოლად. შეუყვარდა იგი ისაკს და დედის გამო მწუხარება გაუქარვდა.


text:
ხოლო თავის ხარჭების შვილებს აბრაამმა საჩუქრები დაურიგა<br/>და თავის სიცოცხლეშივე მოაშორა ისინი ისაკს, თავის ძეს, და გაუშვა<br/>აღმოსავლეთისკენ, აღმოსავლეთის მხარეში.


text:
დამარხეს იგი ისაკმა და ისმაელმა, მისმა შვილებმა,<br/>მახფელას გამოქვაბულში, ხეთელი ყეფრონ ცონარის ძისეულ მინდორზე, მამრეს<br/>გასწვრივ,


text:
აბრაამის სიკვდილის შემდეგ აკურთხა ღმერთმა ისაკი, მისი<br/>შვილი. დასახლდა ისაკი ბერ-ლახაი-როის მახლობლად.


text:
ეს არის ისმაელის ძეთა სახელები, სახელდებით მათი<br/>მოდგმისდა მიხედვით: ისმაელის პირმშო ნებაიოთი, მერე კედარი, ადბეელი და<br/>მიბსამი,


text:
ესენი არიან ისმაელის ძენი, ეს არის მათი სახელები მათ<br/>დაბებსა და ბანაკებში, თორმეტი ბელადია თავ-თავისი ტომისა.


text:
სახლობდნენ ხავილადან მოყოლებული შურამდე, ეგვიპტის<br/>გასწვრივ, აშურისკენ თუ მიდიხარ. ყველანი ერთმანეთის პირისპირ განლაგდნენ.


text:
ორმოცი წლისა იყო ისაკი, როცა მოიყვანა ცოლად რებეკა,<br/>შუამდინარეთიდან მოსული არამელი ბათუელის ასული, არამელი ლაბანის და.


text:
ევედრებოდა ისაკი უფალს თავისი ცოლისთვის, რადგან ბერწი<br/>იყო იგი. უსმინა მას უფალმა და დაორსულდა რებეკა, მისი ცოლი.


text:
ეჯაჯგურებოდნენ ერთმანეთს შვილები მის საშოში და თქვა<br/>ქალმა: თუ ასეა, რიღასთვის ჩამესახნენ? და წავიდა უფლისათვის შესაკითხად.


text:
უთხრა უფალმა: ორი ხალხია შენს მუცელში, ორი ტომი გამოვა<br/>შენი საშოდან; ერთი ტომი მეორეზე ძლიერი იქნება, უფროსი უმცროსს<br/>დაემორჩილება.


text:
გამოვიდა პირველი - სულ მთლად წითელი და თითქოს<br/>ტყავ-ფუჩით შემოსილი; და დაარქვეს მას სახელად ესავი.


text:
მერე გამოვიდა მისი ძმა, ხელი ესავის ქუსლზე ჰქონდა<br/>მოჭიდებული; და დაარქვეს მას სახელად იაკობი. სამოცი წლისა იყო ისაკი მათი<br/>შობისას.


text:
წამოიზარდნენ ყმაწვილები; შეიქნა ესავი მარჯვე მონადირე,<br/>ველების კაცი. იაკობი იყო სრული კაცი კარვებში მცხოვრები.


text:
უთხრა ესავმა იაკობს: შემახვრეპინე წითელი, ეგ წითელი,<br/>რადგან დაღლილი ვარ. ამიტომაც ეწოდა სახელად ედომი (წითური).


text:
მაშინ მისცა იაკობმა ესავს პური და ცერცვის შეჭამადი.<br/>ჭამა, სვა, ადგა და წავიდა. არად ჩააგდო ესავმა პირმშოება.


text:
ჩამოვარდა შიმშილი ქვეყანაში იმ წინანდელი<br/>შიმშილობის შემდეგ, აბრაამის დროს რომ მოხდა, და წავიდა ისაკი აბიმელექთან,<br/>ფილისტიმელთა მეფესთან, გერარში.


text:
მდგმურად იყავი ამ ქვეყანაში და მეც შენთან ვიქნები,<br/>გაკურთხებ და შენს შთამომავლობას მივცემ მთელს ამ ქვეყნებს, ავასრულებ<br/>ფიცს, რომელიც აბრაამს, მამაშენს დავუდევი,


text:
ცის ვარსკვლავებივით გაგიმრავლებ-მეთქი შთამომავლობას და<br/>მივცემ შენს შთამომავლობას მთელს ამ ქვეყნებს, შენი შთამომავლობით<br/>იკურთხება-მეთქი მთელი ქვეყნის ხალხი.


text:
იმის გამო, რომ დამიჯერა აბრაამმა და ასრულებდა ჩემს<br/>ნაანდერძევს, ჩემს ბრძანებებს, ჩემს მცნებებს, ჩემს ნაანდერძევს, ჩემს<br/>ბრძანებებს, ჩემს მცნებებს, ჩემს სჯულდებებს.


text:
გამოკითხეს იქაურმა კაცებმა მისი ცოლის, რებეკას ვინაობა.<br/>მან უთხრა: და არის ჩემი. რადგან შეეშინდა ეთქვა, ცოლი არისო, ვაითუ<br/>მოეკლათ იქაურ კაცებს რებეკას გამო, რადგან მშვენიერი შესახედავი იყო.


text:
კარგა ხნის ნაცხოვრები იყო ისაკი იმ ქვეყანაში, როცა<br/>გამოიხედა აბიმელექმა, ფილისტიმელთა მეფემ, სარკმელში და ხედავს, ელაღობება<br/>ისაკი რებეკას, თავის ცოლს.


text:
დაიბარა აბიმელექმა ისაკი და უთხრა: ნამდვილად შენი ცოლია<br/>ეს ქალი; რამ გათქმევინა ჩემი და არისო? უთხრა ისაკმა: ვიფიქრე, მისი<br/>გულისთვის არ მომკლან-მეთქი.


text:
უთხრა აბიმელექმა: ეს რა გვიყავი? კინაღამ დაწვა შენს<br/>ცოლთან ერთი ჩვენებური, და კიდევ გაგვრევდი ცოდვაში.


text:
ჭები, რომლებიც მამამისის მორჩილებს ჰქონდათ ამოღებული<br/>აბრაამის, მამამისის დროს, ფილისტიმელებმა ჩახერგეს და მიწით ამოავსეს.


text:
ისევ ამოიღო ისაკმა აბრაამის, მამამისის დროს ამოღებული<br/>ჭები, ფილისტიმელებმა რომ ამოავსეს აბრაამის სიკვდილის შემდეგ და კვლავ<br/>უწოდა ის სახელები, მამამისმა რომ შეარქვა.


text:
ედავებოდნენ გერარელი მწყემსები ისაკის მწყემსებს,<br/>ჩვენიაო წყალი. უწოდა სახელად იმ ჭას: ყესეკი; რადგან დაობდნენ მასთან.


text:
გადაინაცვლა იმ ადგილიდან და კიდევ ამოიღო სხვა ჭა; მასზე<br/>აღარ შედავებიან და უწოდა სახელად რეხობოთი (სიფართოვე). თქვა: რაკი<br/>ამიერიდან გაგვაფართოვა უფალმა, ვიმრავლებთ ამქვეყნად.


text:
გამოეცხადა იმ ღამით უფალი და უთხრა: მე ვარ აბრაამის,<br/>მამაშენის ღმერთი; ნუ გეშინია, რადგან შენთან ვარ. გაკურთხებ, გაგიმრავლებ<br/>შთამომავლობას აბრაამის, ჩემი მორჩილის გულისათვის.


text:
აღმართა იქ სამსხვერპლო და ახსენა უფლის სახელი. დასცა იმ<br/>ადგილას კარავი და იქაც ამოიღეს ჭა ისაკის მორჩილებმა.


text:
უთხრეს: კარგად ვხედავთ, რომ უფალი შენთანაა. ვთქვით:<br/>დაიდოს ფიცი ჩვენს შორის, ჩვენსა და შენს შორის, და შევკრათ კავშირი<br/>ერთმანეთთან,


text:
რომ არ გვიბოროტო. ჩვენ ხომ ხელი არ გვიხლია შენთვის,<br/>სიკეთის მეტი არაფერი გაგვიკეთებია, მშვიდობითაც გაგისტუმრეთ. ამიერიდან<br/>უფლის კურთხეული ხარ.


text:
იმავე დღეს მოვიდნენ ისაკის მორჩილნი და შეატყობინებს ჭის<br/>ამბავი, რომელსაც თხრიდნენ. უთხრეს წყალი ვიპოვეთო.


text:
ორმოცი წლისა იყო ესავი, როცა მოიყვანა ცოლად ივდითი,<br/>ბეერ ხეთელის ასული, და ბასმათი, ელონ ხეთელის ასული.


text:
როცა დაბერდა ისაკი და თვალს დააკლდა,<br/>დაუძახა ესავს, თავის უფროს შვილს, და უთხრა: შვილო! მიუგო: აქა ვარ!


text:
მომიმზადე შეჭამადი, მე რომ მიყვარს, მომიტანე და მაჭამე,<br/>რომ გაკურთხოს სულმა ჩემმა, სანამ მოვკვდებოდე.


text:
ესმოდა რებეკას, ისაკი რომ ელაპარაკებოდა თავის შვილს,<br/>ესავს. გავიდა ესავი ველად სანადიროდ ნანადირევის მოსატანად.


text:
უთხოა რებეკამ იაკობს, თავის უმცროს შვილს: გავიგონე,<br/>მამაშენი რომ ელაპარაკებოდა შენს ძმას, ესავს და ეუბნებოდა:


text:
ხელი რომ მომისვას მამაჩემმა, ხომ მატყუარა გამოვჩნდები<br/>მის თვალში; კურთხევას კი არა, წყევლას დავითევ თავზე.


text:
აიღო რებეკამ თავისი უფროსი შვილის, ესავის, ძვირფასი<br/>ტანისამოსი, სახლში რომ ჰქონდა, და ჩააცვა იაკობს, თავის უმცროს შვილს.


text:
უთხრა იაკობმა მამამისს: ესავი ვარ, შენი პირმშო.<br/>გაგიკეთე, რაც მთხოვე. წამოჯექი და ჭამე ნანადირევი, რომ მაკურთხოს შენმა<br/>სულმა.


text:
მიუახლოვდა იაკობი მამამისს, ისაკს. მან ხელი შეავლო და<br/>თქვა: ხმა იაკობის ხმაა, ხელები კი ესავის ხელებია!


text:
მომაწოდე, შევჭამო ეგ ნანადირევი, შვილო, რომ გაკურთხოს<br/>ჩემმა სულმა. მიაწოდა, შეჭამა; ღვინო მიუტანა, შესვა.


text:
მიუახლოვდა და აკოცა. იყნოსა მისი სამოსელის სუნი და<br/>აკურთხა შვილი: აჰა, სუნი ჩემი შვილისა ვითარცა სუნი უფლის კურთხეული<br/>მინდვრისა!


text:
გემსახურონ ხალხები და თაყვანი გცენ ტომებმა! გახდი<br/>ბატონი შენი ძმებისა და თაყვანი გცენ დედაშენის შვილებმა. წყეულიმც იყოს<br/>მაწყევარი შენი, კურთხეულ იყოს მაკურთხეველი შენი!


text:
როგორც კი დაასრულა ისაკმა იაკობის კურთხევა და იაკობი<br/>გავიდა ისაკისგან, ნადირობიდან დაბრუნდა ესავიც.


text:
მანაც მოამზადა კერძი, მიუტანა მამამისს და უთხრა: ადგეს<br/>მამაჩემი და ჭამოს თავისი შვილის ნანადირევი, რომ მაკურთხოს მისმა სულმა.


text:
შიშის ზარი დაეცა ისაკს და უთხრა: ის ვინღა იყო,<br/>ნანადირევი რომ მომიტანა და შენს მოსვლამდე შევჭამე? ის ვაკურთხე და<br/>კურთხეულიც ის იქნება.


text:
მამის სიტყვები რომ გაიგონა ესავმა, ხმამაღლა და მწარედ<br/>ამოიგმინა; უთხრა მამას: მეც მაკურთხე, მამაჩემო!


text:
თქვა ესავმა: ტყუილად კი არ ჰქვია იაკობი. ორჯერ<br/>გამაცურა: ჯერ პირმშოება წამართვა, ახლა კურთხევა წაურთმევია. უთხრა: ნუთუ<br/>არ შეგინახავს ჩემთვის კურთხევა?


text:
მიუგო ისაკმა და უთხრა ესავს: აჰა, ბატონად დაგისვი იგი,<br/>ძმები მორჩილებად მივეცი, ხორბლითა და ღვინით ავავსე. შენ რაღა გიყო, ჩემო<br/>შვილო?


text:
უთხრა ესავმა მამას: ნუთუ მხოლოდ ერთი კურთხევა გქონდა,<br/>მამაჩემო? მეც მაკურთხე, მამაჩემო! ხმამაღლა ატირდა ესავი.


text:
მიუგო ისაკმა, მამამისმა, და უთხრა: აჰა, ნოყიერი მიწა<br/>გექმნეს სამკვიდრებელად, ცის ცვარი - კურთხევად.


text:
გადაემტერა ესავი იაკობს კურთხევის გამო, რომლითაც<br/>აკურთხა იგი მამამ; თქვა გულში ესავმა: დადგება მამაჩემზე გლოვის დრო და<br/>მოვკლავ კიდეც იაკობს, ჩემს ძმას.


text:
ემცნო რებეკას ესავის, თავისი უფროსი შვილის ნათქვამი;<br/>მოაყვანინა იაკობი, თავისი უმცროსი შვილი და უთხრა: აჰა, მოსაკლავად<br/>გემუქრება შენი ძმა ესავი.


text:
სანამ არ გაუვლის შენი მტრობა და დაავიწყდება, რაც უყავი,<br/>შეგატყობინებ და წამოგიყვან იქიდან. რატომ დაგკარგოთ ორთავენი ერთ დღეს?


text:
უთხრა რებეკამ ისაკს: შემაძულეს სიცოცხლე ხეთელმა<br/>ქალებმა; თუ იაკობმაც ხეთელებისგან მოიყვანა ცოლი, ამ ქვეყნის ქალები რომ<br/>არიან, ისეთი, რაღად მინდა მაშინ თავი ცოცხალი?


text:
ადექი და წადი ფადან-არამში, დედაშენის მამის, ბეთუელის,<br/>სახლში და მოიყვანე იქიდან ცოლად დედაშენის ძმის, ლაბანის ასული.


text:
ყოვლადძლიერი ღმერთი გაკურთხებს, ნაყოფიერს გაგხდის,<br/>გაგამრავლებს და ხალხთა კრებულის მამამთავარი შეიქნები.


text:
მოგცემს აბრაამის კურთხევას შენ და შენს შთამომავლობას<br/>შენთან ერთად, რათა დაიმკვიდრო შენი მდგმურობის ქვეყანა, რომელიც მისცა<br/>ღმერთმა აბრაამს.


text:
გაუშვა ისაკმა იაკობი და წავიდა იგი ფადან-არამში,<br/>ლაბანთან, არამეელი ბეთუელის ძესთან, რომელიც იყო ძმა რებეკასი, იაკობისა<br/>და ესავის დედისა.


text:
დაინახა ესავმა, რომ აკურთხა ისაკმა იაკობი და გაუშვა იგი<br/>ფადან-არამში ცოლის მოსაყვანად და რომ კურთხევისას უბრძანა, არ მოეყვანა<br/>ცოლი ქანაანელთაგან,


text:
წავიდა ესავი ისმაელთან და მოიყვანა ცოლად მახალათი,<br/>აბრაამის ძის, ისმაელის ასული, ნებაიოთის დაი, სხვა ცოლების გვერდით.


text:
მიადგა ერთ ადგილს და იქ დაიღამა, რადგან მზე ჩასული იყო.<br/>აიღო ერთი ლოდი იმ ადგილიდან, დაიდო სასთუმლად და დაწვა იმ ადგილას.


text:
აჰა, უფალი დგას კიბეზე და ეუბნება: მე ვარ უფალი, ღმერთი<br/>აბრაამისა, მამაშენისა, და ღმერთი ისაკისა. ეს მიწა, რომელზედაც წევხარ,<br/>შენთვისა და შენი შთამომავლობისთვის მომიცია.


text:
შენი შთამომავლობა ქვიშასავით მრავალრიცხოვანი იქნება და<br/>განივრცობი დასავლეთისკენ, აღმოსავლეთისკენ, ჩრდილოეთისკენ და<br/>სამხრეთისკენ; შენითა და შენი შთამომავლობით იკურთხება მიწიერთა მთელი<br/>მოდგმა.


text:
აჰა, შენთანა ვარ და ყველგან დაგიფარავ, სადაც კი წახვალ;<br/>კვლავ დაგაბრუნებ ამ მიწაზე, არ მიგატოვებ, ვიდრე არ აგისრულებ ყველაფერს,<br/>რაც გითხარი.


text:
შეშინდა და თქვა: რა საშიში ყოფილა ეს ადგილი! სხვა რა<br/>უნდა იყოს, თუ არა უფლის სახლი; ეს ცათა კარიბჭეა!


text:
აღთქმა დადო იაკობმა და თქვა: უკეთუ ღმერთი ჩემთან იქნება<br/>და დამიფარავს ამ გზაზე, რომელსაც ვადგივარ, მომცემს პურს საჭმელად და<br/>სამოსელს შესამოსად,


text:
მაშინ ეს ლოდი, სვეტად რომ დავდგი, ღვთის სახლი იყოს და<br/>ყველაფრისგან, რასაც მომცემ, მეათედს შენ მოგიძღვნი.


text:
ხედავს, ჭა არის ველზე და ცხვრის სამი ფარა წევს მის<br/>მახლობლად, რადგან ამ ჭიდან არწყულებდნენ ფარებს. დიდი ლოდი ახურავს ჭის<br/>პირს.


text:
იქ იკრიბებოდა ყველა მწყემსი, გადააგორებდნენ ლოდს ჭის<br/>პირიდან და არწყულებდნენ ცხვარს. მერე ისევ დახურავდნენ ჭის პირს ამ ლოდით.


text:
უთხრეს: ვერ წავალთ, ვიდრე მთლიანად არ შეიყრება ფარა და<br/>ამ ლოდს არ გადმოაგორებენ ჭის პირიდან. მხოლოდ მაშინ დავარწყულებთ ცხვარს.


text:
ამ ლაპარაკში იყო იაკობი, როცა მოვიდა რახელი, ლაბანის<br/>ასული, მამამისის ცხვართან ერთად, რადგან იგი მწყემსავდა მას.


text:
როგორც კი დაინახა იაკობმა რახელი, თავისი დედისძმის,<br/>ლაბანის ასული, და მისი ცხვარი, მივიდა ჭასთან, გადააგორა ლოდი და<br/>დაარწყულა თავისი დედისძმის, ლაბანის, ცხვარი.


text:
გამოუცხადა იაკობმა რახელს, მამაშენის სახლიკაცი ვარ,<br/>რებეკას შვილი ვარო. გაიქცა ქალი და მამას შეატყობინა.


text:
რომ გაიგო ლაბანმა თავისი დისწულის, იაკობის, მოსვლის<br/>ამბავი, გამოიქცა მის შესაგებებლად, გადაეხვია, გადაკოცნა და სახლში<br/>შეიყვანა. მანაც ყველაფერი უამბო ლაბანს.


text:
უთხრა ლაბანმა იაკობს: ჩემი სახლიკაცი რომ ხარ,<br/>უსასყიდლოდ ხომ არ უნდა მემსახურო? მითხარი, რა მოგცე ქირად?


text:
შეუყვარდა იაკობს რახელი და უთხრა ლაბანს: შვიდ წელიწადს<br/>გემსახურები რახელისთვის, შენი უმცროსი ასულისთვის.


text:
მსახურობდა იაკობი რახელისთვის შვიდ წელიწადს და რახელის<br/>სიყვარულის გამო რამდენიმე დღედ ეჩვენა ეს დრო.


text:
დილა რომ გათენდა, ხედავს, ლეა არის მასთან. უთხრა<br/>ლაბანს: ეს რა მიყავი? განა რახელისთვის გემსახურებოდი? რატომ მომატყუე?


text:
ბარემ გაასრულე შვიდეული და მერე უმცროსსაც მოგცემთ იმ<br/>სამსახურისთვის, რასაც გასწევ ჩემთან კიდევ შვიდ წელიწადს.


text:
შევიდა იაკობი რახელთანაც და ლეაზე უფრო შეუყვარდა<br/>რახელი; და მსახურობდა ლაბანთან კიდევ შვი წელიწადს.


text:
დაორსულდა ლეა და შვა ვაჟი და დაარქვა სახელად რეუბენი,<br/>რადგან თქვა: უფალმა მომხედა გაჭირვებაში, ამიერიდან შემიყვარებს ჩემი<br/>ქმარი.


text:
კვლავ დაორსულდა ლეა და შვა ვაჟი და თქვა: ესმა უფალს,<br/>რომ მოძულებული ვარ, და მომცა ესეც. უწოდა ვაჟს სახელად სიმონი.


text:
კვლავ მიუდგა ლეა და შვა ძე, და თქვა: ახლა კი<br/>შემომევლება ჩემი ქმარი, რადგან სამი ვაჟიშვილი ვუშვი. ამიტომაც უწოდა<br/>სახელად ლევი.


text:
კვლავ დაორსულდა და შვა ვაჟი და თქვა: ახლა კი ვმადლობ<br/>უფალს. ამიტომ უწოდა ვაჟს სახელად იუდა და შეწყვიტა შობა.


text:
დაინახა რახელმა, რომ შვილს ვერ უჩენდა<br/>იაკობს და შეშურდა თავისი დისა. უთხრა იაკობს: მომეცი შვილები, თორემ<br/>მოვკვდები.


text:
თქვა ქალმა: აჰა, ბალა, ჩემი მხევალი. შედი მასთან და<br/>შობოს ჩემს მუხლებზე, რათა შვილიერი გავხდე მისგან.


text:
მაშინ თქვა რახელმა: განმსაჯა ღმერთმა და კიდევ შეისმინა<br/>ჩემი, და მომცა ვაჟი. ამიტომ უწოდა მას სახელად დანი.


text:
გავიდა რეუბენი მკის დროს მინდორში და იპოვა მანდრაგორის<br/>ვაშლები; მოუტანა ლეას, თავის დედას. უთხრა რახელმა ლეას: მიწილადე შენი<br/>შვილის მანდრაგორები.


text:
უთხრა ლეამ: არ გეყო, ქმარი რომ წამართვი? ახლა ჩემი<br/>შვილის მანდრაგორებსაც მართმევ? უთხრა რახელმა: კარგი, შენთან დაწვეს<br/>ამაღამ, ოღონდ მომეცი შენი შვილის მანდრაგორები.


text:
დაბრუნდა იაკობი საღამო ხანს მინდვრიდან, გამოეგება ლეა<br/>და უთხრა: შემოდი ჩემთან, რადგან გამოგისყიდე ჩემი შვილის მანდრაგორებით,<br/>დაწვა მასთან იმ ღამით იაკობი.


text:
თქვა ლეამ: ღმერთმა გადამიხადა სამაგიერო, იაკობს რომ<br/>მივეცი ცოლად ჩემი მხევალი. უწოდა სახელად ვაჟს ისაქარი.


text:
თქვა ლეამ: კეთილი ხვედრი მარგუნა ღმერთმა; ახლა კი<br/>შემიტკბობს ჩემი ქმარი, რადგან ექვსი ვაჟიშვილი გავუჩინე. უწოდა სახელად<br/>ვაჟს ზებულონი.


text:
გამატანე ჩემი ცოლები და შვილები, რომელთა გულისთვის<br/>გემსახურებოდი და წავალ, რადგან შენ თავად უწყი ჩემი სამსახური, როგორ<br/>გემსახურებოდი.


text:
რადგან ჩემამდე ცოტა გყავდა და დიდძალი შეიქნა. გაკურთხა<br/>უფალმა ჩემი მოსვლით. ახლა როდისღა ვიზრუნო ჩემი სახლისათვის?


text:
უთხრა ლაბანმა: რა მოგცე? უთხრა იაკობმა: ნურაფერს<br/>მომცემ, ოღონდ ეს საქმე გამიკეთე და მე კვლავ დავმწყესავ და მოვუვლი შენს<br/>ცხვარს.


text:
დღეს გავივლი შენს ფარაში. ცალკე გაიყვანე ყველა<br/>დაწინწკლული და ჭრელი პირუტყვი, ყველა შავი ცხვარი, ყველა ჭრელი და<br/>დაწინწკლული თხა. ეს იქნება ჩემი გასამრჯელო.


text:
ხვალ პასუხს გაგცემს ჩემს მაგივრად ჩემი სიმართლე, როცა<br/>გასამრჯელოს გასასტუმრებლად მოხვალ: ყველა თხა, რომელიც არ იქნება<br/>დაწინწკლული და ჭრელი, ან ცხვარი შავი ფერისა, ნაქურდლად ჩამითვალე.


text:
ცალკე გაიყვანა იმ დღეს ლაბანმა ყველა ზოლიანი და ჭრელი<br/>ვაცი, ყველა დაწინწკლული და ჭრელი ნეზვი, ყველა პირუტყვი, რომელსაც თეთრი<br/>ერია, ყველა შავი ცხვარი და თავის შვილებს ჩააბარა.


text:
დააგდო ლაბანმა სამი დღის სავალი თავისსა და იაკობს<br/>შორის; და მწყესავდა იაკონი ლაბანის დანარჩენ ფარას.


text:
აიღო იაკობმა ალვისხის, ნუშის და ნეკერჩხლის ნედლი<br/>ჯოხები, ალაგ-ალაგ გალოპრა, ისე რომ ჯოხებს თეთრი ზოლები დააჩნდა.


text:
ჩააწყო დაჭრელებული ჯოხები დასარწყულებელ გეჯებში, სადაც<br/>მოდიოდა ფარა წლის სასმელად და მოსვლისას ახურდებოდა ხოლმე.


text:
გამოაცალკევებდა იაკობი ბატკნებს და აჭრელებული<br/>ჯოხებისკენ უზამდა პირს; მუქი ფერისას ყველას ლაბანის ფარაში სტოვებდა,<br/>თავისი პირუტყვი კი ცალკე ჰყავდა და არ აჩერებდა ლაბანის ფარასთან.


text:
ჯანსაღი ფარის ახურებისასა პირუტყვის თვალწინ ჩაჰყრიდა<br/>ხოლმე იაკობი გეჯებში ჯოხებს, რომ ჯოხებთან ახურებულიყვნენ;


text:
გაიგო იაკობმა ლაბანის ძეთა ნათქვამი, რომ<br/>ამბობდნენ, ყველაფერი წაართვა იაკობმა მამაჩვენს, მამაჩვენისეული ქონებით<br/>გამდიდრდაო.


text:
უთხრა მათ: სახეზე შევატყვე მამათქვენს, რომ იგი ისეთი<br/>აღარაა ჩემს მიმართ, როგორიც ადრე იყო. მაგრამ მამაჩემის ღმერთი თან<br/>მახლავს მე.


text:
მამათქვენმა კი მომატყუა და ათგზის შემიცვალა გასამრჯელო,<br/>მაგრამ არ დაანება ღმერთმა, ებოროტნა ჩემთვის.


text:
ფარის ახურების დრო იყო. ავახილე თვალი სიზმარში და<br/>ვხედავ, აჰა, ვაცები ფარას რომ ახტებიან, სულ ხატულები, დაწინწკლულები და<br/>ჭრელები არიან.


text:
მითხრა: აახილე თვალი და შეხედე, ყველა ვაცი, ფარას რომ<br/>ახტება, ხატულაა, დაწინწკლულია და ჭრელია. რადგან ყველაფერს ვხედავ, რასაც<br/>ლაბანი გიკეთებს.


text:
მე ვარ ღმერთი ბეთელისა, სადაც შენ ზეთი სცხე სვეტს,<br/>სადაც აღთქმა მომეცი. ახლა კი, ადექი და გადი ამ ქვეყნიდან, დაუბრუნდი შენს<br/>სამშობლო ქვეყანას.


text:
ამიტომაც მთელი ქონება, ღმერთმა რომ წაართვა მამაჩვენს,<br/>ჩვენი და ჩვენი შვილებისაა. ახლა კი ისე მოიქეცი, როგორც ღმერთს უბრძანებია<br/>შენთვის.


text:
წაასხა მთელი თავისი საქონელი, მთელი თავისი მონაგები,<br/>თავისი საკუთარი საქონელი, ფადან-არამში რომ მოიგო, რათა მისულიყო ისაკთან,<br/>თავის მამასთან ქანაანის ქვეყანაში.


text:
გაიქცა და ყველაფერი თან წაიღო, რაც კი გააჩნდა; ადგა და<br/>გავიდა მდინარის გაღმა და გალაადის მთისკენ ქნა პირი.


text:
გამოეცხადა ღმერთი ლაბან არამელს სიზმარში ღამით და<br/>უთხრა: ფრთხილად იყავი, არც კარგი უთხრა იაკობს, არც ავი.


text:
მიეწია ლაბანი იაკობს, როცა იაკობი კარავს შლიდა მთაზე.<br/>ლაბანმაც გალაადის მთაზე დასცა კარავი თავის სახლიკაცებთან ერთად.


text:
უთხრა ლაბანმა იაკობს: ეს რა ჰქენი? მომატყუ; და წაასხი<br/>ჩემი ასულები, თითქოს მახვილით ნაშოვარი ტყვეები ყოფილიყვნენ.


text:
უჩუმრად რატომ გაიპარე, რატომ მიმუხთლე და არ გამიმხილე?<br/>ლხინითა და სიმღერით, დოლისა და ქნარის ხმაზე გაგისტუმრებდი.


text:
გიბოროტებდი, მაგრამ თქვენი მამა-პაპის ღმერთმა მითხრა<br/>წუხელ სიზმარში: თავი შეიკავე, ნურც კარგს ეტყვი იაკობს, ნურც ავსო.


text:
ვისაც შენს ღმერთებს უპოვი, ცოცხალი არ გადარჩება! ჩვენი<br/>სახლიკაცების თვალწინ დაადევი ხელი ყველაფერს, რაც შენია, და წაიღე. არ<br/>იცოდა იაკობმა რომ რახელს ჰქონდა მოპარული კერპები.


text:
შევიდა ლაბანი იაკობის კარავში, ლეას კარავში ორი მხევლის<br/>კარავში, მაგრამ ვერაფერი იპოვნა. გამოვიდა ლეას კარვიდან და რახელის<br/>კარავში შევიდა.


text:
აიღო რახელმა კერპები და აქლემის უნაგირქვეშ ამოსდო,<br/>თავადაც ზედ დაჯდა. მოჩხრიკა ლაბანმა მთელი კარავი, მაგრამ ვერაფერი<br/>იპოვნა.


text:
უთხრა რახელმა მამას: ნუ გამირისხდება ჩემი ბატონი, რომ<br/>ვერ წამოვდგები შენს წინაშე, რადგან დედათა წესი მჭირს. ეძება და ვერ<br/>იპოვნა ლაბანმა კერპები.


text:
განრისხდა იაკობი და წაეკიდა ლაბანს. უთხრა იაკობმა<br/>ლაბანს: რა დავაშავე, რა შევცოდე, რომ დამდევნებიხარ?


text:
ხომ გაჩხრიკე მთელი ჩემი ჭურჭელი, რა ნახე მათში შენი<br/>სახლიდან წამოღებული? გადმოალაგე აქ შენი და ჩემი სახლიკაცების თვალწინ და<br/>მათ გაგვსაჯონ ჩვენ ორნი.


text:
აჰა, ოცი წელიწადი ვარ შენთან და შენს ცხვრებსა და თხებს<br/>მკვდრად არასოდეს მოუგიათ, არც შენი ფარის ვერძები შემიჭამია.


text:
ნამხეცავი პირუტყვი შენთან არ მომიტანია, მე ვზარალობდი;<br/>მე მაზღვევინებდი დღისით ნაქურდალს და ღამით ნაქურდალს.


text:
ასე გავატარე ოცი წელიწადი შენს სახლში; თოთხმეტი წელი<br/>შენი ორი ასულისთვის გემსახურე, კიდევ ექვსი წელი შენი ფარისთვის. შენ კი<br/>ათგზის შემიცვალე გასამრჯელო.


text:
ღმერთი მამაჩემისა, ღმერთი აბრაამისა და შიში ისაკისა რომ<br/>არ ყოფილიყო ჩემთან, მაშინ ხომ ხელცარიელს გამისტუმრებდი. ჩემს<br/>ტანჯვა-წვალებასა და ჯაფას მოხედა ღმერთმა და გამხილა გუშინ.


text:
მიუგო ლაბანმა იაკობს და უთხრა: ეს ქალები ჩემი ასულებია,<br/>ეს ვაჟები ჩემი ვაჟებია; ეს ფარა ჩემი ფარაა; რასაც აქ ხედავ, ყველაფერი<br/>ჩემია. რა ვუყო ახლა ამათ ან ამ ვაჟებს, რომელნიც მათ შობეს?


text:
უთხრა იაკობმა თავის სახლიკაცებს: მოაგროვეთ ქვები. მათაც<br/>მოიტანეს ქვები და გორა დააყენეს. ჭამეს იქ, იმ გორაზე.


text:
თუ დაჩაგრავ ჩემს ასულებს ან თუ სხვა ცოლებს დაისვამ მათ<br/>გვერდით, იცოდე, რომც არავინ იყოს ჩემთან, ღმერთია ჩვენი მოწმე.


text:
მოწმე იყოს ეს გორა, მოწმე იყოს ეს სვეტი, რომ არც მე<br/>გადმოვლახავ შენსკენ ამ გორას და არც შენ გადმოლახავ ჩემსკენ ამ გორას და<br/>ამ სვეტს საბოროტოდ.


text:
აბრაამის ღმერთმა და ნახორის ღმერთმა განგვსაჯოს ჩვენ. და<br/>დაიფიცა იაკობმა თავისი მამის, ისაკის შიში.


text:
დაკლა იაკობმა საკლავი მთაზე და აწვია სახლიკაცები პურის<br/>საჭმელად. მათაც ჭამეს პური და მთაზე გაათიეს ღამე.


text:
ადგა ლაბანი დილაადრიანად, გადაკოცნა თავისი ვაჟები და<br/>ასულები და დალოცა ისინი. წავიდა ლაბანი და დაბრუნდა თავის მხარეში.


text:
დააბარა მათ: უთხარით ჩემს ბატონს, ესავს: ასე ამბობს-თქო<br/>შენი მორჩილი იაკობი: ლაბანთან ვმდგმურობდი და დავყოვნდი აქამდე.


text:
მყავს ხარები და სახედრები, ცხვრის ფარა და ჩემი ყმები და<br/>ყმაქალები. კაცი გამოვუგზავნე ჩემს ბატონს მოსახსენებლად, მადლი მინდა<br/>ვპოვო შენს თვალში.


text:
მობრუნდნენ მაცნენი იაკობთან და უთხრეს: ვიყავით შენს<br/>ძმასთან, ესავთან, და ისიც მოდის ოთხასი კაცით შენს შესახვედრად.


text:
იაკობი დიდად შეშინდა და შეშფოთდა. გაჰყო ხალხი, თან რომ<br/>ახლდა, ცხვარ-ძროხა და აქლემები, ორ ბანაკად.


text:
თქვა იაკობმა: ჩემი მამის, აბრაამის, ღმერთო! ჩემი მამის,<br/>ისაკის, ღმერთო! უფალო, რომელმაც მითხარი, შენს ქვეყანაში, შენს<br/>სამშობლოში, დაბრუნდი და სიკეთეს გიყოფო.


text:
ღირსი არა ვარ ყველა იმ სიკეთისა და წყალობისა, შენს<br/>მორჩილს რომ უყავი; მე ხომ ჯოხის ამარამ გადავლახე ეს იორდანე, ახლა კი ორ<br/>ბანაკად ვდგავარ.


text:
მიხსენი ესავისგან, ჩემი ძმისგან, რადგან მეშინია მისი,<br/>არ დამეცეს და დედაწულიანად არ ამომწყვიტოს.


text:
ოცდაათი მეწველი აქლემი თავის კოზაკებიანად, ორმოცი ფური<br/>და ათი ხარი, ოცი ჭაკი ვირი და ათი ჩოჩორი.


text:
ჩააბარა თავის მორჩილთ ცალ-ცალკე ჯოგებად და უთხრა: იარეთ<br/>ჩემს წინ და ჯოგებს შორის დააგდეთ მანძილი.


text:
დააბარა პირველს და უთხრა: თუ შეგხვდა ჩემი ძმა ესავი და<br/>გკითხა, ვისი ხარ და საით მიდიხარ, ვისია ეს ჯოგი წინ რომ მოირეკავო.


text:
უთხარი: შენი მორჩილის, იაკობის, არის-თქო; ჩემი ბატონის,<br/>ესავისთვის, გამოგზავნილი ძღვენია-თქო, აგერ, თავადაც უკან მოგყვება-თქო.


text:
უთხარით: აგერ, შენი მორჩილი იაკობი უკან მოგყვება-თქო.<br/>რადგან იფიქრა, გულს მოვუგებ წინ წაძღვანებული ძღვენით; მერე კი სახეზე<br/>შევხედავ, იქნება შემიწყალოსო.


text:
როცა შეატყო, რომ ვერ ერეოდა, შეეხო მის თეძოს სახსარს და<br/>ეღრძო იაკობს თეძოს სახსარი მასთან შერკინებისას.


text:
უთხრა ამიერიდან აღარ ითქვას შენს სახელად იაკობი, არამედ<br/>ისრაელი, რადგან ღმერთს და ადამიანებს შეებრძოლე და სძლიე.


text:
ამიტომ არ ჭამენ დღემდე ისრაელიანები მენჯის ძარღვს,<br/>თეძოს სახსარზე, რომ არის, რადგან შეეხო ის იაკობის მენჯის ძვალს, თეძოს<br/>სახსარზე.


text:
გაიხედა იაკობმა და ხედავს, მოდის ესავი<br/>ოთხასი კაცით. გაუთავთავისა იაკობმა ბავშვები ლეას, რახელს და ორ მხევალს.


text:
წინ დააყენა მხევლები და მათი ბავშვები, მათ უკან ლეა და<br/>მისი ბავშვები, ხოლო სულ უკან რახელი და იოსები.


text:
აიხედა ესავმა და დაინახა ქალები და ბავშვები უთხრა: შენი<br/>რა არიან ესენი? უთხრა: შვილები ღმერთმა რომ უწყალობა შენს მორჩილს.


text:
ახლოს მივიდა ლეაც თავისი ბავშვებითურთ და თაყვანისცა.<br/>ბოლოს იოსები და რახელი მივიდნენ ახლოს და თაყვანისცეს.


text:
უთხრა ესავმა: რა იყო მთელი ის ბანაკი, წინ რო შემომხვდა?<br/>უთხრა: რომ მადლი ვპოვო ჩემი ბატონის თვალში.


text:
უთხრა იაკობმა: არა. თუ მადლი მიპოვნია ჩემი ბატონის<br/>თვალში, მიიღე ჩემგან ეს ძღვენი. რადგან შენი სახე რომ დავინახე, გინდ<br/>ღვთის სახე დამენახოს და შენც წყალობით შემომხედე.


text:
მიიღე შენთვის გამოგზავნილი ეს მოსაკითხი, რადგან ღმერთმა<br/>მომხედა და ყველაფერი მაქვს. არ მოეშვა და მანაც მიიღო.


text:
უთხრა: იცის ჩემმა ბატონმა, რომ სათუთნი არიან ბავშვები,<br/>და ცხვარ-ძროხა მაკედა მყავს. წინ რომ გავირეკო, ერთ დღეში გამიწყდება<br/>მთელი საქონელი.


text:
თავისი მორჩილის წინ იაროს ჩემმა ბატონმა; მე კი<br/>ნელ-ნელა, ფეხდაფეხ გავყვები საქონელს და ბავშვებს, ვიდრე ჩემს ბატონთან<br/>მივიდოდე სეყირში.


text:
უთხრა ესავმა: ვინმეს მაინც მოგიჩენ ჩემი ხალხიდან, თან<br/>რომ მახლავს. უთხრა: რა საჭიროა? ოღონდ მადლი ვპოვო ჩემი ბატონის თვალში.


text:
ხოლო იაკობი სუქოთისკენ დაიძრა. აიშენა იქ სახლი და<br/>საქონელსაც დაუდგა კარვები. ამიტომაც უწოდა იმ ადგილს სახელად სუქოთი<br/>(ქარავანი).


text:
მოვიდა მშვიდობით ფადან-არამიდან წამოსული იაკობი<br/>შექემ-ქალაქად, ქანაანის ქვეყანაში რომ არის, და დაიბანაკა ქალაქის წინ.


text:
დაინახა იგი შექემმა, იმ ქვეყნის მთავრის, ხივიელი<br/>ხამორის ძემ, წაიყვანა, დაწვა მასთან და პატივი აჰხადა.


text:
გული შეუვარდა დინაზე, იაკობის ასულზე, შეუყვარდა<br/>ყმაწვილი ქალი და ცდილობდა მისი გულის დამშვიდებას.


text:
გაიგო იაკობმა, რომ შეურაცხყო შექემმა დინა, მისი ასული,<br/>მაგრამ ვაჟიშვილები ცხვარში ჰყავდა და გაჩუმდა იაკობი მათ მოსვლამდე.


text:
იაკობის ვაჟებიც დაბრუნდნენ მინდვრიდან, როცა გაიგეს ეს<br/>ამბავი, შეწუხდნენ, გამწარდნენ, რადგან სამარცხვინო საქმე დაემართა<br/>ისრაელს, იაკობის ასულთან რომ დაწვა შექემი. არ უნდა მომხდარიყო ასეთი რამ.


text:
უთხრა შექემმა ქალის მამას და ძმებს: ოღონდ მადლი ვპოვო<br/>თქვენს თვალში და რაც გინდათ მთხოვეთ, მოგცემთ.


text:
დამაკისრეთ დიდძალი ურვადი და ძღვენი, მოგცემთ, რასაც<br/>მომთხოვთ; ოღონდ მომეცით ცოლად ეს ყმაწვილი ქალი.


text:
მიუგეს იაკობის ვაჟებმა შექემს და მის მამას, ხამორს, და<br/>მზაკვრულად ელაპარაკნენ, რადგან შეურაცხყო შექემმა დინა, მათი და.


text:
უთხრეს: ვერ ვიზამთ ამ საქმეს, წინდაუცვეთელ კაცზე ვერ<br/>გავათხოვებთ ჩვენს დას, რადგან აუგია ეს ჩვენთვის.


text:
ჩვენს ქალებს მოგათხოვებთ და ჩვენც ვითხოვთ თქვენს<br/>ქალებს. თქვენთან ვიცხოვრებთ და ერთ ხალხად ვიქცევით.


text:
არ დააყოვნა ყმაწვილმა კაცმა ამ საქმის გაკეთება რადგან<br/>ძალზე უყვარდა იაკობის ასული. იგი ყველაზე პატივდებული იყო მამისეულ<br/>სახლში.


text:
მშვიდობიანად გვეკიდებიან ეს კაცები; იცხოვრონ ამ მიწაზე<br/>და მოიხმარონ იგი. აჰა, ხელგაშლილია ეს ქვეყანა. მოვიყვანოთ მათი ქალები<br/>ცოლად და ჩვენც მივათხოვოთ მათ ჩვენი ქალები.


text:
მხოლოდ მაშინ მოგვცემენ დასტურს ეს კაცები ერთად<br/>ცხოვრებაზე და ერთ ხალხად ყოფნაზე, თუ წინდაიცვეთს ჩვენში ყოველი მამაკაცი,<br/>როგორც თავად არიან წინდაცვეთილნი.


text:
განა ჩვენი არ იქნება მათი საქონელი, მათი ქონება, მთელი<br/>მათი პირუტყვი? ოღონდ დასტური მივცეთ და ჩვენთან იცხოვრებენ.


text:
დაუჯერეს ხამორს და შექემს, მის ძეს, ქალაქის კარიბჭესთან<br/>მოსულებმა. და წინდაიცვითა ყოველმა მამაკაცმა, ქალაქის კარიბჭესთან<br/>მოსულმა.


text:
მესამე დღეს, როცა ჯერ კიდევ აწუხებდათ ჭრილობა, იაკობის<br/>ორმა ვაჟიშვილმა, სიმონმა და ლევიმ, დინას ძმებმა, ხელთ იპყრეს მახვილები,<br/>გულდანდობილად დაეცნენ ქალაქს და ამოხოცეს ყველა მამრი.


text:
წამოასხეს მათ ცხვარ-ძროხა და სახედრები; და ყველაფერი,<br/>რაც ქალაქში და მინდვრად ჰქონდათ, წამოიღეს.


text:
მთელი მათი დოვლათი, მათი ბავშვები და ცოლები და<br/>ყველაფერი, რაც სახლში ჰქონდათ, ხელთ იგდეს და ნადავლად წამოიღეს.


text:
უთხრა იაკობმა სიმონს და ლევის: რატომ დამღუპეთ, რატომ<br/>შეაძულეთ ჩემი თავი ამ ქვეყნის მკვიდრთ - ქანაანელებს და ფერიზელებს.<br/>ცოტანი ვართ, შეიკრიბებიან ჩემს წინააღმდეგ და მომკლავენ; მეც დავიღუპები<br/>და ჩემი სახლიც.


text:
უთხრა ღმერთმა იაკობს: ადექი და წადი ბეთელს<br/>და იქ იცხოვრე; აუგე იქ სამსხვერპლო ღმერთს, რომელიც გამოგეცხადა, როცა<br/>შენს ძმას, ესავს, გაურბოდი.


text:
უთხრა იაკობმა თავის სახლს და ყველას, ვინც კი მასთან<br/>იყო: გაყარეთ უცხო ღმერთები, რომელნიცა გყავთ, განიწმინდენით და<br/>გამოიცვალეთ სამოსელი.


text:
ადექით და წავიდეთ ბეთელში, რომ სამსხვერპლო ავუგო იქ<br/>ღმერთს, რომელმაც მისმინა გასაჭირში და ჩემთან იყო გზაზე, სადაც მივდიოდი.


text:
მიუტანეს იაკობს ყველა უცხო ღმერთი, ხელთ რომ ჰქონდათ, და<br/>საყურეები, ყურებზე რომ ეკიდათ, და დაფლა ისინი იაკობმა შექემთან მდგარი<br/>მუხის ქვეშ.


text:
ააგო იქ სამსხვერპლო და უწოდა იმ ადგილს სახელად<br/>ელ-ბეთელი, რადგან აქ გამოეცხადა ღმერთი, როცა თავის ძმას გაურბოდა.


text:
მოკვდა დებორა, რებეკას ძიძა, და დამარხეს ბეთელს ქვემოთ,<br/>მუხის ქვეშ. უწოდა სახელად ამ ადგილს ალონ-ბაქუთი (მუხა გლოვისა).


text:
უთხრა ღმერთმა: იაკობია შენი სახელი; აღარ გერქმევა<br/>ამიერიდან სახელად იაკობი, არამედ ისრაელი იქნება შენი სახელი. და უწოდა<br/>სახელად ისრაელი.


text:
უთხრა ღმერთმა: მე ვარ ღმერთი ყოვლადძლიერი. ინაყოფიერე<br/>და გამრავლდი, ხალხი და ხალხთა კრებული წარმოიშობა შენგან და მეფენი<br/>გამოვლენ შენი საზარდულიდან.


text:
ქვეყანა, რომელიც მივეცი აბრაამს და ისაკს, შენთვის<br/>მომიცია, შენი შთამომავლობისთვის მომიცია ეს ქვეყანა.


text:
მაშინ აღმართა იაკობმა სვეტი იმ ადგილას, სადაც ღმერთი<br/>ელაპარაკა, სვეტი ქვისა, და დაღვარა მასზე საღვრელი და სცხო ზეთი.


text:
დაიძრნენ ბეთილიდან და ეფრათამდე არ იყვნენ მისულნი, რომ<br/>მოილოგინა რახელმა. მძიმე ჰქონდა მშობიარობა.


text:
სულის ამოხდომისას, როცა კვდებოდა, დაარქვა ვაჟს სახელად<br/>ბენ-ყონი (ძე ჩემი ტკივილისა), ხოლო მამამ უწოდა ბენიამინი (ძე<br/>მარჯვენისა).


text:
ამ ქვეყანაში ყოფნისას ადგა რეუბენი და შევიდა ბილჰასთან,<br/>მამამისის ხარჭასთან, და გაიგო ეს ისრაელმა.


text:
ზილფას ძენი, ლეას მხევლისა: გადი და აშერი. ესენი არიან<br/>იაკობის ძენი, რომელნიც შეეძინა მას ფადან-არამში.


text:
მივიდა იაკობი ისაკთან, მამამისთან, მამრეში,<br/>კირიათარბეში, ანუ ხებრონში, სადაც მდგმურობდნენ აბრაამი და ისაკი.


text:
აღესრულა ისაკი და მოკვდა, შეერთო თავის ხალხს მოხუცებული<br/>და ხანსრული, და დამარხეს იგი ესავმა და იაკობმა, მისმა შვილებმა.


text:
მოიყვანა ესავმა ქანაანელი ცოლები: ყადა, ხეთელი ელონის<br/>ასული, და ოჰოლიბამა, ყანას ასული, ხეთელი ციბეონის ძისა,


text:
ოჰოლიბამამ შვა იეყუში, იალღამი და კორახი. ესენი არიან<br/>ესავის ძენი, რომელნიც შეეძინა მას ქანაანის ქვეყანაში.


text:
წაიყვანა ესავმა ცოლები, ვაჟები და ასულები, მთელი თავისი<br/>სახლეული, ჯოგი და მთელი პირუტყვი, წაიღო მთელი თავისი მონაგები, რაც კი<br/>ქანაანის ქვეყნად ჰქონდა შეძენილი, და წავიდა იაკობისგან, თავისი ძმისგან,<br/>სხვა ქვეყანაში.


text:
რადგან დიდძალი ქონება ჰქონდათ და ვერ შეიძლეს ერთად<br/>ცხოვრება, ვერ დაიტია ისინი ჯოგების სიმრავლის გამო მათი მდგმურობის<br/>ქვეყანამ.


text:
ელიფაზ ესავის ძეს ჰყავდა ხარჭა თიმნაყი, რომელმაც უშვა<br/>ელიფაზს ყამალეკი. ესენი არიან ძენი ყადასი, ესავის ცოლისა.


text:
ხოლო ოჰოლიბამას, ყანას ასულის, ციბყონის ასულის, ესავის<br/>ცოლის ძენი, რომელნიც უშვა მან ესავს, იყვნენ: იეყუში, იაღლამი და კორახი.


text:
აჰა, ესავის ძეთა თავკაცნი, ძენი ელიფაზისა, ესავის<br/>პირმშოსი: თავკაცი თემანი, თავკაცი ომარი, თავკაცი ცეფო, თავკაცი კენაზი.


text:
თავკაცი კორახი, თავკაცი გაყთომი, თავკაცი ყამალეკი;<br/>ესენი არიან ელიფაზიანთ თავკაცნი ედომის ქვეყანაში, ყადას ძენი.


text:
აჰა, ძენი რეღუელისა, ესავის ძისა: თავკაცი ნახათი,<br/>თავკაცი ზერახი, თავკაცი შამა, თავკაცი მიზა; ესენი არიან რეღუელიანთ<br/>თავკაცნი ედომის ქვეყანაში, ბასმათის ძენი, ესავის ცოლისა.


text:
აჰა, ძენი ოჰოლიბამასი, ესავის ცოლისა: თავკაცი იეყუში,<br/>თავკაცი იაღლამი, თავკაცი კორახი; ესენი არიან ოჰოლიბამიანთ თავკაცნი,<br/>ყანას ასულისა, ესავის ცოლისა.


text:
აჰა, ძენი ციბყონისა: აია და ყანა, ის ყანა, რომელმაც<br/>უდაბნოში თბილი წყარო იპოვა, როდესაც მამამისის, ციბყონის, ვირებს<br/>მწყემსავდა.


text:
თავკაცი დიშონი, თავკაცი ეცერი, თავკაცი დიშანი. ესენი<br/>არიან ხორეელთა თავკაცები, თავ-თავიანთი ტომების და მიხედვით სეყირის<br/>ქვეყანაში.


text:
მოკვდა ხუშამი და გამეფდა მის ნაცვლად ჰადადი, ბედადის<br/>ძე, მიდიანის მძლეველი მოაბის ველზე; მის ქალაქს ერქვა ყავითი.


text:
მოკვდა ბაალ-ხანანი, ყაქბორის ძე, და გამეფდა მის ნაცვლად<br/>ჰადარი; მის ქალაქს ერქვა ფაყუ, მის ცოლს ერქვა მეჰეტაბიელი, ასული<br/>მატრედისა, ასული მეზაჰაბისა.


text:
აჰა, ესავიანთა თავკაცების სახელები მათი გვარტომობისა,<br/>ადგილთა და სახელწოდებათა მიხედვით: თავკაცი თიმნაყი, თავკაცი ღალვა,<br/>თავკაცი იეთეთი,


text:
თავკაცი მაგდიელი, თავკაცი ყირამი. ესენი არიან ედომის<br/>თავკაცნი თავ-თავიანთ სამკვიდრებელთა მიხედვით, მათ წილხვედრილ ქვეყანაში.<br/>ეს არის ესავი, ედომელთა მამამთავარი.


text:
აჰა, იაკობის მოდგმა. ჩვიდმეტი წლის ყმაწვილი იყო იოსები,<br/>რომ მწყემსავდა მამისეულ ფარას თავის ძმებთან, მამამისის ცოლების - ბილჰასა<br/>და ზილფას ვაჟებთან ერთად, და ცუდი ამბები მიჰქონდა მათზე მათ მამასთან.


text:
სხვა შვილებზე მეტად უყვარდა ისრაელს იოსები, რადგან მისი<br/>სიბერის შვილი იყო იგი. შეუკერა მას ჭრელი კვართი.


text:
დაინახეს ძმებმა, რომ ყველა ძმაზე მეტად უყვარდა იგი<br/>მამას და შეიძულეს, ვეღარ ელაპარაკებოდნენ მშვიდობიანად.


text:
აჰა, ძნებს ვკონავთ შუაგულ ყანაში. აჰა, წამოდგა ჩემი ძნა<br/>და ზე აღიმართა, გარსშემოადგნენ თქვენი ძნები და თაყვანისცეს ჩემს ძნას.


text:
უთხრეს ძმებმა: ნუთუ ჩვენზე იმეფებ? ნუთუ პატრონად<br/>გაგვიხდები? და კიდევ უფრო მეტად შეიძულეს იგი მისი სიზმრისა და მისი<br/>სიტყვების გამო.


text:
კვლავ დაესიზმრა სხვა სიზმარი და უამბო ძმებს და უთხრა:<br/>კვლავ დამესიზმრა სიზმარი: აჰა, მზე და მთვარე და თერთმეტი ვარსკვლავი<br/>მცემენ თაყვანს.


text:
უამბო მამასა და ძმებს და გაკიცხა იგი მამამ და უთხრა: რა<br/>არის ეგ სიზმარი, რომ გესიზმრა? ნუთუ მე და დედაშენი და შენი ძმები უნდა<br/>გეახლოთ და თაყვანი გცეთ?


text:
უთხრა ისრაელმა იოსებს: შექემში არ მწყესავენ შენი ძმები?<br/>მოდი, გამეგზავნე მათთან. მანაც მიუგო: კარგი, ბატონო.


text:
უთხრა იაკობმა: წადი, გაიგე, როგორ არიან შენი ძმები,<br/>როგორ არის ფარა, და მომიტანე ამბავი. გაგზავნა ხებრონის ველიდან და ისიც<br/>მივიდა შექემს.


text:
უთხრა იმ კაცმა: წასული არიან აქედან. ყური მოვკარი,<br/>ამბობდნენ, დოთაინში წავიდეთო. იოსებიც გაჰყვა ძმების კვალს და დოთაინში<br/>მიაგნო მათ.


text:
ახლა, მოდი, მოვკლათ და სადმე, ჭაში ჩავაგდოთ; ვთქვათ,<br/>ვითომ ნადირმა შეჭამა. მაშინ ვნახოთ, როგორ აუხდება სიზმრები.


text:
უთხრა მათ რეუბენმა: ნუ დაღვრით სისხლს. უდაბნოში რომ<br/>ჭაა, იქ ჩააგდეთ; ნუ გაიმეტებთ სასიკვდილოდ. რომ ეხსნა მათი ხელიდან და<br/>მამასთან დაებრუნებინა.


text:
დასხდნენ პურის საჭმელად. გაიხედეს და დაინახეს:<br/>ისმაელიანთა ქარავანი მოდის გალაადიდან, აქლემებით მოაქვთ გუნდრუკი,<br/>ბალსამონი და შტახსი; მოაქვთ ეგვიპტეში ჩასატანად.


text:
მოდი, მივყიდოთ ისმაელიანებს; ხელს ნუ ვახლებთ, რადგან<br/>ჩვენი ძმაა, ჩვენი სისხლი და ხორცი. დაუჯერეს ძმებმა.


text:
ჩაიარეს მიდიანელმა ვაჭრებმა, ამოიყვანეს იოსები ჭიდან და<br/>მიჰყიდეს იოსები ისმაელიანებს ოც ვერცხლად. მათაც წაიყვანეს იოსები<br/>ეგვიპტეში.


text:
ანუგეშებდნენ იაკობს მისი ვაჟები და ასულები, მაგრამ არ<br/>სურდა ნუგეში და ამბობდა: მგლოვიარე ჩავალ ჩემს შვილთან შავეთში! დასტიროდა<br/>მას მამამისი.


text:
ამ ხანებში გამოეყო იუდა თავის ძმებს და<br/>დაესახლა ერთი ყადულამელის მეზობლად; რომელსაც სახელად ერქვა ხირა.


text:
იცოდა ონანმა, რომ მისი არ იქნებოდა ეს თესლი, და როცა<br/>შედიოდა ძმის ცოლთან, მიწაზე ღვრიდა მას, რომ ძმისთვის არ მიეცა თესლი.


text:
უთხრა იუდამ თამარს, თავის რძალს: იცხოვრე ქვრივად<br/>მამაშენის სახლში, ვიდრე ჩემი ძე შელა მოიწიფებოდეს. რადგან იფიქრა, მისი<br/>ძმებივით ესეც არ მოკვდესო. წავიდა თამარი და ცხოვრობდა მამამისის სახლში.


text:
კარგა ხანმა განვლო და მოკვდა შუაყის ასული, იუდას ცოლი.<br/>გამოიგლოვა იგი იუდამ და თიმნაში წავიდა თავისი ცხვრის მპარსველებთან, თან<br/>წაიყოლა ყადულამელი მოყვასი ხირა.


text:
გაიძრო ქალმა ქვრივის სამოსელი, მოსასხამი მოისხა, თავი<br/>დაიბურა და დაჯდა ყენაიმის კარიბჭესთან, თიმნას გზაზე. რადგან იცოდა, რომ<br/>მოწიფული იყო შელა, მაგრამ ცოლად არ მიუთხოვებიათ მისთვის.


text:
გზად ჩაუარა და უთხრა: მომიშვი შენთან. რადგან არ იცოდა,<br/>მისი რძალი რომ იყო. ქალმა უთხრა: რას მომცემ, ჩემთან რომ მოხვიდე?


text:
უთხრა იუდამ: თიკანს გამოგიგზავნი ფარიდან. უთხრა ქალმა:<br/>წინდს თუ მომცემ, ვიდრე თიკანს გამომიგზავნიდე?


text:
უთხრა იუდამ: რა მოგცე წინდად? უთხრა ქალმა: ეგ ბეჭედი,<br/>ეგ თასმა და ეგ არგანი, ხელში რომ გიჭირავს. მისცა იუდამ და შევიდა მასთან.<br/>დაორსულდა მისგან ქალი.


text:
გაუგზავნა იუდამ თიკანი თავისი ყადულამელი მოყვასის<br/>ხელით, რომ უკან დაებრუნებინა ქალისთვის მიცემული წინდი, მაგრამ ვერ იპოვა<br/>ყადულამელმა ქალი.


text:
ჰკითხა იმ ადგილის კაცებს: სად არის ის მეძავი ქალი,<br/>ყენაიმის კარიბჭესთან რომ იჯდა? უთხრეს: აქ არ ყოფილა მეძავი ქალი.


text:
უთხრა იუდამ: წაეღო ბარემ, რომ დასაცინი არ<br/>გავმხდარიყავით. აჰა, ხომ გაგატანე თიკანი, მაგრამ ვერ იპოვე ქალი.


text:
გავიდა სამიოდე თვე და ემცნო იუდას, გაბოზდაო თამარი,<br/>შენი რძალი, და დაორსულდაო კიდეც ბოზობით. თქვა იუდამ: გამოიყვანეთ, რათა<br/>დაიწვას.


text:
როცა გამოჰყავდათ, შეუთვალა ქალმა თავის მამამთილს: ვისიც<br/>ეს ნივთებია, მისგან ვარ ორსულად. აჰა, იცანი, ვისია ეს ბეჭედი, თასმები და<br/>არგანი.


text:
იცნო იუდამ და თქვა: ვტყუივარ ამ ქალთან, რომ არ<br/>მივათხოვე იგი შელას, ჩემს ვაჟს. ამის მერე აღარ შესულა იუდა თამართან.


text:
როცა უკანვე შეაბრუნა ხელი, აჰა, გამოვიდა მისი ძმა და<br/>თქვა ბებიაქალმა: როგორ გამოარღვიე ზღუდე? ამიტომაც დაერქვა სახელად<br/>ფარეცი.


text:
ჩაიყვანეს იოსები ეგვიპტეში და იყიდა იგი<br/>ფოტიფარმა, ფარაონის კარისკაცმა, ქონდაქართუხუცესმა, ეგვიპტელმა,<br/>ისმაელიანთაგან, რომელთაც ჩაიყვანეს.


text:
უფალი იყო იოსებთან და ყველაფერში ხელი ჰქონდა მომართული.<br/>ცხოვრობდა იგი თავისი ეგვიპტელი ბატონის სახლში.


text:
ჰპოვა იოსებმა მადლი მის თვალში და გახდა მისი მსახური.<br/>დაადგინა იგი ბატონმა თავისი სახლის ზედამხედველად და მთელი თავისი<br/>საბადებელი ჩააბარა.


text:
მას შემდეგ, რაც ჩააბარა თავისი სახლი და მთელი თავისი<br/>საბადებელი, აკურთხა უფალმა ამ ეგვიპტელის სახლი იოსების გამო და იყო უფლის<br/>კურთხევა ყველაფერზე, რაც კი ებადა მას შინ და გარეთ.


text:
მიანდო მთელი თავისი საბადებელი იოსებს და, ვიდრე იოსები<br/>მასთან იყო, სმა-ჭამის გარდა სხვა საზრუნავი არაფერი ჰქონია. მშვენიერი იყო<br/>იოსები თვალად და ტანად.


text:
იუარა და უთხრა თავის ბატონის ცოლს: რაც მასთან ვარ,<br/>საზრუნავი არაფერი აქვს სახლში ჩემს ბატონს; მთელი თავისი საბადებელი მე<br/>ჩამაბარა.


text:
ჩემზე დიდი არავინ არის ამ სახლში, არაფერი აუკრძალავს<br/>ჩემთვის, გარდა შენი თავისა, რადგან შენ ცოლი ხარ მისი. როგორ ჩავიდინო ეს<br/>დიდი ბოროტება და შევცოდო ღმერთს?


text:
ყოველდღე ელაპარაკებოდა ქალი იოსებს, მაგრამ ვერ<br/>დაიყოლია, რომ მის გვერდით დაწოლილიყო და მასთან ყოფილიყო.


text:
ჩაებღაუჭა ქალი სამოსელში და უთხრა: დაწექი ჩემთან!<br/>იოსებმა ხელში შეატოვა სამოსელი და გარეთ გავარდა.


text:
დაუძახა თავის სახლეულებს და უთხრა: შეხედეთ, ჩვენთან<br/>საარშიყოდ მოუყვანია ეს ებრაელი კაცი; შემოვიდა, ჩემთან დაწოლა მოინდომა,<br/>მე ყვირილი მოვრთე.


text:
ადგა და ჩააგდო ბატონმა იოსები საპყრობილეში, სადაც მეფის<br/>პატიმრები იყვნენ დამწყვდეული. და იყო იქ, საპყრობილეში.


text:
ჩააბარა საპყრობილის უფროსმა იოსებს ყველა პატიმარი, ვინც<br/>კი საპყრობილეში იყო, და მის გარეშე იქ არაფერი ხდებოდა.


text:
საზრუნავი არაფერი ჰქონდა საპყრობილის უფროსს, რადგან<br/>უფალი იყო მასთან და ყველა საქმეში, რასაც აკეთებდა, უფალი უმართავდა ხელს.


text:
ამ ამბების შემდეგ იყო, რომ ეგვიპტის მეფის<br/>მწდემ და მეპურემ შესცოდეს თავიანთ ბატონს, ეგვიპტის მეფეს.


text:
ესიზმრა ერთ ღამეს ორთავეს სიზმარი, თითოეულს თავისი,<br/>საკუთრივ ასახსნელი, ეგვიპტის მეფის მწდეს და მეპურეს, საპყრობილეში რომ<br/>იყვნენ დამწყვდეულნი.


text:
შეეკითხა ფარაონის კარისკაცებს, რომელნიც მასთან ერთად<br/>იყვნენ პატიმრად მისი ბატონის სახლში: დღეს რატომ დაგიღრეჯიათ სახე?


text:
უთხრეს: სიზმარი გვესიზმრა, მაგრამ არ არის მისი<br/>ამხსნელი. უთხრა იოსებმა: განა ღვთისგან არ არის ახსნა? აბა, მიამბეთ.


text:
სამი დღის შემდეგ თავს აგიწევს ფარაონი და შენს<br/>სამსახურში დაგაბრუნებს. კვლავ მიართმევ ფარაონს თავის თასს, როგორც ადრე<br/>მიართმევდი ხოლმე, როცა მისი მწდე იყავი.


text:
ოღონდ გამიხსენე, როდესაც კარგად გექნება საქმე; მიყავი<br/>სიკეთე და გაახსენე ჩემი თავი ფარაონს და გამომიყვანე ამ სახლიდან.


text:
დაინახა მეპურეთუხუცესმა, რომ კეთილად ახსნა იოსებმა<br/>სიზმარი და უთხრა მას: მეც მესიზმრა სიზმარი: აჰა, სამი მოწნული კალათა<br/>მადგას თავზე.


text:
ზემო კალათაში ფარაონის ნაირ-ნაირი საჭმელი აწყვია,<br/>მზარეულის გაკეთებული, ჩიტი კენკავს ჩემს თავს ზემოთ იმ კალათიდან.


text:
მესამე დღეს, ფარაონის დაბადების დღეს, გაუმართა ფარაონმა<br/>ლხინი თავის მორჩილებს და მოიკითხა თავის მორჩილთა შორის მწდეთუხუცესი და<br/>მეპურეთუხუცესი.


text:
აჰა, შვიდი სხვა ძროხა, შეუხედავი და ხორცდაყრილი,<br/>ამოჰყვება მათ ნილოსიდან და გვერდში დაუდგება იმ ძროხებს ნილოსის პირას.


text:
შეჭამეს შეუხედავმა და ხორცდაყრილმა ძროხებმა შვიდი კარგი<br/>შესახედავი და ხორცსავსე ძროხა - და გაეღვიძა ფარაონს.


text:
გადაყლაპეს ფშუტე თავთავებმა შვიდი მსხვილი და სავსე<br/>თავთავი - და გაეღვიძა ფარაონს. აჰა, ეს სიზმარიც.


text:
დილით დაუმძიმდა სული ფარაონს და იხმო ეგვიპტის ყველა<br/>მისანი და ბრძენი, და უამბო მათ ფარაონმა თავისი სიზმრები, მაგრამ ვერავინ<br/>აუხსნა ისინი ფარაონს.


text:
ფარაონი განურისხდა თავის მორჩილთ და მიგვცა პატიმრად<br/>ქონდაქართუხუცესის სახლში, მე და მეპურეთუხუცესი.


text:
ჩვენთან ერთად იყო იქ ერთი ებრაელი ყმაწვილი,<br/>ქონდაქართუხუცესის მორჩილი. ვუამბეთ მას და მანაც აგვიხსნა სიზმრები,<br/>თითოეულს ჩვენ-ჩვენი სიზმრის მიხედვით აგვიხსნა.


text:
გაგზავნა კაცი ფარაონმა და იხმო იოსები; ისიც სასწრაფოდ<br/>ამოიყვანეს დილეგიდან, გაიპარსა, სამოსელი გამოიცვალა და წარუდგა ფარაონს.


text:
უთხრა ფარაონმა იოსებს: სიზმარი მესიზმრა, მაგრამ<br/>არავინაა მისი ამხსნელი. შენზე გავიგე, თუ სიზმარს მოისმენს, ახსნაც<br/>შეუძლიაო.


text:
აჰა, სხვა შვიდი ძროხა, უძლური, მეტისმეტად უგვანო და<br/>ხორცდაყრილი ამოჰყვა მათ; მთელს ეგვიპტეში მათზე უგვანი არაფერი მინახავს.


text:
შევიდნენ მათ მუცელში, მაგრამ არ ეტყობოდათ, რომ მათ<br/>მუცელში იყვნენ შესული; ისეთივე მჭლენი დარჩნენ, როგორიც მანამდე იყვნენ.<br/>და გამეღვიძა.


text:
უთხრა იოსებმა ფარაონს: ერთი და იგივეა ფარაონის<br/>სიზმრები. რის ქმნასაც ღმერთი აპირებს, თავად ამცნო ფარაონს:


text:
შვიდი საღი ძროხა შვიდი წელიწადია; შვიდი საღი თავთავიც<br/>შვიდი წელიწადია. ერთი და იგივე სიზმარია ეს.


text:
მათ შემდეგ ამოსული შვიდი მჭლე და უგვანო ძროხა შვიდი<br/>წელიწადია; შვიდი ფშუტე და ხორშაკისგან დახრუკული თავთავი შიმშილობის შვიდი<br/>წელიწადია.


text:
მას შემდეგ დადგება შვიდი მოუსავლიანი წელიწადი, გაქრება<br/>ბარაქა ეგვიპტეში და შიმშილი გააჩანაგებს ქვეყანას.


text:
წინანდელი ბარაქის კვალიც არ დარჩება ქვეყანაზე ამ<br/>შიმშილის ხანს, რადგან მეტისმეტად მძიმე იქნება იგი.


text:
ორგზის რომ გაუკვლადდა სიზმარი ფარაონს, ნიშნავს:<br/>გადაწყვეტილია ღვთისგან ეს საქმე და ღმერთი დაუყოვნებლივ აღასრულებს მას.


text:
ასე ქნას ფარაონმა: ზედამხედველები განაწესოს ქვეყანაში,<br/>რათა მეხუთედი ახდევინონ ეგვიპტის ქვეყანას შვიდი მოსავლიანი წლის<br/>მანძილზე.


text:
დააგროვონ ამ მომავალი ბედნიერი წლების მთელი<br/>საზრდო, დაახვავონ ხორბალი ფარაონის გამგებლობაში ქალაქთა საზრდოდ და<br/>შეინახონ.


text:
იყოს ეს საზრდო მარაგად ქვეყნისათვის შვიდი მოუსავლიანი<br/>წლის მანძილზე, ეგვიპტის ქვეყანაში რომ დადგება, რათა ქვეყანა შიმშილით არ<br/>ამოწყდეს.


text:
უთხრა ფარაონმა იოსებს: რაკი გაგიმხილა ღმერთმა ეს<br/>ყველაფერი, სხვა ვინ იქნება შენსავით გონიერი და ბრძენი.


text:
შენ იქნები ჩემი სახლის მოურავი და შენს სიტყვას<br/>დაემორჩილება მთელი ჩემი ხალხი; მხოლოდ ტახტით ვიქნები შენზე აღმატებული.


text:
წაიძრო ხელიდან ფარაონმა ბეჭედი და გაუკეთა ხელზე იოსებს;<br/>შემოსა ზეზის შესამოსელით და ოქროს ძეწკვი ჩამოჰკიდა ყელზე.


text:
დასვა თავის მეორე ეტლზე და აცხადებდნენ მის წინაშე:<br/>მუხლი მოიყარეთ! ასე დაუდგინა იგი განმგებელად მთელს ეგვიპტის ქვეყანას.


text:
უწოდა ფარაონმა იოსებს სახელად ცაფნათ-ფაყნეახი და მისცა<br/>ცოლად ასენათი, ონის (მზის ქალაქის) ქურუმის ფოტიფერაყის ასული. და გავიდა<br/>იოსები ეგვიპტის ქვეყანაში.


text:
ოცდაათი წლისა იყო იოსები, როცა წარუდგა ფარაონს,<br/>ეგვიპტის მეფეს. გამოვიდა იოსები ფარაონისგან და მოიარა მთელი ეგვიპტე.


text:
შეაგროვა იოსებმა შვიდი მოსავლიანი წელიწადის საზრდო, რაც<br/>კი იპოვებოდა ეგვიპტის ქვეყანაში, და ქალაქებს ჩამოურიგა; თითოეულ ქალაქს<br/>თავის გარშემო მინდვრებიდან მოწეული საზრდო დაურიგა.


text:
დაახვავა იოსებმა ხორბალი ზღვის ქვიშასავით, ბევრზე<br/>ბევრი, ისე რომ შეწყვიტა თვლა, რადგან აღარ იყო სათვალავი.


text:
მოუსავლიანი წელიწადის დადგომამდე შეეძინა იოსებს ორი<br/>ვაჟი, რომელნიც უშვა მას ასენეთმა, ონის ქურუმის, ფოტიფერაყის ასულმა.


text:
უწოდა იოსებმა პირმშოს სახელად მენაშე, რადგან თქვა:<br/>დამავიწყა ღმერთმა მთელი ჩემი ტანჯვა-წვალება და მამაჩემის სახლი.


text:
დაიწყო შვიდი მოუსავლიანი წელიწადი, როგორც ნათქვამი<br/>ჰქონდა იოსებს. იყო შიმშილი ყველა ქვეყანაში, მაგრამ ეგვიპტის ქვეყნად<br/>იპოვებოდა პური.


text:
დაიმშა მთელი ეგვიპტის ქვეყანა და შეღაღადა ხალხმა<br/>ფარაონს, რათა მიეცა მისთვის პური. გამოუცხადა ფარაონმა მთელს ეგვიპტეს:<br/>მიდით იოსებთან და როგორც გეტყვით, ისე მოიქეცით.


text:
შიმშილი იყო მთელი დედამიწის ზურგზე. გააღო იოსებმა ყველა<br/>ბეღელი და დააპურა ეგვიპტელები. შიმშილი კი გაძლიერდა ეგვიპტის ქვეყანაში.


text:
ყველა ქვეყანა ეგვიპტეში მოვიდა იოსებთან პურის საყიდლად,<br/>რადგან შიმშილი მძვინვარებდა მთელს ქვეყნიერებაზე.


text:
უთხრა: აჰა, შევიტყვე, პური იშოვება თურმე ეგვიპტეში.<br/>ჩადით იქ და გვიყიდეთ პური, რომ ცოცხლები დავრჩეთ და არ დავიხოცოთ.


text:
იოსები იყო ხელისუფალი ქვეყანაში; ის იყო ამ ქვეყნის<br/>ხალხის დამპურებელი. იოსების ძმებიც მივიდნენ მასთან და მდაბლად<br/>თაყვანისცეს.


text:
დაინახა იოსებმა თავისი ძმები და იცნო, მაგრამ არ<br/>გაამხილა თავი და მკაცრად დაუწყო ლაპარაკი. უთხრა: საიდან მოსულხართ?<br/>მიუგეს: ქანაანის ქვეყნიდან პურის საყიდლად.


text:
გაახსენდა იოსებს სიზმრები, მათზე რომ დაესიზმრა, და<br/>უთხრა: მსტოვრები ხართ, ამ ქვეყნის სიშიშვლის დასაზვერად მოხვედით.


text:
უთხრეს: თორმეტი ძმანი ვართ შენი მორჩილნი, ერთი მამის<br/>შვილები, ქანაანის ქვეყნის მკვიდრნი. უმცროსი ახლა მამასთანაა, ერთი აღარა<br/>გვყავს.


text:
გაგზავნეთ ერთი თქვენგანი და მოიყვანოს თქვენი ძმა;<br/>დანარჩენები დატყვევებული იქნებით. მაშინ გაირკვევა თუ მართალს ამბობთ. თუ<br/>არა და, ფარაონს ვფიცავ, მსტოვრები ხართ.


text:
თუ პატიოსნები ხართ, დარჩეს თქვენი ერთი ძმა<br/>საპყრობილეში, სხვები წადით და მიუტანეთ პური თქვენიანებს.


text:
აქ მომიყვანეთ თქვენი უმცროსი ძმა, რათა დამტკიცდეს<br/>თქვენი ნათქვამი და აგცდეთ სიკვდილი. დათანხმდნენ.


text:
უთხრეს ერთმანეთს: მართლაც დამნაშავე ვართ ჩვენს ძმასთან,<br/>რადგან ვუყურებდით მის ტანჯვას და არ შევიბრალეთ, როცა გვევედრებოდა.<br/>ამიტომაც დაგვატყდა თავს ეს გასაჭირი.


text:
მიუგო მათ რეუბენმა და უთხრა: ხომ გეუბნებოდით, ბავშვის<br/>ცოდვაში ნუ ჩავდგებით-მეთქი. თქვენ კი არ დამიჯერეთ და, აჰა, ახლა<br/>მოგვეკითხა კიდეც მისი სისხლი.


text:
შეტრიალდა იოსები და ატირდა. მერე მოუბრუნდა მათ და<br/>ელაპარაკა; გამოარჩია მათგან სიმონი და მათ თვალწინ დაადო ბორკილი.


text:
ბრძანა იოსებმა, ხორბლით აევსოთ მათი ვაშკარანები,<br/>გადახდილი ვერცხლი მათ ვაშკარანებში ჩაედოთ და საგზალი მიეცათ. ასეც<br/>მოიქცნენ.


text:
ღამის გასათევში ერთ-ერთმა მათგანმა, სახედრისთვის<br/>საკვები რომ დაეყარა, მოხსნა პირი ვაშკარანს და და დაინახა თავისი ვერცხლი:<br/>ვაშკარანის პირზე დევს იგი.


text:
უთხრა ძმებს: დაუბრუნებიათ ჩემი ვერცხლი. აჰა, ჩემს<br/>ვაშკარანში დევს. გულზე შემოეყარათ და შიშით უთხრეს ერთმანეთს: ეს რა გვიყო<br/>ღმერთმა?


text:
მივიდნენ იაკობთან, თავიანთ მამასთან, ქანაანის ქვეყანაში<br/>და უამბეს ყველაფერი, რაც შეემთხვათ. უთხრეს:


text:
თორმეტი ძმანი ვართ, ერთი მამის შვილები; ერთი აღარა<br/>გვყავს ცოცხალი; უმცროსი ახლა მამასთანაა ქანაანის ქვეყანაში.


text:
გვითხრა იმ კაცმა, ქვეყნის პატრონმა: ამით გავიგებ,<br/>პატიოსნები ხართ თუ არა: ერთი ძმა დამიტოვეთ, თქვენ კი აიღეთ პური<br/>თქვენიანებისთვის და წადით.


text:
მომიყვანეთ თქვენი უმცროსი ძმა და დავიჯერებ, რომ<br/>მსტოვრები არა ხართ, რომ პატიოსანი ხალხი ხართ. მოგცემთ თქვენს ძმას და<br/>მშვიდობით გაივლით ამ ქვეყანას.


text:
როცა გადმოაცარიელეს თავ-თავიანთი ვაშკარანები, თითოეულს<br/>თავისი ვერცხლით სავსე ტომსიკა აღმოაჩნდა ვაშკარანში. დაინახეს თავიანთი<br/>ვერცხლი მათ და მათმა მამამ და შეეშინდათ.


text:
უთხრა მათ იაკობმა, მათმა მამამ: შვილები წამართვით!<br/>იოსები აღარ მყავს, სიმონი აღარ მყავს! ახლა ბენიამინი მიგყავთ. ყველაფერი<br/>მე დამატყდა თავს!


text:
ასე უთხრა რეუბენმა მამამისს: ჩემი ორი შვილი მომიკალი,<br/>თუ უკან არ მოგიყვანო! მე ჩამაბარე და მევე დაგიბრუნებ.


text:
უთხრა იაკობმა: ჩემს შვილს ვერ გაგატანთ, რადგან მკვდარია<br/>მისი ძმა და ესღა შემრჩა. რამე უბედურება შეხვდება გზაზე, სადაც მიდიხართ.<br/>გამწარებულს ჩაიყვანთ ჩემს ჭაღარას შავეთში!


text:
როცა შეჭამეს მთელი პური, ეგვიპტიდან რომ ჰქონდათ<br/>ამოტანილი, მამამ უთხრა მათ: გაბრუნდით, კიდევ გვიყიდეთ მცირედი საზრდო.


text:
უთხრა მას იუდამ: მკაცრად გაგვაფრთხილა იმ კაცმა, თვალით<br/>არ დამენახოთ, თუ თქვენი ძმა თქვენთან იქნებაო.


text:
თუ არ გაგვაყოლებ, ვერ ჩავალთ, რადგან გვითხრა იმ კაცმა,<br/>თვალით არ დამენახოთ, თუ თქვენი ძმა თქვენთან არ იქნებაო.


text:
უთხრეს: არ მოგვეშვა ის კაცი, გვეკითხებო ჩვენს და ჩვენი<br/>მოდგმის ამბავს, თუ არის ცოცხალი მამათქვენიო, კიდევ თუ გყავთო ძმა. ჩვენც<br/>ვუამბეთ ყველაფერი. რა ვიცოდით, თუ გვეტყოდა, თქვენი ძმა ჩამოგვიყვანეთო?


text:
უთხრა იუდამ ისრაელს, თავის მამას: გაგვატანე ყმაწვილი.<br/>ავდგებით და წავალთ, რომ ცოცხლები დავრჩეთ და არ დავიხოცოთ არც ჩვენ, არც<br/>შენ და არც ჩვენი წვრილშვილი.


text:
მე ჩავიბარებ და მევე მომკითხე. თუ არ მოგიყვანო და წინ<br/>არ დაგიყენო, მთელი სიცოცხლე შემცოდე ვიყო შენს წინაშე.


text:
უთხრა მათ ისრაელმა, მათმა მამამ: თუ ასეა, ეს მაინც<br/>გააკეთეთ: გაავსეთ ჭურჭლები ამ ქვეყნის დოვლათით, ჩაუტანეთ იმ კაცს ძღვნად<br/>მცირეოდენი ბალსამონი, მცირეოდენი თაფლი, საკმეველი, შტახსი, ფსტა და ნუში.


text:
ერთიორად წაიღეთ ვერცხლი, დაბრუნებული ვერცხლი კი, თქვენს<br/>თოფრებში რომ ეწყო, უკანვე მიეცით. ალბათ შეცდომაა რაღაც.


text:
ყოვლადძლიერი ღმერთი შეგეწიოთ, რათა წყალობა ნახოთ იმ<br/>კაცის თვალში და გამოგატანოთ ის მეორე ძმა და ბენიამინი. მე კი, თუ უშვილოდ<br/>დარჩენა მიწერია, დავრჩე უშვილო!


text:
წაიღეს კაცებმა ეს ძღვენი, ვერცხლიც ერთიორად წაიღეს, და<br/>ბენიამინიც წაიყვანეს; ადგნენ და ჩავიდნენ ეგვიპტეში და წარუდგნენ იოსებს.


text:
დაინახა მათთან ბენიამინი იოსებმა და უთხრა თავისი სახლის<br/>მოურავს: მომიყვანე სახლში ეს კაცები, საკლავი დაკალი და გაამზადე, რადგან<br/>ჩემთან ერთად უნდა ჭამონ პური ამ კაცებმა შუადღისას.


text:
შეეშინდათ ამ კაცებს, იოსების სახლში რომ მიიყვანეს.<br/>თქვეს, იმ ვერცხლის გამო მოგვიყვანეს ალბათ, მაშინ რომ ვაშკარანებში<br/>ჩაგვიდესო; თავს დაგვესხმიან, რომ დაგვიმონონ და ჩვენს სახედრებსაც<br/>დაეპატრონონ.


text:
ღამის გასათევში რომ მივედით, თავი მოვხსენით ჩვენს<br/>ვაშკარანებს და ვხედავთ. ვაშკარანის პირზე დევს თითოეულის ვერცხლი<br/>უკლებლივ. ახლა გიბრუნებთ ჩვენი ხელით.


text:
სხვა ვერცხლი წამოვიღეთ ჩვენი ხელით პურის საყიდლად. არ<br/>ვიცით, ვინ ჩაგვიდო ის ვერცხლი ვაშკარანებში.


text:
უთხრა მათ: მშვიდობა თქვენდა! ნუ გეშინიათ, თქვენმა<br/>ღმერთმა, მამათქვენის ღმერთმა ჩაგიდოთ განძი ვაშკარანებში. მომივიდა თქვენი<br/>ვერცხლი. და გამოუყვანა სიმონი.


text:
შეიყვანა კაცმა ეს კაცები იოსების სახლში, მისცა მათ<br/>წყალი ფეხის დასაბანად და მათ სახედრებს საკვები დაუყარა.


text:
მოიკითხა იოსებმა ისინი და უთხრა: ხომ მშვიდობით არის<br/>მოხუცი მამათქვენი, ვისზეც მელაპარაკებოდით? ხომ ცოცხალია ჯერაც?


text:
აიხედა იოსებმა და დაინახა თავისი ძმა ბენიამინი, თავისი<br/>დედის შვილი; იკითხა: ეს ხომ არ არის თქვენი უმცროსი ძმა, ვისზეც<br/>მელაპარაკებოდით? თქვა: ღმერთი გწყალობდეს, ჩემო შვილო!


text:
ვეღარ მოითმინა იოსებმა, რადგან გულ-ღვიძლი დაეწვა თავისი<br/>ძმის გამო, ტირილი მოუნდა და გავიდა თავის ოთახში და იქ ატირდა.


text:
მოუტანეს საჭმელი მას ცალკე და მათ ცალკე, მასთან ერთად<br/>მეინახე ეგვიპტელებსაც ცალკე, რადგან არ შეეძლოთ ეგვიპტელებს ებრაელებთან<br/>ერთად ეჭამათ, პური; სიბილწედ რაცხდნენ ამას ეგვიპტელნი.


text:
უგზავნიდა მათ იოსები თავისი სუფრიდან კერძს; ბენიამინის<br/>კერძი ხუთჯერ მეტი იყო სხვების კერძზე. სვეს და შეთვრნენ მასთან ერთად.


text:
უბრძანა იოსებმა თავის სახლის მოურავს და<br/>უთხრა: აუვსეთ ამ კაცებს ტომრები პურით, რამდენის ზიდვასაც შეძლებენ, და<br/>თითოეულს ტომრის პირზე დაუდევით თავისი ვერცხლი.


text:
ხოლო ჩემი თასი, ვერცხლის თასი, უმცროსს ჩაუდევით<br/>ტომარაში მის ვერცხლთან ერთად როგორც იოსებმა უთხრა, ისე გააკეთა კაცმა.


text:
ის იყო ქალაქიდან უნდა გასულიყვნენ, რომ უთხრა იოსებმა<br/>თავისი სახლის მოურავს: წადი და დაედევნე იმ კაცებს, დაეწიე და უთხარი:<br/>ბოროტებით რატომ გადაუხადეთ სიკეთე?


text:
ხომ უკან დავაბრუნეთ ქანაანის ქვეყნიდან ვერცხლი, ჩვენს<br/>ტომრებში რომ ვიპოვეთ? ახლა როგორღა მოვიპარავდით შენი ბატონის სახლიდან<br/>ვერცხლს ან ოქროს?


text:
შენს მორჩილთაგან თუ ვინმეს აღმოაჩნდა თასი, მოკვდეს იგი,<br/>ხოლო დანარჩენები მონებად გავუხდებით ჩვენს ბატონს.


text:
უთხრა: ეგრე იყოს, როგორც თქვენ ამბობთ. ვისაც<br/>აღმოაჩნდება, თასი, მონად გამიხდეს; დანარჩენი უდანაშაულო იქნებით.


text:
მივიდნენ იუდა და მისი ძმები იოსების სახლში - ჯერ კიდევ<br/>შინ იყო იგი - და პირქვე დაემხნენ მის წინაშე.


text:
უთხრა იოსებმა: ეს რა გაგიკეთებიათ? როგორ ვერ მიხვდით,<br/>რომ ჩემნაირ კაცს მარჩიელობის ძალიც შესწევს?


text:
მიუგო იუდამ: რა ვუთხრათ ჩვენს ბატონს, რა ვთქვათ, რით<br/>ვიმართლოთ თავი? ღმერთმა უპოვა ბრალი შენს მორჩილთ. აჰა, მონები ვართ ჩვენი<br/>ბატონისა, ჩვენც და ისიც, ვის ხელშიც აღმოჩნდა თასი.


text:
უთხრა იოსებმა: ვერა, ვერ ვიზამ ასე. ვის ხელშიც აღმოჩნდა<br/>თასი, ის გამიხდეს მონად, დანარჩენები მშვიდობით დაბრუნდით მამათქვენთან.


text:
ახლოს მივიდა იუდა და უთხრა: გევედრები, ჩემო ბატონო,<br/>სიტყვა ათქმევინე შენს მორჩილს, ნუ განურისხდები შენს მორჩილს, რადგან<br/>ფარაონის ტოლი კაცი ხარ.


text:
ჩვენც ვუთხარით ჩვენს ბატონს: მოხუცებული მამა გვყავს და<br/>პატარა ბავშვი, მის სიბერეში შობილი; ძმა მოუკვდა და ისღა დარჩა მისი<br/>დედისგან, ამიტომაც უყვარს იგი მამამისს.


text:
ვუთხარით: ვერ ჩავალთ. უმცროსი ძმა თუ ჩვენთან იქნება,<br/>მაშინ ჩავალთ. რადგან ვერ დავენახვებით იმ კაცს, თუ უმცროსი ძმა ჩვენთან არ<br/>იქნება.


text:
დაინახავს, რომ არ არის ყმაწვილი და მოკვდება, და<br/>გამწარებულს ჩავიყვანთ შენი მორჩილნი მამაჩვენის, შენი მორჩილის ჭაღარას<br/>შავეთში.


text:
რადგან შენმა მორჩილმა ჩავიბარე ეს ყმაწვილი მამისგან და<br/>ასე ვუთხარი: თუ უკან არ მომიყვანია, მთელი ჩემი სიცოცხლე შემცოდე<br/>ვიყო-მეთქი მამაჩემის წინაშე.


text:
როგორ მივიდე მამაჩემთან, თუ ყმაწვილი ჩემთან არ იქნება?<br/>ნუმც შევსწრებივარ უბედურებას, რაც მამაჩემს დაატყდება თავს!


text:
ვეღარ შეიკავა თავი იოსებმა მხლებელთა წინაშე<br/>და იყვირა: გაიყვანეთ ყველანი! არავინ იყო იოსებთან, როცა გაუმხილა მან<br/>თავისი ვინაობა ძმებს.


text:
უთხრა იოსებმა ძმებს: იოსები ვარ. ცოცხალია ჯერ კიდევ<br/>მამაჩემი? ვერ გასცეს პასუხი ძმებმა, რადგა შეეშინდათ მისი.


text:
უთხრა იოსებმა ძმებს: მომიახლოვდით. მიუახლოვდნენ და<br/>უთხრა მათ იოსებმა: იოსები ვარ, თქვენი ძმა, ეგვიპტეში რომ გამყიდეთ.


text:
ნუღარ იწუხებთ და ნურც თავს გაკიცხავთ, აქ რომ გამყიდეთ.<br/>თქვენი სიცოცხლის სახსრად გამომგზავნა ღმერთმა.


text:
გამომგზავნა ღმერთმა თქვენს წინაშე, რათა დაგარჩინოთ<br/>ამქვეყნად, სიცოცხლე შეგინარჩუნოთ და მოგიტანოთ დიდი საშველი.


text:
თქვენ კი არ გამოგიგზავნივართ აქ, არამედ ღმერთმა<br/>დამადგინა მამად ფარაონისა, მისი სახლის პატრონად და მთელი ეგვიპტის<br/>ქვეყნის განმგებლად.


text:
საჩქაროდ წადით მამაჩემთან და უთხარით: ასე ამბობს-თქო<br/>შენი შვილი იოსები: ღმერთმა დამადგინა მთელი ეგვიპტის პატრონად. ჩამოდი<br/>ჩემთან, ნუ დაყოვნდები-თქო.


text:
იცხოვრე გოშენის მხარეში; ახლოს იქნებით-თქო ჩემთან შენ<br/>და შენი შვილები, შენი შვილთა შვილები, შენი ცხვარ-ძროხა და მთელი შენი<br/>საბადებელი.


text:
აქ შეგინახავ-თქო, რადგან კიდევ ხუთი წელი გასტანს<br/>შიმშილი, რათა არ გაჩანაგდე შენი სახლითა და მთელი შენი საბადებლითურთ.


text:
აჰა, ხომ ხედავს თქვენი თვალი და ჩემი ძმის, ბენიამინის,<br/>თვალი, რომ ეს ჩემი ბაგეებია, თქვენ რომ გელაპარაკებათ.


text:
მოახსენეთ მამაჩემს მთელი ჩემი დიდების ამბავი ეგვიპტეში<br/>და ყველაფერი, რაც ნახეთ. იჩქარეთ, ჩამომიყვანეთ მამაჩემი.


text:
უთხრა ფარაონმა იოსებს: უთხარი შენს ძმებს: ასე მოიქეცით:<br/>დატვირთეთ ოთხფეხი და წადით ქანაანის ქვეყანაში.


text:
წამოიყვანეთ მამათქვენი და თქვენი სახლეულნი და ჩემთან<br/>მოდით; მოგცემთ ყოველივე საუკეთესოს ეგვიპტის მიწაზე და ჭამეთ ამ მიწის<br/>დოვლათი.


text:
შენ კი გებრძანება მათთვის სათქმელად: ასე გააკეთეთ-თქო:<br/>წაიყოლეთ ეგვიპტიდან ურმები თქვენი ცოლშვილისთვის, წამოიყვანეთ მამათქვენი<br/>და ჩამოდით.


text:
ასეც მოიქცნენ ისრაელიანები. მისცა მათ იოსებმა ურმები<br/>ფარაონის ბრძანებისამებრ და გაატანა საგზალი.


text:
მამას გაუგზავნა ათი სახედარი, ეგვიპტური დოვლათით<br/>დატვირთული, და ათი ჭაკი ვირი, ხორბლით, პურითა და სასმელ-საჭმელით<br/>დატვირთული, მამის გამოსამგზავრებლად.


text:
ახარეს, ცოცხალია შენი შვილი იოსები, მთელი ეგვიპტის<br/>განმგებელიაო. გაოგნდა, რადგან არ სჯეროდა მათი.


text:
მოუყვნენ ყველაფერს, რაც იოსებმა უამბო მათ; დაინახა<br/>ურმებიც, იოსებს რომ გამოეგზავნა მის წასაყვანად, და მაშინღა გაცოცხლდა<br/>მათი მამის, იაკობის, სული.


text:
გაემგზავრა ისრაელი მთელი თავისი<br/>საბადებლითურთ, მივიდა ბერშებას და შესწირა მსხვერპლი თავისი მამის,<br/>ისაკის, ღმერთს.


text:
უთხრა: მე ვარ ღმერთი, ღმერთი მამაშენისა. ნუ გეშინია<br/>ეგვიპტეში ჩასვლის, რადგან იქ გაქცევ დიდ ხალხად.


text:
აიყარა იაკობი ბერშებადან და წაიყვანეს ისრაელიანებმა<br/>იაკობი, თავიანთი მამა, და თავიანთი ცოლ-შვილი ურმებით, ფარაონმა რომ<br/>გამოუგზავნა.


text:
წამოასხეს საქონელი და მთელი მონაგები, რაც მოიგეს<br/>ქანაანის ქვეყანაში და მივიდნენ ეგვიპტეს - იაკობი და მთელი მისი მონაგარი.


text:
თავისი ვაჟიშვილები, ვაჟიშვილთა შვილები, ასულები და<br/>ვაჟიშვილთა ასულები - მთელი თავისი მონაგარი ჩაიყვანა ეგვიპტეს.


text:
აჰა, ისრაელიანთა სახელები, რომელნიც ეგვიპტეში ჩავიდნენ:<br/>იაკობი და მისი ძენი; იაკობის პირმშო რეუბენი.


text:
იუდას ძენი: ყერი, ონანი, შელა, ფარეცი და ზარახი. ყური<br/>და ონანი ქანაანის ქვეყანაში დაიხოცნენ. ფარეცის ძენი იყვნენ ხეცრონი და<br/>ხამული.


text:
ესენი არიან ლეას შვილები, რომელნიც უშვა მან იაკობს<br/>ფადან-არამში - და დინა, მისი ასული. სულ ოცდაცამეტი სული - ვაჟი და ასული.


text:
ესენი არიან შვილები ზილფასი, რომელიც მისცა ლაბანმა<br/>თავის ასულს, ლეას, და უშვა მან იაკობს ისინი - თექვსმეტი სული.


text:
შეეძინა იოსებს ეგვიპტის ქვეყანაში ვაჟიშვილები, რომლებიც<br/>უშვა მას ასენეთმა, ონის ქურუმის, ფოტიფერაყის ასულმა: მენაშე და ეფრემი.


text:
ესენი არიან შვილები ბილჰასი, რომელიც მისცა ლაბანმა<br/>თავის ასულს, რახელს, და უშვა ისინი იაკობს - სულ შვიდი სული.


text:
იაკობთან ერთად ეგვიპტეში ჩასულნი, მისი საზარდულიდან<br/>გამოსულნი, იაკობის ძეთა ცოლების გარდა, სულ იყვნენ სამოცდაექვსი სული.


text:
და იოსების ძენი, რომელნიც შეეძინა მას ეგვიპტეში - სულ<br/>ორი სული. იაკობის მოდგმა, ეგვიპტეში რომ ჩავიდა, მთლიანად იყო სულ<br/>სამოცდაათი სული.


text:
წინასწარ გაგზავნა იაკობმა იუდა იოსებთან, რომ იგი<br/>დახვედროდა მათ გოშენში, და წავიდნენ გოშენის მხარისკენ.


text:
აღკაზმა იოსებმა თავისი ეტლი და დაიძრა თავისი მამის,<br/>ისრაელის, შესახვედრად გოშენისკენ. იხილა იგი, ყელზე მოეჭდო და დიდხანს<br/>ტიროდა მის ყელზე გადაჭდობილი.


text:
უთხრა იოსებმა თავის ძმებს და მამის სახლს: წავალ,<br/>ვამცნობ ფარაონს და ვეტყვი: ჩემი ძმები და მამისსახლი, ქანაანის ქვეყანაში<br/>რომ იყვნენ, ჩემთან ჩამოვიდნენ.


text:
მეცხვარეები არიან-მეთქი, მესაქონლეები; ცხვარ-ძროხა და<br/>ყველაფერი, რაც კი ებადათ, წამოასხეს-მეთქი.


text:
უთხარით, მეჯოგე ხალხი გართ შენი მორჩილი სიყრმიდან<br/>დღემდე, ჩვენცა და ჩვენი მამა-პაპაც-თქო, რათა დაემკვიდროთ გოშენის<br/>მხარეში, რადგან სისაძაგლეა ეგვიპტელთათვის ყოველი მეცხვარე.


text:
მივიდა იოსები და ამცნო ფარაონს და უთხრა:<br/>მამაჩემი და ჩემი ძმები თავიანთი ცხვარ-ძროხითა და მთელ საბადებლითურთ<br/>ჩამოვიდნენ ქანაანის ქვეყნიდან. აჰა, უკვე გოშენის მხარეში არიან.


text:
უთხრა ფარაონმა მის ძმებს: რა საქმეს მისდევთ. უთხრეს<br/>ფარაონს: მეცხვარეები გახლავართ შენი მორჩილნი, როგორც ჩვენი მამა-პაპები<br/>იყვნენ.


text:
უთხრეს ფარაონს: მდგმურად მოვედით ამ ქვეყანაში რადგან<br/>აღარ გვქონდა საძოვარი ცხვრისათვის თქვენ მორჩილთ; მძიმე გახდა შიმშილი<br/>ქანაანის ქვეყნად. დაგვასახლე შენი მორჩილნი გოშენის მხარეში.


text:
შენს წინაშეა ეგვიპტის ქვეყანა. საუკეთესო მიწაზე<br/>დაასახლე მამაშენი და შენი ძმები; დაესახლონ გოშენის მხარეში. თუ გამოძებნი<br/>მათ შორის მარჯვე კაცებს, დაუდგინე სარქლებად ჩემს საქონელს.


text:
უთხრა იაკობმა ფარაონს: ას ოცდაათ წელს ითვლის ჩემი<br/>მდგმურობის ხანი; მცირეა, მაგრამ ტანჯვით არის სავსე ჩემი ცხოვრების წლები.<br/>ჯერ ვერ მივაწიე ჩემი წინაპრების ხანს, მდგმურობაში რომ გაუტარებიათ.


text:
დაასახლა იოსებმა მამა და ძმები და მისცა მათ სამფლობელოდ<br/>საუკეთესო მიწა ეგვიპტის ქვეყანაში, რამსესის მხარეში, როგორც ფარაონს<br/>ჰქონდა ნაბრძანები.


text:
პური არ იყო მთელს ქვეყანაში, რადგან გამძიმდა შიმშილობა<br/>მეტისმეტად; მოუძლურდა ეგვიპტის ქვეყანა და ქანაანი შიმშილისგან.


text:
მთელი ვერცხლი, რაც კი ეგვიპტეში და ქანაანში იპოვებოდა,<br/>იოსებმა მოიხვეჭა გაყიდული პურის ფასად და შესძინა ფარაონის სახლს.


text:
გამოილია ევრცხლი ეგვიპტეში და ქანაანში, და მოვიდა მთელი<br/>ეგვიპტე იოსებთან და უთხრა: მოგვეცი პური. ვერცხლი რომ გამოგველია,<br/>ამისთვის ხომ არ უნდა დავიხოცოთ შენს თვალწინ?


text:
მიჰყავდათ იოსებთან საქონელი და აძლევდა მათ იოსები პურს<br/>ცხენების, ცხვრის ფარის, ნახირის და სახედრების საფასურში; ამარაგებდა მათ<br/>იმ წელიწადს პურით მთელი მათი საქონლის საფასურად.


text:
მიიწურა ის წელიც და მივიდნენ მასთან მეორე წელს და<br/>უთხრეს: არ დავუმალავთ ჩვენს ბატონს, რომ გამოგველია ვერცხლიცა და საქონლის<br/>ჯოგიც ჩვენი ბატონისთვის მისაცემად; არაფერი შეგვრჩა ჩვენი ბაგონის წინაშე,<br/>გარდა ჩვენი თავისა და ჩვენი მიწისა.


text:
რისთვის უნდა დავიხოცოთ შენს თვალწინ და განადგურდეს<br/>ჩვენი ყანები? გვიყიდე ბარემ ყანებიანად პურის საფასურში და მონებად<br/>გავუხდებით ფარაონს ჩვენცა და ჩვენი ყანებიც. მოგვეცი მარცვალი, რომ<br/>ცოცხლები დავრჩეთ და არ ამოვწყდეთ, და მიწაც არ გაუკაცრიელდეს.


text:
შეუსყიდა იოსებმა ეგვიპტის მთელი მიწა ფარაონს, რადგან<br/>გაყიდეს ეგვიპტელებმა თავიანთი ყანები გაუსაძლისი შიმშილის გამო. ასე<br/>დაეუფლა მიწას ფარაონი.


text:
მხოლოდ ქურუმთა მიწა არ უყიდია, რადგან ფარაონისგან<br/>ჰქონდათ ნაკვეთები, და თავს ირჩენდნენ ამ ნაკვეთებით, ფარაონმა რომ მისცა.<br/>ამიტომაც არ გაუყიდიათ თავიანთი მიწა.


text:
უთხრა იოსებმა ხალხს: აჰა, ნაყიდი მყავხართ ახლა<br/>ფარაონისთვის თქვენცა და თქვენი მიწებიც. აჰა, თესლი და დათესეთ პური.


text:
მოსავლის აღებისას მეხუთედი ფარაონს მიეცით, ხოლო ოთხი<br/>წილი ყანის დასათესად და საკვებად დაიტოვეთ თქვენთვის, თქვენს სახლში<br/>მყოფთათვის და თქვენი წვრილშვილისთვის.


text:
უთხრეს: შენ შეგვინარჩუნე სიცოცხლე! გვეპოვოს მადლი ჩვენი<br/>ბატონის თვალში და მონებად გავუხდებით ფარაონს.


text:
ასეთი წესია დღემდე დადგენილი იოსებისგან ეგვიპტის<br/>მიწებზე: მეხუთედი ფარაონისაა. მხოლოდ ქურუმთა მიწები არ ეკუთვნის ფარაონს.


text:
იცხოვრა იაკობმა ეგვიპტის ქვეყანაში ჩვიდმეტი წელი; ხოლო<br/>ხანი მისი სიცოცხლისა იყო ასორმოცდაშვიდი წელი.


text:
დაუდგა სიკვდილის ჟამი იაკობს და უხმო თავის ძეს, იოსებს,<br/>და უთხრა: თუ მადლი მიპოვნია შენს თვალში, საზარდულქვეშ ამომიდევი ხელი.<br/>მიყავი ეს სიკეთე და მიერთგულე: ნუ დამმარხავ ეგვიპტეში.


text:
რომ ჩემს წინაპრებთან დავწვე, წამიღე ეგვიპტიდან და<br/>დამმარხე მათ სამარხში. უთხრა იოსებმა: შენი სიტყვისამებრ მოვიქცევი.


text:
ამ ამბების შემდეგ იყო, რომ უთხრეს იოსებს,<br/>ავად არისო მამაშენი. თან წაიყვანა თავისი ორი შვილი - მენაშე და ეფრემი.


text:
შეატყობინეს იაკობს და უთხრეს: აჰა, მოდის შენთან შენი<br/>შვილი იოსები. ძალი მოიცა ისრაელმა და წამოჯდა საწოლზე.


text:
მითხრა: აჰა, მოგაშენებ და გაგამრავლებ, ხალხების<br/>კრებულად გადაგაქცევ. შენი მომავალი მოდგმისათვის მომიცია ეს ქვეყანა<br/>სამარადისო სამფლობელოდ.


text:
ახლა ორი ძე გყავს, ეგვიპტის ქვეყანაში რომ შეგეძინა ჩემს<br/>მოსვლამდე; ჩემები არიან ისინი, ეფრემი და მენაშე, როგორც რეუბენი და<br/>სიმონი არიან ჩემები.


text:
ხოლო ბავშვები, მათ შემდეგ რომ შეგეძინება, შენი<br/>იქნებიან, თავიანთი ძმების სახელზე ჩაიწერებიან მათ სამკვიდროში.


text:
ფადანიდან წამოსულს მომიკვდა რახელი ქანაანის ქვეყნად,<br/>გზაში, ეფრათამდე არც ვიყავი მისული, და დავმარხე იქ, ეფრათის გზაზე, სადაც<br/>ახლა ბეთლემია.


text:
თვალს დააკლდა ისრაელს სიბერისგან, ცუდად ხედავდა; ახლოს<br/>მიუყვანა იოსებმა, მანაც გადაკოცნა ისინი და გულში ჩაიკრა.


text:
უთხრა ისრაელმა იოსებს: აღარ მეგონა თუ კიდევ გიხილავდი,<br/>ახლა კი ღმერთმა შენი მონაგარიც მახილვინა.


text:
ხელი მოჰკიდა ორთავეს იოსებმა, ეფრემი ხელმარჯვნივ<br/>ჰყავდა, ისრაელის მარცხენა მხარეს, ხოლო მენაშე - ხელმარცხნივ, ისრაელის<br/>მარჯვენა მხარეს; და მიიყვანა მასთან.


text:
გაიწოდა მარჯვენა ხელი ისრაელმა და თავზე დაადო ეფრემს,<br/>რომელიც უმცროსი იყო, ხოლო მარცხენა ხელი მენაშეს დაადო თავზე. განზრახ<br/>დაასხა ასე ხელები, თუმცა პირმშო მენაშე იყო.


text:
აკურთხა იაკობმა და თქვა: ღმერთმა, რომლის წინაშე<br/>იარებოდა ჩემი მამა-პაპა, აბრაამი და ისაკი, ღმერთმა, რომელიც მმწყემსავს<br/>მე ჩემი გაჩენიდან დღესამომდე,


text:
ანგელოზმა, ჩემმა მხსნელმა ყოველი ბოროტისგან, აკურთხონ<br/>ეს ყმაწვილები, იწოდებოდნენ ჩემი სახელით, ჩემი მამა-პაპის სახელით,<br/>აბრაამისა და ისაკისა, დიდად გამრავლდნენ ამ ქვეყანაზე.


text:
დაინახა იოსებმა, რომ ეფრემს დაადო თავზე მამამისმა<br/>მარჯვენა ხელი და არ მოეწონა; დაიჭირა მამის ხელი, რომ ეფრემის თავიდან<br/>მენაშეს თავზე გადაენაცვლებინა.


text:
იუარა მამამისმა და უთხრა: ვიცი, შვილო, ვიცი. ესეც<br/>წარმოშობს ხალხს, ესეც განდიდდება, მაგრამ მისი უმცროსი ძმა მასზე მეტად<br/>განდიდდება, მისი თესლისაგან ურიცხვი ხალხი წარმოიშობა.


text:
აკურთხა ისინი იმ დღეს და თქვა: თქვენით აკურთხებს<br/>ისრაელი და იტყვის: ღმერთმა გქნას როგორც ეფრემი და როგორც მენაშე! და<br/>დააყენა ეფრემი მენაშეზე წინ.


text:
უთხრა ისრაელმა იოსებს: აჰა, მე ვკვდები. ღმერთი იქნება<br/>თქვენთან და დაგაბრუნებთ თქვენს მამა-პაპათა მიწაზე.


text:
შენთვის მომიცია საძმო წილსზევით ერთი ადგილი, რომელიც<br/>ამორეველებს წავართვი ჩემი მახვილითა და მშვილდით.


text:
მათ თათბირზე ნუმც მისულა სული ჩემი, მათ საკრებულოს ნუმც<br/>ზიარებულა ღირსება ჩემი! რადგან რისხვით მოკლეს კაცი და ბოროტი ნებით<br/>გამოძარღვეს ხარი.


text:
წყეულიმც იყოს მათი რისხვა, რადგან შეუპოვარია, და მათი<br/>გულისწყრომა, რადგან სასტიკია! დავაქუცმაცებ მათ იაკობში და მიმოვფანტავ<br/>ისრაელში!


text:
ლომის ბოკვერია იუდა! წამომდგარხარ, შვილო, ნადავლით<br/>ხელში; წაიხარა, გაწვა ლომივით, ვინ გაბედავს მის წამოგდებას?


text:
არ წაერთმევა კვერთხი იუდას, არც არგანი ფერხთა შუიდან,<br/>ვიდრე არ მოვა მისი მფლობელი და ის იქნება იმედი ხალხთა.


text:
ვაზზე უბია თავისი ჩოჩორი, ვენახის ლერწზე - თავისი ვირის<br/>ნაშიერი; ღვინოში რეცხავს თავის სამოსელს, და ყურძნის სისხლში - თავის<br/>ტანსაცმელს.


text:
შეურჩა მშვილდის ძლიერება, არ მოსდუნებია ხელის ძარღვები,<br/>იაკობის ღმრთისგან ძალამოცემული. აქედან არის მწყემსი, კლდე ისრაელის.


text:
მამაშენის ღმერთი შეგეწიოს და გაკურთხოს ყოვლადძლიერმა<br/>ზეცათა კურთხევით ზეგარდმო, უფსკრულის კურთხევით, ქვეგანრთხმულის, ძუძუთა<br/>და საშოს კურთხევით.


text:
მამაშენის კურთხევით, რომელიც უფრო ძლიერია, ვიდრე<br/>კურთხევა ჩემი მშობლებისა, ვიდრე მადლი საუკუნო მთათა; იყოს ეს იოსების<br/>თავზე და ძმათაგან გამორჩეულის თხემზე.


text:
ყველა ესენი ისრაელის თორმეტი შტოა. ეს უთხრა მათმა<br/>მამამ, როცა აკურთხა ისინი, თითოეული მისი კურთხევით აკურთხა.


text:
უანდერძა და უთხრა მათ: მივდივარ ჩემს ხალხთან; დამმარხეთ<br/>ჩემი მამა-პაპის გვერდით მღვიმეში, ყეფრონ ხეთელის მინდორში რომ არის,


text:
მღვიმეში, მახფელას მინდორში რომ არის, მამრეს პირდაპირ,<br/>ქანაანის ქვეყანაში, აბრაამმა რომ იყიდა ყეფრონ ხეთელისგან მინდორთან ერთად<br/>საკუთარ სამარხად.


text:
იქ დამარხეს აბრაამი და სარა, მისი ცოლი; იქ დამარხეს<br/>ისაკი და რებეკა, მისი ცოლი; იქ დავმარხე მე ლეა.


text:
როცა გაიარა გლოვის დღეებმა, ელაპარაკა იოსები ფარაონის<br/>სახლს და უთხრა: თუ მიპოვნია მადლი თქვენს თვალში, სიტყვა შემაწიეთ<br/>ფარაონთან და ასე უთხარით:


text:
მამაჩემმა დამაფიცა და მითხრა: აჰა, ვკვდები მე. იმ ჩემს<br/>სამარხში დამმარხეთ, ქანაანის ქვეყნად რომ გავითხარეო. ახლა წავალ,<br/>დავმარხავ მამაჩემს და უკან დავბრუნდები.


text:
წავიდა იოსები მამის დასამარხავად, და წაჰყვნენ მას<br/>ფარაონის მორჩილნი, მისი სახლის უხუცესნი და ეგვიპტის ქვეყნის ყველა<br/>უხუცესი.


text:
იოსების მთელი სახლი, მისი ძმები და მამამისის სახლი.<br/>მხოლოდ ბალღები და ცხვარ-ძროხა დატოვეს გოშენის მხარეში.


text:
მივიდნენ ატადის კალოსთან, იორდანეს გაღმა, და გამართეს<br/>იქ დიდი და უსაზომოდ მწარე გოდება. შვიდ დღეს გლოვობდა იოსები მამას.


text:
იხილეს ქანაანელებმა გლოვა ატადის კალოზე და თქვეს: მწარე<br/>გლოვა აქვთ ეგვიპტელებს. ამიტომაც ეწოდა ამ ადგილს იორდანეს გაღმა<br/>აბელ-მიცრაიმი (ეგვიპტელთა გლოვა).


text:
წაასვენეს იგი შვილებმა ქანაანის ქვეყანაში და დამარხეს<br/>მღვიმეში მახფელას მინდორზე, მამრეს გასწვრივ, რომელიც საკუთარ სამარხად<br/>იყიდა აბრაამმა მინდორთან ერთად ყეფრონ ხეთელისგან.


text:
დამარხეს მამა და დაბრუნდა იოსები ეგვიპტეში, იგი და მისი<br/>ძმები და ყველა, ვინც კი მამის დასამარხავად წაჰყვა.


text:
დაინახეს იოსების ძმებმა, რომ აღარ ჰყავთ მამა, და თქვეს:<br/>ვაითუ გვიმტროს იოსებმა და სამაგიერო გადაგვიხადოს ყველა ბოროტებისთვის,<br/>რაც მას ვუყავით.


text:
ასე უთხარით იოსებს: გევედრები, შეუნდე ცოდვა და<br/>დანაშაული ძმებს, თუმცა ბოროტად მოგექცნენ. ამიერიდან შეუნდე ცოდვა<br/>მამაშენის ღმერთის მსახურებს. ატირდა იოსები, როცა ეს უთხრეს.


text:
თქვენ ბოროტი განიზრახეთ ჩემთვის, ხოლო ღმერთმა სიკეთედ<br/>ჩათვალა, რათა ისე მომხდარიყო, როგორც მოხდა: მრავალი ხალხის სიცოცხლე<br/>ეხსნა.


text:
მოესწრო იოსები ეფრემის შვილთაშვილებს; მენაშეს ძის,<br/>მაქირის, შვილებიც იოსების მუხლებზე დაიბადნენ.


text:
უთხრა იოსებმა ძმებს: მე ვკვდები, მაგრამ ღმერთი<br/>მოგხედავთ, და წაგიყვანთ ამ ქვეყნიდან იმ ქვეყანაში, რომელსაც შეჰპირდა იგი<br/>აბრაამს, ისაკს და იაკობს.


text:
ეს არის სახელები ისრაელიანთა, რომლებიც<br/>იაკობთან ერთად ჩავიდნენ ეგვიპტეში. თითოეული თავისი სახლითურთ ჩავიდა.


text:
ინაყოფიერეს ისრაელიანებმა, გაფუფუნდნენ, მრავალრიცხოვანი<br/>შეიქნენ და მეტისმეტად გაძლიერდნენ. აავსეს მთელი ქვეყანა.


text:
მოდით, როგორმე ვაჯობოთ ჭკუით, რომ არ გამრავლდეს. თუ ომი<br/>ატყდა, შეუერთდება ჩვენს მტრებს, აგვიმხედრდება და გავა ქვეყნიდან.


text:
დაუნიშნეს მას ბეგრის უფროსები, რომ მძიმე შრომით<br/>დაეჩაგრათ იგი. აუშენა მან ფარაონს მარაგისათვის ქალაქები - ფითომი და<br/>რამსესი.


text:
მაგრამ რაც უფრო ჩაგრავდნენ, მით უფრო მრავალრიცხოვანი<br/>ხდებოდა და ვრცელდებოდა ხალხი. შიშმა მოიცვა ეგვიპტელები ისრაელიანთა<br/>წინაშე.


text:
სიცოცხლე გაუმწარეს მძიმე შრომით: თიხის ზელით და<br/>აგურების კეთებით, მინდორში მუშაობით, ყველა სამუშაოთი, რაზედაც უწყალოდ<br/>ამუშავებდნენ.


text:
უთხრა: როცა მოამშობიარებთ ებრაელ ქალებს, ნახეთ, თუ ვაჟი<br/>იყოს, მოკალით, თუ ქალი - ცოცხალი დარჩეს.


text:
ღვთის შიში ჰქონდათ ბებიაქალებს და არ ასრულებდნენ<br/>ეგვიპტის მეფის ბრძანებას: ცოცხალს ტოვებდნენ ვაჟებს.


text:
უთხრეს ბებიაქალებმა ფარაონს: არ ჰგვანან ეგვიპტელ ქალებს<br/>ებრაელი ქალები, ამტანები არიან. სანამ ბებიაქალი მივიდოდეს, ნამშობიარები<br/>არიან უკვე.


text:
მაშინ უბრძანა ფარაონმა მთელს თავის ხალხს: ნილოსში<br/>ჩააგდეთ ყოველი ახალშობილი ვაჟი, ხოლო ქალი ცოცხალი დატოვეთ.


text:
როცა დამალვა ვეღარ შეძლო, აიღო ლერწმის კიდობანი, შეგოზა<br/>ფისითა და კუპრით, ჩასვა შიგ ბავშვი და დადო ლელიანში ნილოსის ნაპირას.


text:
ჩავიდა ფარაონის ასული ნილოსზე საბანაოდ, მისი მხევლები<br/>კი ნილოსის პირას მიმოდიოდნენ. დაინახა ლელიანში კიდობანი. გაგზავნა<br/>მხევალი და მოატანინა.


text:
უთხრა ბავშვის დამ ფარაონის ასულს: ხომ არ წავიდე და<br/>ებრაელი ქალი მოვიყვანო ძიძად? ძუძუს მოგიწოვებს მაგ ბავშვს.


text:
უთხრა მას ფარაონის ასულმა: წაიყვანე ეს ბაეშვი და ძუძუ<br/>მიწოვე; გასამრჯელოს მოგცემ. წაიყვანა ქალმა ბავშვი და აწოვებდა ძუძუს.


text:
წამოიზარდა ბავშვი და მიუყვანა ფარაონის ასულს, რომელმაც<br/>იშვილა, და დაარქვა სახელად მოსე. თქვა: რადგან წყლიდან მყავს ამოყვანილი.


text:
როცა გაიზარდა მოსე, მივიდა თვისტომებთან და ნახა მათი<br/>მძიმე შრომა. ხედავს, სცემს ეგვიპტელი კაცი ერთ ებრაელს, მის<br/>თვისტომთაგანს.


text:
გამოვიდა მეორე დღეს და ხედავს, ორი ებრაელი ეჩხუბება<br/>ერთმანეთს. უთხრა დამნაშავეს: რად სცემ შენიანს?


text:
მიუგო: ვინ დაგაყენა ჩვენს თავკაცად და მსაჯულად? ჩემს<br/>მოკვლასაც ხომ არ აპირებ, როგორც ის ეგვიპტელი მოკალი? შეეშინდა მოსეს და<br/>თქვა: ნამდვილად გამჟღავნებულა ამბავი.


text:
შეიტყო ფარაონმა ამბავი და მოსაკლავად ეძებდა მოსეს.<br/>მაგრამ მოსე გაექცა ფარაონს და მიდიანის ქვეყანაში გაჩერდა; დაჯდა იქ ერთ<br/>ჭასთან.


text:
შვიდი ასული ჰყავდა მიდიანელ მღვდელს. მოსულიყვნენ და<br/>წყალს იღებდნენ, ავსებდნენ გეჯებს მამისეული ფარის დასარწყულებლად.


text:
გამოხდა მრავალი ხანი და მოკვდა ეგვიპტის მეფე.<br/>აკვნესდნენ მძიმე შრომისაგან ისრაელიანები, გაჰკიოდნენ და მისწვდა მათი<br/>ღაღადი ღმერთს.


text:
მწყემსავდა მოსე თავისი სიმამრის, მიდიანელი<br/>მღვდლის, ითროს, ცხვარს. წაასხა ერთხელ ცხვარი უდაბნოს იქით და მიადგა<br/>ღვთის მთას, ხორებს.


text:
გამოეცხადა უფლის ანგელოზი ცეცხლის ალად შუაგულ<br/>მაყვლოვანში. ხედავს, ცეცხლი უკიდია მაყვლოვანს, მაგრამ არ იწვის მაყვლის<br/>ბუჩქი.


text:
დაინახა უფალმა, რომ მოდის მოსე სანახავად და დაუძახა<br/>ღმერთმა შუაგულ მაყვლოვანიდან: მოსე! მოსე! მიუგო: აქა ვარ.


text:
უთხრა: მე ვარ მამაშენის ღმერთი, აბრაამის ღმერთი, ისაკის<br/>ღმერთი, იაკობის ღმერთი. სახე დაიფარა მოსემ, რადგან ღვთის ხილვისა<br/>შეეშინდა.


text:
თქვა უფალმა: ვიხილე ჩაგვრა ჩემი ერისა ეგვიპტეში და<br/>მომესმა ზედამხედველებისგან გამწარებულთა ღაღადი. რაკი გავიგე მისი<br/>გასაჭირი,


text:
ჩამოვედი, რომ ვიხსნა იგი ეგვიპტელთაგან და წავიყვანო მაგ<br/>ქვეყნიდან მადლიანსა და ვრცელ ქვეყანაში, სადაც ღვარად მოედინება თაფლი და<br/>რძე, ქანაანელთა, ხეთელთა, ამორეველთა, ფერიზეველთა, ხივიელთა და<br/>იებუსეველთა ქვეყანაში.


text:
უთხრა: მე ვიქნები შენთან. ეს გქონდეს იმის ნიშნად, რომ<br/>ჩემი გაგზავნილი ხარ: როცა ეგვიპტიდან გამოიყვან ჩემს ერს, თაყვანი ეცით<br/>ღმერთს ამ მთაზე.


text:
უთხრა მოსემ ღმერთს: კარგი, მივედი ისრაელიანებთან და<br/>ვუთხარი, თქვენი მამა-პაპის ღმერთმა გამომგზავნა-მეთქი. თუ მკითხეს მისი<br/>სახელი, რა ვუპასუხო?


text:
უთხრა ღმერთმა მოსეს: მე ვარ, რომელიც ვარ. კვლავ უთხრა:<br/>ასე უპასუხე ისრაელიანებს: რომელიც ვარ მგზავნის თქვენთან.


text:
კვლავ უთხრა ღმერთმა მოსეს: ასე უთხარი ისრაელიანებს:<br/>უფალმა, თქვენი მამა-პაპის ღმერთმა აბრაამის ღმერთმა, ისაკის ღმერთმა,<br/>იაკობის ღმერთმა გამომგზავნა თქვენთან. ეს არის ჩემი სახელი უკუნითი<br/>უკუნისამდე, ეს არის ჩემი სახსენებელი თაობიდან თაობამდე.


text:
წადი, შეკრიბე ისრაელის უხუცესები და უთხარი მათ: უფალი,<br/>თქვენი მამა-პაპის ღმერთი, გამომეცხადა, აბრაამის ღმერთი, ისაკის ღმერთი და<br/>იაკობის ღმერთი, და მითხრა: მოგხედავთ თქვენ და თქვენს გასაჭირს ეგვიპტეში.


text:
ვთქვი: გამოგიყვანთ ეგვიპტის სატანჯველიდან და წაგიყვანთ<br/>ქანაანელთა, ხეთელთა, ამორეველთა, ხივიელთა და იებუსეველთა ქვეყანაში,<br/>ქვეყანაში, სადაც ღვარად მოედინება რძე და თაფლი.


text:
ერწმუნებიან შენს სიტყვას და მიხვალ ისრაელის<br/>უხუცესებითურთ ეგვიპტის მეფესთან; ეტყვით: უფალი, ებრაელთა ღმერთი<br/>გამოგვეცხადა. ახლა უდაბნოში გავალთ სამი დღის სავალზე, რომ მსხვერპლი<br/>შევწიროთ უფალს, ჩვენს ღმერთს.


text:
მოვიღერებ ხელს და დავსჯი ეგვიპტეს მთელი ჩემი<br/>სასწაულებით, რომლებსაც მოვახდენ მის შუაგულში. მხოლოდ ამის შემდეგ<br/>გაგიშვებთ იგი.


text:
მადლს ვაპოვნინებ ეგვიპტელთა თვალში ამ ხალხს და როცა<br/>წასვლის დრო დაგიდგებათ, ხელცარიელი არ წახვალთ.


text:
ინათხოვრებს თქვენი დედაკაცი თავის მეზობლისგან და თავისი<br/>მდგმურისგან ვერცხლისა და ოქროს ჭურჭელს, სამოსელს და აჰკიდებთ თქვენს<br/>ვაჟებსა და ასულებს. ასე გაეცლებით ეგვიპტეს.


text:
მიუგო მოსემ და უთხრა: არ დამიჯერებენ, არ<br/>შეისმენენ ჩემს სიტყვას. რომ მითხრან, არ გამოგცხადებიაო უფალი?


text:
უთხრა უფალმა მოსეს: გაიწოდე ხელი და კუდზე მოკიდე.<br/>გაიწოდა ხელი და მოჰკიდა, და ისევ კვერთხად იქცა მის ხელში.


text:
ამით დაგიჯერებენ, რომ გამოგეცხადა უფალი, მათი<br/>მამა-პაპის ღმერთი, აბრაამის ღმერთი, ისაკის ღმერთი, იაკობის ღმერთი.


text:
კვლავ უთხრა მას უფალმა: უბეში ჩაიყავი ხელი! მანაც ჩაიყო<br/>უბეში ხელი. უკან გამოიღო და, აჰა, ხედავს, თოვლივით გასთეთრებია კეთრისგან<br/>ხელი.


text:
უთხრა: ისევ ჩაიყავი ხელი უბეში! ისევ ჩაიყო ხელი უბეში.<br/>უკან გამოიღო უბიდან და, აჰა, ხედავს ხორცისფერი დაბრუნებია ხელს.


text:
თუ ამ ორ სასწაულზეც არ გერწმუნენ და არ შეისმინეს შენი<br/>სიტყვა, ამოიღე წყალი ნილოსიდან და ხმელეთზე დაღვარე. წყალი, რომელსაც<br/>ნილოსიდან ამოიღებ, სისხლად იქცევა ხმელეთზე.


text:
უთხრა მოსემ უფალს: გევედრები, უფალო! მჭევრმეტყველი კაცი<br/>არ ვყოფილვარ არც გუშინ, არც გუშინწინ და არც მას მერე, რაც ლაპარაკი<br/>დამიწყე შენს მორჩილს. ბაგემძიმე და ენამძიმე ვარ.


text:
უთხრა უფალმა: ვინ მისცა ბაგე ადამიანს, ვინ ბადებს მუნჯს<br/>ან ყრუს, თვალხილულს ან ბრმას, თუ არა მე, უფალი?


text:
განურისხდა უფალი მოსეს და უთხრა: განა შენი ძმა არ არის<br/>ლევიანი აარონი? ვიცი, რომ ლაპარაკით ის ილაპარაკებს. აჰა, მზად არის იგი<br/>შენს შესახვედრად, დაგინახავს და გულით გაიხარებს.


text:
ელაპარაკე და ბაგეში ჩაუდე სიტყვები; მე ვიქნები შენს<br/>ბაგესთან და მის ბაგესთან. გასწავლით, რა უნდა გააკეთოთ.


text:
წავიდა მოსე და დაბრუნდა ითროსთან, თავის სიმამრთან, და<br/>უთხრა: წავალ, დავბრუნდები ჩემს ძმებთან ეგვიპტეში, ვნახავ, ცოცხლები არიან<br/>თუ არა. უთხრა ითრომ მოსეს: მშვიდობით იარე.


text:
უთხრა უფალმა მოსეს მიდიანში: წადი, დაბრუნდი ეგვიპტეში,<br/>რადგან ყველანი დაიხოცნენ, ვინც მოკვლას გიპირებდა.


text:
შესხა მოსემ სახედრებზე თავისი ცოლი და შვილები და წავიდა<br/>ეგვიპტის ქვეყანაში. ხელში დაიჭირა მოსემ ღვთიური კვერთხი.


text:
უთხრა უფალმა მოსეს: ახლა მიდიხარ და, იცოდე, როცა<br/>დაბრუნდები ეგვიპტეში, ფარაონის წინაშე მოახდენ ყველა სასწაულს, რომელიც<br/>ხელში ჩაგიდევი. გულს გავუსასტიკებ ფარაონს და არ გაუშვებს ხალხს.


text:
უთხრა უფალმა აარონს: წადი, შეეგებე უდაბნოში მოსეს.<br/>წავიდა და შეხვდა მას ღვთის მთასთან, და აკოცა.


text:
ამცნო მოსემ აარონს ყოველი სიტყვა უფლისა, რომელმაც<br/>გამოგზავნა იგი, და ყველა სასწაული, რომლის აღსრულებაც უბრძანა.


text:
თქვა აარონმა ყოველი სიტყვა, რაც უფალმა უთხრა მოსეს. და<br/>მოახდინა მოსემ სასწაულები ხალხის თვალწინ.


text:
დაიჯერა ხალხმა და ირწმუნა, რომ მოხედა უფალმა<br/>ისრაელიანებს და დაინახა მათი ჩაგვრა. მუხლი მოიყარეს და თაყვანი სცეს.


text:
მერე მივიდნენ მოსე და აარონი ფარაონთან და<br/>უთხრეს: ასე ამბობს უფალი ღმერთი ისრაელისა: გაუშვი ჩემი ხალხი, რომ<br/>დღესასწაული გამიმართონ უდაბნოში.


text:
უთხრა ფარაონმა: ვინ არის უფალი, რომ დავუჯერო და გავუშვა<br/>ისრაელი? არც უფალი ვიცი და არც ისრაელს გავუშვებ.


text:
უთხრეს: ებრაელთა ღმერთი გამოგვეცხადა. წავალთ უდაბნოში<br/>სამი დღის სავალზე და მსხვერპლს შევწირავთ ჩვენს ღმერთს, თორემ გაგვწყვეტს<br/>ჭირით ან მახვილით.


text:
უთხრა მათ ეგვიპტის მეფემ: რატომ აცდენთ, მოსე და აარონ,<br/>ხალხს საქმეს? წადით, შეუდექით თქვენს სამუშაოს.


text:
კვლავ უთხრა მათ ეგვიპტის მეფემ: მრავალრიცხოვანია ახლა<br/>ეს ხალხი, თქვენ კი გინდათ, მოაცდინოთ სამუშაოს.


text:
აღარ მისცეთ ხალხს ბზე ალიზის მოსაზელად, როგორც გუშინ და<br/>გუშინწინ აძლევდით. წავიდნენ და თავად მოაგროვონ ბზე.


text:
ხოლო აგურების რაოდენობა, რამდენსაც გუშინ და გუშინწინ<br/>აკეთებდნენ, იმდენივე დაუწესეთ, არ მოუკლოთ, რადგან ზარმაცები არიან და<br/>ამიტომაც გაჰყვირიან, წავალთ, ჩვენს ღმერთს მსხვერპლს შევწირავთო!


text:
გავიდნენ ხალხის ზედამხედველები და თავდგმურები და<br/>გამოუცხადეს ხალხს: ასე თქვა ფარაონმა, აღარ მოგცემთო ბზეს,


text:
ზედამხედველები კი აიძულებდნენ, ეუბნებოდნენ:<br/>ყოველდღიურად შეასრულეთ ის სამუშაო, რასაც მაშინ ასრულებდით, როცა ბზე<br/>გეძლეოდათ.


text:
სცემდნენ ისრაელიანთა გზირებს, რომლებიც მიჩენილი ჰყავდათ<br/>მათთვის ფარაონის მოხელეებს, და ეუბნებოდნენ: რატომ არ გაგიკეთებიათ<br/>დაწესებული რაოდენობის აგური, როგორც გუშინ და გუშინწინ, როგორც დღემდე<br/>აკეთებდით?


text:
ბზე აღარ ეძლევათ შენს მორჩილთ და მაინც გვეუბნებიან,<br/>აგურები აკეთეთო. აჰა, სცემენ შენს მორჩილთ. შენს ხალხს აწევს ცოდვა.


text:
დაინახეს ისრაელიანთა გზირებმა, რა ჭირშიც ჩაცვივდნენ,<br/>როცა ებრძანათ, არაფერი დააკლოთო ყოველდღიურად დასამზადებელი აგურების<br/>რაოდენობას.


text:
უთხრეს: უფალმა დაგინახოთ და განგსაჯოთ, რომ შეაძულეთ<br/>ჩვენი თავი ფარაონს და მის მსახურებს, და ჩვენს ამოსახოცად მახვილი მიეცით<br/>ხელში.


text:
მას შემდეგ, რაც ფარაონთან მივედი, რომ შენი სახელით<br/>მელაპარაკნა, ბოროტად ექცევა ამ ხალხს ფარაონი. ხსნით კი, არ იხსენი შენი<br/>ხალხი.


text:
უთხრა უფალმა მოსეს: ახლა დაინახავ, რას<br/>დავმართებ ფარაონს, რადგან მაგარი ხელი აიძულებს მას გაუშვას ისინი და<br/>მაგარი ხელი აიძულებს გაყაროს მისი ქვეყნიდან.


text:
მე გამოვეცხადე აბრაამს, ისაკს და იაკობს, როგორც<br/>ყოვლადძლიერი ღმერთი (ელ შადაი). ხოლო ჩემი სახელი - უფალი - არ გამიმხელია<br/>მათთვის.


text:
აღთქმაც დავუდევი, რომ მივცემდი მათ ქანაანის ქვეყანას,<br/>მათი მდგმურობის ქვეყანას, სადაც მდგმურობდნენ.


text:
მევე ვისმინე ისრაელიანთა კვნესა, რომლებიც ეგვიპტელებს<br/>ჰყავთ დამონებული, და გავიხსენე ჩემი აღთქმა.


text:
ამიტომ ამცნე ისრავლიანებს: მე ვარ უფალი, მე გამოგიყვანთ<br/>ეგვიპტელთა კირთებისგან, მე გაგათავისუფლებთ მათი მონობისგან, მე გიხსნით<br/>შემართული მკლავით და დიდი სასჯელების ძალით.


text:
მიგიღებთ ჩემს ერად და ვიქნები თქვენი ღმერთი.<br/>გეცოდინებათ, რომ მე ვარ უფალი, თქვენი ღმერთი, ეგვიპტელთა კირთებისგან<br/>თქვენი გამომხსნელი.


text:
მიგიყვანთ ქვეყანაში, რომელიც ფიცით აღვუთქვი აბრაამს,<br/>ისაკს და იაკობს. ახლა თქვენთვის მომიცია იგი დასამკვიდრებლად. მე ვარ<br/>უფალი.


text:
ასე ელაპარაკა მოსე ისრაელიანებს, მაგრამ არ უსმინეს<br/>მოსეს, რადგან სულმოკლენი იყვნენ და შრომისაგან გატანჯულნი.


text:
ილაპარაკა მოსემ უფლის წინაშე და თქვა: აჰა, არ მისმინეს<br/>ისრაელიანებმა. როგორღა მომისმენს ფარაონი, მე ხომ ენაბრგვილი ვარ?


text:
ელაპარაკა უფალი მოსეს და აარონს და ათქმევინა<br/>ფარაონისთვის, ეგვიპტის მეფისთვის, რომ გაეშვა ისრაელიანები ეგვიპტის<br/>ქვეყნიდან.


text:
ესენი არიან თავ-თავიანთ მამისსახლთა უფროსები: რეუბენის<br/>ძენი, ისრაელის პირმშოსი: ხანოქი, ფალუ, ხეცრონი და მარმი. ესენია რეუბენის<br/>საგვარეულოები.


text:
სიმონის ძენი: იემუელი, იამინი, ოჰადი, იაქინი, ცოხარი და<br/>საული, ქანაანელი დედაკაცის შვილი. ესენია სიმონის საგვარეულოები.


text:
ესენია ლევის ძეთა სახელები თაობების მიხედვით: გერშონი,<br/>კეჰათი და მერარი. ლევის სიცოცხლის ხანი იყო ას ოცდაჩვიდმეტი წელი.


text:
შეირთო ყამრამმა იოქებედი, თავისი მამიდა, ცოლად და უშვა<br/>ქალმა აარონი და მოსე. ყამრამის სიცოცხლის ხანი იყო ას ოცდაჩვიდმეტი წელი.


text:
შეირთო აარონმა ცოლად ელისაბედი, ამინადაბის ასული,<br/>ნახშონის და; უშვა ქალმა ნადაბი, აბიჰუ, ელიაზარი და ითამარი.


text:
ითხოვა ელიაზარმა, აარონის ძემ, ცოლად ფუტიელის ერთ-ერთი<br/>ასული და უშვა ქალმა ფინხასი. ესენი არიან ლევიანთა მამამთავარნი<br/>თავ-თავისი საგვარეულოების მიხედვით.


text:
ეს ის აარონი და მოსეა, რომელთაც უბრძანა უფალმა:<br/>გაიყვანეთ ისრაელიანები ეგვიპტის ქვეყნიდან მწყობრად.


text:
ესენი ელაპარაკებოდნენ ფარაონს, ეგვიპტის მეფეს, რომ<br/>გაეყვანათ ისრაელიანები ეგვიპტიდან. ესენი იყვნენ მოსე და აარონი.


text:
ელაპარაკა უფალი მოსეს და უთხრა: მე ვარ უფალი. რასაც<br/>გეუბნები, ყველაფერი უთხარი ფარაონს, ეგვიპტის მეფეს.


text:
უთხრა უფალმა მოსეს: იცოდე, ღმერთად<br/>დამიდგენიხარ ფარაონისთვის; შენი ძმა აარონი კი შენი ქადაგი იქნება.


text:
შენ იტყვი ყველაფერს, რასაც მე გიბრძანებ; ხოლო შენი ძმა<br/>აარონი ფარაონს ეტყვის, რომ გაუშვას ისრაელიანები ეგვიპტიდან.


text:
არ მოგისმენთ ფარაონი; მაშინ ხელს მოვუჭერ ეგვიპტეს და<br/>დიდი სასჯელების ძალით გამოვიყვან ჩემს კრებულს, ჩემს ერს, ისრაელიანებს<br/>ეგვიპტის ქვეყნიდან.


text:
თუ გეტყვით ფარაონი, სასწაული მოახდინეთო, უთხარი აარონს:<br/>აიღე შენი კვერთხი და წინ დაუგდე ფარაონს! გველად იქცევა კვერთხი.


text:
მივიდნენ ფარაონთან მოსე და აარონი და ისე მოიქცნენ,<br/>როგორც უფალს ჰქონდა მათთვის ნაბრძანები. წინ დაუგდო აარონმა თავისი<br/>კვერთხი ფარაონს და მის მსახურებს, და იქცა გველად.


text:
უხმო ფარაონმა ბრძენკაცებსა და ჯადოქრებს. და მათაც,<br/>ეგვიპტის გრძნეულებმა, თავიანთი ჯადოსნობით იგივე გააკეთეს.


text:
მოისროლეს თავ-თავიანთი კვერთხები და იქცნენ გველებად.<br/>მაგრამ შთანთქა აარონის კვერთხმა მათი კვერთხები.


text:
წადი დილით ფარაონთან; წყალზე გამოვა და შენც დახვდი<br/>ნილოსის პირას. კვერთხი, გველად რომ იქცა, ხელში გეჭიროს.


text:
უთხარი: უფალმა, ებრაელთა ღმერთმა, გამომგზავნა-თქო<br/>შენთან; გეუბნება, გაუშვი ჩემი ხალხი, რომ უდაბნოში თაყვანი მცენ. აჰა,<br/>ყურს არ მიგდებდი აქამდე.


text:
ასე თქვა უფალმა: ამით მიხვდები, რომ უფალი ვარ: აჰა, ამ<br/>კვრთხს, ხელში რომ მიჭირავს, დავკრავ ნილოსის წყალს და სისხლად იქცევა.


text:
უთხრა უფალმა მოსეს: ასე უთხარი აარონს, აიღეთქო შენი<br/>კვერთხი და მოუღერე ხელი ეგვიპტის წყალს. მდინარეზე და ნაკადულებზე,<br/>ჭაობებზე და წყალთა ყოველ შესაკრებელზე, და იქცევიან სისხლად, სისხლი<br/>ჩადგება-თქო მთელს ეგვიპტის ქვეყანაში, ხეში თუ ქვაში.


text:
ისე მოიქცნენ მოსე და აარონი, როგორც უფლისაგან ჰქონდათ<br/>ნაბრძანები. მოიქნია კვერთხი და დაჰკრა ნილოსის წყალს ფარაონისა და მისი<br/>მსახურების თვალწინ, და იქცა სისხლად ნილოსის წყალი.


text:
ამოწყდა თევზი ნილოსში, აყროლდა ნილოსი და ვეღარ სვამდნენ<br/>ეგვიპტელები ნილოსის წყალს. სისხლი ჩადგა მთელს ეგვიპტის ქვეყანაში.


text:
იგივე მოიმოქმედეს ეგვიპტელმა გრძნეულებმა თავიანთი<br/>ჯადოსნობით. გაუსასტიკდა გული ფარაონს და არ უსმინა მათ, როგორც ნათქვამი<br/>ჰქონდა უფალს.


text:
იწყეს თხრა ეგვიპტელებმა ნილოსის გასწვრივ, სასმელი წყალი<br/>რომ ეპოვათ, რადგან ვეღარ სვამდნენ ნილოსის წყალს.


text:
და უთხრა უფალმა მოსეს: მიდი ფარაონთან და<br/>უთხარი, ასე ამბობს-თქო უფალი: გაუშვი ჩემი ხალხი, რათა თაყვანი მცენ.


text:
გომბეშოები აფუთფუთდებიან ნილოსში, ამოვლენ და შეესევიან<br/>შენს სახლს, შენს საძილე ოთახს, შენს საწოლს, შენს მორჩილთა სახლებს, შენს<br/>ხალხს, შენს თონეებსა და შენს ვარცლებს.


text:
უთხრა უფალმა მოსეს: უთხარი აარონს: მოუღერე კვერთხიანი<br/>ხელი მდინარეებს, ნაკადულებს და ჭაობებს და ამოასხი გომბეშოები ეგვიპტის<br/>ქვეყნად.


text:
იხმო ფარაონმა მოსე და აარონი და უთხრა: შეევედრეთ უფალს,<br/>რომ მოგვაცილოს გომბეშოები მე და ჩემს ხალხს. მაშინ გავუშვებ თქვენს<br/>ხალხსაც და შესწირონ მსხვერპლი უფალს.


text:
უთხრა მოსემ ფარაონს: მიბრძანე, როდის შევევედრო შენთვის<br/>და შენს მორჩილთათვის, შენი ხალხისთვის, რომ მოგაშოროს გომბეშოები შენ და<br/>შენს სახლებს, და მხოლოდ ნილოსში დარჩნენ?


text:
უთხრა: ხვალ. უთხრა მოსემ: შენი სიტყვისამებრ იყოს! რათა<br/>იცოდე, რომ ვერავინ შეედრება ჩვენს უფალ ღმერთს.


text:
მოგცილდებიან გომბეშოები შენ და შენს სახლებს, შენს<br/>მორჩილთ და შენს ხალხს; მხოლოდ ნილოსში დარჩებიან.


text:
გამოვიდნენ მოსე და აარონი ფარაონისგან. შეჰღაღადა უფალს<br/>მოსემ გომბეშოების გამო, ფარაონისთვის რომ ჰყავდა მისეული.


text:
დაინახა ფარაონმა, სული რომ მოითქვა ქვეყანამ და<br/>გაისასტიკა გული: არ მოუსმინა მათ, როგორც ნათქვამი ჰქონდა უფალს.


text:
უთხრა უფალმა მოსეს: უთხარი აარონს, მოიღერე კვერთხი და<br/>დაჰკარი მიწას და მუმლი მოედება მთელს ეგვიპტეს.


text:
ასეც მოიქცა: მოიღერა აარონმა კვერთხიანი ხელი და დაჰკრა<br/>მიწას, და მოედო მუმლი კაცსა და პირუტყვს, მთელი მიწა მუმლად იქცა ეგვიპტის<br/>ქვეყანაში.


text:
იხმარეს თავიანთი ჯადოსნობა გრძნეულებმა, რომ გამოედევნათ<br/>მუმლი, მაგრამ ვერ შეძლეს, და ეხვია მუმლი მიწას და პირუტყვს.


text:
უთხრეს გრძნეულებმა ფარაონს: ეს ღვთის ხელია! გაუსასტიკდა<br/>გული ფარაონს და არ შეისმინა მათი, როგორც ნათქვამი ჰქონდა უფალს.


text:
უთხრა უფალმა მოსეს: წადი დილაადრიანად და წარუდექი<br/>ფარაონს, როცა წყალზე ჩამოვა; უთხარი, ასე ამბობს-თქო უფალი: გაუშვი ჩემი<br/>ხალხი, რომ თაყვანი მცეს.


text:
თუ არ გაგიშვია ჩემი ხალხი, ბუზანკალს მოგისევ შენ და<br/>შენს მსახურებს, შენს ხალხს, შენს სახლებს და აივსება ბუზანკალით<br/>ეგვიპტელთა სახლები და ის მიწაც, სადაც ისინი არიან.


text:
გამოვარჩევ იმ დღეს გოშენის მხარეს, სადაც დგას ჩემი<br/>ხალხი, რომ არ შეაღწიოს იქ ბუზანკალმა, ვინძლო დარწმუნდე, რომ ქვეყნის<br/>შუაგულში ვარ მე, უფალი.


text:
ასეც გააკეთა უფალმა. შეესია უთვალავი ბუზანკალი ფარაონის<br/>სახლს, მის მორჩილთა სახლებს, მთელ ეგვიპტის ქვეყანას. იღუპებოდა ქვეყანა<br/>ბუზანკალისგან.


text:
უთხრა მოსემ: ვერ ვიზამთ ამას, რადგან სისაძაგლეა<br/>ეგვიპტელთათვის ჩვენი მსხვერპლშეწირვა უფლის, ჩვენი ღმერთისადმი. ხომ<br/>ჩაგვქოლეს, თუ შევწირეთ ეგვიპტელთათვის საძაგელი მსხვერპლი მათ თვალწინ!


text:
სამი დღის სავალზე გავალთ უდაბნოში და იქ შევწირავთ<br/>მსხვერპლს უფალს, ჩვენს ღმერთს, როგორც თავად გვიბრძანებს.


text:
უთხრა ფარაონმა: გაგიშვებთ და შესწირეთ მსხვერპლი თქვენს<br/>ღმერთს უდაბნოში, ოღონდ შორს ნუ წახვალთ. ილოცეთ ჩემთვის.


text:
უთხრა მოსემ: აჰა, გავდივარ შენგან და შევევედრები უფალს,<br/>რომ ხვალვე მოაშოროს ბუზანკალი ფარაონს, მის მსახურებს და მის ხალხს. ოღონდ<br/>აღარ მოიტყუოს ფარაონმა და გაუშვას ხალხი უფლისათვის მსხვერპლის შესაწირად.


text:
შეიწყნარა უფალმა მოსეს ვედრება და მოაშორა ბუზანკალი<br/>ფარაონს, მის მორჩილთ და მის ხალხს. ერთიც არ დარჩენილა.


text:
უთხრა უფალმა მოსეს: წადი ფარაონთან და<br/>ელაპარაკე. ასე ამბობს-თქო უფალი, ებრაელთა ღმერთი: გაუშვი ჩემი ხალხი,<br/>რათა მემსახურონ.


text:
დაჰკრავს უფლის ხელი შენს საქონელს, მინდვრად რომ გყავს -<br/>ცხენებს, სახედრებს, აქლემებს, ცხვარ-ძროხას. გაჩნდება საშინელი ჭირი.


text:
გამოარჩევს უფალი ისრაელიანთა საქონელს ეგვიპტელთა<br/>საქონელისაგან და არაფერი დაეხოცებათ ისრაელიანებს.


text:
აღასრულა უფალმა ეს საქმე მეორე დღეს და გაწყდა<br/>ეგვიპტელთა საქონელი, ხოლო ისრაელიანთა საქონელში არც ერთი სული არ<br/>დაღუპულა.


text:
გაგზავნა ამბის გასაგებად ფარაონმა და, აჰა, არც ერთი<br/>სული არ იყო დაღუპული ისრაელის საქონელში. გაისასტიკა გული ფარაონმა და არ<br/>გაუშვა ხალხი.


text:
უთხრა უფალმა მოსეს და აარონს: აიღეთ სავსე პეშვი ქურის<br/>ნაცარი და ცისკენ ააფრქვიოს მოსემ ფარაონის თვალწინ.


text:
მტვრად მოეფინება იგი მთელს ეგვიპტის ქვეყანას და<br/>ყვავილის მუწუკებად გამოეყრება კაცსა და პირუტყვს მთელს ეგვიპტის<br/>ქვეყანაში.


text:
აიღეს ქურის ნაცარი და წარუდგნენ ფარაონს. ააფრქვია მოსემ<br/>ნაცარი ცისკენ და გამოეყარა კაცსა და პირუტყვს ყვავილის მუწუკები.


text:
გაუსასტიკა უფალმა გული ფარაონს და არ უსმინა მათ<br/>ფარაონმა, როგორც ნათქვამი ჰქონდა მოსესთვის უფალს.


text:
უთხრა უფალმა მოსეს: ადექი დილაადრიანად, წარუდექი<br/>ფარაონს და უთხარი: ასე ამბობს-თქო უფალი, ებრაელთა ღმერთი: გაუშვი ჩემი<br/>ხალხი, რომ მემსახუროს.


text:
თორემ ამჯერად ყოველგვარ სენს შევყრი შენს გულს, შენს<br/>მორჩილთ და შენს ხალხს, რათა გეცოდინოთ, რომ არავინ არის ჩემი სწორი მთელს<br/>ქვეყანაზე.


text:
აი, ახლავე მოვიღერებდი ხელს და მოგსპობდით შავი ჭირით<br/>შენ და შენს ხალხს, და წარიხოცებოდით ამ ქვეყნიდან.


text:
აჰა, ჩამოვყრი ხვალ ამ დროს მაგარ სეტყვას, რომლის<br/>მსგავსი არ უნახავს ეგვიპტის ქვეყანას მისი დაფუძნებიდან დღემდე.


text:
ახლა მიხედე შენს საქონელს და ყველაფერს, რაც მინდვრადა<br/>გყავს; ყოველი კაცი და პირუტყვი, რაც კი გარეთ დარჩება და ჭერს არ<br/>შეეფარება, დაისეტყვება და მოისპობა.


text:
უთხრა უფალმა მოსეს: ცისკენ მოიღერე ხელი და დაისეტყვება<br/>მთელი ეგვიპტე, კაცი, პირუტყვი და მინდვრის ბალახი ეგვიპტის ქვეყანაში.


text:
ცისკენ მოიღერა მოსემ თავისი კვერთხი და გამოსცა უფალმა<br/>გრგვინვა და სეტყვა. ცეცხლმა დაუარა დედამიწას და დასეტყვა უფალმა ეგვიპტის<br/>ქვეყანა.


text:
მოდიოდა სეტყვა და ცეცხლი გიზგიზებდა სეტყვაში, ძალზე<br/>მაგარი იყო სეტყვა, მისი მსგავსი არ მოსულა ეგვიპტის ქვეყანაში, რაც იქ<br/>ხალხი სახლობს.


text:
ყველაფერი გაანადგურა სეტყვამ ეგვიპტის ქვეყნად, რაც კი<br/>გარეთ დარჩა, კაციდან პირუტყვამდე; მინდვრის მთელი ბალახი გაანადგურა<br/>სეტყვამ და მინდორში მდგარი ყველა ხე დალეწა.


text:
დაიბარა ფარაონმა მოსე და აარონი და უთხრა: ახლა კი<br/>ვხედავ, რომ შემიცოდავს; მართალია უფალი - დავაშავეთ მე და ჩემმა ხალხმა.


text:
უთხრა მოსემ: როგორც კი გავალთ ქალაქიდან, ხელს გავიწვდი<br/>უფლისკენ და შეწყდება გრგვინვა და გადიღებს სეტყვაც, ვინძლო მიხვდე, რომ<br/>უფლისაა ეს ქვეყანა.


text:
გავიდა მოსე ფარაონისგან ქალაქის გარეთ და გაიწოდა ხელი<br/>უფლისაკენ. შეწყდა გრგვინვა და სეტყვა და წვიმის წვეთიც აღარ დაცემულა<br/>მიწაზე.


text:
დაინახა ფარაონმა, რომ შეწყდა წვიმა, გრგვინვაც და<br/>სეტყვაც, და კვლავ შესცოდა. გაიქვავეს გული მან და მისმა მორჩილებმა.


text:
უთხრა უფალმა მოსეს: მიდი ფარაონთან, რადგან<br/>ეს მე ვიყავი, გული რომ გავუქვავე ფარაონს და მის მორჩილებს, რომ მომეხდინა<br/>ეს ჩემი სასწაულები მათ ქვეყანაში,


text:
რომ გეამბნა შენი შვილისა და შვილთაშვილისთვის, როგორ<br/>გავუსწორდი ეგვიპტეს და რა სასწაულები მოვუვლინე მას, რომ გცოდნოდათ, რომ<br/>უფალი ვარ.


text:
მივიდნენ მოსე და აარონი ფარაონთან და უთხრეს: ასე თქვა<br/>უფალმა, ებრაელთა ღმერთმა: როდემდის უნდა მეურჩებოდე? გაუშვი ჩემი ერი, რომ<br/>მემსახურონ.


text:
დაფარავს მიწის პირს და შეუძლებელი გახდება მიწის ხილვა;<br/>შეგიჭამთ ყველაფერს, რაც სეტყვას გადაურჩა, ხეებს, მინდვრად რომ გეზრდებათ.


text:
აავსებენ შენს სახლებს, შენს მორჩილთა სახლებს, ყველა<br/>ეგვიპტელის სახლს, - რასაც არ მოსწრებია შენი მამა-პაპა იმ დღიდან, რაც<br/>არსებობენ ამქვეყნად. გაბრუნდა მოსე და გავიდა ფარაონისგან.


text:
უთხრეს ფარაონს მისმა მორჩილებმა: როდემდის ვითმინოთ ეს<br/>სატანჯველი? გაუშვი ეგ ხალხი და ემსახურონ თავიანთ უფალ ღმერთს. ვეღარ<br/>მიხვდი, რომ იღუპება ეგვიპტე?


text:
დააბრუნეს მოსე და აარონი ფარაონთან და უთხრა მათ<br/>ფარაონმა: წადით და ემსახურეთ თქვენს უფალ ღმერთს. ვინ და ვინ წავა?


text:
უთხრა მოსემ: ჩვენი ბავშვებითა და მოხუცებითურთ წავალთ.<br/>ჩვენი ქალ-ვაჟებითა და ცხვარ-ძროხითურთ წავალთ, რადგან საუფლო დღესასწაული<br/>გვაქვს.


text:
უთხრა მათ ფარაონმა: ისე უფალი იყოს თქვენთან, როგორც მე<br/>თქვენ ბავშვებიანად გაგიშვათ. იცოდეთ, ბოროტს ეპირებით!


text:
ასე არ იქნება. მხოლოდ მამაკაცები წადით და ემსახურეთ<br/>უფალს, რაკი ამას ესწრაფით. და გაყარეს ისინი ფარაონისგან.


text:
უთხრა უფალმა მოსეს: მოუღერე ხელი ეგვიპტის ქვეყანას<br/>კალიის გამოსახმობად და შეესიოს კალია ეგვიპტის ქვეყანას; გადაჭამოს<br/>ქვეყნის მთელი ბალახი, რაც სეტყვას გადაურჩა.


text:
მოუღერა კვერთხი მოსემ ეგვიპტის ქვეყანას და მოდენა<br/>უფალმა აღმოსავლეთის ქარი ქვეყნად; ქროდა ქარი მთელს დღესა და მთელს ღამეს.<br/>დადგა დილა და მოასია აღმოსავლეთის ქარმა კალია.


text:
შეესია უთვალავი კალია ეგვიპტის ქვეყანას და მოეფინა მის<br/>ყოველ კუთხეს. არც მანამდე და არც მას მერე გამოჩენილა ამდენი კალია.


text:
დაფარა მთელი მიწის პირი და გადაშავდა მიწა; გადაჭამა<br/>ქვეყნის მთელი ბალახი და ხის ყველა ნაყოფი, რაც სეტყვას გადაურჩა. არ<br/>შერჩენია სიმწვანე არც ხეს, არც მინდვრის ბალახს მთელს ეგვიპტის ქვეყანაში.


text:
სასწრაფოდ მოუხმო ფარაონმა მოსეს და აარონს და უთხრა:<br/>ცოდვილი ვარ უფლის, თქვენი ღვთისა და თქვენს წინაშე.


text:
შემოაქცია უფალმა აღმოსავლეთის ძლიერი ქარი და წაიღო<br/>ქარმა კალია და ჩაყარა მეწამულ ზღვაში. ერთი კალიაც არ დარჩენილა ეგვიპტის<br/>მხარეში.


text:
უთხრა უფალმა მოსეს: ცისკენ შემართე ხელი და ჩამოწვება<br/>წყვდიადი ეგვიპტის ქვეყანაში, ხელით შესაგრძნობი წყვდიადი.


text:
ერთმანეთს ვერ ხედავდნენ, სამ დღეს არავინ დაძრულა<br/>ადგილიდან; ხოლო ისრაელიანებს სინათლე ჰქონდათ თავიანთ სამყოფელში.


text:
უხმო ფარაონმა მოსეს და უთხრა: წადით და ემსახურეთ უფალს,<br/>ოღონდ ცხვარ-ძროხა დარჩეს, ბავშვები კი თან წაიყოლეთ.


text:
ჩვენი საქონელიც უნდა წამოგვყვეს, ერთი ჩლიქიც არ უნდა<br/>დარჩეს; მათგან გამოვარჩევთ შესაწირავს უფლის, ჩვენი ღვთისათვის. სანამ იქ<br/>არ მივსულვართ, არ ვიცით, როგორ უნდა ვემსახუროთ უფალს.


text:
უთხრა ფარაონმა: მომწყდი თავიდან! ფრთხილად იყავი, თვალით<br/>აღარ დამენახო, თორემ იმდღესვვ მოკვდები, რა დღესაც დამენახვები.


text:
უთხრა უფალმა მოსეს: კიდევ ერთ სასჯელს<br/>მოვუვლენ ფარაონს და ეგვიპტეს და მერე გაგიშვებთ აქედან ფარაონი. არათუ<br/>გაგიშვებთ, საბოლოოდ გაგყრით აქედან.


text:
დაარიგე ხალხი, რომ ინათხოვროს ყოველმა კაცმა თავისი<br/>მეზობელი კაცისგან და ყოველმა ქალმა თავისი მეზობელი ქალისგან ვერცხლისა და<br/>ოქროს ჭურჭელი და სამოსელი.


text:
მადლი აპოვნინა უფალმა ერს ეგვიპტელთა თვალში; მოსეც დიდ<br/>კაცად იყო შერაცხილი ეგვიპტის ქვეყნად ფარაონის მორჩილთა და ხალხის თვალში.


text:
მოკვდება ყოველი პირმშო ეგვიპტის ქვეყნად ტახტზე მჯდომარე<br/>ფარაონის პირმშოდან პირმშომდე მხევლისა, ხელსაფქვავებს რომ უზის; მოკვდება<br/>ყოველი პირუტყვის პირველმოგებული.


text:
ხოლო ისრაელიანებს - კაციდან პირუტყვამდე - ძაღლიც არ<br/>შეუყეფს, რათა გეცოდინოთ, რომ ზღვარი დასდო უფალმა ეგვიპტელთა და<br/>ისრაელიანთა შორის.


text:
ჩამოვლენ ჩემთან ეგ შენი მორჩილნი, თაყვანს მცემენ და<br/>მეტყვიან: გადით შენ და მთელი შენი ხალხი, შენს კვალზე მავალი. მხოლოდ ამის<br/>მერე გავალ. და გავიდა ფარაონისგან მოსე, განრისხებული.


text:
უთხრა უფალმა მოსეს: იმიტომ არ მოგისმენთ ფარაონი, რომ<br/>გამრავლდეს ჩემი სასწაულები ეგვიპტის ქვეყნად.


text:
მოახდინეს ეს სასწაულები მოსემ და აარონმა ფარაონის<br/>თვალწინ, მაგრამ გაუსასტიკა უფალმა გული ფარაონს და არ გაუშვა მან<br/>ისრაელიანები თავისი ქვეყნიდან.


text:
ასე უთხარით ისრაელის მთელს საზოგადოებას: ამ თვის მეათე<br/>დღეს მამისსახლზე თითოეულმა თითო კრავი ან თიკანი დაიგულოს. ერთი კრავი ან<br/>თიკანი სახლზე.


text:
თუ კრავის შესაჭმელად მცირეა სახლი, შეუამხანაგდნენ<br/>ერთმანეთს კარის მეზობლები და სულადობის მიხედვით აიყვანონ კრავი. ვარაუდი<br/>იქონიეთ, ვის რამდენის შეჭმა შეუძლია.


text:
ნუ შეჭამთ ნახევრადშემწვარს ან წყალში მოხარშულს; მხოლოდ<br/>ცეცხლზე შემწვარი ჭამეთ თავფეხიანად და შიგნეულიანად.


text:
ამგვარად ჭამეთ: წელზე სარტყელი გერტყათ, ფეხზე გიცვათ,<br/>ჯოხი გეჭიროთ ხელში. აჩქარებით ჭამეთ. საუფლო პასექია ეს.


text:
მოვივლი იმ ღამით ეგვიპტის ქვეყანას და მოვაკვდინებ ყოველ<br/>პირმშოს ეგვიპტის ქვეყანაში კაციდან პირუტყვამდე, და განვსჯი ყველა<br/>ეგვიპტელ ღმერთს. მე ვარ უფალი.


text:
სისხლი გქონდეთ ნიშნად სახლებზე, სადაც ცხოვრობთ;<br/>დავინახავ სისხლს და გვერდს აგივლით. არ მოგეკარებათ დამღუპველი სენი, როცა<br/>ეგვიპტელთა შემუსრვას დავიწყებ.


text:
სამახსოვროდ დაითქვით ეს დღე, იდღესასწაულეთ იგი საუფლო<br/>დღესასწაულად თაობიდან თაობაში. სამარადისო წესად დაიდეთ ეს დღესასწაული.


text:
შვიდ დღეს ჭამეთ ხმიადი; პირველი დღიდანვე აღიკვეთეთ<br/>საფუარი სახლებში, რადგან ვინც კი შეჭამს საფუარიანს პირველი დღიდან<br/>მეშვიდე დღემდე, მოიკვეთება იგი ისრაელიდან.


text:
პირველ დღეს წმიდა წვეულება გქონდეთ, მეშვიდე დღესაც<br/>წმიდა წვეულება გქონდეთ; ამ დღეებში არა საქმე არ გაკეთდეს; რაც თითოეულს<br/>საჭმელად გჭირდებათ, მხოლოდ ის გაკეთდეს.


text:
დაიცავით უფუარობა, რადგან სწორედ ამ დღეს გამოვიყვანე<br/>თქვენი მხედრობა ეგვიპტის ქვეყნიდან; დაიცავით ეს დღე თაობიდან თაობაში<br/>სამარადისო წესად.


text:
შვიდ დღეს არ უნდა იპოვებოდეს თქვენს სახლებში საფუარი,<br/>რადგან ვინც კი საფუარიანს შეჭამს, მოიკვეთება ისრაელის საზოგადოებიდან,<br/>როგორც მდგმური, ისე ქვეყნის მკვიდრი.


text:
უხმო მოსემ მთელი ისრაელის უხუცესობას და უთხრა:<br/>წამოასხით ცხვარი თქვენ-თქვენი საგვარეულოსთვის და დაკალით პასექი.


text:
აიღეთ უსუპის კონა, ამოავლეთ სისხლიან თასში და სცხეთ<br/>სისხლი კარისთავსა და ორთავე წირთხლს სისხლიანი თასიდან. დილამდე არავინ<br/>გახვიდეთ კარში.


text:
ჩამოივლის უფალი ეგვიპტის შესამუსრავად, დაინახავს სისხლს<br/>კარისთავზე და ორთავე წირთხლზე და გვერდს აუვლის უფალი თქვენს კარს, არ<br/>შეუშვებს დამღუპველს თქვენს სახლებში თქვენს შესამუსრავად.


text:
როდესაც მიხვალთ იმ ქვეყანაში, რომელსაც უფალი მოგცემთ<br/>თავისი სიტყვისამებრ, იქაც დაიცავით ეს მსახურება.


text:
ეტყვით: პასექის მსხვერპლია-თქო უფლისადმი, რომელმაც<br/>გვერდი აუარა ისრაელიანთა სახლებს ეგვიპტეში, როცა მუსრავდა ეგვიპტეს, და<br/>იხსნა-თქო ჩვენი სახლები. მუხლი მოიყარა ხალხმა და თაყვანი სცა.


text:
შუაღამისას მოაკვდინა უფალმა ყოველი პირმშო ეგვიპტის<br/>ქვეყანაში, ტახტზე მჯდომარე ფარაონის პირმშოდან დილეგში მჯდარი პატიმრის<br/>პირმშომდე და პირუტყვის ყოველი პირველმოგებული.


text:
ფეხზე დადგნენ იმ ღამით ფარაონი, მისი მორჩილები და მთელი<br/>ეგვიპტე; შეიქნა დიდი გლოვა ეგვიპტეში, რადგან არ იყო სახლი, სადაც მკვდარი<br/>არ ჰყოლოდათ.


text:
იხმო ფარაონმა მოსე და აარონი ღამითვე და უთხრა: ადექით<br/>და გაეცალეთ ჩემს ხალხს შენც და ისრაელიანებიც. წადით, ემსახურეთ უფალს,<br/>როგორც ამბობდით.


text:
აიძულეს ეგვიპტელებმა ხალხი, სწრაფად გასულიყვნენ<br/>ქვეყნიდან, რადგან ფიქრობდნენ, ამოვწყდებითო ყველანი.


text:
მოსეს სიტყვისამებრ მოიქცნენ ისრაელიანები: ინათხოვრეს<br/>ეგვიპტელთაგან ვერცხლისა და ოქროს ჭურჭელი და სამოსელი.


text:
დააცხვეს ეგვიპტიდან წამოღებული ცომისაგან ხმიადის<br/>კოკრები; ვერ მოასწრო ცომმა აფუება, რადგან არ დააყენეს ისინი და გამოყარეს<br/>ეგვიპტიდან, ისე რომ საგზალიც არ გაუმზადებიათ.


text:
საუფლო დღესასწაულის არის ეს ღამე, როცა გამოიყვანა ისინი<br/>ეგვიპტის ქვეყნიდან; უნდა იდღესასწდლონ ეს ღამე ისრაელიანებმა თაობიდან<br/>თაობაში.


text:
ერთ ჭერქვეშ უნდა შეიჭამოს; ხორცი სახლიდან გარეთ არ უნდა<br/>გაიტანოთ, არც ძვლები არ უნდა დაამტვრიოთ.


text:
თუ ვინმე მდგმურად დაგიდგათ და დააპირა საუფლო პასექის<br/>გამზადება, წინდააცვეთინე მის ყოველ მამაკაცს, და მხოლოდ ამის შემდეგ<br/>შეასრულოს წესი და ქვეყნის მკვიდრად შეირაცხება იგი. წინადაუცვეთელმა არ<br/>უნდა ჭამოს.


text:
უთხრა მოსემ ხალხს: გახსოვდეთ ეს დღე, რა დღესაც<br/>გამოხვედით ეგვიპტიდან, მონობის სახლიდან, რადგან მაგარი ხელით<br/>გამოგიყვანათ იქიდან უფალმა; საფუარიანი არაფერი ჭამოთ.


text:
როცა მიგიყვანს უფალი ქანაანელთა, ხეთელთა, ამორეველთა,<br/>ხივიელთა და იებუსეველთა ქვეყანაში, შენთვის რომ აღუთქვა უფალმა შენს<br/>მამა-პაპას, ქვეყანაში, სადაც ღვარად მოედინება რძე და თაფლი, ამ თვეს<br/>აღასრულე ეს მსახურება.


text:
ასე გამოუცხადე ამ დღეს შენს შვილს: ეს იმის გამოა, რაც<br/>გამიკეთა უფალმა, როცა ეგვიპტიდან გამოვდიოდი-თქო.


text:
გქონდეს ნიშნად ხელზე და თვალებს შორის სამახსოვროდ, რათა<br/>უფლის სჯული იყოს შენს ბაგეებში, რადგან მაგარი ხელით გამოგიყვანა უფალმა<br/>ეგვიპტიდან.


text:
როცა მიგიყვანს უფალი ქანაანელთა ქვეყანაში, მოგცემს ამ<br/>ქვეყანას, როგორც აღგითქვათ უფალმა შენ და შენს მამა-პაპას,


text:
განუკუთვნე უფალს საშოს ყოველი გამღები; ყოველი<br/>პირველმოგებული ნამატი პირუტყვისა, თუ მამალი იქნა, უფალს შესწირე.


text:
ყოველი პირველმოგებული ვირი ცხვრით გამოისყიდე; თუ არ<br/>გამოისყიდი, კისერი გადაუმტვრიე. ყოველი პირმშო შენს შვილთა შორის<br/>გამოისყიდე.


text:
როცა შეგეკითხება თავის დროზე შენი შვილი, ეს რა არისო?<br/>უთხარი, მაგარი ხელით გამოგვიყვანა-თქო უფალმა ეგვიპტიდან, მონობის<br/>სახლიდან.


text:
როცა იძულებით გვაკავებდა ფარაონი, მოაკვდინა-თქო უფალმა<br/>ყოველი პირმშო ეგვიპტის ქვეყანაში, კაცის პირმშოდან პირუტყვის პირმშომდე.<br/>ამიტომაც ვწირავ-თქო უფალს მსხვერპლად ყოველ პირველმოგებულ მამრს, ხოლო<br/>ყოველ ჩემს პირმშოს გამოვისყიდი.


text:
გქონდეს ხელზე ნიშნად და თვალებს შორის ბეჭდად, რადგან<br/>მაგარი ხელით გამოგიყვანა უფალმა ეგვიპტიდან.


text:
როცა გაუშვა ფარაონმა ხალხი, არ წაუყვანია იგი უფალს<br/>ფილისტიმელთა ქვეყნის გზით, თუმცა მოკლე იყო ეს გზა. რადგან იფიქრა<br/>ღმერთმა, სინანულს არ შეეპყრო ხალხი ომის დანახვისას და ეგვიპტეში არ<br/>დაბრუნებულიყო.


text:
შემოატარა ღმერთმა ხალხი უდაბნოს გავლით მეწამული<br/>ზღვისკენ; დარაზმულნი ამოვიდნენ ისრაელიანები ეგვიპტიდან.


text:
თან წამოიღო მოსემ იოსების ძვლები, რადგან ფიცით ჰყავდა<br/>დაფიცებული იოსებს ისრაელიანები: როცა ღმერთი მოგხედავთ, წაიყოლეთო აქედან<br/>ჩემი ძვლები.


text:
წინ მიუძღოდა მათ უფალი, დღისით ღრუბლის სვეტში გზის<br/>საჩვენებლად, ღამით ცეცხლის სვეტში გზის გასანათებლად, რათა ევლოთ დღითა და<br/>ღამით.


text:
უთხარი ისრაელიანებს, გაემართონ ფი-პეხიროთისკენ და<br/>დაიბანაკონ მიგდოლსა და ზღვას შორის, ბაალცაფონის წინ. მის გასწვრივ,<br/>ზღვასთან დაიბანაკეთ.


text:
გულს გავუსასტიკებ ფარაონს და უკან დაგედევნებათ;<br/>გამოჩნდება ჩემი დიდება ფარაონზე და მთელს მის ჯარზე და მიხვდებიან<br/>ეგვიპტელები, რომ უფალი ვარ. ასეც მოიქცნენ.


text:
ემცნო ეგვიპტის მეფეს, რომ გაიქცა ხალხი. შეეცვალათ<br/>გუნება ფარაონს და მის მორჩილთ ამ ხალხზე და თქვეს: ეს რა ვქენით, რომ<br/>გავათავისუფლეთ ისრაელიანები ჩვენი მორჩილებისგან?


text:
გაუსასტიკა უფალმა გული ფარაონს, ეგვიპტის მეფეს, და<br/>დაედევნა იგი ისრაელიანებს. ხოლო ისრაელიანები მაღალი ხელის შემწეობით<br/>გადიოდნენ.


text:
უკან დაედევნა მათ ეგვიპტე და მიეწივნენ ფი-პახიროთთან,<br/>ბაალ-ცაფონის გასწვრივ, ზღვის პირას დაბანაკებულთ ფარაონის ეტლები,<br/>მხედრები და ჯარი.


text:
მოახლოვდა ფარაონი, გაიხედეს ისრაელიანებმა და, აჰა,<br/>მოსდევს მათ მთელი ეგვიპტე; ძლიერ შეეშინდათ და შეჰბღავლეს უფალს.


text:
უთხრეს მოსეს: განა ეგვიპტეში ვერ დავიმარხებოდით,<br/>უდაბნოში რომ მოგვიყვანე სასიკვდილოდ? ეს რა გვიყავი, რატომ გამოგვიყვანე<br/>ეგვიპტიდან?


text:
განა ამას არ გეუბნებოდით ეგვიპტეში: დაგვანებე თავი და<br/>დავემორჩილებით ეგვიპტელებს, რადგან უდაბნოში სიკვდილს ეგვიპტის<br/>მორჩილებაში ყოფნა გვირჩევნია?


text:
უთხრა მოსემ ხალხს: ნუ გეშინიათ, მტკიცედ იდექით და<br/>დაინახავთ, რომ მალე შეგეწევათ უფალი. დღეს ხედავთ ეგვიპტელებს, მაგრამ<br/>ამიერიდან აღარასოდეს იხილავთ.


text:
შენ კი კვერთხი აღმართე და ზღვას დააღირე, შუაზე გაიპობა<br/>იგი და მშრალად შევლენ ისრაელიან შუაგულ ზღვაში.


text:
ხოლო მე გულს გავუსასტიკებ ეგვიპტელებს და დაგედევნებიან.<br/>მაშინ გამოჩნდება ჩემი დიდება ფარაონზე, მთელს მის ჯარზე, მის ეტლებზე და<br/>მხედრებზე.


text:
მიხვდება ეგვიპტე, რომ უფალი ვარ, როცა გამოვაჩენ ჩემს<br/>დიდებას ფარაონზე, მის ეტლებზე და მხედრებზე.


text:
დაიძრა ისრაელის ბანაკის წინ მავალი ღვთის ანგელოზი და<br/>უკან გაჰყვა მათ; დაიძრა ღრუბლის სვეტი და უკან შეუდგა მათ.


text:
ჩადგა ეგვიპტელთა და ისრაელის ბანაკებს შორის იყო ღრუბლად<br/>და წყვდიადად ეგვიპტელთათვის, ისრაელს კი ღამეს უნათებდა. მთელი ღამის<br/>მანძილზე არ მიახლოვებიან ერთმანეთს.


text:
დააღირა ხელი ზღვას მოსემ და მთელი ღამე მოდენიდა უფალი<br/>ზღვას აღმოსავლეთის ძლიერი ქარით. ხმელეთად აქცია ზღვა და გაიპო წყალი.


text:
დაჰხედა დილის სახმილავზე უფალმა ცეცხლისა და ღრუბლის<br/>სვეტიდან ეგვიპტელთა ბანაკს და არივ-დარია ეგვიპტელთა ბანაკი.


text:
დააძრო ბორბლები მათ ეტლებს და გაუძნელა სვლა. თქვეს<br/>ეგვიპტელებმა: გავერიდოთ ისრაელს, რადგან მისი გულისთვის ებრძვის უფალი<br/>ეგვიპტელებს.


text:
უთხრა უფალმა მოსეს: დააღირე ზღვას ხელი და მიიქცევა<br/>წყალი ეგვიპტელებისკენ, მათი ეტლებისა და მხედრობისკენ.


text:
დააღირა ხელი ზღვას მოსემ და განთიადამდე მიიქცა ზღვა<br/>თავის ადგილას. უკან მიბრუნებული ეგვიპტელები მიაწყდნენ ზღვას და ჩაყარა<br/>ისინი უფალმა შუაგულ ზღვაში.


text:
მიიქცა წყალი და დაფარა ეტლები, მხედრები დ ფარაონის<br/>მთელი ლაშქარი, ზღვაში რომ შეჰყვნენ მათ; ერთიც არ გადარჩენილა.


text:
იხსნა უფალმა იმ დღეს ისრაელი ეგვიპტელთაგან და იხილა<br/>ისრაელმა დახოცილი ეგვიპტელები ზღვის ნაპირზე.


text:
იხილა ისრაელმა მაგარი ხელი, რომელიც აღმართა უფალმა<br/>ეგვიპტელებზე. შეეშინდა ხალხს უფლისა და ირწმუნეს უფალი და მისი მორჩილი<br/>მოსე.


text:
მაშინ უმღერეს მოსემ და ისრაელიანებმა ეს<br/>სიმღერა უფალს და ასე თქვეს: ვუმღერი უფალს, რადგან განდიდდა დიდად, ზღვაში<br/>გადაყარა ცხენი და მხედარი.


text:
ჩემი ძალი და დიდებაა უფალი, მხსნელად მყავდა იგი; ჩემი<br/>ღმერთია და მას ვაქებ; მამაჩემის ღმერთია და მას ვადიდებ.


text:
შენი ნესტოების ქარით აზვირთდნენ წყლები, კედლად<br/>აღიმართნენ ზვირთები, შენივთდა მორევი შუაგულ ზღვაში.


text:
თქვა მტერმა: დავედევნები, მივეწევი, გავიყოფ ნადავლს;<br/>ჯავრს ვიყრი მათზე, მახვილს ვიშიშვლებ და მუსრს გაავლებს მათ ჩემი ხელი.


text:
ვინ არს შენი მსგავსი, უფალო, ღმერთთა შორის? ვინ არის,<br/>შენს მსგავსად რომ იყოს ძლიერი სიწმიდით, ქებათა ღირსი, სასწაულმოქმედი?


text:
დაეცათ თავზარი შენი ძლიერი მკლავისაგან. ქვასავით იდუმონ<br/>ვიდრე ჩაივლიდეს, უფალო, შენი ერი, ვიდრე ჩაივლიდეს ეს ხალხი, შენ რომ<br/>დაიხსენი.


text:
შეიყვანე და დააფუძნე იგი შენს სამკვიდრო მთაზე, იმ<br/>ადგილას, შენს დასავანებლად რომ შეჰქმენი, უფალო! იმ საწმიდარში, შენი<br/>ხელით რომ დაამყარე, მეუფევ!


text:
როცა შევიდნენ ზღვაში ფარაონის ცხენები ეტლებითა და<br/>მხედრებითურთ, ზღვის წყლები მიაქცია მათზე უფალმა, ხოლო ისრაელიანები<br/>მშრალად გავიდნენ ზღვაში.


text:
აიღო ხელში დაფდაფი მირიამ წინასწარმეტყველმა, აარონის<br/>დამ, და მიჰყვნენ მას დედაკაცები დაფდაფებით და დააბეს ფერხული.


text:
ასე შეუძახა მათ მირიამმა: უმღერეთ უფალს, რადგან დიდად<br/>განდიდდა იგი; ცხენი და მხედარი ჩაჰყარა ზღვაში.


text:
დაძრა მოსემ ისრაელი მეწამული ზღვიდან და გავიდნენ შურის<br/>უდაბნოში. სამ დღეს იარეს უდაბნოში და ვერ იპოვეს წყალი.


text:
მიადგნენ მარას, მაგრამ მარაში წყალი ვერ დალიეს, მწარე<br/>იყო. ამიტომაც ეწოდება სახელად მარა (მწარე).


text:
შეჰღაღადა მოსემ უფალს და დაანახვა უფალმა მორი. ჩააგდო<br/>იგი წყალში და გამტკნარდა წყალი. იქ დაუდგინა უფალმა ხალხს წესი და<br/>სამართალი და იქ გამოსცადა იგი.


text:
თქვა: თუ გაიგონებ უფლის, შენი ღვთის ხმას და სწორად<br/>მოიქცევი მის თვალში, ყურს დაუგდებ მის ბრძანებებს და დაიცავ ყველა მის<br/>წესს, არ შეგყრი არცერთ სენს, ეგვიპტეს რომ შევყარე, რადგან მე ვარ უფალი,<br/>შენი გამკურნებელი.


text:
დაიძრა ელიმით და ეგვიპტიდან გამოსვლის მეორე<br/>თვის მეთხუთმეტე დღეს მივიდა ისრაელის მთელი საზოგადოება სინაის უდაბნოში,<br/>რომელიც ელიმსა და სინაის მთას შორის მდებარეობს.


text:
უთხრეს ისრაელიანებმა: ნეტავ უფლის ხელით გავმწყდარიყავით<br/>ეგვიპტის ქვეყანაში, როცა ხორცით სავსე ქვაბებს ვუსხედით და გაძღომამდე<br/>ვჭამდით პურს! მოგვიყვანე ამ უდაბნოში, რომ შიმშილით ამოგვწყვიტო მთელი<br/>კრებული!


text:
უთხრა უფალმა მოსეს: აჰა, პურს გაწვიმებთ ციდან,<br/>გამოვიდეს ხალხი და ყოველდღე აკრიფოს დღიური სამყოფი. უნდა გამოვცადო,<br/>მისდევს თუ არა ჩემს რჯულს.


text:
უთხრეს მოსემ და აარონმა ყველა ისრაელიანს: საღამო ხანს<br/>გაიგებთ, რომ უფალმა გამოგიყვანათ ეგვიპტის ქვეყნიდან.


text:
გათენდება და იხილავთ უფლის დიდებას. ისმინა მან თქვენი<br/>ჩივილი უფლისადმი. ჩვენ ვინა ვართ, ჩვენ რომ შემოგვჩივით?


text:
თქვა მოსემ: საღამოხანს ხორცს მოგცემთ საჭმელად და დილით<br/>პურს გაძღომამდე, რადგან ისმინა უფალმა თქვენი ჩივილი, რომ ჩიოდით. ჩვენ<br/>ვინა ვართ? ჩვენ კი არა, უფალს შესჩიოდით.


text:
უთხრა მოსემ აარონს: უთხარი ისრაელიანთა მთელს<br/>საზოგადოებას: წარუდექით უფალს, რადგან ისმინა მან თქვენი ჩივილი.


text:
როდესაც ელაპარაკებოდა აარონი ისრაელიანთა მთელს<br/>საზოგადოებას, გაჰხედა უდაბნოს და, აჰა, გამოჩნდა ღრუბელში უფლის დიდება.


text:
ვისმინე ისრაელიანთა ჩივილი. ასე უთხარი მათ: საღამოხანს<br/>ჭამეთ ხორცი და დილით დაძეხით პურით, და მიხვდებით, რომ მე ვარ უფალი,<br/>თქვენი ღმერთი.


text:
დაინახეს ისრაელიანებმა და ეკითხებოდნენ ერთმანეთს, ეს რა<br/>არისო, რადგან არ იცოდნენ რა იყო. უთხრა მათ მოსემ: ეს არის პური, საჭმელად<br/>რომ მოგცათ უფალმა.


text:
ასე აქვს ნაბრძანები თქვენთვის უფალს: თითოეულმა იმდენი<br/>შეაგროვეთ, რამდენიც საჭმელად გჭირდებათ; კაცზე თითო გომერი, სულადობის<br/>კვალობაზე; ყველამ თქვენ-თქვენს კარავში მყოფთათვის შეაგროვეთ.


text:
არწყეს გომერით; არც ბევრის შემგროვებელს აღმოაჩნდა<br/>ზედმეტი და არც მცირეს შემგროვებელს კლებია რამე. თითოეულს იმდენი ჰქონდა<br/>შეგროვილი, რამდენიც საჭმელად სჭირდებოდა.


text:
არ დაუჯერეს მოსეს. და დილისთვის მოიტოვეს ნარჩენები.<br/>გაუჩნდა მატლი და ამყრალდა, და გაურისხდა მათ მოსე.


text:
მეექვსე დღეს ორჯერ მეტი შეაგროვეს პური, ორი გომერი თითო<br/>სულზე, მივიდნენ მოსესთან საზოგადოების თავკაცები და შეატყობინეს.


text:
უთხრა მათ მოსემ: ასე აქვს ნაბრძანები უფალს: ხვალ უქმეა.<br/>უფლის წმიდა შაბათი; რის გამოცხობასაც აპირებთ, გამოაცხვეთ, რის<br/>მოხარშვასაც აპირებთ, მოხარშეთ; რაც მოგრჩებათ, დილისთვის შეინახეთ.


text:
გახსოვდეთ, შაბათი მოუცია თქვენთვის უფალს. ამიტომაც<br/>მოგცათ მან მეექვსე დღეს ორი დღის სამყოფი პური; დარჩით თქვენ-თქვენს<br/>ადგილზე და არსად გახვიდეთ მეშვიდე დღეს.


text:
დაარქვა მას ისრაელის სახლმა სახელად მანანა ქინძის<br/>თესლის ოდენა იყო, თეთრი, თაფლიანი პურის გემო ჰქონდა.


text:
თქვა მოსემ: ასე აქვს ნაბრძანები უფალს: აავსე მანანით<br/>გომერი შესანახად თაობიდან თაობაში, რათა იხილონ პური, რომელსაც გაჭმევდით<br/>უდაბნოში, როცა ეგვიპტის ქვეყნიდან გამოგიყვანეთ.


text:
უთხრა მოსემ აარონს: აიღე ერთი ბადია, ჩადე შიგ სრული<br/>გომერი მანანა და დადგი უფლის წინაშე თაობიდან თაობაში შესანახად.


text:
ორმოცი წელი ჭამდნენ ისრაელიანები მანანას, ვიდრე თავიანთ<br/>სამკვიდრებელში მივიდოდნენ; მანანას ჭამდნენ, ვიდრე ქანაანის ქვეყნის<br/>საზღვრამდე მივიდოდნენ.


text:
დაიძრა მწყობრად ისრაელის მთელი საზოგადოება<br/>სინაის უდაბნოდან, უფლის ბრძანებისამებრ, და დაიბანაკეს რეფიდიმში, სადაც<br/>ხალხისთვის სასმელი წყალი არ იპოვებოდა.


text:
შესჩიოდა ხალხი მოსეს და ეუბნებოდა: მოგვეცით სასმელი<br/>წყალი! უთხრა მათ მოსემ: რატომ მეჩხუბებით, რატომ სცდით უფალს?


text:
ხალხს წყალი სწყუროდა. უჩიოდა ხალხი მოსეს და ამბობდა:<br/>რისთვისღა ამოგვიყვანე ეგვიპტიდან, თუ წყურვილით დაგვხოცავდით ჩვენც, ჩვენს<br/>ბავშვებსაც და საქონელს?


text:
უთხრა უფალმა მოსეს: ჩაიარე ხალხის წინ, და თან ისრაელის<br/>უხუცესთაგანნი იახლე; ხელში გეჭიროს კვერთხი, რომელსაც სცემდი ნილოსს, და<br/>იარე.


text:
მე ვიდგები შენს წინ იქ, ხორების კლდეზე; დაჰკარი კლდეს<br/>და გამოვა წყალი, და დალევს ხალხი. ასეც გააკეთა მოსემ ისრაელის უხუცესთა<br/>თვალწინ.


text:
უწოდა სახელად იმ ადგილს მასა და მერიბა ისრაელიანთა<br/>შუღლის გამო და იმის გამო, რომ უფალი გამოცადეს, როცა თქვეს: არის თუ არა<br/>ჩვენს შორის უფალი?


text:
უთხრა მოსემ იესოს: გამოარჩიე კაცები და გადი ყამალეკთან<br/>საბრძოლველად. ხვალ ბორცვის თავზე ვიდგები და ღვთიური კვერთხი მეჭირება<br/>ხელში.


text:
ისე მოიქცა იესო, როგორც უბრძანა მოსემ: წავიდა<br/>ყამალეკთან საბრძოლველად, ხოლო მოსე, აარონი და ხური ბორცვზე ავიდნენ.


text:
დაუმძიმდა ხელები მოსეს; მოუტანეს ქვა, ქვეშ დაუდეს და<br/>ჩამოჯდა ქვაზე მოსე. ხოლო აარონსა და ხურს მისი ხელები ეჭირათ, ერთს ერთი<br/>მხრიდან, მეორეს მეორე მხრიდან. არ ჩამოშვებია ხელები მზის ჩასვლამდე.


text:
უთხრა უფალმა მოსეს: სამახსოვროდ ჩასწერე ეს წიგნში და<br/>ჩააგონე იესოს, რომ აღვგვი ყამალეკის სახსენებელს ცისქვეშეთიდან.


text:
შეიტყო მიდიანელმა მღვდელმა ითრომ, მოსეს<br/>სიმამრმა, ყველაფერი, რაც გაუკეთა ღმერთმა მოსეს და ისრაელს, თავის ერს,<br/>როდესაც გამოჰყავდა უფალს ისრაელი ეგვიპტიდან.


text:
მისი ორი ვაჟიშვილი, რომელთაგან ერთს ერქვა სახელად<br/>გერშომი, რადგან თქვა: მდგმური ვიყავიო უცხო ქვეყანაში.


text:
ხოლო მეორეს - ელიაზარი, რადგან თქვა: მამაჩემის ღმერთი<br/>შემწედ მყავდაო და მიხსნა ფარაონის მახვილისგან.


text:
და მივიდა ითრო, მოსეს სიმამრი, მოსეს ცოლითა და მისი<br/>შვილებითურთ, მოსესთან უდაბნოში, სადაც ბანაკად იდგა იგი ღვთის მთასთან.


text:
უამბო მოსემ თავის სიმამრს ყველაფერი, ისრაელის გამო რაც<br/>დამართა უფალმა ფარაონს და ეგვიპტელებს, ყველა გასაჭირი, რაც გზაში შეხვდათ<br/>და როგორ იფარავდა მათ უფალი.


text:
გაიხარა ითრომ ყველა იმ სიკეთით, რაც უყო უფალმა ისრაელს,<br/>როცა იხსნა იგი ეგვიპტელთა და ფარაონის ხელიდან.


text:
თქვა ითრომ: კურთხეულია უფალი, რომელმაც გიხსნათ<br/>ეგვიპტელთა და ფარაონის ხელიდან, რომელმაც იხსნა ერი ეგვიპტელთა<br/>მონობისგან.


text:
ახლა კი ვიცი, რომ ყველა ღმერთზე დიდია უფალი, რადგან<br/>იხსნა ხალხი ეგვიპტელთა ხელიდან, როდესაც მზვაობრობდნენ მასზე.


text:
მიუტანა ითრომ, მოსეს სიმამრმა, ღმერთს აღსავლენი<br/>მსხვერპლი და საკლავი. მივიდნენ აარონი და ისრაელის მთელი უხუცესობა, რათა<br/>უფლის წინაშე ეჭამათ პური მოსეს სიმამრთან ერთად.


text:
დაინახა მოსეს სიმამრმა ყველაფერი, როგორ ექცეოდა იგი<br/>ხალხს და ჰკითხა: როგორ ექცევი ხალხს? რატომ ზიხარ მარტო, როცა მთელი ხალხი<br/>დილიდან საღამომდე ფეხზე დგას შენს წინაშე?


text:
როცა რაიმე საქმე გაუჩნდებათ, ჩემთან მოდიან და მეც<br/>განვსჯი მათ სამართალს, ვუცხადებ ღვთის წესებსა და რჯულს.


text:
გაიტანჯებით შენც და ეს ხალხიც, შენთან რომ არის, რადგან<br/>მძიმეა შენთვის ეს საქმე. მარტო შენ ვერ აუხვალ მას.


text:
ახლა გაიგონე ჩემი სიტყვა, რჩევას მოგცემ და შენთან<br/>იქნება ღმერთი. იყავი ხალხის შუამავალი ღმერთთან და წარუდგინე ღმერთს მათი<br/>სარჩელი.


text:
გამონახე ერში მაგარი ხალხი, ღვთისმოშიშნი, ანგარების<br/>მოძულენი, წრფელი ხალხი და ათასისთავებად, ასისთავებად, ორმოცდაათისთავებად<br/>და ათისთავებად დაუდგნენ ერს.


text:
მათ განსაჯონ ერი ყოველ დროს; დიდი საქმეები შენ<br/>მოგახსენონ, ხოლო წვრილმანი თავად გადაწყვიტონ, შემოგეშველონ, რომ<br/>შეგიმსუბუქდეს ტვირთი.


text:
თუ ასე მოიქცევი, და ღმერთიც მოგცემს დარიგებებს, მაშინ<br/>გაუძლებ და ეს ხალხიც მშვიდობით დაბრუნდება თავის ადგილზე.


text:
გამოარჩია მოსემ მაგარი ხალხი მთელი ისრაელიდან და<br/>დანიშნა ისინი ერის თავკაცებად - ათასისთავებად, ასისთავებად,<br/>ორმოცდაათისთავებად და ათისთავებად.


text:
სჯიდნენ ისინი ერს ყოველ დროს; მძიმე საქმეს მოსეს<br/>მოახსენებდნენ, ხოლო წვრილმან საქმეებს თავად წყვეტდნენ.


text:
დაიძრნენ რეფიდიმიდან და მიადგნენ სინაის უდაბნოს და<br/>დაიბანაკეს უდაბნოში; მთის გასწვრივ დაბანაკდა ისრაელი.


text:
ავიდა ღმერთთან მოსე და მთიდან ჩამოსძახა მას უფალმა: ასე<br/>უთხარი იაკობის სახლს და ამცნე ისრაელიანებს:


text:
ამიერიდან თუ შეისმენთ ჩემს სიტყვას და დაიცავთ ჩემს<br/>აღთქმას, ჩემს საკუთრებად გამოგარჩევთ ყველა ხალხისგან, რადგან ჩემია მთელი<br/>ქვეყანა.


text:
ერთხმად მიუგო ერმა და უთხრა: ყველაფერს შევასრულებთ, რაც<br/>ბრძანა უფალმა. წაუღო მოსემ უფალს ხალხის ნათქვამი.


text:
უთხრა უფალმა მოსეს: აჰა, გამოგეცხადები ზრქელ ღრუბელში,<br/>რათა მოისმინოს ერმა ჩემი ლაპარაკი შენთან, და სამუდამოდ გერწმუნოს. ამცნო<br/>მოსემ უფალს ხალხის ნათქვამი.


text:
ირგვლივ საზღვარი შემოუწერე ხალხს და უთხარი: მოერიდეთ<br/>მთაზე ასვლას და ნუ მიეკარებით მის კალთებს; ვინც კი მთას მიეკარება, ვერ<br/>გადაურჩება სიკვდილს.


text:
ხელი არავინ მიაკაროს მას, რადგან ჩაიქოლება იგი, ან<br/>შუბით განიგმირება; გინა პირუტყვი იყოს, გინა კაცი, არავინ გადარჩება<br/>ცოცხალი. როცა ბუკის ხმა გაისმება, მხოლოდ მაშინ შეეძლებათ მთაზე ასვლა.


text:
მესამე დღეს, გათენებისას, შეიქნა გრგვინვა და მეხის<br/>ტეხა, ჩამოწვა მთაზე ზრქელი ღრუბელი და გაისმა საყვირის ხმა, ძალზე ძლიერი.<br/>შეძრწუნდა ბანაკში მყოფი ხალხი.


text:
ბოლავდა მთელი სინაის მთა, რადგან უფალი იყო მასზე<br/>ჩამოსული ცეცხლის ალში; როგორც ქურას, ისე ასდიოდა კვამლი და ძლიერად<br/>ირყეოდა მთა.


text:
უთხრა უფალმა მოსეს: ჩადი და დააფიცე ხალხი, არ მოიჭრას<br/>უფლის სახილველად, თორემ დაეცემა ბევრი მათგანი.


text:
უთხრა მოსემ უფალს: ვერ ამოვა ხალხი სინაის მთაზე, რადგან<br/>გაფრთხილებული გყავართ, საზღვარი შემოავლე მთას და განწმიდეო იგი.


text:
უთხრა მას უფალმა: ჩადი და ამოიყვანე აარონი;<br/>მღვდელმსახურნი და ხალხი ნუ ეცდებიან უფალთან ამოსვლას, რომ არ გაწყვიტოს<br/>ისინი.


text:
არ გაიკეთო კერპები, არც რამე ხატი იმისა, რაც არის მაღლა<br/>ცაში, დაბლა მიწაზე და წყალში მიწის ქვეშ.


text:
არ სცე თაყვანი მათ, არც ემსახურო, რადგან მე ვარ უფალი,<br/>თქვენი ღმერთი, შურისმგებელი ღმერთი, რომელიც მამათა ცოდვას შვილებს<br/>მოვკითხავ, ჩემს მოძულეებს, მესამე და მეოთხე თაობაში.


text:
არ დაიფიცო ფუჭად უფლის, შენი ღვთის სახელი, რადგან<br/>დაუსჯელი არ გადაურჩება უფალს მისი სახელის ფუჭად მოფიცარი.


text:
მეშვიდე დღე კი უფლის, შენი ღვთის შაბათია. არა საქმე არ<br/>გააკეთოთ, არც შენ, არც შენმა ვაჟმა, არც შენმა ასულმა, არც შენმა ყმამ,<br/>არც შენმა მხევალმა, არც შენმა პირუტყვმა, არც შენმა მდგმურმა, სახლში რომ<br/>გყავს.


text:
რადგან ექვს დღეში შექმნა უფალმა ცა და მიწა, ზღვა და<br/>ყველაფერი, რაც მასშია, და მეშვიდე დღეს შეისვენა; ამიტომაც აკურთხა უფალმა<br/>შაბათი დღე და წმიდაჰყო იგი.


text:
პატივი ეცი მამას და დედას, რათა დღეგრძელი იყო მიწაზე,<br/>რომელიც უფალს, შენს ღმერთს მოუცია შენთვის.


text:
არ ინდომო შენი თვისტომის სახლი; არ ინდომო შენი<br/>თვისტომის ცოლი, არც მისი ყმა, არც მისი მხევალი, არც მისი ხარი, არც მისი<br/>სახედარი, არც არაფერი მისი ქონებიდან.


text:
ხედავდა მთელი ერი ჭექა-ქუხილს, ცეცხლის ალს, საყვირის<br/>ხმას და აკვამლებულ მთას; დაინახა ხალხმა, შიშით უკუიქცა და მოშორებით<br/>დადგა.


text:
უთხრა მოსემ ხალხს: ნუ გეშინიათ, თქვენს გამოსაცდელად<br/>მოვიდა ღმერთი, რომ მისი შიში გქონდეთ და არ შესცოდოთ.


text:
მიწისგან გამიკეთე სამსხვერპლო და იქ შემომწირე აღსავლენი<br/>და სამადლობელი მსხვერპლი, თქვენი ცხვარი და ძროხა. ყოველ ადგილას, სადაც<br/>კი დავთქვამ ჩემი სახელის ხსენებას, გამოგეცხადები და დაგლოცავ.


text:
თუ ქვის სამსხვერპლოს გამიკეთებ, თლილი ქვისაგან არ<br/>ააშენო, რადგან მოუღერებ თუ არა კვერს, წაიბილწება იგი.


text:
თუ პატრონმა უთხოვა ცოლი და ცოლმა ვაჟები და ასულები<br/>უშვა, ცოლიც და მისი შვილებიც პატრონისაა; თავად მარტო წავიდეს.


text:
მოიყვანოს მისმა პატრონმა ღვთის სამსჯავროზე, მიაყენოს<br/>იგი კართან ან წირთხლთან და სადგისით გაუხვრიტოს ყური; მისი ყმა იქნება<br/>სამუდამოდ.


text:
თუ თვალში არ მოუვიდა პატრონს, რომლის დანიშნულიც არის,<br/>თავი მაინც გამოასყიდვინოს; უფლება არა აქვს, უცხოს მიჰყიდოს, რადგან პირი<br/>უშალა.


text:
თუ კაცს თვისტომის ჯავრი სჭირდა და მზაკვრულად მოკლა იგი,<br/>ჩემი სამსხვერპლოდან წაიყვანე მოსაკლავად.


text:
თუ კაცები ერთმანეთს წაეკიდნენ, ერთმა მეორეს ქვა ან<br/>მუშტი დაჰკრა, კაცი გადარჩა, მაგრამ ლოგინად ჩავარდა,


text:
მერე თუ ფეხზე წამოდგა და ჯოხით გარეთ სიარული შეძლო,<br/>მისი მცემელი არ დაისჯება; მხოლოდ გაცდენილ დროს აუნაზღაურებს და<br/>უმკურნალებს.


text:
თუ კაცები ერთმანეთთან ჩხუბის დროს ორსულ ქალს დაჰკრავენ<br/>ხელს და მუცელს მოუწყვეტენ, მაგრამ უბედური შემთხვევა არ იქნება, ჯარიმა<br/>გადახდებათ, რამდენსაც ქალის ქმარი დაუნიშნავს და მსაჯულები დაადგენენ.


text:
თუ ხარი კაცს ან ქალს ურქენს და მოკლავს, ხარი უნდა<br/>ჩაიქოლოს; მისი ხორცი არ იჭმება; ხარის პატრონი უბრალოა.


text:
თუ ხარი გუშინ და გუშინწინაც მორქენალი იყო და პატრონიც<br/>გაფრთხილებული ჰყავდათ, მაგრამ არ დააბა და ხარმა მოკლა კაცი ან ქალი, უნდა<br/>ჩაიქოლოს და მისი პატრონიც უნდა მოკვდეს.


text:
თუ კაცი ვინმე თავს ახდის ორმოს ან თუ ამოიღებს ორმოს და<br/>არ გადახურავს და შიგ ხარი ან ვირი ჩავარდება,


text:
თუ ვინმეს ხარი მეზობლის ხარს ურქენს და მოკლავს, გაყიდონ<br/>ცოცხალი ხარი და მისი ფასი თანასწორად გაინაწილონ; მოკლულიც თანასწორად<br/>გაინაწილონ.


text:
თუ ხარი ადრეც მორქენალი იყო და პატრონს დაბმული არ<br/>ჰყავდა, ხარის წილ ხარი უნდა უზღოს; მევდარი კი მას დარჩეს.


text:
თუ ვინმე ხარს ან ცხვარს მოიპარავს და დაკლავს ან<br/>გაყიდის, ხარის წილ ხუთი ხარი და ცხვრის წილ ოთხი ცხვარი უნდა ზღოს.


text:
თუ ეს ამბავი მზისით მოხდა, სისხლი მოეკითხება მას.<br/>მპარავმა უნდა ზღოს. თუ არაფერი აქვს, ქურდობის გამო უნდა გაყიდონ იგი.


text:
თუ ვინმე მიუშვებს თავის პირუტყვს და სხვის ყანას ან<br/>ვენახს გადააძოვინებს, საკუთარი ყანიდან და საკუთარი ვენახიდან საუკეთესო<br/>ნაყოფით უნდა ზღოს.


text:
თუ ცეცხლი გაჩნდება, ძეძვს მოედება, ზვინს ან პურის ყანას<br/>ან მინდორს გადაწვავს, ხანძრის გამჩენელმა უნდა ზღოს.


text:
თუ ვინმე თვისტომს ვერცხლს ან რაიმე ნივთს შესანახად<br/>მიაბარებს და ამ კაცის სახლიდან მოიპარავენ, ქურდმა, თუ იპოვეს, ორმაგად<br/>უნდა ზღოს.


text:
თუ ქურდი ვერ იპოვეს, სახლის პატრონი ღვთის სამსჯავროზე<br/>უნდა წარდგეს და დაიფიცოს რომ ხელი არ უხლია თავისი თვისტომის ქონებისთვის.


text:
ყოველგვარ დანაშაულზე, ხარის საქმე იქნება ეს, სახედრის,<br/>ცხვრის თუ ტანისამოსის, ყოველ დაკარგულ ნივთზე, რომელზეც ითქმის ვინმეს<br/>მიერ, ჩემი არისო, ამ ორის საქმე ღვთის სამსჯავრომდე უნდა მივიდეს და ვისაც<br/>ღვთის სამსჯავრო გაამტყუნებს, მან ორმაგად უნდა უზღოს თვისტომს.


text:
თუ ვინმე თვისტომს შესანახად მიაბარებს ვირს, ხარს,<br/>ცხვარს ან სხვა პირუტყვს, სიკვდილის ან დამტვრევის შემთხვევაში, თუ მოწმე<br/>არ არის,


text:
უფლის წინაშე უნდა დაიფიცოს, რომ ხელი არ უხლია თვისტომის<br/>საქონელისთვის. პატრონი ფიცს მიიღებს და არაფერს ზღავს.


text:
თუ ვინმე თვისტომისგან პირუტყვს ინათხოვრებს და<br/>დაუსახიჩრდება ან მოუკვდება, თუ პატრონი იქ არ იყო, უნდა ზღოს.


text:
თუ ვინმე დაუნიშნავ ქალწულს შეაცდენს და დაწვება მასთან,<br/>ურვადი უნდა გადაიხადოს მისთვის, რომ ცოლად ჰყავდეს.


text:
თუ ქალის მამა წინააღმდეგი შეიქნა და არ მიათხოვა,<br/>საქალწულო ურვადის საფასური ვერცხლი უნდა გადაიხადოს.


text:
თუ ვინმეს, ჩემ ერისაგანს, ღარიბ-ღატაკს, ვერცხლს<br/>ასესხებ, მევახშესავით ნუ მოექცევი, სარგებელს ნუ დაუწესებ.


text:
რადგან იგი მისი ერთადერთი საფარველია, მისი ხორცის<br/>შესამოსელია; რაში გამოეხვიოს ძილის დროს? როცა შემომჩივლებს, შევისმენ,<br/>რადგან გულმოწყალე ვარ.


text:
მეშვიდე წელს არ დაამუშავო, მიაგდე იგი, რომ საზრდო<br/>ჰქონდეთ შენი ერის ღარიბ-ღატაკებს, და რომ მისი ნარჩენები გარეულმა<br/>პირუტყვმა ჭამოს. ასევე მოიქეცი შენი ვენახისა და ზეთისხილის მიმართ.


text:
ექვს დღეს აკეთე შენი საქმეები, ხოლო მეშვიდე დღეს იუქმე,<br/>რათა შეისვენოს შენმა ხარმა და სახედარმა, სული მოითქვან შენი მხევლის<br/>შვილმა და მდგმურმა.


text:
უფუარობის დღესასწაული დაიცავი: შვიდ დღეს ჭამე ხმიადი,<br/>განკუთვნილ დროს, აბიბის თვეში, როგორც გიბრძანე, რადგან ამ დროს გამოხვედი<br/>ეგვიპტიდან. ხელცარიელი არავინ მეჩვენოს.


text:
იზეიმე დღესასწაული შენი შრომის პირველნაყოფთა მოწევისა,<br/>რაც კი ყანაში დაგითესავს; და დღესასწაული კრეფისა წლის დამლევს, როცა<br/>შეუდგები ყანაში შენი ნამუშაკევის აკრეფას.


text:
შენი მიწის პირველმოწეული ნაყოფი მიიტანე უფლის, შენი<br/>ღმერთის სახლში; არ მოხარშო თიკანი თავისი დედის რძეში.


text:
აჰა, წაგიმძღვარებ ანგელოზს, რომ გიფარვდეს გზაში და<br/>მიგიყვანოს იმ ადგილას, რომელიც შენთვის გავამზადე.


text:
თუ დაუჯერებ და ყველაფერს აღასრულებ, რასაც გეუბნები,<br/>მტრად მოვეკიდები შენს მტრებს და შევავიწროვებ შენს შემავიწროებლებს.


text:
როდესაც წაგიძღვება ანგელოზი და მიგიყვანს ამორეველებთან,<br/>ხეთელებთან, ფერიზელებთან, ქანაანელებთან, ხივიელებთან, იებუსეველებთან და<br/>მე მოვსპობ მათ,


text:
თაყვანი არა სცე მათ ღმერთებს და არ ემსახურო, არ აკეთო<br/>მათებური საქმეები, არამედ ჩაშალე ისინი და დალეწე მათი სვეტები.


text:
ემსახურეთ უფალს, თქვენს ღმერთს და გიკურთხებთ იგი პურსა<br/>და წყალს. არ გავაჭაჭანებ სნეულებას თქვენს შორის.


text:
წინ წაგიმძღვარებ ჩემს შიშსა და ზარს, შევაძრწუნებ ყოველ<br/>ხალხს, ვისთანაც კი მიხვალ. ზურგს შევაქცევინებ შენთვის შენს მტრებს.


text:
დაგიდებ საზღვარს მეწამული ზღვიდან ფილისტიმელთა ზღვამდე,<br/>უდაბნოდან მდინარემდე, როდესაც ხელში ჩაგაგდებინებ ქვეყნის მკვიდრთ და<br/>მოიშორებ მათ.


text:
არ უნდა იმკვიდრონ მათ შენს ქვეყანაში, რომ ცოდვა არ<br/>ჩაგადენინონ ჩემს მიმართ, რადგან თუ ემსახურე მათ ღმერთებს, მახეში<br/>გაებმები.


text:
უთხრა მოსეს: ადით უფალთან შენ, აარონი,<br/>ნადაბი, აბიჰუ და ისრაელის სამოცდაათი უხუცესი, და შორიდან ეცით თაყვანი.


text:
მივიდა მოსე და შეატყობინა ხალხს უფლის ნათქვამი, და<br/>ყველა სჯულდება; ერთხმად უპასუხა ხალხმა და უთხრა: ყველაფერს შევასრულებთ,<br/>რაც უბრძანებია უფალს.


text:
დაწერა მოსემ უფლის სიტყვები; ადგა დილაადრიანად და<br/>აღმართა მთის ძირას სამსხვერპლო და თორმეტი სვეტი ისრაელის თორმეტი შტოს<br/>მიხედვით.


text:
გაგზავნა ისრაელიანთაგან ყმაწვილი კაცები და მათაც<br/>მიიტანეს აღსავლენი და შესწირეს უფალს ხარები სამადლობელ მსხვერპლად.


text:
აიღო აღთქმის წიგნი და წაუკითხა ხალხს, თქვა ხალხმა:<br/>ყველაფერს აღვასრულებთ და შევისმენთ, რაც უბრძანებია უფალს.


text:
აიღო მოსემ სისხლი და მიასხურა ხალხს, თქვა: აჰა, სისხლი<br/>აღთქმისა, რომელიც დაგიდოთ უფალმა ყველა ამ საქმეზე.


text:
იხილეს მათ ისრაელის ღმერთი; მის ფერხთით იყო რაღაც<br/>მსგავსი საფირონის ქვაფენილისა, სუფთა როგორც თავად ზეცა.


text:
უთხრა უფალმა მოსეს: ამოდი ჩემთან მთაზე და აქ იყავი;<br/>მოგცემ ფიქალებს - რჯულსა და მცნებებს, მათ დასამოძღვრად რომ დავწერე.


text:
ხოლო უხუცესებს უთხრა: აქ იყავით, ვიდრე თქვენთან<br/>მოვბრუნდებით; აჰა, თქვენთან იქნებიან აარონი და ხური. თუ ვისმე რამე საქმე<br/>გაუჩნდა, მათ მიაკითხოს.


text:
მოეფინა უფლის დიდება სინაის მთას. ექვს დღეს ეფარა მას<br/>ღრუბელი და მეშვიდე დღეს მოუწოდა უფალმა ღრუბლიდან.


text:
როგორც მე გაჩვენებთ სავანის სახეს და მთელი მისი<br/>მოწყობილობის სახეს, იმგვარად გააკეთეთ ყველაფერი.


text:
ოთხი ოქროს რგოლი ჩამოასხი და ოთხსავე კუთხეში მიუმაგრე;<br/>ორი რგოლი ერთ მხარეს, ორი რგოლი მეორე მხარეს.


text:
ერთ ქერუბიმს ერთს კიდეზე დაამაგრებ, მეორე ქერუბიმს -<br/>მეორე კიდეზე. სახურავის ზემოთ ორსავე კიდეზე დაამაგრე ქერუბიმები.


text:
თავსზემოთ ჰქონდეთ ფრთები გადმოშლილი ქერუბიმებს, რომ<br/>ფრთებმა დაფარონ სახურავი; პირი ერთმანეთისკენ ჰქონდეთ მიქცეული, სახურავს<br/>უნდა დაჰყურებდნენ ქერუბიმები.


text:
მანდ მოგევლინები ხოლმე, სახურავზე, ორ ქერუბიმს შორის,<br/>მოწმობის კიდობანზე რომ არიან, და ყველაფერს გამოგიცხადებ, რაც<br/>ისრაელიანებისათვის უნდა გაბრძანებინოთ.


text:
გააკეთებ ტაბლას ურთხელისგან: სიგრძე ორი წყრთა იქნება,<br/>სიგანე - ერთი წყრთა, სიმაღლე - ერთნახევარი წყრთა.


text:
გააკეთე მისთვის თეფშები, კოვზები, თასები და საღვრელის<br/>დასაღვრელი სამწდეოები; ხალასი ოქროსგან გააკეთე.


text:
გააკეთე სასანთლეები ხალასი ოქროსგან; ნაჭედი უნდა იყოს<br/>სასანთლე; მისი ღერო, რტოები, ჯამები, კვირტები და ყვავილები გამობურცული<br/>უნდა იყოს.


text:
ექვსი რტო უნდა გამოდიოდეს ღეროდან: სასანთლის სამი რტო<br/>ერთი მხრიდან, სასანთლის სამი რტო მეორე მხრიდან.


text:
სამი ნუშისებური ჯამი ერთ რტოზე, კვირტი და ყვავილი; სამი<br/>ნუშისებური ჯამი მეორე რტოზე, კვირტი და ყვავილი. ასე ექვსსავე რტოზე,<br/>რომლებიც სასანთლის ღეროდან გამოდიან.


text:
ერთი კვირტი ორ რტოს ქვეშ, ერთი კვირტი კიდევ ორ რტოს<br/>ქვეშ, და ერთი კვირტიც კიდევ ორ რტოს ქვეშ, ექვსსავე რტოს ქვეშ, რომლებიც<br/>სასანთლის ღეროდან გამოდიან.


text:
ხოლო სავანე დაგრეხილი სელის, ლურჯი, ძოწეული<br/>და ჭიაფერი ქსოვილის ათი ნაჭრისაგან გააკეთე; ზედ ქერუბიმები ამოქარგე.


text:
თითოეული ნაჭრის სიგრძე ოცდარვა წყრთა იყოს,<br/>სიგანე - ოთხი წყრთა. ყველა ნაჭერი ერთი ზომის უნდა იყოს.


text:
ლურჯი კილოები გაუკეთე ერთ ნაჭერს კიდეზე, ბოლოში,<br/>გადანაკერთან; ასევე გაუკეთე უკანასკნელი ნაჭრის კიდეს მეორე გადანაკერთან.


text:
ორმოცდაათი კილო გაუკეთე ერთ ნაჭერს; ორმოცდაათი კილო<br/>გაუკეთე ნაჭერს ბოლოში, მეორე გადანაკერთან. კილოები უნდა მიესადაგონ<br/>ერთმანეთს.


text:
ხუთი ნაჭერი ცალკე გადააკერე, ექვსი ნაჭერი - ცალკე; ორად<br/>მოკეცე მეექვსე ნაჭერი კარვის წინა მხარეს.


text:
გაუკეთე ორმოცდაათი კილო ბოლო ნაჭერს კიდეზე,<br/>გადანაკერთან, და ორმოცდაათი კილო მეორე ნაჭერს კიდეზე, გადანაკერთან.


text:
გააკეთე ორმოცდაათი სპილენძის კაუჭი და გაუყარე კილოებს<br/>კაუჭები. შეკარი გადასახურავი, რომ ერთიანი იყოს.


text:
სიგრძეზე მორჩენილი ნაჭრის ნაწილი სავანის ორივე მხარეს<br/>თითო წყრთაზე იყოს ჩამოშვებული, აქეთ და იქით, მის დასაფარავად.


text:
ორმოცი ვერცხლის ფეხი გაუკეთე ქვეშ ოცივე ბოძს; ორ-ორი<br/>ფეხი ერთი ბოძის ქვეშ მისი ორი რიკისთვის და ორი ფეხი მეორე ბოძის ქვეშ<br/>მისი ორი რიკისთვის.


text:
შეკრული უნდა იყოს ქვემოთ და ზემოთ ერთი რგოლით;<br/>ორივესთვის ასე უნდა იყოს; ორივე კუთხისთვის უნდა იყოს.


text:
ბოძები ოქროთი მოჭედე; მისი რგოლები, ლარტყეების<br/>გასაყრელები ოქროსი გააკეთე; ლარტყებიც ოქროთი მოჭედე.


text:
გააკეთე ფარდა ლურჯი, ძოწისფერი და ჭიაფერი ქსოვილისგან<br/>და გრეხილი სელისგან; ზედ ქერუბიმები უნდა იყოს ამოქარგული.


text:
ჩამოჰკიდე კრეტსაბმელი კაუჭებზე და შეიტანე მოწმობის<br/>კიდობანი კრეტსაბმელის უკან; კრეტსაბმელი გაგიმიჯნავთ წმიდა ადგილს წმიდათა<br/>წმიდასაგან.


text:
გაუკეთე სავანის შესასვლელს ჩამოსაფარებელი ლურჯი,<br/>ძოწისფერი და ჭიაფერი ქსოვილისგან და გრეხილი, ნაქარგი სელისგან.


text:
გააკეთე ჩამოსაფარებლისთვის ხუთი სვეტი ურთხელისგან და<br/>ოქროთი მოჭედე, კაუჭები ოქროსი იყოს. ხუთი სპილენძის ფეხი ჩამოასხი<br/>მათთვის.


text:
გააკეთე სამსხვერპლო ურთხელისგან, ხუთი წყრთა<br/>ჰქონდეს სიგრძე, ხუთი წყრთა - სიგანე. ოთხკუთხა იყოს სამსხვერპლო და სამი<br/>წყრთა ჰქონდეს სიმაღლე.


text:
გაუკეთე ქვაბები ნაცრისთვის, ნიჩბები, ჩანგლები და<br/>აქანდაზები. მისი ყველა იარაღი სპილენძისგან გააკეთე.


text:
ეზო გაუკეთე სავანეს; სამხრეთ მხარეს ფარდები ჰქონდეს<br/>ეზოს გრეხილი სელისგან, ასი წყრთა სიგრძისა ერთ მხარეს.


text:
ასევე ჩრდილოეთ მხარეს მთელს სიგრძეზე ასი წყრთა სიგრძის<br/>ფარდა და ოცი სვეტი ოცი სპილენძის კვარცხლბეკითურთ, სვეტების კავები და<br/>მისი სამაგრები ვერცხლისა.


text:
ეზოს სიგანეზე დასავლეთ მხარეს ორმოცდაათი წყრთა სიგრძის<br/>ფარდები; და ათი სვეტი მისი ათი კვარცხლბეკითურთ.


text:
ეზოს კარისთვის ჩამოსაფარებელი ოცი წყრთა ლურჯი,<br/>ძოწისფერი ქსოვილისაგან და გრეხილი სელისაგან მოქარგული; ოთხი სვეტი ოთხი<br/>კვარცხლბეკითურთ.


text:
ეზოს ყველა სვეტს ირგვლივ ვერცხლის სამაგრები უნდა<br/>ჰქონდეს; კავები - ვერცხლის, ხოლო კვარცხლბეკები - სპილენძის.


text:
ეზოს სიგრძე ასი წყრთა, სიგანე ორმოცდაათი წყრთა, სიმაღლე<br/>ხუთი წყრთა. ფარდები გრეხილი სელისა, კვარცხლბეკები სპილენძისა.


text:
სავანის ყველა ჭურჭელი, რაც კი იქ უნდა მოიხმარონ, ყველა<br/>მისი პალო და ეზოს ყველა პალო სპილენძის უნდა იყოს.


text:
სადღესასწაულო კარავში კრეტსაბმელის გარეთ, რომელიც<br/>ფარავს მოწმობის კიდობანს, ანთებული ჰქონდეთ იგი აარონს და მის შვილებს<br/>საღამოდან დილამდე უფლის წინაშე. ეს არის სამარადისო წესი<br/>ისრაელიანებისთვის თაობიდან თაობაში.


text:
მიიახლოვე აარონი, შენი ძმა, თავის<br/>შვილებიანად ისრაელიანთაგან, რომ მღვდლობა გამიწიოს: აარონი და მისი<br/>შვილები: ნადაბი, აბიჰუ, ელიაზარი და ითამარი.


text:
უთხარი ყველა გულბრძენ კაცს, რომელიც მე ავავსე სიბრძნის<br/>სულით, გაუწყონ შესამოსელი აარონს, რომ ჩემს მღვდლად იკურთხოს იგი.


text:
აი, შესამოსელი, რომელიც მათ უნდა გაუწყონ: სამკერდული,<br/>ეფოდი, წამოსასხამი, ნაქსოვი კვართი, თავსაბურავი და სარტყელი. გაუწყონ<br/>წმიდა შესამოსელი შენს ძმას აარონს და მის შვილებს, რომ მღვდლობა გამიწიონ<br/>მე.


text:
გააკეთონ ეფოდი ოქროსფერი, ლურჯი, ძოწისფერი და ჭიაფერი<br/>ქსოვილისგან და გრეხილი სელისაგან ოსტატურად.


text:
მისი სარტყელი იმგვარადვე ნახელავი უნდა იყოს -<br/>ოქროსფერი, ლურჯი, ძოწისფერი და ჭიაფერი ქსოვილისგან და გრეხილი სელისაგან<br/>გაკეთებული.


text:
ქვაზე ამომკვეთელის ხელოვნებით, როგორც საბეჭდავის<br/>ტვიფარს აკეთებენ, ამოტვიფრე ორ თვალზე ისრაელიანთა სახელები და ოქროს<br/>ბუდეებში ჩასვი.


text:
მიამაგრე ეს ორი თვალი ეფოდის სამხრეებს, ისრაელიანთა<br/>სამახსოვრო თვლები. ატაროს ეს სახელები აარონმა თავის ორ სამხრეზე უფლის<br/>წინაშე სამახსოვროდ.


text:
გააწყვე განკითხვის სამკერდული, ოსტატურად ნახელავი,<br/>ისევე როგორც ეფოდია გაწყობილი. ოქროსაგან, ლურჯი, ძოწეული და ჭიაფერი<br/>ქსოვილისგან და დაგრეხილი სელისაგან გააწყვე.


text:
ოთხრიგად გააწყვე მასზე თვლები თავის ბუდეებით; ერთ<br/>რიგში: ლალი, ტოპაზი და ზურმუხტი - პირველი რიგი.


text:
ისრაელიანთა სახელების მიხედვით უნდა იყოს თვლები;<br/>თორმეტი თვალი მათი სახელების მიხედვით. თითოეულზე ამოტვიფრული უნდა იყოს<br/>თითო შტოს სახელი თორმეტიდან.


text:
გააკეთე ორი ოქროს რგოლი და მიამაგრე სამკერდულის ორ<br/>კიდეს ნაპირზე, რომელიც ეფოდის შიდა მხარეს არის მოქცეული.


text:
გააკეთე ორი ოქროს რგოლი და მიამაგრე ეფოდის ორსავე<br/>სამხრეს ქვემოდან, წინა მხარეს, შესაკრავთან, ეფოდის სარტყელს ზემოთ.


text:
გადააბან სამკერდულის რგოლები ეფოდის რგოლებს ლურჯი<br/>ძაფით, რომ არ ასცდეს სამკერდული ეფოდს და დამაგრდეს ეფოდის სარტყელს<br/>ზემოთ.


text:
თან ატაროს აარონმა ისრაელიანთა სახელები განკითხვის<br/>სამკერდულზე გულთან ახლოს უფლის წინაშე მუდმივ სამახსოვროდ, როცა<br/>საწმიდარში შევა ხოლმე.


text:
მიამაგრე განკითხვის სამკერდულს ურიმი და თუმიმი და<br/>ჰქონდეს ისინი აარონს გულთან ახლოს, როცა შევა უფლის წინაშე. ატაროს<br/>აარონმა მუდმივად ისრაელიანთა განკითხვა თავის გულთან ახლოს უფლის წინაშე.


text:
შუაში თავის გასაყრელი უნდა ჰქონდეს, ამოჭრილის პირს<br/>ირგვლივ არშია უნდა გასდევდეს ნაქსოვისგან, როგორც ჯაჭვის პერანგის<br/>სათაურს, რომ არ შემოირღვეს.


text:
ამოქარგე მის კალთებზე ირგვლივ ბროწეულები ლურჯი, ძოწეული<br/>და ჭიაფერი ძაფით და ოქროს ეჟვნები ჩამოჰკიდე ირგვლივ მათ შორის.


text:
ჰქონდეს ეს აარონს ღვთისმსახურების დროს; ისმოდეს მისი<br/>ხმა საწმიდარში შესვლისას უფლის წინაშე და იქიდან გამოსვლისას, რათა არ<br/>მოკვდეს.


text:
ეკეთოს აარონს შუბლზე და იტვირთოს აარონმა იმ<br/>შეწირულებათა ცოდვა, რომლებსაც შესწირავენ ისრაელიანები ყოველი შეწირვისას.<br/>მუდამ შუბლზე ეკეთოს, რომ წყალობა ჰქონდეთ უფლის წინაშე.


text:
აარონის შვილებსაც გაუკეთე კვართები, გაუკეთე სარტყელები<br/>და ქუდებიც გაუკეთე სადიდებლად და დასამშვენებლად.


text:
შემოსე ამ შესამოსელით შენი ძმა აარონი და მისი შვილები,<br/>ზეთი სცხე მათ, ხელი აუვსე და აკურთხე, რომ მღვდლობა გამიწიონ.


text:
ჩაიცვამენ მას აარონი და მისი შვილები, როცა<br/>სადღესასწაულო კარავში შევლენ ან როცა სამსხვერპლოს მიუახლოვდებიან<br/>საწმიდარში მსახურებისთვის, რომ ცოდვა არ დაედოთ და არ დაიხოცონ. ეს არის<br/>სამარადისო წესი მისთვის და მისი შთამომავლობისთვის.


text:
აი, რა უნდა გააკეთოთ მათი კურთხევისათვის,<br/>რომ მღვდლობა გამიწიონ. აიყვანე ერთი კურატი და ორი ჯანსაღი ჭედილა,


text:
აიღე უფუარი პურები, ზეთში მოზელილი უფუარი<br/>ნამცხვრები და ზეთნაცხები უფუარი კვერები; ხორბლის გამტკიცული ფქვილისგან<br/>იყოს გამომცხვარი.


text:
აიღე შესამოსელი და შემოსე აარონი კვართით, ეფოდის<br/>მოსასხამით, ეფოდით და სამკერდულით, წელზე ეფოდის სარტყელი შემოარტყი.


text:
სარტყელი შემოარტყი მათ, აარონს და მის შვილებს; ჩაჩები<br/>შემოაგრაგნე და მათი იქნება მღვდლობა სამარადისო წესით; აუვსე ხელი აარონს<br/>და მის შვილებს.


text:
მიიყვანე კურატი სადღესასწაულო კარვის წინ და თავზე<br/>დაადონ ხელები კურატს აარონმა და მისმა შვილებმა.


text:
აიღე კურატის სისხლი და სცხე თითებით სამსხვერპლოს რქებს,<br/>ხოლო დანარჩენი სისხლი სამსხვერპლოს ძირს დაღვარე.


text:
აართვი მთელი ქონი, შიგნეულს რომ აკრავს, ღვიძლის ქონი,<br/>ორივე თირკმელი მათი ქონითურთ და სამსხვერპლოზე დაწვი საკმევად.


text:
დაწვი საკმევად მთელი ჭედილა სამსხვერპლოზე, რადგან ეს<br/>აღსავლენი მსხვერპლია უფლისათვის, ამოდსაყნოსელი; საცეცხლო მსხვერპლია ეს<br/>უფლისთვის.


text:
დაკალი ჭედილა, აიღე მისი სისხლი და სცხე აარონს ყურის<br/>ბიბილოზე, მის შვილებს მარჯვენა ყურის ბიბილოზე, მარჯვენა ხელის ცერზე და<br/>მარჯვენა ფეხის ცერზე, და ირგვლივ მოასხურე სისხლი სამსხვერპლოს.


text:
აიღე სამსხვერპლოზე დაღვრილი სისხლი და მირონი და ასხურე<br/>აარონს, მის შესამოსელს, მის შვილებს და მათ შესამოსელს. გაინათლება იგი და<br/>მისი შესამოსელი, და მასთან ერთად მისი შვილები და მათი შესამოსელი.


text:
აართვი ჭედილას ქონი, დუმა და ქონი შიგნეულს რომ აკრავს,<br/>ღვიძლის ბადექონი, ორივე თირკმელი, ქონიანად, მარჯვენა ბეჭი (რადგან ეს<br/>არის ხელავსების ჭედილა).


text:
ერთი პურის კოკორი, ერთი ზეთიანი ნამცხვარი, ერთი კვერი<br/>ხმიადებიანი კალათიდან, უფლის წინაშე რომ დგას.


text:
ხელიდან გამოართვი ეს ყველაფერი და აკმიე სამსხვერპლოზე<br/>აღსავლენ მსხვერპლად, კეთილსურნელებად უფლის წინაშე; საცეცხლო მსხვერპლია<br/>ეს უფლისათვის.


text:
აიღე ხელდასხმის ჭედილას მკერდი, აარონისთვის რომ არის<br/>განკუთვნილი, და შეარხიე იგი უფლის წინაშე. ეს იქნება შენი წილი.


text:
განათლე შესარხეველი მკერდი და აღსამართავი ბეჭი,<br/>რომლებიც შეირხა და აღიმართა ხელავსების ჭედილასაგან, აარონისა და მისი<br/>შვილებისთვის რომ არის განკუთვნილი.


text:
ეს იყოს აარონისთვის და მისი შვილებისოვის სამარადისო<br/>წესი ისრაელიანთაგან, რადგან აღმართვაა ეს და აღსამართავი უნდა იყოს<br/>ისრაელიანთაგან; სამადლობელო მსხვერპლიდან უნდა აღიმართოს იგი უფლისათვის.


text:
წმიდა შესამოსელი, აარონს რომ ეკუთვნის, მის შემდეგ მისი<br/>შვილებისა იქნება, რომ ამ შესამოსელში სცხონ მათ და აუვსონ ხელი.


text:
შვიდ დღეს უნდა ემოსოს ეს შესამოსელი მის შვილს, ვინც მის<br/>ნაცვლად იქნება მღვდლად და მოვა სადღესასწაულო კარავთან, რომ სამსახური<br/>გასწიოს საწმიდარში.


text:
სადღესასწაულო კარვის შესასვლელთან შეჭამონ აარონმა და<br/>მისმა შვილებმა ჭედილას ხორცი და პური, რომელიც კალათშია.


text:
შეჭამონ ეს, რომლითაც მიღებული აქვთ მიტევება<br/>ხელავსებისთვის და კურთხევისთვის. გარეშე კაცმა უნდა შეჭამოს, რადგან<br/>წმიდაა იგი.


text:
თუ დილისთვის დარჩა ხელავსების ხორცი და პური, ცეცხლში<br/>დაწვი მონარჩენი; არ იჭმევა, რადგან წმიდაა იგი.


text:
ცოდვის კურატი შესწირე ყოველდღიურად მისატევებელ<br/>მსხვერპლთან ერთად, ცოდვებს ჩამორეცხავ სამსხვერპლოდან, როცა მიტევებას<br/>მიიღებ მასზე, და ზეთს სცხებ, რომ განათლო იგი.


text:
ცოდვის კურატი შესწირე ყოველდღიურად მიტევების<br/>მსხვერპლთან ერთად და ცოდვას მოაშორებ სამსხვერპლოს, როცა მიტევებას იქმ<br/>მასზე, ზეთს სცხებ და წმიდა ჰყოფ მას.


text:
შვიდ დღეს ჰქმენ მიტევება. სამსხვერპლოზე და განწმიდე<br/>იგი, და წმიდათა წმიდა გახდება სამსხვერპლო. რაც კი მიეკარება<br/>სამსხვერპლოს, წმიდა გახდება ყველაფერი.


text:
ჰინის ნაოთხალ გამოხდილ ზეთში აზელილი ეფის მეათედი<br/>გამტკიცული ფქვილი და ჰინის ნაოთხალი ღვინო საღვრელად ერთი ბატკნისათვის.


text:
მეორე ბატკანი საღამოსთვის გაამზადე. როგორც დილის<br/>ბატკანი, ესეც ფქვილთან და საღვრელთან ერთად ამოდ საყნოსელად საცეცხლო<br/>მსხვერპლად შესწირე უფალს.


text:
მუდმივ აღსავლენ მსხვერპლად თაობიდან თაობაში<br/>სადღესასწაულო კარვის შესასვლელთან უფლის წინაშე, სადაც გამოგეცხადებით<br/>ხოლმე, რომ შენ გელაპარაკო.


text:
წმიდავყოფ სადღესასწაულო კარავს და სამსხვერპლოს,<br/>წმიდავყოფ აარონს და მის შვილებს, რომ მღვდლობა გამიწიონ.


text:
შეიგნებენ, რომ მე ვარ უფალი, მათი ღმერთი, რომელმაც<br/>გამოვიყვანე ისინი ეგვიპტელთა ქვეყნიდან, რომ მათ შორის დავივანო; მე ვარ<br/>უფალი, მათი ღმერთი.


text:
სიგრძით ერთი წყრთა და სიგანით ერთი წყრთა;<br/>ოთხკუთხედი უნდა იყოს; სიმაღლე ორი წყრთა ჰქონდეს, რქები უნდა გამოდიოდეს<br/>მისგან.


text:
ხალასი ოქროთი მოჭედე იგი, მისი სახურავი, გარშემო<br/>კედლები და რქები. ოქროს გვირგვინი შემოავლე ირგვლივ.


text:
ორი ოქროს რგოლი გაუკეთე გვირგვინს ქვემოთ ორსავე<br/>გვერდზე, ორსავე მხარეს გაუკეთე. კეტების გასაყრელად იყოს, რომ მისი ტარება<br/>შეიძლებოდეს.


text:
დადგი იგი კრეტსაბმელის წინ, მოწმობის კიდობნის პირდაპირ<br/>რომ არის; სახურავის წინ, მოწმობის კიდობანს რომ ახურავს, სადაც მე<br/>გამოგეცხადებით.


text:
როცა აანთებს აარონი ლამპრებს საღამოხანს, აკმიოს<br/>საკმეველი. ეს იყოს მუდმივსაკმევად უფლის წინაშე თაობიდან თაობაში.


text:
შეასრულებს აარონი მიტევების წესს მის რქებზე წელიწადში<br/>ერთხელ; ცოდვის მისატევებელი მსხვერპლის სისხლით შეასრულებს მიტევების წესს<br/>წელიწადში ერთხელ თაობიდან თაობაში. წმიდათა წმიდა არის ეს უფლისათვის.


text:
როცა შეუდგება ისრაელიანთა აღრიცხვას მათი სათვალავის<br/>გასაგებად, გადაუხადოს თითოეულმა აღრიცხვის დროს თავისი სულის გამოსასყიდი<br/>უფალს, რომ ჟამი არ მოედოთ აღრიცხვისას.


text:
ეს უნდა გადაიხადოს ყველამ, ვინც სათვალავში გადის:<br/>ნახევარი შეკელი საღვთო შეკელის მიხედვით: ოცი გერაა შეკელში; ნახევარი<br/>შეკელი საუფლო ძღვენია.


text:
მდიდარმა არ უნდა გადაამეტოს და ღარიბმა არ უნდა დააკლოს<br/>ნახევარ შეკელს, რასაც უფალს აძლევთ ძღვნად თქვენი სულის გამოსასყიდად.


text:
აკრიფე გამოსასყიდი ვერცხლი ისრაელიანთაგან და გაეცი<br/>სადღესასწაულო კარვის სამსახურისთვის. იყოს სამახსოვროდ ისრაელიანთათვის<br/>უფლის წინაშე თქვენი სულის გამოსასყიდად.


text:
გააკეთე სპილენძის საბანელი და სპილენძის კვარცხლბეკი<br/>განსაბანად; დადგი იგი სადღესასწაულო კარავსა და სამსხვერბლოს შორის და<br/>წყალი ჩაასხი შიგ.


text:
წყლით განიბანონ სადღესასწაულო კარავში შესვლისას, რათა<br/>არ დაიხოცონ. ან მაშინ, როცა სამსხვერპლოსთან მივლენ სამსახურის<br/>აღსასრულებლად, უფლისადმი საცეცხლო მსხვერპლის საკმევად.


text:
განიბანონ ხელები და ფეხები, რათა არ დაიხოცონ.<br/>სამარადისო წესად ჰქონდეთ ეს მას და მის შთამომავლობას, თაობიდან თაობაში.


text:
აიღე საუკეთესო ნელსურნელებანი: ხუთასი შეკელი სუფთა<br/>მური, ამის ნახევარი - ორასორმოცდაათი სურნელოვანი დარიჩინი,<br/>ორასორმოცდაათი სურნელოვანი ლერწამი,


text:
დაამზადე ყოველივე ამისგან წმიდა მირონი, შეზავებული<br/>მენელსაცხებელთა ხელოვნებით. წმიდა მირონი იქნება ეს.


text:
გარეშე კაცის სხეულს არ უნდა ეცხოს იგი, ნურც მის მსგავს<br/>ნაზავს დაამზადებთ სახმარად, რადგან სიწმიდეა იგი; სიწმიდე უნდა იყოს<br/>თქვენთვის.


text:
ვინც ამის მსგავს რასმე შეაზავებს და ვინც გარეშე კაცს<br/>სცხებს მათ, უნდა მოიკვეთოს თავისი ხალხიდან.


text:
უთხრა უფალმა მოსეს: აიღე სურნელებანი: შტახსი, ონიქსი,<br/>სურნელოვანი ხელბანა და სუფთა ლებონა, თანაბრად.


text:
წვრილად დანაყე და დადევი მოწმობის კიდობნის წინ<br/>სადღესასწაულო კარავში, სადაც მე გამოგეცხადებით. წმიდათა წმიდა იყოს ეს<br/>თქვენთვის.


text:
აჰა, მივუჩინე მას ოჰოლიაბ ახისამაქის ძე დანის ტომიდან<br/>და სიბრძნე ჩავუდევი ყოველ ბრძენკაცს გულში, რათა ყველაფერი გააკეთონ, რაც<br/>გიბრძანე.


text:
ასე გამოუცხადე ისრაელიანებს: დაიცავით ჩემი შაბათები,<br/>რადგან ეს იქნება ნიშანი ჩვენს შორის თაობიდან თაობაში იმის საცოდნელად,<br/>რომ მე ვარ უფალი, თქვენი განმწმედელი.


text:
დაიცავით შაბათი, რადგან წმიდაა იგი თქვენთვის მისი<br/>შემბღალავი უნდა მოკვდეს; შაბათობით მოსაქმე უნდა მოიკვეთოს თავისი<br/>ხალხიდან.


text:
ექვს დღეს აკეთონ საქმე, მეშვიდე დღეს საუქმო შაბათია,<br/>უფლისათვის წმიდა. ყველა, ვინც კი შაბათ დღეს საქმეს გააკეთებს, უნდა<br/>მოკვდეს.


text:
ეს იყოს სამარადისო ნიშნად ჩემსა და ისრაელანებს შორის,<br/>რადგან ექვს დღეში შექმნა უფალმა ცა და მიწა, მეშვიდე დღეს კი იუქმა და<br/>დაისვენა.


text:
მისცა მოსეს უფალმა, როცა შეწყვიტა მასთან ლაპარაკი<br/>სინაის მთაზე, მოწმობის ორი დაფა, ღვთის თითით ნაწერი ფიქალები.


text:
დაინახა ხალხმა, რომ აგვიანებდა მოსე მთიდან<br/>ჩამოსვლას, თავი მოიყარეს აარონთან და უთხრეს მას: ადექი და გაგვიკეთე<br/>ღმერთები, რომლებიც წინ მიგვიძღოდნენ, რადგან არ ვიცით, რა დაემართა იმ<br/>კაცს, მოსეს, რომელმაც ეგვიპტიდან გამოგვიყვანა.


text:
გამოართვა აარონმა, საჭრეთელით გამოსახა სახე და ჩამოასხა<br/>ხბო. თქვეს: ესენი არიან, ისრაელო, შენი ღმერთები, რომლებმაც ეგვიპტიდან<br/>გამოგიყვანეს.


text:
ეს რომ დაინახა აარონმა, სამსხვერპლო ააგო მის წინ.<br/>გამოაცხადა აარონმა და თქვა: საუფლო დღესასწაულია ხვალ!


text:
მეორე დღეს დილაადრიანად ადგნენ და შესწირეს აღსავლენი და<br/>მიიტანეს სამადლობელი მსხვერპლი. დასხდა ხალხი საჭმელად და სასმელად. მერე<br/>ადგნენ და ცეკვა-თამაში გამართეს.


text:
მალე გადაუხვიეს გზიდან, რომელიც დავუდგინე. ჩამოასხეს<br/>ხბო, თაყვანს სცემენ მას და მსხვერპლს სწირავენ. ამბობენ: ესენი არიან,<br/>ისრაელო, შენი ღმერთები, რომლებმაც ეგვიპტიდან გამოგიყვანეს.


text:
ვედრება დაუწყო მოსემ უფალს, თავის ღმერთს და უთხრა:<br/>რისთვის უნდა აინთო რისხვით, უფალო, ამ ხალხის მიმართ, რომელიც ეგვიპტიდან<br/>გამოგიყვანია დიადი ძალითა და მაგარი მკლავით.


text:
რისთვის უნდა ათქმევინო ეგვიპტეს, დასაღუპავად გაიყვანაო<br/>ისინი, რომ მთებში ამოეხოცა და მიწის პირიდან აღეგავაო. დაიცხრე რისხვა და<br/>თავი შეიკავე ამ ხალხის დაღუპვისაგან.


text:
გაიხსენე აბრაამი, ისაკი და ისრაელი, შენი მორჩილნი,<br/>რომელთაც შენ თავი დაუფიცე და უთხარი: ცის ვარსკვლავებივით გაგიმრავლებთ<br/>შთამომავლობას და მივცემ მთელს ამ აღთქმულ მიწას თქვენს შთამომავლობას, რომ<br/>სამარადისოდ დაიმკვიდრონო.


text:
პირი იბრუნა მოსემ და ჩამოვიდა მთიდან, ხელში აღთქმის ორი<br/>ფიქალი ეჭირა, ორსავე მხარეს ნაწერი ფიქალები. აქეთაც და იქითაც წარწერები<br/>იყო.


text:
როგორც კი მიუახლოვდა ბანაკს და დაინახა ხბო და როკვა,<br/>რისხვით აღინთო მოსე და ხელიდან გააგდო ფიქალები და მიამსხვრია მთის ძირას.


text:
უთხრა აარონმა: რისხვით ნუ აინთება ჩემი ბატონი. შენც<br/>იცი, რომ ბოროტებისკენ არის მიდრეკილი ეს ხალხი.


text:
მითხრეს: გაგვიკეთე ღმერთები, რომლებიც მიგვიძღოდნენ წინ,<br/>რადგან არ ვიცით, რა დაემართა იმ მოსეს, კაცს, რომელმაც ეგვიპტიდან<br/>გამოგვიყვანა.


text:
დაინახა მოსემ, რომ გახელებული იყო ეს ხალხი, რომ გაახელა<br/>იგი აარონმა მისი მტრებისგან ყბადასაღებად.


text:
უთხრა მათ: ასე ამბობს უფალი, ისრაელის ღმერთი: მახვილი<br/>შეიბას ყველამ, მოიარეთ ბანაკი ჭიშკრიდან ჭიშკრამდე და მოკალით ძმამ ძმა,<br/>მეგობარმა მეგობარი, ნათესავმა ნათესავი.


text:
თქვა მოსემ: აივსეთ ხელი დღეს უფლისათვის, რადგან კაცი<br/>თავისი ძითა და ძმით არის, რათა კურთხევა გადმოვიდეს დღეს თქვენზე.


text:
მეორე დღეს უთხრა მოსემ ხალხს: დიდი ცოდვა გაქვთ<br/>ჩადენილი. ახლა ავალ უფალთან, ვინძლო ვაპატიებინო თქვენთვის ეს ცოდვა.


text:
ახლა წადი და წაიყვანე ხალხი, სადაც გითხარი. აჰა, ჩემი<br/>ანგელოზი წაგიძღვება წინ. განკითხვის დღეს მოვკითხავ მათ ცოდვებს.


text:
უთხრა უფალმა მოსეს: აიყარეთ აქედან შენ და<br/>ეგ ხალხი, ეგვიპტიდან რომ გამოიყვანე, და წადით იმ ქვეყნისკენ, რომელიც<br/>აღვუთქვი აბრაამს, ისაკს და იაკობს, შენს შთამომავლობას მივცემ-მეთქი.


text:
ანგელოზს წაგიმძღვარებთ წინ და ავყრი<br/>ქანაანელებს, ამორეველებს, ხეთეელებს, ფერიზელებს, ხივიელებს და<br/>იებუსელებს.


text:
იმ ქვეყნისაკენ, სადაც ღვარად მოედინება რძე და თაფლი; მე<br/>აღარ ვივლი შენს შორის, რადგან თვითრჯული ხალხი ხართ და ვაითუ მოგსპოთ<br/>გზაში.


text:
უთხრა უფალმა მოსეს: უთხარი ისრაელიანებს: თვითრჯული<br/>ხალხი ხართ თქვენ: ერთი წამითაც რომ გავიარო თქვენს შორის, მოგსპობთ.<br/>მოიხსენით სამკაულები, მე ვიცი, როგორ უნდა მოგექცეთ.


text:
აიღო მოსემ კარავი და დაიდგა ბანაკს გარეთ, ბანაკის<br/>მოშორებით, და უწოდა სადღესასწაულო კარავი. ყველა, ვისაც კი რამე სათხოვარი<br/>ჰქონდა უფალთან, მიდიოდა, სადღესასწაულო კარავთან, რომელიც ბანაკს გარეთ<br/>იდგა.


text:
როგორც კი წავიდოდა კარვისკენ მოსე, ადგებოდა მთელი ხალხი<br/>და თავ-თავისი კარვის შესასვლელთან გაჩერდებოდა ყველა; შეჰყურებდნენ,<br/>მოსეს, ვიდრე კარავში არ შევიდოდა იგი.


text:
როგორც კი კარავში შევიდოდა მოსე, ჩამოეშვებოდა ღრუბლის<br/>სვეტი და დადგებოდა კარვის კართან. მაშინ დაელაპარაკებოდა უფალი მოსეს.


text:
ხედავდა მთელი ხალხი ღრუბლის სვეტს, კარვის შესასვლელთან<br/>აღმართულს; ადგებოდა მთელი ხალხი და თავ-თავის კარვის შესასვლელთან სცემდა<br/>თაყვანს.


text:
პირისპირ ელაპარაკებოდა უფალი მოსეს, როგორც კაცი<br/>ელაპარაკება კაცს. მერე ბრუნდებოდა ბანაკში. მისი მსახური, იესო ნავეს ძე,<br/>ყმაწვილი კაცი, არ შორდებოდა კარავს.


text:
უთხრა მოსემ უფალს: აჰა, შენ მეუბნები, დასძარიო ეს<br/>ხალხი, მაგრამ არ გაგიმხელია, ვის აგზავნი ჩემთან ერთად. ეს კი მითხარი:<br/>სახელით გიცნობ და მადლიც გაქვსო ნაპოვნი ჩემს თვალში.


text:
და თუ მართლაც მადლი მიპოვნია შენს თვალში, მასწავლე შენი<br/>გზა და მეც შეგიცნობ, რომ მადლი ვპოვო შენს თვალში. იცოდე, რომ შენი ერია<br/>ეს ხალხი.


text:
როგორ მივხვდი, რომ მადლი ვპოვეთ შენს თვალში მე და შენმა<br/>ერმა? ხომ იმით, რომ ჩვენთან ერთად ივლი და გამორჩეული ვიქნებით მე და შენი<br/>ერი ყველა ხალხიდან, რაც კი დედამიწის ზურგზეა?


text:
უთხრა უფალმა მოსეს: მაგ შენ ნათქვამსაც ავასრულებ,<br/>რადგან მადლი გაქვს ნაპოვნი ჩემს თვალში და სახელით გიცნობ.


text:
თქვა ღმერთმა: ჩამოვატარებ მთელს ჩემს სიდიადეს შენს წინ<br/>და მოვუხმობ უფლის სახელს შენს წინაშე. შევიწყალებ, ვინც შესაწყალებელია,<br/>და შევიტკბობ, ვინც შესატკბობია.


text:
როცა ჩაივლის ჩემი დიდება, კლდის ნაპრალში მეყოლები და<br/>ვიდრე არ ჩავივლი, ხელი მექნება შენთვის აფარებული.


text:
უთხრა უფალმა მოსეს: გამოთალე იმ პირველთა<br/>მსგავსი ორი ფიქალი, და მე დავწერ ფიქალებზე სიტყვებს, რომლებიც ეწერა იმ<br/>პირველ ფიქალებზე, შენ რომ დაამსხვრიე.


text:
კაციშვილი არ ამოგყვეს, კაციშვილი არ გამოჩნდეს მთაზე,<br/>არც ცხვარი, არც ძროხა არ უნდა ძოვდეს ამ მთის წინ.


text:
გამოთალა მოსემ ორი ფიქალი, იმ პირველთა მსგავსი, ადგა<br/>დილაადრიანად და ავიდა სინაის მთაზე, როგორც უბრძანა უფალმა. ორი ფიქალი<br/>ეჭირა ხელში.


text:
ჩაიარა უფალმა მის წინ და შეჰღაღადა მოსემ: უფალო, უფალო!<br/>ღმერთო მწყალობელო და შემბრალებელო, სულგრძელო, დიდმადლიანო და ჭეშმარიტო.


text:
შემნახავო სიყვარულისა ათასთა მიმართ, დანაშაულთა,<br/>ცოდვათა და ბრალთა მიმტევებელო და შურისმგებელო, მამათა ცოდვის მომკითხავო<br/>შვილთაგან და შვილთაშვილთაგან მესამე და მეოთხე თაობაში.


text:
თქვა: თუ მადლი მიპოვნია შენს თვალში, ჩემო მეუფევ, ჩვენს<br/>შორის იაროს ჩემმა მეუფემ, რადგან თვითრჯულია ეს ხალხი. შეგვინდე დანაშაული<br/>და შეცოდება და შენს სამკვიდროდ გაგვხადე.


text:
თქვა უფალმა: აჰა, ვდებ აღთქმას: მთელი შენი ხალხის<br/>წინაშე მოვახდენ სასწაულებს, როგორის არცერთ ქვეყანაში და არცერთ ხალხში არ<br/>მომხდარა. დაინახავს მთელი ხალხი, რომლის წიაღშიც იმყოფები, თუ რა<br/>საშინელია ის საქმე, რომელსაც უფალი გიყოფს.


text:
დაიხსომე, რასაც ახლა გიბრძანებ. აჰა, ავყრი თქვენგან<br/>ამორეველებს, ქანაანელებს, ხეთელებს, ფერიზელებს, ხივიელებს და<br/>იებუსეველებს.


text:
რადგან არ უნდა სცემდეთ თაყვანს უცხო ღმერთს, ვინაიდან<br/>ეჭვიანია უფლის სახელი, ეჭვიანი ღმერთია იგი.


text:
ნუ შეკრავ კავშირს ქვეყნის მოსახლეობასთან, მიეცემიან<br/>გარყვნილებას მათი ღმერთების კვალზე და მსხვერპლს შესწირავენ მათ ღმერთებს;<br/>შენც დაგიძახებენ და შეჭამ მათ მსხვერპლს.


text:
მოიყვან მათ ქალებს შენი ვაჟებისთვის; მიეცემიან<br/>გარყვნილებას მათი ქალები თავიანთი ღმერთების კვალზე და გარყვნიან შენს<br/>ვაჟებსაც თავიანთი ღმერთების კვალზე.


text:
დაიცავი უფუარობის დღესასწაული, შვიდ დღეს ჭამე უფუარი<br/>ხმიადები, როგორც ნაბრძანები მაქვს, დათქმულ დროს, აბიბის თვეში, რადგან<br/>აბიბის თვეში გამოგიყვანეთ ეგვიპტიდან.


text:
საშოს გამღები სახედარი ცხვრით გამოისყიდე; თუ არ<br/>გამოისყიდი, ქედი ჩაუმტვრიე. ყოველი პირმშო შენს შვილებში გამოისყიდე. ნუ<br/>გამოჩნდებიან ჩემს წინაშე ხელცარიელნი.


text:
როცა ავყრი ხალხებს შენგან და გაგიფართოებ საზღვრებს,<br/>აღარავინ დაეხარბება შენს მიწას, თუ წელიწადში სამგზის ეჩვენები უფალს,<br/>შენს ღმერთს.


text:
შენი მიწის პირველმოწეული ნაყოფები მიიტანე უფლის, შენი<br/>ღვთის სახლში; ნუ მოხარშავ ციკანს დედამისის რძეში.


text:
დარჩა იქ, უფალთან ორმოც დღეს და ორმოც ღამეს; პური არ<br/>უჭამია და წყალი არ შეუსვამს. დაწერა ფიქალებზე აღთქმის სიტყვები, ათი<br/>სიტყვა.


text:
როცა ჩამოდიოდა მოსე სინაის მთიდან, აღთქმის ორი ფიქალი<br/>ეჭირა ხელში მოსეს მთიდან ჩამოსვლისას, არ იცოდა მოსემ, რომ უბრწყინავდა<br/>პირისკანი მასთან ლაპარაკისას.


text:
დაინახეს აარონმა და ისრაელიანებმა მოსე და, აჰა,<br/>ბრწყინავდა მისი პირისკანი და ვერ გაბედეს მიახლოება.


text:
ამის შემდეგ მიუახლოვდნენ მას ისრაელიანები და მანაც<br/>მოუთხრო მათ ყველაფერი, რაც უფალმა უთხრა სინაის მთაზე.


text:
როცა შედიოდა მოსე უფლის წინაშე სალაპარაკოდ, იხსნიდა<br/>რიდეს გარეთ გამოსვლამდე. გამოვიდოდა და ყველაფერს ეუბნებოდა ისრაელიანებს,<br/>რაც ებრძანებოდა.


text:
ხედავდნენ ისრაელიანები მოსეს სახეს, რომ ბრწყინავდა<br/>მოსეს პირისკანი და ისევ იფარებდა მოსე სახეზე რიდეს, სანამ მასთან<br/>სალაპარაკოდ არ შევიდოდა.


text:
ექვს დღეს აკეთეთ საქმე, ხოლო მეშვიდე დღე<br/>წმიდა იყოს თქვენთვის - უფლის განსვენების შაბათი. ყველა, ვინც კი საქმეს<br/>გააკეთებს ამ დღეს, მოკვდება.


text:
ასე უთხრა მოსემ ისრაელიანთა მთელს საზოგადოებას: ეს<br/>არის, რაც მიბრძანა უფალმა თქვენთვის სათქმელად:


text:
გაიღეთ ძღვენი უფლისათვის; ყველამ თავისი გულუხვობით<br/>მიიტანოს საუფლო ძღვენი - ოქრო, ვერცხლი და სპილენძი,


text:
სასაკმევლე სამსხვერპლო და მისი კეტები, მირონი და<br/>სურნელოვანი საკმეველი, ჩამოსაფარებელი ფარდა სავანის შესასვლელისთვის,


text:
სამსხვერპლო აღსავლენი მსხვერპლისათვის და მისი სპილენძის<br/>ცხაური, მისი კეტები და მისი მოწყობილობა, საბანელი და მისი კვარცხლბეკი,


text:
შესამოსელი საწმიდარში სამსახურისთვის, წმიდა შესამოსელი<br/>აარონ მღვდლისათვის და შესამოსელი მისი შვილებისთვის მღვდლობის გასაწევად.


text:
მივიდნენ სათითაოდ, ვისაც კი გულმა გაუწია და ვინც კი<br/>სულით აღიძრა, და მიიტანეს საუფლო ძღვენი სადღესასწაულო კარვის მოსაწყობად,<br/>მისი ყოველი საჭიროებისათვის და წმიდა შესამოსელისთვის.


text:
მიდიოდნენ მამაკაცები და დედაკაცები, გულუხვობით<br/>მიჰქონდათ დასამშვენებელი რგოლები, საყურეები, ბეჭდები, ყელსაბამები,<br/>ყოველგვარი ოქროს ნივთი; თითოეულს თავისი წილი შესაწირავი ოქრო მიჰქონდა<br/>უფლისათვის.


text:
ყველას მოჰქონდა, ვისაც კი მოეპოვებოდა ლურჯი, ძოწეული,<br/>ჭიაფერის ნართი და ბისონი, თხისური, წითლად შეღებილი ცხვრის ტყავები და<br/>თახაშის ტყავები;


text:
ყველას, ვისაც კი სურდა ვერცხლისა და სპილენძის ძღვნად<br/>მიტანა, მოჰქონდა ძღვნად უფლისათვის; ყველას, ვისაც კი მოეპოვებოდა<br/>ურთხელის ძელები რაიმე საქმისათვის გამოსაყენებლად, მოჰქონდა.


text:
ყველა მარჯვე დედაკაცს, ვისაც კი ნართის რთვა შეეძლო<br/>თავისი ხელით, მოჰქონდა ლურჯი, მეწამული და ჭიაფერის ნართი და ბისონი.


text:
კაცსა თუ ქალს, ვისაც კი თავისი გულუხვიბით სურდა მოეტანა<br/>ძღვენი ყოველი საქმისთვის, რისი გაკეთებაც ბრძანა უფალმა მოსეს პირით,<br/>უხვად მიჰქონდათ უფლისთვის.


text:
უთხრა მოსემ ისრაელიანებს: უყურეთ, უფალმა მოუხმო<br/>სახელდებით ბეცალიელს, ძესა ურისა, ძისა ხურისა, იუდას შტოდან.


text:
აუვსო გული სიბრძნით, რომ აკეთონ ხარატის მქსოველის<br/>ყოველგვარი საქმე, ქარგონ ლურჯ, ძოწეულ და ჭიაფერ ქსოვილზე და ბისონზე,<br/>აკეთონ მქსოველის, ყოველგვარი ხელოვანის საქმე.


text:
შეუდგნენ საქმეს ბეცალიელი, ოჰოლიაბი და<br/>ყველა გულბრძენი კაცი, რომელთაც მიანიჭა უფალმა სიბრძნე და გონიერება<br/>საწმიდარისთვის საჭირო საგნების გასაკეთებლად უფლის ბრძანებისამებრ.


text:
მოუხმო მოსემ ბეცალიელს, ოჰოლიაბს და ყველა<br/>გულბრძენ კაცს, რომელსაც უფალმა ჩაუდო სიბრძნე გულში, ყველას, ვისაც გული<br/>ერჩოდა შესდგომოდა საქმეს და ემუშავა.


text:
ჩაიბარეს მოსესგან მთელი შემოწირულება, რაც კი მოტანილი<br/>ჰქონდათ ისრაელიანებს საწმიდარისთვის განკუთვნილი ჭურჭლის გასაკეთებლად; და<br/>კვლავაც გულუხვად მიჰქონდათ მასთან ყოველ დილას.


text:
მოვიდა ყველა ბრძენკაცი, საწმიდარის ყოველგვარი საქმის<br/>მკეთებელი, თავ-თავისი საქმის მცოდნენი, ვის რისი გაკეთებაც შეეძლო,


text:
და ასე უთხრეს მოსეს: უფრო მეტი მოაქვს ხალხს, ვიდრე<br/>უფლისაგან ნაბრძანები საქმის გასაკეთებლად არის საჭირო.


text:
მაშინ ბრძანა მოსემ და გამოაცხადეს ბანაკში: ნურც<br/>მამაკაცი, ნურც დედაკაცი ნუღარაფერს გაამზადებს საწმიდარისთვის<br/>შესაწირავად. შეწყვიტა ხალხმაც მოტანა.


text:
გააკეთა ყველა გულბრძენმა კაცმა, რაც სავანისთვის ჰქონდათ<br/>გასაკეთებელი: გრეხილი სელის და ლურჯი, ძოწეული და ჭიაფერი ქსოვილის ათი<br/>ნაჭერი; ქერურიმებიც ამოქარგეს ზედ.


text:
თითოეული ნაჭრის სიგრძე ოცდარვა წყრთა იყო და სიგანე<br/>თითოეული ნაჭრისა - ოთხი წყრთა. ყველა ნაჭერი ერთი ზომისა იყო.


text:
გაუკეთა ლურჯი კილოები ერთ ნაჭერს ბოლო გადანაკერის<br/>კიდეზე; ასევე გაუკეთა ნაჭერს უკანასკნელი გადანაკერის კიდეზე.


text:
ორმოცდაათი კილო გაუკეთა ერთ ნაჭერს და ორმოცდაათი კილო<br/>გაუკეთა მეორე ნაჭერს ბოლო გადანაკერის კიდეზე ისე, რომ კილოები ერთმანეთს<br/>მისადაგებოდა.


text:
გააკეთა ორმოცდაათი ოქროს კაუჭი და გადააბა ერთმანეთს<br/>ნაჭრები კაუჭებით, ისე რომ ერთი მთლიანი კარავი გამოვიდა.


text:
ერთი ნაჭრის სიგრძე ოცდაათი წყრთა იყო, სიგანე ერთი<br/>ნაჭრისა - ოთხი წყრთა; ერთი ზომისა იყო დანარჩენი თერთმეტი ნაჭერი.


text:
გააკეთა ორმოცდაათი კილო ბოლო ნაჭრის კიდეზე,<br/>გადასაბმელთან და ორმოცდაათი კილო გააკეთა მეორე გადასაბმელი ნაჭრის<br/>კიდეზე.


text:
გაუკეთა გადასაფარებელს გადასახურავი დათრიმლული<br/>ტყავებისგან და ზემოდან გადასახურავი თახაშის ტყავებისგან.


text:
ორმოცი ვერცხლის ფეხი დაუყენა ქვეშ ოც ძელს, ორი ფეხი<br/>ერთი ძელის ქვეშ მისი ორი რიკისთვის და ორი ფეხი მეორე ძელის ქვეშ მისი ორი<br/>რიკისთვის.


text:
და ხუთიც - სავანის მეორე გვერდის ძელებისთვის, ხუთიც -<br/>სავანის უკანა მხარის ძელებისთვის, დასავლეთით.


text:
ძელები ოქროთი მოჭედა, რგოლები ოქროსგან გააკეთა, აგრეთვე<br/>ლარტყების ჩასადგმელები; ლარტყებიც ოქროთი მოჭედა.


text:
გააკეთა ჩამოსაფარებელი ლურჯი, ძოწეული და ჭიაფერი<br/>ქსოვილისგან და გრეხილი ბისონისგან; ზედ ქერუბიმები ამოქარგა.


text:
გაუკეთა მას ურთხელის ოთხი სვეტი ოქროს კაუჭებითურთ და<br/>ოქროთი მოჭედა; ჩამოასხა მათთვის ოთხი ვერცხლის ფეხი.


text:
დაამზადა მოხატული ფარდა სავანის შესასვლელისთვის ლურჯი,<br/>ძოწეული და ჭიაფერი ქსოვილისგან და გრეხილი ბისონისგან,


text:
გააკეთა ბეცალიელმა ურთხელისგან კიდობანი;<br/>ორწყრთანახევარი იყო მისი სიგრძე, წყრთანახევარი სიგანე და წყრთანახევარი<br/>სიმაღლე.


text:
ჩამოასხა მისთვის ოთხი ოქროს რგოლი, მის ოთხსავე კუთხეზე<br/>დასამაგრებელი: ორი რგოლი ერთ მხარეზე, ორი რგოლი მეორე მხარეზე.


text:
ერთი ქერუბიმი ერთ კიდეზე, მეორე ქერუბიმი მეორე კიდეზე.<br/>სახურავიდან გამოიყვანა ქერუბიმები ორსავე კიდეზე.


text:
ფრთები გაშლილი ჰქონდათ ქერუბიმებს და ფარავდნენ თავიანთი<br/>ფრთებით სახურავს, სახით ერთმანეთისკენ იყვნენ მიქცეულნი, სახურავისკენ<br/>ჰქონდათ მიქცეული სახეები.


text:
გააკეთა ტაბლის ჭურჭელი: თეფშები, კოვზები, თასები და<br/>საღვრელის დასაღვრელი საწდეები ხალასი ოქროსგან.


text:
გააკეთა სასანთლე ხალასი ოქროსგან, ნაჭედი იყო სასანთლე;<br/>მისი ღერო, რტო, ჯამები, კოკრები და ყვავილები ერთიანი იყო.


text:
ექვსი რტო გამოდიოდა მისი გვერდებიდან: სასანთლის სამი<br/>ღერო ერთი გვერდიდან, სასანთლის სამი ღერო მეორე გვერდიდან.


text:
ნუშისებრი სამი ჯამი ერთ რტოზე, კოკორი და ყვავილი;<br/>ნუშისებრი სამი ჯამი მეორე რტოზე, კოკორი და ყვავილი. ასე ექვსსავე რტოზე,<br/>რომლებიც სასანთლიდან გამოდიან.


text:
ერთი კოკორი ორ რტოს ქვეშ, ერთი კოკორიც ორ რტოს ქვეშ;<br/>ასე ექვსივე რტოსთვის, რომლებიც სასანთლიდან გამოდიან.


text:
გააკეთა საკმევლის სამსხვერპლო ურთხელისგან: ერთი წყრთა<br/>სიგრძე ჰქონდა, ერთი წყრთა - სიგანე, ერთი წყრთა - სიმაღლე, მისგანვე იყო<br/>ნაკეთები მისი რქები.


text:
ხალასი ოქროთი მოჭედა იგი, მისი სახურავი, კედლები<br/>ირგვლივ და რქები; ოქროს გვირგვინი მოავლო გარშემო.


text:
ორი ოქროს რგოლი მიამაგრა ქვემოდან სალტეს ორსავე<br/>გვერდზე, ორსავე მხარეს კეტების გასაყრელად, რათა ეტარებინათ სამსხვერპლო.


text:
გააკეთა ურთხელისგან აღსავლენის სამსხვერპლო,<br/>სიგრძით ხუთი წყრთა, სიგანითაც ხუთი წყრთა, ოთხკუთხედი, სიმაღლით სამი<br/>წყრთა.


text:
დაამზადა სამსხვერპლოს მთელი ჭურჭლეუობა: ქვაბები,<br/>აქანდაზები, სასხურებლები, ჩანგლები და მაშები; მთელი მისი ჭურჭელი<br/>სპილენძისგან გააკეთა.


text:
გაუყარა კეტები რგოლებში სამსხვერპლოს გვერდებზე, რომ<br/>მისი ტარება შეძლებოდათ. ღრუ გააკეთა იგი, ფიცრებისგან.


text:
გააკეთა სპილენძის საბანელი სპილენძისავე<br/>კვარცხლბეკითურთ, დედაკაცთა სარკეებისგან, რომლებიც მოჰქონდათ მათ<br/>სადღესასწაულო კარვის შესასვლელთან.


text:
ჩრდილოეთ მხარეს ასი წყრთა ფარდა; მისი ოცი სვეტი და ოცი<br/>ფეხი სპილენძისა, სვეტების კაუჭები და სამაგრები ვერცხლისა.


text:
დასავლეთ მხარეს ორმოცდაათი წყრთა ფარდა; მისი ათი სვეტი<br/>და ათი ფეხი; სვეტების კაუჭები და სამაგრები ვერცხლისგან.


text:
მეორე ფრთისათვის, ეზოს კარის ორსავე მხარეს, აქეთ და<br/>იქით თხუთმეტი წყრთა ფარდა; მისი სამი სვეტი სამი ფეხითურთ.


text:
სვეტების ფეხები სპილენძისა, სვეტების კაუჭები და<br/>სამაგრები ვერცხლისა, თავები ვერცხლით მოჭედილი, ეზოს ყველა სვეტი ვერცხლის<br/>სამაგრებით იყო დამაგრებული.


text:
ეზოს კარის ჩამოსაფარებელი ლურჯი, ძოწეული და ჭიაფერი<br/>ქარგებიანი ქსოვილისა და გრეხილი სელისა იყო - სიგრძით ოცი წყრთა, სიმაღლით<br/>ხუთი წყრთა მთელს სიგანეზე ეზოს ფარდების შესაბამისად.


text:
მისი ოთხი სვეტი ოთხი ფეხითურთ სპილენძისა, ვერცხლის<br/>კაუჭები, თავები ვერცხლით მოჭედილი და ვერცხლის სამაგრები.


text:
აჰა, სავანის, მოწმობის სავანის ანგარიში, რომელიც<br/>ნაანგარიშევი იყო მოსეს ბრძანებით - ლევიანთა მთელი სამუშაო ითამარ აარონის<br/>ძის, მღვდლის, ხელმძღვანელობით.


text:
ბეცალიელმა ძემ სურისა, ძისა ხურისა, იუდას შტოდან,<br/>გააკეთა ყველაფერი, რაც ნაბრძანები ჰქონდა მოსესთვის უფალს.


text:
მასთან ერთად ოჰოლიაბ ახისამაქის ძემ, დანის შტოდან,<br/>ხარატმა, მქსოველმა და მქარგველმა ლურჯი, ძოწეული და ჭიაფერი ქსოვილისა და<br/>სელისა.


text:
მთელი ოქრო, რაც დაიხარჯა საწმიდრის ყველა საქმეზე, მთელი<br/>შემოწირული ოქრო ოცდაცხრა ქანქარი და შვიდას ოცდაათი შეკელი იყო, საღვთო<br/>შეკელით.


text:
ხოლო ვერცხლი მთელი საზოგადოებისა, რაც დათვლილი იყო,<br/>შეადგენდა ას ქანქარს და ათას შვიდას სამოცდათხუთმეტ შეკელს საღვთო<br/>შეკელით.


text:
თითოეულისგან ერთი ბეკაყი, ანუ ნახევარი შეკელი საღვთო<br/>შეკელით, ყველასგან, ვინც კი აღრიცხული იყო ოცი წლიდან ზემოთ, სულ ექვსას<br/>სამი ათას ხუთას ორმოცდაათი კაცისგან.


text:
ასი ქანქარი ვერცხლი მოხმარდა საწმიდრის ფეხების და<br/>ფარდის ფეხების ჩამოსხმას; ასი ფეხი ასი ქანქარისგან, თითო ქანქარი თითო<br/>ფეხისთვის.


text:
ათას შვიდას სამოცდათხუთმეტი შეკელი ვერცხლისგან გააკეთა<br/>სვეტების კაუჭები, მოუჭედა თავები და სამაგრები გაუკეთა.


text:
გააკეთა მისგან ფეხები სადღესასწაულო კარვის<br/>შესასვლელთან, სპილენძის სამსხვერპლო სპილენძისავე ცხაურითურთ და<br/>სამსხვერპლოს მთელი ჭურჭლეული.


text:
ფეხები ეზოს ირგვლივ სვეტებისთვის და ეზოს კარის ფეხები,<br/>სავანის ყველა პალო და ეზოს ირგვლივ ყველა პალო.


text:
ლურჯი, ძოწეული და ჭიაფერი ქსოვილისგან<br/>შეკერეს საწესო შესამოსელი საწმიდარში სამსახურისთვის; წმიდა შესამოსელი<br/>შეუკერეს აარონს, როგორც ნაბრძანები ჰქონდა მოსესთვის უფალს.


text:
გაგლინეს ოქროს ფირფიტები და ძაფებად დაჭრეს, რომ<br/>დაეტნიათ ლურჯ, ძოწეულ და ჭიაფერ ქსოვილსა და სელს შორის.


text:
მასზე შემოსარტყმელი ზონარი იმავე მასალისა და მსგავსი<br/>ნახელავი, ოქროსგან, ლურჯი, ძოწისფერა და ჭიაფერი მატყლის ქსოვილისგან და<br/>გრეხილი სულისგან, როგორც ნაბრძანები ჰქონდა მოსესთვის უფალს.


text:
დაამუშავეს ოქროს ბუდეებში ჩასასმელი ონიქსის თვლები,<br/>რომლებზედაც ამოტვიფრული იყო ისრაელიანთა სახელები.


text:
განალაგა ისინი ეფოდის სამხრეებზე - ისრაელიანთა<br/>სამახსოვრო თვლები, როგორც ნაბრძანები ჰქონდა მოსესთვის უფალს.


text:
გააკეთა სამკერდული ამოქარგული, ისევე როგორც ეფოდი,<br/>ოქროსგან, ლურჯი, ძოწეული და ჭიაფერი მატყლის ქსოვილისგან და გრეხილი<br/>სელისგან.


text:
ოთხკუთხედი იყო იგი; ორკეცი გააკეთეს სამკერდული -<br/>სიგრძით ერთი მტკაველი და სიგანითაც ერთი მტკაველი, ორკეცი.


text:
თვლები ისრაელიანთა სახელების მიხედვით იყო, თორმეტი,<br/>მათი სახელების მიხედვით, თორმეტივე ტომის სახელი იყო ამოტვიფრული.


text:
გააკეთა ორი ოქროს რგოლი და მიამაგრა სამკერდულის ორ<br/>კიდეს ნაპირზე, რომელიც ეფოდის შიდა მხარეს არის მოქცეული.


text:
გააკეთა ორი ოქროს რგოლი და მიამაგრა ეფოდის ორ სამხრეს<br/>ქვემოდან წინა მხარეს, შესაკრავთან, ეფოდის სარტყელს ზემოთ.


text:
გადააბეს სამკერდული მისი რგოლებით ეფოდის რგოლებს ლურჯი<br/>ძაფით, რომ ყოფილიყო ეფოდის სარტყელს ზემოთ და არ ასცდენოდა სამკერდული<br/>ეფოდს, როგორც ნაბრძანები ჰქონდა მოსესთვის უფალს.


text:
შუაში ამოჭრილი იყო მოსასხამი ჯაჭვის პერანგივით;<br/>ამოჭრილის კიდეს არშია გასდევდა, რომ არ შემორღვეულიყო.


text:
გააკეთა ეჟვნები წმიდა ოქროსაგან და ჩამოჰკიდა ეჟვნები<br/>ბროწეულებს შორის მოსასხამის კალთებზე ირგვლივ, ბროწეულებს შორის.


text:
ეჟვანი და ბროწეული, ეჟვანი და ბროწეული მოსასხამის<br/>კალთებზე ირგვლივ, მსახურებისთვის, როგორც ნაბრძანები ჰქონდა მოსესთვის<br/>უფალს.


text:
სარტყელი გრეხილი ბისონისგან და ლურჯი, ძოწეული და<br/>ჭიაფერი ქსოვილისგან, ნაქარგი, როგორც ნაბრძანები ჰქონდა მოსესთვის უფალს.


text:
გააკეთა ჯიღა - სიწმიდის გვირგვინი - ხალასი ოქროსაგან და<br/>ამოტვიფრა მასზე წარწერა, როგორც ბეჭედზე: უფლის სიწმიდე.


text:
გამოაბა მას ლურჯი ძაფი, რომ თავსაბურველზე მიემაგრებინა<br/>ზემოდან, როგორც ნაბრძანები ჰქონდა მოსესთვის უფალს.


text:
დასრულდა სავანის სადღესასწაულო კარვის მთელი სამუშაო.<br/>ყველაფერი გააკეთეს ისრაელიანებმა, როგორც ნაბრძანები ჰქონდა მოსესთვის<br/>უფალს; ასე გააკეთეს.


text:
მიუტანეს სავანე მოსეს, გადასახურავი და მთელი მისი<br/>მოწყობილობა, კაუჭები, ძელები, ლარტყები, სვეტები, ფეხები.


text:
წმიდა სასანთლე და მისი ლამპრები, ჩასამწკრივებელი<br/>ლამპრები მთელი მათი მოწყობილობითურთ; და ზეთი გასანათებლად,


text:
სპილენძის სამსხვერპლო სპილენძისვე ცხაურით, მისი კეტები<br/>და მთელი მისი მოწყობილობა, საბანელი თავისი კვარცხლბეკით,


text:
ეზოს ფარდები, მისი სვეტები მათი ფეხებით, ეზოს კარიბჭის<br/>ჩამოსაფარებელი, მისი ბაგირები, პალოები და ყოველი ჭურჭელი სადღესასწაულო<br/>კარვისთვის,


text:
საწესო შესამოსელი საწმიდარში სამსახურისთვის, აარონ<br/>მღვდლის წმიდა შესამოსელი და მისი შვილების სამღვდელო შესამოსელი.


text:
ნახა მოსემ მთელი ნამუშევარი და აჰა, გაუკეთებიათ<br/>ყველაფერი. როგორც ნაბრძანები ჰქონდა უფალს, ისე გაუკეთებიათ. და დალოცა<br/>ისინი მოსემ.


text:
დადგი ოქროს სამსხვერპლო საკმევლისთვის მოწმობის კიდობნის<br/>წინ და ფარდა ჩამოაფარე კარვის შესასვლელს.


text:
აიღე მირონი და სცხე სავანეს და ყველაფერს, რაც მასშია;<br/>განათლე მთელი მისი ჭურჭელი და წმიდა იქნება.


text:
სცხე აღსავლენის სამსხვერპლოს და მთელს მის ჭურჭელს,<br/>განათლე სამსხვერპლო და წმიდათა წმიდა იქნება სამსხვერპლო.


text:
სცხე მათ, როგორც მათ მამას სცხე, რომ მღვდლობა გამიწიონ<br/>მე და ამ მირონცხებამ სამარადისო მღვდლობა მიანიჭოს მათ თაობიდან თაობაში.


text:
გადაფინა გადასაფარებელი სავანეზე და გაუკეთა მას<br/>სახურავი ზემოდან, როგორც ნაბრძანები ჰქონდა მოსესთვის უფალს.


text:
შეიტანა კიდობანი სავანეში, ჩამოჰკიდა კრეტსაბმელი და<br/>დაფარა მოწმობის კიდობანი, როგორც ნაბრძანები ჰქონდა მოსესთვის უფალს.


text:
აღსავლენის სამსხვერპლო დადგა სავანის, სადღესასწაულო<br/>კარვის შესასვლელთან, შესწირა მასზე აღსავლენი მსხვერპლი და პურის<br/>შესაწირავი, როგორც ნაბრძანები ჰქონდა მოსესთვის უფალს.


text:
როცა შევიდოდნენ სადღესასწაულო კარავში და<br/>მიუახლოვდებოდნენ სამსხვერპლოს, განიბანდნენ, როგორც ნაბრძანები ჰქონდა<br/>მოსესთვის უფალს.


text:
მოაწყო ეზო სავანისა და სამსხვერპლოს ირგვლივ და<br/>ჩამოჰკიდა ფარდა ეზოს ჭიშკარში და დაასრულა მოსემ სამუშაო.


text:
ვერ შევიდა მოსე სადღესასწაულო კარავში, რადგან ღრუბელი<br/>იყო მასზე დავანებული და უფლის დიდებას აევსო სავანე.


text:
რადგან უფლის ღრუბელი ადგა სავანეს დღისით, ღამ-ღამობით<br/>კი ცეცხლი ჩანდა შიგ მთელი ისრაელის სახლის თვალწინ, მთელს მათ გზაზე.


text:
ელაპარაკე ისრაელიანებს და უთხარი მათ: თუ თქვენ შორის<br/>ვინმე შესწირავს უფალს, შინაური პირუტყვი იყოს თქვენი შესაწირავი -<br/>საქონელი და ცხვარი.


text:
თუ აღსავლენია მისი შესაწირავი, საღი ხარი შესწიროს;<br/>სადღესასწაულო კარვის შესასვლელთან შესწიროს იგი უფლის წინაშე მისი<br/>წყალობის მოსაპოვებლად.


text:
დაკლას ხბო უფლის წინაშე და შესწირონ აარონიანმა<br/>მღვდლებმა სისხლი და გარშემო ასხურონ სისხლი სამსხვერპლოს, რომელიც<br/>სადღესასწაულო კარვის შესასელელთანაა.


text:
მისი შიგნეული და კიდურები წყალში გარეცხოს და დაწვას<br/>მღვდელმა ყველაფერი სამსხვერპლოზე. ეს არის აღსავლენი, საცეცხლო მსხვერპლი<br/>კეთილსურნელებად უფლისათვის.


text:
დაკლას იგი სამსხვერპლოს ჩრდილო მხარეს უფლის წინაშე და<br/>გარშემო ასხურონ აარონიანმა მღვდლებმა მისი სისხლი სამსხვერპლოს.


text:
დაანაწილოს წილობებად და დააწყოს მღვდელმა მისი თავი და<br/>ქონი შეშაზე, რომელიც ცეცხლზეა, სამსხვერპლოზე.


text:
ხოლო შიგნეული და კიდურები წყალში გარეცხოს, შესწიროს<br/>მღვდელმა ყველაფერი და სამსხვერპლოზე დაწვას. ეს არის აღსავლენი, საცეცხლე<br/>მსხვერპლი, კეთილსურნელებად უფლისათვის.


text:
თუ უფლისათვის აღსავლენი შესაწირავი ფრინველი იქნება,<br/>გვრიტი ან მტრედის ხუნდები, შეწიროს შესაწირავად.


text:
შესწიროს მღვდელმა სამსხვერპლოზე; თავი აცალოს და დაწვას<br/>სამსხვერპლოზე, მისი სისხლი კი სამსხვერპლოს კედელს მიაწუროს.


text:
ფრთები გადაუმტვრიოს, არკი მოაშოროს და დაწვას მღვდელმა<br/>სამსხვერპლოზე, შეშაზე, რომელსაც ცეცხლი უკიდია. ეს არის აღსავლენი,<br/>საცეცხლი მსხვერპლი, კეთილსურნელებად უფლისათვის.


text:
ვისაც სურს შესაწირავი შესწიროს ძღვნად<br/>უფალს, გამტკიცული ფქვილი იყოს მისი შესაწირავი; ზეთი დაასხას ზედ და<br/>საკმეველი დადოს.


text:
მიუტანოს აარონიან მღვდლებს; ერთ-ერთმა მღვდელმა სავსე<br/>მუჭით აიღოს ზეთიანი ფქვილი საკმეველთან ერთად და დაწვას სამსხვერპლოზე<br/>სამახსოვროდ. ეს არის საცეცხლო მსხვერპლი, კეთილსურნელებად უფლისათვის.


text:
რაც ამ შესაწირავს მორჩება, აარონსა და მის შვილებს<br/>ეკუთვნის; ეს წმიდათა წმიდაა უფლის საცეცხლო მსხვერპლიდან.


text:
თუ ღუმელში გამომცხვარს შესწირავ ძღვნად, გამტკიცული<br/>ფქვილისგან იყოს ნამცხვრები, უსაფუარო, ზეთში აზელილი და კვერები უსაფუარო<br/>და ზეთნაცხები.


text:
და მიართვა ამგვარად მომზადებული საძღვნო უფალს. მიუტანე<br/>მღვდელს და ის შესწირავს მას სამსხვერპლოზე.


text:
აღმართოს მღვდელმა საძღვნო სამახსოვროდ და სამსხვერპლოზე<br/>დაწვას. ეს არის საცეცხლო მსხვერპლი, კეთილსურნელებად უფლისათვის.


text:
რაც საძღვნოს გადარჩება, აარონს და მის შვილებს ეკუთვნის.<br/>ეს წმიდათა წმიდაა უფლის საცეცხლო მსხვერპლიდან.


text:
არცერთი საძღვნო, რომელიც უფალს გინდა შესწირო, საფუარით<br/>არ უნდა იყოს მომზადებული, რადგან არც საფუარი, არც თაფლი არ უნდა დაიწვას<br/>საცეცხლო მსხვერპლად უფლისათვის.


text:
ყოველი საძღვნო მარილით დაამარილე და არ დასტოვო საძღვნო<br/>შენი ღვთის მარილის გარეშე; ყოველ შესაწირავზე მიიტანე მარილი.


text:
თუ პირველმოწეული ნაყოფებიდან შესწირავ უფალს საძღვნოს,<br/>ცეცხლზე მოხალული თავთავი და ღერღილი შესწირე შენი პირველმოწეული<br/>ნაყოფებისგან.


text:
დაწვას მღვდელმა სამახსოვროდ - დაღერღილი და ზეთიანი<br/>მარცვლები მთელი საკმეველითურთ. ეს არის საცეცხლო მსხვერპლი უფლისათვის.


text:
დაადოს ხელი თავის შესაწირავს თავზე და დაკლას<br/>სადღესასწაულო კარვის შესასვლელთან, და მოასხურონ სამსხვერპლოს ირგვლივ<br/>სისხლი აარონიანებმა.


text:
შესწიროს უფალს სამადლობელი მსხვერპლიდან საცეცხლოდ:<br/>ქონი, რომელიც შიგნეულს აფენია, მთელი ქონი, რაც შიგნეულზეა,


text:
და ორივე თირკმელი და ქონი, რომელიც აკრავს, რომელიც<br/>ფერდებზეა, და მოაცილოს ქონის ფენა ღვიძლს და თირკმლებს.


text:
დაწვან იგი აარონიანებმა სამსხვერპლოზე აღსავლენთან<br/>ერთად, რომელიც შეშის ზემოთ დევს, ცეცხლზე, ეს არის საცეცხლო მსხვერპლი,<br/>კეთილსურნელებად უფლისათვის.


text:
თუ ფარიდან იქნება მისი შესაწირავი სამადლობელ მსხვერპლად<br/>უფლისათვის, მამალი ან დედალი, საღი მიიყვანოს.


text:
შესწიროს სამადლობელი მსხვერპლიდან უფალს საცეცხლო<br/>მსხვერპლად: მისი ქონი, და მთელი დუმა, თეძოსთავამდე მოაცილოს იგი; ქონი,<br/>რომელიც შიგნეულს აფენია, მთელი ქონი, რაც შიგნეულზეა.


text:
ორივე თირკმელი და ქონი, რომელიც მათ აკრავს, რომელიც<br/>ფერდებზეა; მოაცილოს ქონის ფენა ღვიძლს და თირკმლებს.


text:
დაადოს ხელი თავზე და დაკლას იგი სადღესასწაულო კარვის<br/>შესასვლელთან, და მოასხურონ მისი სისხლი სამსხვერპლოს ირგვლივ<br/>აარონიანებმა.


text:
შესწიროს მისგან საცეცხლო მსხვერპლად უფალს ქონი, რომელიც<br/>შიგნეულს აფენია და მთელი ქონი, რაც შიგნეულზეა.


text:
დაწვას ეს მღვდელმა სამსხვერპლოზე. ეს არის პური,<br/>საცეცხლო მსხვერპლი, კეთილსურნელებად. მთელი ქონი უფლისაა.


text:
ეს არის სამარადისო წესი თქვენი თაობებისთვის ყველგან,<br/>სადაც კი ცხოვრობთ; არავითარი ქონი და სისხლი არ შეჭამოთ.


text:
ასე უთხარი ისრაელიანებს: თუ ვინმე უნებურად შესცოდავს და<br/>დაარღვევს უფლის მცნებებს, აკრძალულს რასმე ჩაიდენს,


text:
თუ ცხებულმა მღვდელმა შესცოდა და ხალხიც დანაშაულში<br/>გარია, შესწიროს უფალს ცოდვის გამოსასყიდელ მსხვერპლად საღი ხბო.


text:
მიიყვანოს ხბო სადღესასწაულო კარვის შესასვლელთან - უფლის<br/>წინაშე, დაადოს ხელი თავზე და დაკლას ხბო უფლის წინაშე.


text:
სცხოს სისხლი მღვდელმა უფლის წინაშე სურნელებათა საკმევი<br/>აამსხვერპლოს რქებს, რომელიც სადღესასწაულო კარავშია; ხბოს დანარჩენი<br/>სისხლი კი დაღვაროს აღსავლენი სამსხვერპლოს ძირას, სადღესასწაულო კარვის<br/>შესასვლელთან რომ არის.


text:
აღმართოს ცოდვის გამოსასყიდელი ხბოს მთელი ქონი, რომელიც<br/>შიგნეულს აფენია და მთელი ქონი, რაც შიგნეულზეა,


text:
ორივე თირკმელი და ქონი, რომელიც მათ აკრავს, რომელიც<br/>ფერდებზეა; მოაცილოს ქონის ფენა ღვიძლსა და თირკმლებს.


text:
ისევე როგორც ხარი შეიწირება სამადლობელ მსხვერპლად,<br/>ასევე დაწვას ისინი მღვდელმა აღსავლენ სამსხვერპლოზე.


text:
მთელი ხბო - გაიტანოს ბანაკის გარეთ სუფთა ადგილზე, სადაც<br/>ნაცარს ყრიან, და შეშაზე დაწვას ცეცხლში; ნაცარის დასაყრელზე უნდა დაიწვას.


text:
თუ მთელმა ისრაელის საზოგადოებამ შესცოდა უნებურად და ეს<br/>საქმე დაიფარება კრებულის თვალთაგან, უფლისაგან აკრძალულს გააკეთებენ და<br/>დააშავებენ,


text:
მერე ჩადენილი ცოდვა გამომჟღავნდება, მაშინ კრებულმა<br/>ცოდვის გამოსასყიდად ხბო უნდა შესწიროს, სადღესასწაულო კარვის წინაშე უნდა<br/>მოიყვანოს იგი.


text:
ცხოს სისხლი სამსხვერპლოს რქებს, რომელიც უფლის წინაშე<br/>დგას, სადღესასწაულო კარავში; დანარჩენი სისხლი კი დაღვაროს აღსავლენის<br/>სამსხვერპლოს ძირში, რომელიც სადღესასწაულო კარვის შესასვლელთან არის.


text:
გაამზადოს ეს ხბო, როგორც ცოდვის გამოსასყიდი ხბო<br/>გაამზადა; ასი გაამზადოს და შენდობას გამოითხოვს მათთვის მღვდელი და<br/>მიეტევებათ მათ.


text:
გაიტანოს ხბო ბანაკის გარეთ და დაწვას, როგორც ის<br/>წინანდელი ხბო დაწვა. ეს არის კრებულის ცოდვის გამოსასყიდი მსხვერპლი.


text:
დაადოს თხას თავზე ხელი და დაკლას იმ ადგილზე, სადაც<br/>აღსავლენი იკვლება უფლის წინაშე. ეს არის ცოდვის გამოსასყიდი.


text:
აიღოს მღვდელმა თითით ცოდვის გამოსასყიდის სისხლი და<br/>სცხოს აღსავლენის სამსხვერპლოს რქებს; დანარჩენი სისხლი კი აღსავლენის<br/>სამსხვერპლოს ძირში დაღვაროს.


text:
მთელი მისი ქონი სამსხვერპლოზე დაწვას, როგორც<br/>სამადლობელი მსხვერპლის ქონს წვავს. გამოითხოვს ცოდვის შენდობას მისთვის<br/>მღვდელი და მიეტევება მას.


text:
და მერე მიხვდება თავის ჩადენილ ცოდვას, - დედალი, საღი<br/>თხა შესწიროს ჩადენილი ცოდვის გამოსასყიდად.


text:
აიღოს მღვდელმა თითით სისხლი და სცხოს აღსავლენის<br/>სამსხეერპლოს რქებს; დანარჩენი სისხლი კი სამსხვერპლოს ძირში დაღვაროს.


text:
აართვას მთელი ქონი, როგორც აცლიან ქონს სამადლობელ<br/>მსხვერპლს და დაწვას იგი მღვდელმა სამსხვერპლოზე კეთილსურნელებად<br/>უფლისათვის. გამითხოვს მისთვის შენდობას მღვდელი და მიეტევება მას.


text:
აიღოს მღვდელმა თითით სისხლი და სცხოს აღსავლენის<br/>სამსხვერპლოს რქებს; დანარჩენი სისხლი კი სამსხვერპლოს ძირში დაღვაროს.


text:
აართვას მთელი ქონი, როგორც აცლიან ქონს სამადლობელ<br/>მსხვერპლად შეწირულ ცხვარს და დაწვას მღვდელმა სამსხვერპლოზე უფლის<br/>საცეცხლო მსხვერპლთან ერთად. გამოითხოვს მისთვის ჩადენილი ცოდვის შენდობას<br/>მღვდელი და მიეტევება მას.


text:
კაცი, რომელმაც შესცოდა იმით, რომ გაიგონა<br/>წყევლის ხმა, გინა მოწმე იყო, გინა დაინახა, გინა იცოდა, მაგრამ არ<br/>გააცხადა, დამნაშავეა.


text:
თუ კაცი, რომელიც თავისდაუნებურად შეეხება რაიმე უწმიდურ<br/>საგანს: გინა უწმიდური მხეცის მძორს, გინა უწმიდური საქონლის მძორს, გინა<br/>უწმიდური ქვემძრომის მძორს, გაუწმიდურებულია და დამნაშავეა.


text:
ანთუ თვისდა უნებურად შეეხება ადამიანის უწმიდურობას, რა<br/>უწმიდურობანიც არ უნდა იყოს, რითაც უწმიდურდება კაცი, და გაიგებს,<br/>დამნაშავეა.


text:
თუ ვისმე თავისდა უნებურად ბაგიდან წასცდება ფიცი ავზე ან<br/>კარგზე, ყველაფერზე, რაზეც კაცს წასცდება ხოლმე ფიცი, და მიხვდება,<br/>დამნაშავეა ერთ-ერთ ამათგანში.


text:
და მიუყვანოს უფალს ჩადენილი ცოდვის გამოსასყიდი - დედალი<br/>ცხვარი ან თხა, და მღვდელი ცოდვის შენდობას გამოითხოვს მისთვის.


text:
თუ ცხვარზე ხელი არ მიუწვდება, მიუყვანოს უფალს ჩადენილი<br/>დანაშაულის გამოსასყიდად ორი გვრიტი ან მტრედის ორი ხუნდი; ერთი ცოდვის<br/>გამოსასყიდად, მეორე - აღსავლენად.


text:
მიუყვანოს ისინი მღვდელს, ხოლო მღვდელმა ჯერ ცოდვის<br/>გამოსასყიდი შესწიროს: კისერი გადაუგრიხოს, მაგრამ თავი არ მოაცალოს.


text:
მოასხუროს ცოდვის გამოსასყიდის სისხლი სამსხვერპლოს<br/>კედელს, დანარჩენი სისხლი კი სამსხვერპლოს ძირში უნდა ჩაიწეროს. ეს არის<br/>ცოდვის გამოსასყიდი.


text:
მეორე აღსავლენად უნდა გაამზადოს წესისამებრ და<br/>გამოითხოვს მისთვის მღვდელი ჩადენილი ცოდვის შენდობას და მიეტევება მას.


text:
თუ ხელი არ მიუწვდება ორ გვრიტზე და მტრედის ორ ხუნდზე,<br/>მიიტანოს ჩადენილი ცოდვის გამოსასყიდად ერთი მეათედი ეფა გამტკიცული<br/>ფქვილი; ნუ დაღვრის მასზე ზეთს და ნურც საკმეველს დადებს ზედ, რადგან ეს<br/>ცოდვის გამოსასყიდია.


text:
მიუტანოს იგი მღვდელს; აიღოს იქიდან მღვდელმა სავსე მუჭა<br/>სამახსოვროდ და დაწვას სამსხვერპლოზე უფლის საცეცხლო მსხვერპლად. ეს არის<br/>ცოდვის გამოსასყიდი.


text:
გამოითხოვს მისთვის მღვდელი ჩადენილი ცოდვის შენდობას და<br/>მიეტევება მას. რაც დარჩება, მღვდელს ეკუთვნის, როგორც ძღვენი.


text:
თუ ვინმე გადავა წესს და უნებურად შესცოდავს უფლის<br/>სიწმიდეთა მიმართ, დანაშაულის გამოსასყიდად შესწიროს უფალს ფარიდან<br/>გამოყვანილი საღი ვერძი, რამდენი შეკელიც ეღირება (საწმიდარის შეკელის<br/>მიხედვით).


text:
რა სიწმიდესაც შესცოდა, უნდა ზღოს და მისი მეხუთედიც<br/>დაუმატოს, მისცეს მღვდელს და მღვდელი გამოითხოვს მისთვის შენდობას<br/>გამოსასყიდი ვერძით და მიეტევება მას.


text:
თუ ვინმე უნებურად შესცოდავს, ჩაიდენს უფლის მცნების<br/>საწინააღმდეგოს რასმე, რისი გაკეთებაც არა ხამს, დადანაშაულდება და ცოდვა<br/>დაეკისრება,


text:
მიუყვანოს მღვდელს ცოდვის გამოსასყიდად საღი ვერძი<br/>ფარიდან, რაც უნდა ღირდეს, და გამოითხოვს მისთვის მღვდელი ცოდვის შენდობას,<br/>რომელიც განუზრახველად და უნებურად ჰქონდა ჩადენილი, და მიეტევება.


text:
თუ ვინმე შესცოდავს და უპატიოსნოდ მოიქცევა უფლის მიმართ<br/>- უარს ეტყვის თავის მახლობელს შესანახად მიბარებულზე და მითვისებულზე, ან<br/>წართმეულზე, ან რამეს გამოსტყუებს თავის მახლობელს,


text:
ან იპოვნის დაკარგულს, მაგრამ იუარებს, ცრუდ დაიფიცებს<br/>რაიმეზე, რასაც ადამიანი აკეთებს და სცოდავს,


text:
და როცა შესცოდავს და ბრალი დაედება, უნდა დააბრუნოს<br/>წართმეული, რაც წაართვა ან გამოტყუებული, რაც გამოსტყუა, ან მიბარებული,<br/>რაც მიიბარა, ან დაკარგული, რაც იპოვნა,


text:
ან რაზეც ცრუდ დაიფიცა, სრულად უნდა ზღოს ყველაფერი და<br/>მისი მეხუთედიც დაუმატოს. უნდა დაუბრუნოს პატრონს ბრალდების დღესვე.


text:
დანაშაულის გამოსასყიდად უნდა მიუყვანოს მღვდელს<br/>უფლისათვის საღი ვერძი ფარიდან, რაც არ უნდა ღირდეს.


text:
გამოითხოვს მისთვის შენდობას მღვდელი უფლისაგან და<br/>მიეტევება მას ყოველი დანაშაული, რაც კი ჩადენილი აქვს.


text:
უბრძანე აარონს და მის შვილებს: ეს არის-თქო აღსავლენის<br/>წესი: სამსხვერპლოზე უნდა იდოს აღსავლენი მთელი ღამე დილამდე; სამსხვერპლოს<br/>ცეცხლი უნდა ენთოს იქ.


text:
შეიმოსოს მღვდელმა თავისი სელის სამოსელი და შიშველ ტანზე<br/>სელის საწმერთული ჩაიცვას, გადმოიღოს ნაცარი, რომელიც სამსხვერპლოზე დარჩა<br/>აღსავლენის დაწვის შემდეგ, და სამსხვერპლოს გვერდით დაყაროს.


text:
ცეცხლი ენთოს სამსხვერპლოზე, არ ჩაქრეს; ყოველ დილას შეშა<br/>შეუკეთოს მღვდელმა და აღსავლენი დააწყოს ზედ; დაწვას მასზე სამადლობელი<br/>მსხვერპლის ქონი.


text:
აჰა, საძღვნო შესაწირავის წესი: შესწირონ იგი<br/>აარონიანებმა უფლის წინაშე სამსხვერპლოს წინა მხრიდან.


text:
აიღოს მუჭით საძღვნო შესაწირავიდან გამტკიცული ფქვილი,<br/>ზეთი და მთელი საკმეველი და დაუწვას სამსხვერპლოზე უფალს კეთილსურნელებად,<br/>სამახსოვროდ.


text:
რაც დარჩება, აარონმა და მისმა შვილებმა შეჭამონ. უფუვრად<br/>უნდა შეიჭამოს წმიდა ადგილზე, სადღესასწაულო კარვის ეზოში უნდა შეჭამონ.


text:
საფუარიანი არ უნდა გამოცხვეს. ამას ვაძლევ მათ წილად<br/>საცეცხლო მსხვერპლიდან. ეს წმიდათა წმიდაა, როგორც ცოდვისა და დანაშაულის<br/>გამოსასყიდი.


text:
ყოველმა მამაკაცმა აარონიანთაგან უნდა შეჭამოს. ეს<br/>გქონდეთ თქვენს თაობებში სამარადისო არჩივად უფლის საცეცხლო მსხვერპლიდან.<br/>ყველაფერი, რაც მას მიეკარება, წმიდაა.


text:
ეს არის აარონის და მისი შვილების შესაწირავი, რომელიც<br/>უნდა შესწირონ უფალს მათი ცხების დღეს: მეათედი ეფა გამტკიცული ფქვილი<br/>საძღვნო მუდმივ შესაწირავად, ნახევარი დილისთვის, ნახევარი საღამოსთვის.


text:
ტაფაზე ზეთში უნდა მომზადდეს; მოზელილი უნდა მოიტანო,<br/>ნამცხვრის წილობებად უნდა შესწიროს უფალს კეთილსურნელებად.


text:
მღვდელმა, ცხებულმა აარონის ადგილზე მის შვილთაგან<br/>შეასრულოს ეს - სამარადისო წესი უფლისთვის. მთლიანად უნდა დაიწვას.


text:
უთხარი აარონს და მის შვილებს: აჰა, ეს არის ცოდვის<br/>გამოსასყიდის წესი: იმ ადგილას, სადაც აღსავლენი იკვლება, უნდა დაიკლას<br/>უფლის წინაშე ცოდვის გამოსასყიდი. ეს წმიდათა წმიდაა.


text:
მღვდელმა, რომელიც სწირავს ცოდვის გამოსასყიდს, უნდა<br/>შეჭამოს იგი; წმიდა ადგილას უნდა შეიჭამოს, სადღესასწაულო კარვის ეზოში.


text:
ყველა, ვინც იმ ხორცს მიეკარება, წმიდაა; თუ სისხლი<br/>მიესხურება სამოსელს, ნასხურები წმიდა ადგილზე გარეცხე.


text:
თიხის ჭურჭელი, რომელშიც იგი მოიხარშა, უნდა დაიმტვრეს;<br/>თუ სპილენძის ჭურჭელში მოიხარშა, უნდა გაიხეხოს და წყლით გაირეცხოს.


text:
ცოდვის გამოსასყიდი არცერთი მსხვერპლი, რომლის სისხლიც<br/>სადღესასწაულო კარავში შეაქვთ საწმიდარში შენდობის გამოსათხოვად, არ უნდა<br/>შეიჭამოს, ცეცხლში უნდა დაიწვას.


text:
სადაც აღსავლენი იკვლის, იმ ადგილზე უნდა დაიკლას<br/>დანაშაულის გამოსასყიდიც და მისი სისხლი ირგვლივ მოესხუროს სამსხვერპლოს.


text:
ორივე თირკმელი და ქონი, რომელიც მათ აკრავს, რომელიც<br/>ფერდებზეა; მოაცალოს ქონის ფენა ღვიძლსა და თირკმლებს.


text:
დაწვას ისინი მღვდელმა სამსხვერპლოზე საცეცხლო მსხვერპლად<br/>უფლისათვის. ეს არის დანაშაულის გამოსასყიდი.


text:
ერთი წესი აქვს ცოდვის გამოსასყიდს და დანაშაულის<br/>გამოსასყიდს: იგი ეკუთვნის მღვდელს, რომელიც მისი მეოხებით გამოითხოვს<br/>შენდობას.


text:
ყოველი საძღვნო შესაწირავი, რომელიც ცხვება თონეში და<br/>ყველაფერი, რაც მაყალზე ან ტაფაზე მზადდება, ეკუთვნის მღვდელს, რომელიც<br/>სწირავს მას.


text:
ყოველი საძღვნო შესაწირავი, ზეთში აზელილი თუ მშრალი<br/>ყველას ეკუთვნის აარონიანთაგან, როგორც ერთს, ისე მეორეს.


text:
თუ მადლობისთვის სწირავს, უნდა შესწიროს ზეთში აზელილი<br/>უსაფუარო ნამცხვრები, ზეთწაცხებული უფუარი კვერები, გამტკიცული ფქვილი და<br/>ზეთში აზელილი. ნამცხვრები.


text:
ერთი ნაწილი თითოეული შესაწირავიდან უფლისადმი<br/>აღსამართავი იყოს. იგი ეკუთვნის მღვდელს, რომელიც ასხურებს სამადლობელის<br/>სისხლს.


text:
თუ მისი შესაწირავი აღთქმული ან ნებაყოფლობითი<br/>მსხვერპლია, შეწირვის დღეს შეიჭმება იგი; რაც მორჩება, მეორე დღესაც<br/>შეიძლება შეიჭამოს.


text:
თუ სამადლობელი მსხვერპლის ხორციდან მესამე დღეს შეჭამს,<br/>არ იქნება სათნო: არაფრად ჩაეთვლება მის შემწირველს, სიბილწე იქნება ეს და<br/>ცოდვა დაეკისრება მის მჭამელს.


text:
ხორცი, რომელიც რამე უწმიდურს მიეკარა, არ იჭმევა,<br/>ცეცხლში უნდა დაიწვას. ვინც განწმენდილია, იმას შეუძლია შეჭამოს.


text:
თუ ვინმე უწმიდურს რასმე შეეხება, იქნება ეს ადამიანის<br/>უწმიდურება, უწმიდური პირუტყვი, გინა რაიმე უწმიდური ქვემძრომი, და შეჭამს<br/>უფლის სამადლობელი მსხვერპლის ხორცს, უნდა მოიკვეთოს თავისი ხალხიდან.


text:
რადგან ვინც შეჭამს პირუტყვის ქონს, რომელიც შეწირულია<br/>საცეცხლოდ უფლისადმი, უნდა მოიკვეთოს თავისი ხალხიდან.


text:
უთხარი ისრაელიანებს: უფლისადმი სამადლობელი მსხვერპლის<br/>შემწირველმა მიუტანოს თავისი შესაწირავი უფალს სამადლობელი მსხვერპლიდან.


text:
საკუთარი ხელით მიუტანოს უფალს საცეცხლო მსხვერპლი: ქონი<br/>მკერდთან ერთად მიუტანოს, რომ შეარხიოს მკერდი შესარხეველ მსხვერპლად უფლის<br/>წინაშე.


text:
ვინც სამადლობელი მსხვერპლის სისხლს და ქონს სწირავს<br/>აარონიანთაგან, მას ეკუთვნის წილად მარჯვენა ბეჭი.


text:
რადგან შესარხეველი მკერდი და აღსამართავი ბეჭი<br/>გამოვართვი ისრაელიანებს მათი სამადლობელი მსხვერპლიდან და დავუწესე აარონს<br/>და მის შვილებს სამარადისო არჩივად ისრაელიანთაგან.


text:
ეს არის წილი აარონისა და წილი მისი შვილებისა უფლისადმი<br/>შეწირული საცეცხლოდან მას შემდეგ, რაც წარდგენილ იქნენ ისინი სამღვდელოდ<br/>უფლის წინაშე;


text:
რომელიც დააწესა უფალმა მათთვის მისაცემად ისრაელიანთაგან<br/>მათი ცხების დღეს. ეს არის სამარადისო წესი მათ თაობებში.


text:
ეს არის რჯული აღსავლენისთვის, საძღვნოსთვის, ცოდვისთვის,<br/>დანაშაულისთვის, ხელავსებისთვის და სამადლობელი მსხვერპლისთვის,


text:
რომელიც დაუწესა უფალმა მოსეს სინაის მთაზე, როდესაც<br/>უბრძანა ისრაელიანებს სინაის უდაბნოში მსხვერპლი შეეწირათ უფლისათვის.


text:
წაიყვანე აარონი და მისი შვილები, აიღე შესამოსელი,<br/>მირონი, ცოდვის გამოსასყიდი ხბო, ორი ვერძი და ერთი კალათა ხმიადი,


text:
ისე მოიქცა მოსე, როგორც უფალმა უბრძანა. შეჰყარა მთელი<br/>საზოგადოება სადღესასწაულო კარვის შესასვლელთან.


text:
კვართი ჩააცვა, სარტყელი შემოარტყა, მოსასხამი მოასხა,<br/>ეფოდი ჩამოაცვა, შემოარტყა ეფოდის სარტყელი და დაუმაგრა ეფოდი.


text:
თავზე მიტრა დაადგა და მიტრაზე წინა მხრიდან მიუმაგრა<br/>ოქროს ჯიღა, სიწმიდის გვირგვინი, როგორც უბრძანა უფალმა მოსეს.


text:
ასხურა სამსხვერპლოს შვიდგზის და სცხო სამსხვერპლოს და<br/>მთელს ჭურჭელს, საბანელს და მის კვარცხლბეკს მათ განსაწმედად.


text:
მიიყვანა მოსემ აარონიანები და შემოსა ისინი კვართით,<br/>შემოარტყა სარტყელი და მოახვია თავსაბურავი, როგორც უბრძანა უფალმა მოსეს.


text:
მოიყვანა ცოდვის გამოსასყიდი ხბო და დაასხეს თავზე ხელი<br/>აარონმა და მისმა შვილებმა ცოდვის გამოსასყიდ ხბოს.


text:
დაკლა იგი მოსემ, თითებით მოიღო მისი სისხლი და ირგვლივ<br/>სცხო სამსხვერპლოს რქებს და მოჰხოცა ცოდვა სამსხვერპლოს. დანარჩენი სისხლი<br/>კი დაღვარა სამსხვერპლოს ძირში და განწმიდა.


text:
აიღო მთელი ქონი, რაც შიგნეულზე იყო, ღვიძლის ბადექონი,<br/>ორივე თირკმელი და მათი ქონი და დაწვა ისინი მოსემ სამსხვერპლოზე.


text:
ხბო, მისი ტყავი, მისი ხორცი და მისი განავალი ცეცხლში<br/>დაწვა ბანაკის გარეთ, როგორც ნაბრძანები ჰქონდა მოსესთვის უფალს.


text:
შიგნეული და კიდურები წყალში გარეცხა მოსემ და დაწვა<br/>მთელი ვერძი სამსხვერპლოზე. ეს არის აღსავლენი კეთილსურნელებად; ეს არის<br/>საცეცხლო მსხვერპლი უფლისთვის.


text:
მოიყვანა მოსემ მეორე ვერძი, მღვდლად კურთხევის ვერძი და<br/>დაასხეს თავზე ხელი აარონმა და მისმა შვილებმა ვერძს.


text:
დაკლა იგი მოსემ, აიღო მისი სისხლი და სცხო აარონს<br/>მარცხენა ყურის ბიბილოზე, მარჯვენა ხელის ცერზე და მარჯვენა ფეხის ცერზე.


text:
მოიყვანა აარონიანები და სცხო მათაც სისხლი მარჯვენა<br/>ყურის ბიბილოზე, მარჯვენა ხელის და მარჯვენა ფეხის ცერზე. დანარჩენი სისხლი<br/>კი სამსხვერპლოს მოასხურა ირგვლივ მოსემ.


text:
აიღო ქონი, დუმა, შიგნეულის მთელი ქონი, ღვიძლის<br/>ბადექონი. ორივე თირკმელი და მათი და მარჯვენა ბეჭი,


text:
აიღო ხმიადის კალათიდან, რომელიც უფლის წინაშე იყო, ერთი<br/>უსაფუარო ნამცხვარი, ერთი ზეთიანი ნამცხვარი, ერთი კვერი და ქონებზე და<br/>მარჯვენა ბეჭზე დააწყო ისინი.


text:
აიღო ისინი მოსემ მათი ხელიდან და დაწვა სამსხვერპლოზე<br/>აღსავლენთან ერთად. ეს არის მღვდლად კურთხევის შესაწირავი კეთილსურნელებად.<br/>ეს არის საცეცხლო მსხვერპლი უფლისათვის.


text:
აიღო მოსემ მკერდი და შეარხია იგი შესარხეველ მსხვერპლად<br/>უფლის წინაშე. მღვდლად კურთხევის შესაწირავი ვერძიდან წილი ჰქონდა მოსეს,<br/>როგორც ნაბრძანები ჰქონდა მოსესთვის უფალს.


text:
აიღო მოსემ მირონი და სისხლი, რომელიც სამსხვერპლოზე იყო,<br/>და შესამოსელზე ასხურა აარონს და მის შვილებს, და განწმიდა აარონი და მისი<br/>შესამოსელი და აარონის შვილები და მათი შესამოსელი.


text:
უთხრა მოსემ აარონს და მის შვილებს: მოხარშეთ ხორცი<br/>სადღესასწაულო კარვის შესასვლელთან და იქ ჭამეთ ხორცი და პური, რომელიც<br/>მღვდლად კურთხევის კალათშია, როგორც გიბრძანეთ, აარონმა და მისმა შვილებმა<br/>ჭამონ-მეთქი.


text:
არ მოსცილდეთ სადღესასწაულო კარვის შესასვლელს შვიდი დღის<br/>მანძილზე, სანამ თქვენი მღვდლადკურთხევის დღეები არ მოთავდება; რადგან შვიდ<br/>დღეს უნდა გრძელდებოდეს თქვენი მღვდლად კურთხევა.


text:
სადღესასწაულო კარვის შესასვლელთან იყავთ დღისით და<br/>ღამით, შვიდ დღეს, და შეასრულეთ უფლის სამსახური, რომ არ დაიხოცოთ, რადგან<br/>ასე მაქვს ნაბრძანები.


text:
უთხრა აარონს: აიყვანე ხბო ცოდვის გამოსასყიდად და ვერძი<br/>აღსავლენად, საღნი, და შესწირე უფლის წინაშე.


text:
ასე უთხარი ისრაელიანებს: აიყვანეთ თხა ცოდვის<br/>გამოსასყიდად, ხბო და ბატკანი, ორწლიანები, საღნი, აღსავლენად.


text:
ხარი და ვერძი სამადლობელად უფლის წინაშე დასაკლავად,<br/>საძღვნო შესაწირავი, ზეთში აზელილი, რადგან დღეს გამოგეცხადებათ უფალი.


text:
მოიყვანეს სადღესასწაულო კარვის წინ ყოველივე, რაც მოსემ<br/>უბრძანა; ახლოს მოდგა მთელი საზოგადოება და გაჩერდა უფლის წინაშე.


text:
უთხრა მოსემ აარონს: ახლოს მიდი სამსხვერპლოსთან და<br/>შესწირე შენი ცოდვის გამოსასყიდი მსხვერპლი და აღსავლენი, და გამოითხოვე<br/>შენდობა შენთვის და ერისთვის; მიიტანე ერის შესაწირავი და გამოითხოვე<br/>მისთვის შენდობა, როგორც ნაბრძანები აქვს უფალს.


text:
მიუტანეს სისხლი შვილებმა აარონს, მან თითი ამოაწო<br/>სისხლში და სცხო სამსხვერპლოს რქებს. დანარჩენი სისხლი კი სამსხვერპლოს<br/>ძირას დაღვარა.


text:
თავისი ცოდვის გამოსასყიდის ქონი, თირკმლები და ღვიძლის<br/>ბადექონი სამსხვერპლოზე დაწვა, როგორც ნაბრძანები ჰქონდა მოსესთვის უფალს.


text:
შესწირა ერის შესაწირავი: მოიყვანა თხა ერის ცოდვის<br/>გამოსასყიდად და დაკლა. ისიც შესწირა ცოდვისათვის, როგორც პირველი.


text:
დაკლა ხარი და ვერძი სამადლობელ მსხვერპლად ხალხისგან და<br/>მიუტანეს აარონს მისმა შვილებმა სისხლი, რომელიც გარშემო მოასხურა<br/>სამსხვერპლოს.


text:
მკერდი და მარჯვენა ბეჭი შეარხია აარონმა შესარხეველად<br/>უფლის წინაშე, როგორც ნაბრძანები ჰქონდა მოსეს.


text:
გაიშვირა ხელი აარონმა ერისკენ და დალოცა ისინი, და<br/>ჩამოვიდა ძირს, როცა მორჩა ცოდვის გამოსასყიდს, აღსავლენს და სამადლობელ<br/>მსხვერპლს.


text:
შევიდნენ მოსე და აარონი სადღესასწაულო კარავში,<br/>გამოვიდნენ და დალოცეს ერი. მაშინ გამოეცხადა მთელს ერს უფლის დიდება.


text:
გამოვიდა ცეცხლი უფლისაგან და შეჭამა სამსხვერპლოზე<br/>დაწყობილი აღსავლენი და ქონები. იხილა მთელმა ერმა. აღმოხდათ სიხარულის ხმა<br/>და პირქვე დაემხნენ.


text:
აიღეს აარონის შვილებმა - ნადაბმა და აბიჰუმ<br/>თავთავისი საცეცხლურები, ჩადეს შიგ ცეცხლი, ზედ საკმეველი დააყარეს და<br/>მიიტანეს უფლის წინაშე უცხო ცეცხლი, რაც არ იყო მათთვის ნაბრძანები.


text:
უთხრა მოსემ აარონს: ეს არის, რასაც ამბობდა უფალი: ჩემს<br/>ახლობლებში განვიწმიდები და მთელი ერის წინაშე განვიდიდები. დადუმდა<br/>აარონი.


text:
მოუხმო მოსემ მიბაელს და ელცაფანს, აარონის ბიძის,<br/>ყუზიელის შვილებს, და უთხრა: მიდით და საწმიდრიდან ბანაკის გარეთ გაიტანეთ<br/>თქვენი სახლიკაცები.


text:
უთხრა მოსემ აარონს, და მის შვილებს - ელიაზარს და<br/>ითამარს: თავს ნუ გაიშიშვლებთ და ტანისამოსს ნუ შემოიგლეჯთ, რომ არ<br/>დაიხოცოთ. რომ რისხვა არ დაატყდეს მთელს საზოგადოებას. თქვენმა ძმებმა,<br/>მთელმა ისრაელის ხალხმა იტიროს დამწვარი, რაც დასწვა უფალმა.


text:
ნუ მოსცილდებით სადღესასწაულო კარვის შესასვლელს, თორემ<br/>დაიხოცებით, რადგან საუფლო მირონია თქვენზე. მოსეს სიტყვისამებრ მოიქცნენ.


text:
როცა სადღესასწაულო კარავში ხართ შესასვლელი, ნუ დალევთ -<br/>ნურც შენ და ნურც შენი შვილები ღვინოს და მათრობელ სასმელს, რომ არ<br/>დაიხოცოთ. ეს არის სამარადისო წესი თქვენს თაობებში.


text:
უთხრა მოსემ აარონს და მის დარჩენილ შვილებს - ელეაზარს<br/>და ითამარს: აიღეთ საძღვნო, რაც უფლის საცეცხლო მსხვერპლს გადარჩა და<br/>შეჭამეთ სამსხვერპლოს გვერდით, რადგან წმიდათა წმიდაა იგი.


text:
ჭამეთ იგი წმიდა ადგილზე, რადგან ეს შენი და შენი<br/>შვილების კერძია უფლის საცეცხლო მსხვერპლიდან, რადგან ასეა ნაბრძანები<br/>ჩემთვის.


text:
შესარხეველი მკერდი და აღსამართავი ბეჭი ჭამეთ განწმედილ<br/>ადგილზე შენც და შენმა შვილებმაც, რადგან ეს არის შენი და შენი შვილების<br/>კერძი, რომელიც ისრაელიანთაგან შეწირული სამადლობელი მსხვერპლიდან მოგეცათ.


text:
აღსამართავი ბეჭი და შესარხეველი მკერდი საცეცხლო ქონთან<br/>ერთად უნდა მიიტანონ, რათა შეარხიონ უფლის წინაშე შესარხეველ მსხვერპლად.<br/>ეს იყოს შენთვის და შენი შვილებისთვის სამარადისო არჩივად, როგორც<br/>ნაბრძანები აქვს უფალს.


text:
ცოდვის გამოსასყიდი თხაც მოითხოვა მოსემ და, აჰა, დაიწვა<br/>იგი. განრისხდა მოსე ელეაზარზე და ითამარზე, აარონის გადარჩენილ შვილებზე,<br/>და თქვა:


text:
რატომ არ შეჭამეთ ცოდვის გამოსასყიდი მსხვერპლი წმიდა<br/>ადგილზე? ეს ხომ წმიდათა წმიდაა და იმისთვის მოგეცათ, რომ გეტვირთათ<br/>საზოგადოების შეცოდება და მისთვის შენდობა გამოგეთხოვათ უფლის წინაშე?


text:
აჰა, არ ყოფილა შეტანილი მისი სისხლი საკურთხევლის<br/>შიგნით. თქვენ უნდა გეჭამათ იგი საკურთხეველში, როგორც მე ვბრძანე.


text:
უთხრა აარონმა მოსეს: დღეს შესწირეს მათ ცოდვის<br/>გამოსასყიდი და აღსავლენი მსხვერპლი უფლის წინაშე და, აჰა, რა შემემთხვა.<br/>რომ შევჭამო, ვაითუ არ მოეწონოს უფალს?


text:
ოღონდ ისეთნი არ გეჭმევათ, რომელნიც იცოხნიან, მაგრამ<br/>ჩლიქი არა აქვთ გაპობილი: აქლემი, რომელიც იცოხნის, მაგრამ გაუპობელი ჩლიქი<br/>აქვს, უწმიდურია თქვენთვის;


text:
აი, რა გეჭმევათ წყლის არსებათაგან: ყველაფერი, რასაც კი<br/>ფარფლები და ქერეჭი აქვს წყალში - ზღვებში თუ მდინარეებში, გეჭმევათ.


text:
ყველაფერი, რასაც ფარფლები და ქერეჭი არა აქვს ზღვებში თუ<br/>მდინარეებში, წყლის რა სულდგმულიც არ უნდა იყოს, უსურმაგია თქვენთვის.


text:
გეჭმევათ ყოველი მფრინავი თუ ოთხზე მოსიარუღე მწერი,<br/>რომელსაც მუხლიანი წვივები აქვს მიწაზე სახტომად.


text:
ამათგან ესენი გეჭმევათ: კალია და მისი გვარისანი,<br/>სალყამი და მისი გვარისანი, ხარგოლი და მისი გვარისანი, ხაგაბი და მისი<br/>გვარისანი.


text:
მათი უწმიდურობა თქვენზე გადმოვა; ყველა, ვინც კი მათ<br/>ლეშს შეეხება, გაუწმიდურებული იქნება საღამომდე.


text:
ყოველი ცხოველი, რომელსაც ჩლიქი გაპობილი აქვს, მაგრამ<br/>არა აქვს ღრმა ჭრილი და არც იცოხნება, უსურმაგია თქვენთვის; ყველა, ვინც კი<br/>მას მიეკარება, გაუწმიდურდება.


text:
ყოველი ოთხფეხი მხეცი, რომელიც თათებზე დადის, უსურმაგია<br/>თქვენთვის; ყველა, ვინც კი მას მიეკარება, გაუწმიდურებული იქნება<br/>საღამომდე.


text:
ვისაც რამე მოედება მათი ლეშისგან, სამოსელი გაირეცხოს,<br/>და გაუწმიდურებული იქნება საღამომდე. უსურმაგები არიან ისინი თქვენთვის.


text:
ესენია თქვენთვის უსურმაგნი ქვემძრომებში; ვინც კი მათ<br/>ლეშს შეეხება, გაუწმიდურებული იქნება საღამომდე.


text:
ყველაფერი, რაზეც კი რომელიმე მათგანი დაეცემა, ხის რაიმე<br/>ჭურჭელი იქნება, ტყავის თუ ჯვალოს სამოსელი, ნებისმიერი სახმარი ნივთი,<br/>გაუწმიდურდება; წყალში უნდა ჩაიდოს და საღამომდე გაუწმიდურებული იქნება,<br/>მერე კი გაწმიდავდება.


text:
თუ რამე საჭმელს, რასაც ჭამთ, წყალი დაესხა,<br/>გაუწმიდურდება; ყოველი სასმელი, რომელსაც რამე ჭურჭლიდან სვამთ,<br/>გაუწმიდურდება.


text:
ყველაფერი, რასაც მათი ლეშიდან რამე მოხვდა,<br/>გაუწმიდურებულია; ღუმელი იქნება თუ კერა, უნდა დაიმტვრეს; უწმიდურია ისინი<br/>და თქვენთვისაც უწმიდური უნდა იყოს.


text:
თუ ისეთი პირუტყვი მოკვდება, რომელიც გეჭმევათ, და მის<br/>ლეშს ვინმე მიეკარება, გაუწმიდურებული იქნება იგი საღამომდე.


text:
მისი ლეშის მჭამელმა ტანსაცმელი უნდა გაირეცხოს და<br/>საღამომდე გაუწმიდურებული იქნება; მისი ლეშის წამღებმა ტანსაცმელი<br/>გაირეცხოს და საღამომდე გაუწმიდურებული იქნება.


text:
არანაირი მუცელზე მხოხავი, არანაირი მრავალფეხა, არანაირი<br/>მიწაზე მძრომი არ გეჭმევათ, რადგან უსურმაგები არიან.


text:
რადგან მე ვარ უფალი, თქვენი ღმერთი; გაწმიდავდით და<br/>წმიდა იქნებით, როგორც მე ვარ წმიდა. არ გაიუწმიდუროთ თავი არანაირი<br/>ქვემძრომით, რომელიც მიწაზე დაღოღავს,


text:
რადგან მე ვარ უფალი, რომელმაც გამოგიყვანათ ეგვიპტის<br/>ქვეყნიდან, რომ თქვენი ღმერთი ვყოფილიყავი. იყავით წმიდები, როგორც მე ვარ<br/>წმიდა.


text:
რომ ერთმანეთისგან გაირჩეს უწმიდური და წმიდა, ცხოველი,<br/>რომელიც იჭმევა და ცხოველი, რომელიც არ იჭმევა.


text:
ელაპარაკე ისრაელიანებს: თუ დედაკაცი დაორსულდება და ვაჟს<br/>გააჩენს, შობის შემდეგ შვიდ დღეს უწმიდურია იგი. როგორც წიდოვანების დროს,<br/>ისე უწმიდურდება.


text:
ოცდაცამეტი დღის მანძილზე უნდა დარჩეს ქალი განწმედის<br/>სისხლში; წმიდას არაფერს შეეხოს, არც ტაძარში არ შევიდეს, ვიდრე განწმედის<br/>ვადა არ გავა.


text:
თუ გოგო შვა, ორ კვირას იქნება გაუწმიდურებული, როგორც<br/>წიდოვანების დროს. სამოცდაექვსი დღის მანძილზე უნდა დარჩეს განწმედის<br/>სისხლში.


text:
როცა გავა ვადა განწმედისა ვაჟისათვის თუ გოგოსათვის,<br/>მიუყვანოს მღვდელს სადღესასწაულო კარავთან ერთწლიანი ბატკანი აღსავლენად და<br/>მტრედის ხუნდი ან გვრიტი ცოდვის გამოსასყიდად.


text:
მღვდელი შესწირავს ამას უფლის წინაშე, გამოითხოვს მისთვის<br/>შენდობას და განიწმიდება ქალი წიდოვანვბისგან. ეს არის ვაჟისა თუ გოგოს<br/>შობის წესი.


text:
თუ ბატკანზე არ მიუწვდება ხელი, მიიყვანოს ორი გვრიტი ან<br/>ორი ხუნდი; ერთი აღსავლენად, მეორე ცოდვის გამოსასყიდად; მღვდელი შენდობას<br/>გამოითხოვს მისთვის და გაწმიდავდება ქალი.


text:
თუ ვინმეს ტანზე სიმსივნე ან სირსველი ან ლაქა<br/>გამოაჩნდება და სხეულის კანზე კეთრის წყლულად გადაიქცევა, იგი აარონ<br/>მღვდელს ან ერთ-ერთ მის შვილს, მღვდელთაგანს უნდა მიუყვანონ.


text:
გასინჯავს მღვდელი მისი სხეულის კანზე წყლულს და თუ თმა<br/>წელულზე გათეთრებული აქვს, წყლულიც ღრმადა აქვს ჩამჯდარი კანში - ეს კეთრის<br/>წყლულია. გასინჯავს მას მღვდელი და უწმიდურად სცნობს.


text:
თუ წყლული მისი სხეულის კანზე თეთრია, მაგრამ წყლული<br/>ღრმად არ არის კანში ჩასული და თმაც არა აქვს გათეთრებული, მღვდელმა შვიდი<br/>დღით უნდა ჩაკეტოს დაწყლულებული.


text:
გასინჯავს მას მღვდელი მეშვიდე დღეს და თუ წყლული თვალში<br/>საცემია, მაგრამ არ გავრცელებულა კანზე, კიდევ შვიდ დღეს უნდა ჩაკეტოს იგი<br/>მღვდელმა.


text:
მეშვიდე დღეს მღვდელი მეორედ გასინჯავს მას და თუ წყლული<br/>გამკრთალებულია და არ გავრცელებულა კანზე, განწმედილად სცნობს მას მღვდელი.<br/>ეს სირსველია; ტანსაცმელი უნდა გაირეცხოს და გაწმიდავდება.


text:
თუ მას შემდეგ, რაც მღვდელს გასაწმიდავებლად ეჩვენა,<br/>სირსველმა კანზე გავრცელება იწყო, მეორედ უნდა ეჩვენოს მღვდელს.


text:
გასინჯავს მას მღვდელი და თუ სირსველი გავრცელებულია<br/>კანზე, მღვდელმა უწმიდურად უნდა სცნოს იგი. ეს კეთრია.


text:
გასინჯავს მღვდელი და თუ კანზე სიმსივნე თეთრია, თმაც<br/>ამის გამოა გათეთრებული და დაწყლულებული ხორცი ცოცხალია,


text:
მისი სხეულის კანზე კეთრი შებერებული ყოფილა. მღვდელი მას<br/>უწმიდურად სცნობს და ჩაკეტავს, რადგან უწმიდურია იგი.


text:
თუ კეთრი გაეფურჩქნება კანზე და კეთრი დაუფარვს მთელ<br/>დაწყლულებულ კანს თავიდან ფეხებამდე, სადამდისაც მღვდლის თვალი გასწვდება.


text:
დაინახავს მღვდელი რომ კეთრმა დაუფარა მთელი სხეული, და<br/>წყლულს გაწმედილად სცნობს. თუ მთლიანად გათეთრებულია, გაწმედილია იგი.


text:
გასინჯავს მას მღვდელი და თუ წყლული გათეთრებული აქვს,<br/>მღვდელი წყლულს განწმედილად სცნობს. განწმედილი იქნება იგი.


text:
გასინჯავს მას მღვდელი და თუ ეს აღმოჩნდა კანქვეშ და თმაც<br/>გათეთრებული აქვს, მღვდელი მას უწმიდურად სცნობს. ეს კეთრის წყლულია,<br/>გამონაყარზეა გაფურჩქნული.


text:
თუ მღვდელი დაინახავს, რომ თმა გათეთრებული არა აქვს,<br/>წყლული კანქვეშ არ არის და მკრთალია, მღვდელმა უნდა ჩაკეტოს იგი შვიდ დღეს.


text:
თუ ლაქა თავის ადგილზე დარჩება, არ გავრცელდება, ეს<br/>გამონაყარის ანთებაა, მღვდელმა გაწმიდავებულად უნდა სცნოს იგი.


text:
თუ სხეულზე, მის კანზე დამწვრობა ექნება და მოშუშების<br/>შემდეგ მოთეთრო-მოწითალო ან თეთრი ლაქა დააჩნდება,


text:
გასინჯავს მას მღვდელი და თუ ლაქაზე თმა გათერებული აქვს<br/>და ლაქა კანშია ჩამჯდარი. ეს კეთრია დამწვარზეა გაფურჩქნული. მღვდელმა იგი<br/>უწმიდურად უნდა სცნოს. ეს კეთრის წყლულია.


text:
თუ მღვდელი გასინჯავს მას და, აჰა, ლაქაზე თეთრი თმა არა<br/>აქვს, ლაქა კანქვეშ არ არის და მკრთალიამ მღვდელმა იგი შვიდ დღეს უნდა<br/>ჩაკეტოს.


text:
მეშვიდე დღეს მღვდელი გასინჯავს მას და თუ კანზე<br/>გავრცელდა, მღვდელი მას უწმიდურად სცნობს. ეს კეთრის წყლულია.


text:
თუ ლაქა ადგილზე დარჩა, არ გავრცელდა კანზე და მკრთალია,<br/>ეს სიდამწვრის სიმსივნეა. მღვდელმა გაწმიდავებულად უნდა სცნოს იგი, რადგან<br/>ეს სიდამწვრის ანთებაა.


text:
გასინჯავს მღვდელი წყლულს და თუ კანქვეშ ღრმად ჩანს,<br/>მასზე თმა გაყვითლებულია და შეთხელბული, მღვდელმა ისინი უწმიდურად უნდა<br/>სცნოს. ეს მუნია. ეს თავის ან ლოყის კეთრია.


text:
თუ მღვდელი გასინჯავს მუნის წყლულს და ის კანქვეშ ღრმად<br/>არ ჩანს და შავი თმაც არ არის მასზე, მღვდელმა შვიდი დღით უნდა ჩაკეტოს<br/>მუნიანი.


text:
მეშვიდე დღეს მღვდელი გასინჯავს წყლულს და თუ მუნი არ<br/>არის გავრცელებული, თმაც არ არის მასზე გაყვითლებული და კანქვეშაც ღრმად არ<br/>ჩანს,


text:
იგი უნდა გაიპარსოს, ოღონდ მუნიანი ადგილი არ უნდა<br/>მოპარსონ, მღვდელმა კიდევ შვიდი დღით უნდა ჩაკეტოს მუნიანი.


text:
მეშვიდე დღეს მღვდელი გასინჯაავს მუნს; თუ მუნი არ<br/>გავრცელებულა, და კანქვეშ ღრმად არ ჩანს, მღვდელმა იგი გაწმიდავებულად უნდა<br/>სცნოს. ტანისამოსი გაირეცხოს და გაწმიდავებული იქნება.


text:
მღვდელი გასინჯავს მას და, აჰა, მუნი გავრცელებულია<br/>კანზე, მღვდელი ნუ დაუწყებს ძებნას გაყვითლებულ თმას: უწმიდურია იგი.


text:
თუ მუნი თვალით შესამჩნევია და შავი თმაა მასზე ამოსული,<br/>მუნი მორჩენილა, იგი გაწმიდავებულია და მღვდელმა გაწმიდავებულად უნდა<br/>სცნოს.


text:
მღვდელი გასინჯავს და თუ მათი სხეულის კანზე თეთრი ლაქები<br/>მკრთალია, ეს სირსველია, კანზე გაფურჩქნული. წმიდაა იგი.


text:
თუ ქაჩალ ან მელოტ ადგილზე მოთეთრო-მოწითალო წყლული<br/>იქნება, ეს კეთრია, ქაჩალ ან მელოტ ადგილზე გაფურჩქნული.


text:
გასინჯავს მას მღვდელი და თუ წყლულის სიმსივნე<br/>მოთეთრო-მოწითალო ფერისაა ქაჩალ ან მელოტ ადგილზე, როგორიც სხეულის კანის<br/>კეთრია ხოლმე,


text:
დაწყლულებულის ტანისამოსი უნდა დაირღვეს; თავი შიშველი<br/>უნდა ჰქონდეს, პირამდე შებურვილი უნდა იყოს და ყვიროდეს: უწმიდური,<br/>უწმინდური:


text:
რამდენ ხანსაც წყლულია მასზე, იმდენ ხანს იქნება<br/>უწმიდური. უწმიდურია იგი. განცალკევებით უნდა ცხოვრობდეს თავისი<br/>საცხოვრებელი ბანაკის გარეთ.


text:
მომწვანო ან მოწითალო ფერის წყლული ტანისამოსზე ან ტყავზე<br/>ან ქსელზე ან ტყავის რაიმე საგანზე იქნება, ეს კეთრის წყლულია და მღვდელს<br/>უნდა ეჩვენოს.


text:
მეშვიდე დღეს გასინჯავს წყლულს; თუ წყლული გადავიდა<br/>ტანისამოსზე ან ქსელზე ან ტყავზე, რაიმე ნივთზე, რაც ტყავისგან არის<br/>დამზადებული, ეს გამიზეზებული კეთრია. უწმიდური წყლულია.


text:
უნდა დაწვას ტანისამოსი ან მატყლის ან სელის ქსელი. ან<br/>ტყავის ნივთი, რომელზეც წყლული იყო; რადგან გამიზეზებული კეთრია იგი;<br/>ცეცხლში უნდა დაიწვას.


text:
გასინჯავს მღვდელი მობანვის შემდეგ წყლულს და თუ წყლულს<br/>სახე არ უცვლია და წყლული არ გავრცელებულა, ქსოვილი გაუწმიდურებულია,<br/>ცეცხლშა დაწვი; ამოჭმულია მისი წაღმა პირი ან უკუღმა პირი.


text:
თუ დაინახავს მღვდელი, რომ წყლული მობანვის შემდეგ<br/>გაფერმკრთალდა, ტანისამოსს ან ტყავს ან ქსელს ან მისაქსელს უნდა მოაცილოს<br/>იგი.


text:
თუ კვლავ გამოჩნდა ტანისამოსზე ან ქსელზე, ან მისაქსელზე,<br/>ან ტყავის რაიმე საგანზე, გაფურჩქნული წყლულია; ცეცხლში უნდა დაწვა<br/>ყველაფერი, რაზედაც გადავიდა წყლული.


text:
ტანისამოსი ან ქსოვილი ან ტყავის რაიმე საგანი, რომელსაც<br/>გარეცხავ და წყლული მოეცლება, ხელახლა უნდა გაირეცხოს და გაწმიდავდება.


text:
ეს არის რჯული კეთრის წყლულისა მატყლის ან სელის<br/>ტანისამოსზე, ან ქსოვილზე ან ტყავის რაიმე ნივთზე უწმიდურობის ან სიწმიდის<br/>გამოსაცნობად.


text:
მოაღებინებს მღვდელი გასაწმიდავებლისთვის ორ ცოცხალ წმიდა<br/>ფრინველს, კედარის ხეს, ჭიაფერ ნართს და უსუპს.


text:
აიღებს ცოცხალ ფრინველს, ნაძვის ტოტს, ძოწეულის ნართს,<br/>უსუპს და დაასველებს მათ და ცოცხალ ფრინველს წყაროსთან დაკლული ფრინველის<br/>სისხლში.


text:
შვიდგზის ასხურებს კეთრისგან განსაწმიდავებელს და<br/>გაწმედილად სცნობს მას. ცოცხალ ფრინველს კი მინდორში გაუშვებს.


text:
განსაწმიდავებელი გაირეცხავს ტანისამოსს, გაიპარსავს<br/>მთელს თმას, წყალში განიბანება და გაწმიდავებული იქნება. ამის მერე ბანაკში<br/>შევა და შვიდ დღეს კარვის გარეთ იცხოვრებს.


text:
მეშვიდე დღეს მთლიანად მოიპარსავს თავს, წვერს, წარბებს,<br/>მოიპარსავს მთელს თმას, გაირეცხავს ტანისამოსს, დაიბანს ტანს წყალში და<br/>გაწმიდავებული იქნება.


text:
მერვე დღეს აიყვანს ორ საღ მამალ ბატკანს და ერთ,<br/>წელგამოვლილ საღ დედალ ბატკანს, აიღებს ეფის სამ მეათედ გამტკიცულ ფქვილს,<br/>საძღვნო შესაწირავად - ზეთში შერეულს, და ერთ ლოგ ზეთს.


text:
დააყენებს გამწმედელი მღვდელი გასაწმიდავებელ კაცს და<br/>ყველაფერს ამას უფლის წინაშე, სადღესასწაულო კარვის შესასვლელთან.


text:
აიყვანს მღვდელი ერთ მამალ ბატკანს და მიიტანს მას<br/>დანაშაულის გამოსასყიდად, და ერთ ლოგ ზეთს და შეარხევს მათ უფლის წინაშე.


text:
დაკლავს ბატკანს იმ ადგილზე, სადაც იკვლის ცოდვის<br/>გამოსასყიდი და აღსავლენი, წმიდა ადგილზე, რადგან როგორც ცოდვის<br/>გამოსასყიდი, ასევე დანაშაულის გამოსასყიდიც მღვდელს ეკუთვნის. ეს წმიდათა<br/>წმიდაა.


text:
აიღებს მღვდელი დანაშაულის გამოსასყიდის სისხლს და სცხებს<br/>მღვდელი გასაწმიდავებელს მარჯვენა ყურის ბიბილოზე, მარჯვენა ხელის ცერზე და<br/>მარჯვენა ფეხის ცერზე.


text:
ჩააწობს მღვდელი მარჯვენა თითს ზეთში, რომელიც მის<br/>მარცხენა ხელისგულზეა და ასხურებს ზეთს თავისი თითიდან შვიდგზის უფლის<br/>წინაშე.


text:
დანარჩენ ზეთს, რომელიც მის ხელისგულზეა, მღვდელი სცხებს<br/>გასაწმიდავებელს მარჯვენა ყურის ბიბილოზე, მარჯვენა ხელის ცერზე და<br/>მარჯვენა ფეხის ცერზე, სადაც დანაშაულის მსხვერპლის სისხლი სცხია.


text:
დანარჩენ ზეთს, რომელიც მღვდელის ხელისგულზეა, თავზე<br/>სცხებს გასაწმიდავებელს და შეუნდობს მას უფლის წინაშე.


text:
შესწირავს მღვდელი ცოდვის გამოსასყიდ მსხვერპლს და<br/>შეუნდობს გასაწმიდავებელს მის უწმიდურობას. მერე იგი დაკლავს აღსავლენ<br/>მსხვერპლს.


text:
აიტანს მღვდელი აღსავლენს და საძღვნოს სამსხვერპლოზე. და<br/>შეუნდობს გასაწმიდავებელს მღვდელი და გაწმიდავდება იგი.


text:
თუ იგი ღარიბია და ხელი არ მიუწვდება, აიყვანოს ერთი<br/>ბატკანი, დანაშაულის გამოსასყიდი მსხვერპლი შესარხევად, რომ შეენდოს, და<br/>ეფის მეათედი გამტკიცებული ფქვილი, ზეთში აზელილი საძღვნოდ და ერთი ლოგი<br/>ზეთი,


text:
ორი გვრიტი ან ორი მტრედის ხუნდი, რაზეც ხელი მიუწვდება,<br/>ერთი ცოდვის გამოსასყიდი იქნება, მეორე - აღსავლენი.


text:
მიუტანს ამათ თავისი გაწმიდავების მეშვიდე დღეს მღვდელს<br/>სადღესასწაულო კარვის შესასვლელთან უფლის წინაშე.


text:
აიყვანს მღვდელი დანაშაულის გამოსასყიდ ბატკანს და ერთ<br/>ლოგ ზეთს და შეარხევს მათ მღვდელი უფლის წინაშე.


text:
დაკლავს დანაშაულის გამოსასყიდ ბატკანს და აიღებს მღვდელი<br/>დანაშაულის გამოსასყიდის სისხლს და სცხებს გასაწმიდავებელს მარჯვენა ყურის<br/>ბიბილოზე, მარჯვენა ხელის ცერზე და მარჯვენა ფეხის ცერზე.


text:
ასხურებს მღვდელი მარჯვენა ხელის თითით ზეთს, რომელიც მის<br/>მარცხენა ხელისგულზეა, შვიდგზის უფლის წინაშე.


text:
სცხებს მღვდელი ზეთს, რომელიც მის ხელისგულზეა,<br/>გასაწმიდავებელს მარჯვენა ყურის ბიბილოზე, მარჯვენა ხელის ცერზე და<br/>მარჯვენა ფეხის ცერზე, სადაც დანაშაულის გამოსასყიდის სისხლია.


text:
ერთს ცოდვის გამოსასყიდად, მეორეს აღსავლენად საძღვნოსთან<br/>ერთად და შეუნდობს მღვდელი გასაწმიდავებელს უფლის წინაშე.


text:
როდესაც შეხვალთ ქანაანის ქვეყანაში, რომელსაც<br/>სამკვიდრებლად გაძლევთ, და კეთრის წყლულს გავაჩენ თქვენი სამკვიდრებელი<br/>ქვეყნის სახლში,


text:
მღვდელი სახლს გამოაცარიელებინებს, ვიდრე წელულის<br/>სანახავად მივიდოდეს, რომ არ გაუწმიდურდეს ყველაფერი, რაც სახლშია. მხოლოდ<br/>ამის შემდეგ შევა მღვდელი სახლის დასათვალიერებლად.


text:
დაათვალიერებს წყლულს და თუ წყლული სახლის კედლებზეა -<br/>მომწვანო ან მოწითალო ღრმულები და ჩაღრმავებულად ჩანს კედელზე,


text:
მღვდელი გამოანგრევინებს ქვებს, რომელზედაც წყლულია და<br/>ქალაქის გარეთ, უწმიდურ ადგილზე გადააყრევინებს.


text:
სახლი შიგნიდან ირგვლივ უნდა მოფხიკონ და ანაფხეკი<br/>ბათქაში ქალაქის გარეთ უწმიდურ ადგილზე უნდა გადაყარონ.


text:
თუ წყლული ისევ გაჩნდება და აყვავდება სახლში მას შემდეგ,<br/>რაც ქვები გამოყარეს, სახლი გაფხიკეს და შელესეს,


text:
მღვდელი უნდა მივიდეს და დაათვალიეროს: თუ წყლული<br/>მოდებულია სახლში, ეს მწვავე კეთრია. უწმიდურია იგი.


text:
უნდა დაანგრიონ სახლი, ქვები, ძელები და სახლის მთელი<br/>ბათქაში და ქალაქის გარეთ, უწმიდურ ადგილზე გაიტანონ.


text:
ვისაც ეძინა ამ სახლში, ტანისამოსი უნდა გაირეცხოს; ვისაც<br/>საჭმელი აქვს ნაჭამი სახლში, ტანისამოსი უნდა გაირეცხოს.


text:
თუ მღვდელი შევა და ნახავს, რომ წყლული არ არის მოდებული<br/>სახლში მისი შელესვის შემდეგ, მღვდელი სახლს განწმედილად ცნობს, რადგან<br/>წყლული განკურნებულია.


text:
აიღებს ნაძვის ტოტს, უსუპს, მეწამულ ძაფს, ცოცხალ ჩიტს და<br/>ამოაწებს მათ დაკლული ჩიტის სისხლში და წყაროს წყალში და შვიდგზის ასხურებს<br/>სახლს.


text:
გააწმიდავებს სახლს ჩიტის სისხლით და წყაროს წყლით,<br/>ცოცხალი ჩიტით, ნაძვის ტოტით, უსუპით და მეწამული ძაფით,


text:
იმის სასწავლებლად, თუ როდის რა არის გაუწმიდურებული და<br/>როდის გაწმიდავებული. ეს არის კეთრის რჯული.


text:
ელაპარაკე ისრაელიანებს და უთხარი: ვისაც სხეულიდან<br/>გამონადენი აქვს, უწმიდურია იგი თავისი გამონადენის გამო.


text:
ეს იქნება მისი უწმიდურება: სხეულიდან სდის გამონადენი თუ<br/>უკავდება სხეულში გამონადენი, ეს მისი უწმიდურებაა.


text:
ყოველი საწოლი, სადაც წევს გამონადენიანი,<br/>გაუწმიდურებულია; ყოველი ნივთი, რაზეც ზის იგი, გაუწმიდურებულია.


text:
ვინც შეეხება მის საწოლს, მან ტანისამოსი უნდა გაირეცხოს,<br/>წყალში განიბანოს და საღამომდე გაუწმიდურებული იქნება.


text:
ვინც დაჯდება ნივთზე, რომელზეც გამონადენიანი იჯდა, მან<br/>ტანისამოსი უნდა გაირეცხოს, წყალში იბანოს და საღამომდე უწმიდური იქნება.


text:
ვინც გამონადენიანის სხეულს შეეხება, მან ტანისამოსი უნდა<br/>გაირეცხოს, წყალში იბანოს და საღამომდე გაუწმიდურებული იქნება.


text:
თუ გამონადენიანი გაწმიდავებულს მიაფურთხებს, ამან<br/>ტანისამოსი უნდა გაირეცხოს, წყალში იბანოს და საღამომდე გაუწმიდურებული<br/>იქნება.


text:
ყველა, ვინც კი მიეკარება რაიმესა რაც მის ქვეშ არის,<br/>გაუწმიდურებულია საღამომდე; ხოლო მისმა მტვირთველმა ტანისამოსი უნდა<br/>გაირეცხოს, წყალში იბანოს და გაუწმიდურებული იქნება საღამომდე.


text:
ყველამ, ვისაც კი გამონადენიანი მიეკარება, და ხელი არ<br/>ექნება დაბანილი, ტანისამოსი უნდა გაირეცხოს, წყალში იბანოს და<br/>გაუწმიდურებული იქნება საღამომდე.


text:
ყოველი თიხის ჭურჭელი, რომელსაც გამონადენიანი მიეკარება,<br/>უნდა დაიმტვრეს, ყოველი ხის ჭურჭელი წყალში უნდა გაირეცხოს.


text:
როდესაც გამონადენიანი თავისი უწმიდურობისგან წმიდავდება,<br/>შვიდი დღე უნდა იანგარიშოს გასაწმიდავებლად. ტანისამოსს გაირეცხავს, ტანს<br/>დაიბანს წყაროს წყალში და გაწმიდავებული იქნება.


text:
მეშვიდე დღეს აიყვანს ორ გვრიტს ან ორ მტრედის ხუნდს,<br/>მივა უფლის წინაშე, სადღესასწაულო კარვის შესასვლელთან და მღვდელს მისცემს<br/>მათ.


text:
ერთ მათგანს მღვდელი ცოდვის გამოსასყიდად შესწირავს,<br/>მეორეს - აღსავლენად და შეუნდობს მას მღვდელი უფლის წინაშე მის გამონადენს.


text:
თუ ვინმეს თესლის დენა ექნა, წყალში უნდა დაიბანოს მთელი<br/>სხეული და გაუწმიდურებული იქნება საღამომდე.


text:
ყოველი სამოსელი, სხეულის ყოველი ნაწილი, რაზეც თესლი<br/>დაიღვარა, წყალში უნდა განიბანოს და გაუწმიდურებული იქნება საღამომდე.


text:
თუ ცოლ-ქმარნი დაწვნენ ერთად თესლის დენით, წყალში უნდა<br/>იბანონ და გაუწმიდურებულნი იქნებიან საღამომდე.


text:
თუ ქალს გამონადენი აქვს, სისხლი სდის სხეულიდან, შვიდ<br/>დღეს წიდოვნებაშია, ვინც კი შეეხება მას, გაუწმიდურებული იქნება საღამომდე.


text:
ყველა, ვინც კი დაწვება მასთან მისი წიდოვნებისას,<br/>გაუწმიდურდება; და ყველაფერი, რაზედაც დაჯდება, გაუწმიდურდება.


text:
ყველამ, ვინც კი მის საწოლს მიეკარება, ტანისამოსი უნდა<br/>გაირეცხოს, წყალში იბანოს და გაუწმიდურებული იქნება საღამომდე.


text:
ყველამ, ვინც კი მიეკარება რაიმე საგანს, რომელზეც იგი<br/>იჯდა, ტანისამოსი უნდა გაირეცხოს, წყალში იბანოს და გაუწმიდურებული იქნება<br/>საღამომდე.


text:
თუ რამე იდება საწოლზე ან საგანზე, რაზეც ის წევს, და<br/>ამას ვინმე შეეხება, გაუწმიდურებული იქნება საღამომდე.


text:
თუ ქმარი დაწვება მასთან, ქალი კი ამ დროს წიდოვანია,<br/>შვიდ დღეს გაუწმიდურებული იქნება; საწოლი, რომელზედაც წევს, ისიც<br/>გაუწმიდურებულია.


text:
თუ ქალი წიდოვანი არ არის და დიდი ხნის განმავლობაში სდის<br/>სისხლი ან გამონადენი აქვს წიდოვანების ვადაზე მეტ ხანს, მთელი იმ ხნის<br/>განმავლობაში, რაც გამონადენი აქვს, წიდოვნად ჩაითვლება, გაუწმიდურებულია.


text:
ყოველი საწოლი, სადაც იგი დაწვება გამონადენობის დროს,<br/>უწმიდურია, როგორც წიდოვნობის დროს არის. ყოველი საგანი, რაზეც დაჯდება,<br/>გაუწმიდურებული იქნება, როგორც წიდოვნობის დროს არის გაუწმიდურებული.


text:
ყველა, ვინც კი მათ მიეკარება, გაუწმიდურებულია.<br/>ტანისამოსი უნდა გაირეცხოს, წყალში იბანოს და გაუწმიდურებული იქნება<br/>საღამომდე.


text:
მერვე დღეს აიყვანოს ორი გვრიტი ან ორი მტრედის ხუნდი და<br/>მიუყვანოს ისინი მღვდელს სადღესასწაულო კარვის შესასვლელთან.


text:
შესწირავს მღვდელი ერთ მათგანს ცოდვის გამოსასყიდად,<br/>მეორეს - აღსავლენად და შეუნდობს მას მღვდელი უფლის წინაშე მისი<br/>გამონადენის უწმიდურობას.


text:
მოარიდეთ ისრაელიანები მათ უწმიდურობას, რომ თავიანთ<br/>უწმიდურობაში არ დაიხოცონ და არ გააუწმიდურონ ჩემი სავანე, რომელიც მათ<br/>შორის არის.


text:
წიდოვანისა და გამონადენიანისა, მამაკაცი იქნება თუ<br/>დედაკაცი, და კაცისა, რომელიც გაუწმიდურებულ ქალთან დაწვება.


text:
ელაპარაკა უფალი მოსეს აარონის ორი შვილის<br/>სიკვდილის შემდეგ, უფლის წინაშე რომ წარდგნენ და დაიხოცნენ.


text:
უთხრა უფალმა მოსეს: უთხარი აარონს, შენს ძმას, ყოველ<br/>დროს არ შევიდეს საწმიდარში, კრეტსაბმელს იქით, თავსარქველის წინ, რომელიც<br/>კიდობანს ახურავს, რათა არ მოკვდეს. რადგან ღრუბელში გამოვჩნდები<br/>თავსარქველზე.


text:
სელის წმიდა კვართი უნდა ემოსოს და სელის საწმერთული უნდა<br/>ეცვას ტანზე, სელის სარტყელი ერტყას და სელის თავსაბურავი ებუროს - ესენი<br/>წმიდა შესამოსლებია. წყალში გაიბანოს ტანი და შეიმოსოს.


text:
ხოლო ვაცი, რომელსაც განტევებაზე ხვდა წილი, ცოცხლად<br/>დაუყენოს უფალს, რათა შეუნდოს მას და გაუშვას განსატევებლად უდაბნოში.


text:
მიიყვანოს აარონმა თავისი ცოდვის გამოსასყიდი ხბო და<br/>გაწმიდოს საკუთარი თავი და თავისი სახლი და დაკლას თავისი ცოდვის<br/>გამოსასყიდი ხბო.


text:
აიღოს მოგიზგიზე ნაკვერცხლებით სავსე სასაკმევლე<br/>სამსხვერპლოდან, უფლის წინაშე რომ დგას, და სავსე მუჭა დაფხვნილი<br/>სურნელოვანი საკმეველი და შეიტანოს კრეტსაბმელის იქით.


text:
დადოს საკმეველი ცეცხლზე უფლის წინაშე და დაფარავს საკმევლის კვამლი თავსარქველს, მოწმობას რომ ახურავს, რათა არ მოკვდეს.<br/>


text:
აიღოს ხბოს სისხლი და თითით ასხუროს თავსარქველს წინა<br/>მხრიდან, თავსარქველის წინ კი შვიდგზის ასხუროს სისხლი თითით.


text:
დაკლას ხალხის ცოდვის გამოსასყიდი ვაცი და შეიტანოს მისი<br/>სისხლი კრეტსაბმელის იქით, და იხმაროს მისი სისხლი, როგორც ხბოს სისხლი<br/>იხმარა. დაასხუროს იგი თავსარქველზე და თავსარქველის წინ.


text:
განწმედს საწმიდარს ისრაელიანთა უწმიდურობისგან და<br/>შეცოდებისგან და ყოველი ცოდვისაგან. ასე უნდა მოიქცეს სადღესასწაულო კარვის<br/>მიმართ, რომელიც მათთან არის, მათ უწმიდურობათა შორის.


text:
არცერთი კაცი არ უნდა იმყოფებოდეს სადღესასწაულო კარავში,<br/>როცა იგი საწმიდარის განსაწმედად არის შესული. განწმედს საკუთარ თავს,<br/>თავის სახლს და მთელს ისრაელის კრებულს.


text:
გავა სამსხვერპლოსთან, უფლის წინაშე რომ არის, და გაწმედს<br/>მას. აიღებს ხბოს სისხლს და ვაცის სისხლს და სამსხვერპლოს რქებზე დადებს<br/>ირგვლივ.


text:
ასხურებს მას სისხლს თავისი თითით შვიდგზის,<br/>გაასუფთავებ!ა და გააწმიდავებს მას ისრაელიანთა უწმიდურობისგან.


text:
თავზე დაასხამს ორთავე ხელს აარონი ცოცხალ ვაცს და<br/>აღიარებს მასზე ისრაელიანთა ყველა უკეთურებას, ყველა შეცოდებას და ყველა<br/>ცოდვას, ატვირთებინებს ვაცს და გაუშვებს უდაბნოში საგანგებო კაცის ხელით.


text:
შევა აარონი სადღესასწაულო კარავში, გაიხდის სელის<br/>შესამოსელებს, რომლებიც შეიმოსა საწმიდარში შესვლის წინ, და იქ დატოვებს<br/>მათ,


text:
დაიბანს ტანს წყლით წმიდა ადგილას, ჩაიცვამს თავის<br/>ტანისამოსს, გამოვა გარეთ და შესწირავს აღსავლენს თავისთვის და აღსავლენს<br/>ერისთვის და განწმედს თავის თავს და ერს.


text:
განტევების ვაცის წამყვანმა უნდა გაირეცხოს ტანისამოსი და<br/>წყლით დაიბანოს ტანი; მერე შეეძლება ბანაკში შესვლა.


text:
ცოდვის გამოსასყიდი ხბო და ცოდვის გამოსასყიდი ვაცი,<br/>რომელთა სისხლი განსაწმედელად შეიტანეს საწმიდარში, უნდა წაიღონ ბანაკის<br/>გარეთ და ცეცხლში დაწვან მათი ტყავები, ხორცი და განავალი.


text:
ვინც მათ დაწვავს, ტანისამოსი უნდა გაირეცხოს, ტანი წყლით<br/>უნდა დაიბანოს და მერე შეეძლება კარავში შესვლა.


text:
იყოს თქვენთვის სამარადისო წესად: მეშვიდე თვეს, თვის<br/>მეათე დღეს დაიმდაბლეთ თავი, არაფერი საქმე აკეთოთ, არც მკვიდრმა და არც<br/>მდგმურმა, თქვენთან რომ მდგმურობს.


text:
რადგან ამ დღეს შეგენდოთ თქვენ, რომ გაეწმიდავებინეთ<br/>ყველა თქვენი ცოდვისგან. უფლის წინაშე უნდა იყოთ განწმედილები.


text:
განწმედა უნდა შეასრულოს მღვდელმა, რომელსაც სცხეს ზეთი<br/>და რომელსაც აუვსეს ხელი სამღვდლოდ მამამისის ნაცვლად. შეიმოსავს სელის<br/>შესამოსლებს, საწესო შესამოსლებს.


text:
გაწმედს წმიდათა წმიდას, სადღესასწაულო კარავს და<br/>სამსხვერპლოს. შეუნდობს მღვდლებს და მთელი კრებულის ხალხსაც შეუნდობს.


text:
იყოს ეს თქვენთვის სამარადისო წესად - რომ შეენდოთ<br/>ისრაელიანებს თავიანთი ცოდვები წელიწადში ერთხელ, როგორც უბრძანა უფალმა<br/>მოსეს.


text:
სადღესასწაულო კარვის შესასვლელთან არ მიიყვანს, რომ<br/>უფლის სავანესთან შესწიროს უფალს, ამ კაცს სისხლი მიეკითხება. მან სისხლი<br/>დაღვარა და უნდა მოიკვეთოს თავისი ხალხიდან.


text:
იმისთვის, რომ მიიყვანონ ისრაელიანებმა საკლავი, რომელსაც<br/>ველზე კლავენ, რომ მიუყვანონ მღვდელს სადღესასწაულო კარავთან უფლისათვის და<br/>დაუკლან სამადლობელ მსხვერპლად უფალს.


text:
დაასხუროს მღვდელმა სისხლი უფლის სამსხვერპლოს<br/>სადღესასწაულო კარვის შესასვლელთან და აკმიოს ქონი უფლისათვის<br/>კეთილსურნელებად.


text:
აღარ დაუკლან საკლავი ვაცებს, რომელთა კვალზეც<br/>გარყვნილობენ. ეს ჰქონდეთ სამარადისო წესად თაობიდან თაობაში.


text:
უთხარი მათ: თუ ვინმე ისრაელიანი ან ვინმე მდგმური,<br/>რომელიც მდგმურობს თქვენთან, შესწირავს აღსავლენს ან საკლავს.


text:
და სადღესასწაულო კარვის შესასვლელთან არ მიიტანს<br/>უფლისათვის გასამზადებლად, ეს კაცი უნდა მოიკვეთოს თავისი ხალხიდან.


text:
თუ ვინმე ისრაელიანი ან ვინმე მდგმური, რომელიც მდგმურობს<br/>თქვენთან, შეჭამს სისხლს, მივმართავ ჩემს პირს სისხლისმჭამელისკენ და<br/>მოვკვეთავ მას თავისი ხალხის წიაღიდან.


text:
რადგან სისხლშია ხორციელის სული. მე დაგიწესეთ იგი<br/>სამსხვერპლოსთვის თქვენი სულის შესანდობლად, რადგან სისხლია, რომ შეუნდობს<br/>სულს.


text:
ამიტომაც ვუთხარი ისრაელიანებს: არავინ თქვენგანმა არ<br/>ჭამოს სისხლი; არც მდგმურმა, რომელიც თქვენთან არის მდგმურად, არ ჭამოს<br/>სისხლი.


text:
თუ ვინმე ისრაელიანი და ვინმე მდგმური, რომელიც თქვენს<br/>შორის არის მდგმურად, მოინადირებს ნადირს ან ფრინველს, რომელიც იჭმევა,<br/>სისხლი უნდა გამოუშვას და მიწით დაფაროს.


text:
რადგან სული ყოველი ხორციელისა მისი სისხლია, მის სულშია<br/>იგი. ვუთხარი ისრაელიანებს: არა ხორციელის სისხლი არ ჭამოთ, რადგან ყოველი<br/>ხორციელის სული მისი სისხლია; ყოველი მისი მჭამელი, უნდა მოიკვეთოს.


text:
ყველა, ვინც ლეშს ან ნამხეცავს შეჭამს, მკვიდრი თუ<br/>მდგმური, ტანისამოსი წყლით უნდა გაირეცხოს და გაუწმიდურებული იქნება<br/>საღამომდე, მერე გაწმიდავდება.


text:
ნუ მოიქცევით ისე, როგორც იქცევიან ეგვიპტეში, სადაც<br/>თქვენ ცხოვრობდით. ნუ მოიქცევით ისე, როგორც იქცევიან ქანაანის ქვეყანაში,<br/>სადაც მიმყავხართ; ნუ მიჰყვებით მათ წესებს.


text:
დაიცავით ჩემი წესები და ჩემი სამართალი; ადამიანი,<br/>რომელიც მათ აღასრულებს, ცოცხალი იქნება მათი წყალობით. მე ვარ უფალი.


text:
არ აჰხადო სიშიშვლე შენს დას, მამაშენის ასულს ან<br/>დედაშენის ასულს, შინ დაბადებულს ან გარეთ დაბადებულს.


text:
არ აჰხადო სიშიშვლე ცოლსა და მის ასულს; არ ითხოვო მისი<br/>ვაჟის ასული და მისი ქალიშვილის ასული სიშიშვლის ასახდელად; სისხლი და<br/>ხორცნი არიან ისინი. ეს გარყვნილებაა.


text:
არ ითხოვო შენი ცოლისდა ერთმანეთის სამტროდ, რომ ხდიდე<br/>მას სიშიშვლეს მის გვერდით მთელი მისი სიცოცხლე.


text:
შენი თესლიდან არავინ მისცე მოლოქის ცეცხლში<br/>გასატარებლად, არ შეაგინო შენი ღვთის სახელი. მე მარ უფალი.


text:
არანაირ ცხოველთან არ იქონიო კავშირი, რათა არ<br/>გაუწმიდურდე მისგან. არც ქალი არ უნდა დადგეს ცხოველის წინ სამაკინტლოდ; ეს<br/>სიბილწეა.


text:
არცერთი ამ სისაძაგლით არ გაიუწმიდუროთ თავი, რადგან<br/>ყოველივე ამით არიან გაუწმიდურებული ის ხალხები, რომლებიც უნდა განვდევნო<br/>თქვენგან.


text:
დაიცავით ჩემი წესები და სამართალი, არ ჩაიდინოთ ეს<br/>სისაძაგლეები, არც მკვიდრმა და არც მდგმურმა, თქვენს შორის რომ მდგმურობს.


text:
რადგან ყველა ამ სისაძაგლეს სჩადის იმ ქვეყნის ხალხი,<br/>რომელიც თქვენს წინაშეა; და გააუწმიდურეს მიწა.


text:
რომ არ ამოგანთხიოთ მიწამ, როცა გააუწმიდურებთ მას,<br/>როგორც ამოანთხია ის ხალხები, რომლებიც თქვენამდე იყვნენ.


text:
შეისმინეთ ჩემი გაფრთხილება და ნუ შეასრულებთ ამ საძაგელ<br/>წესებს, რომლებიც თქვენამდე სრულდებოდა, რომ არ გაიუწმიდუროთ თავი. მე ვარ<br/>უფალი, თქვენი ღმერთი.


text:
ელაპარაკე ისრაელიანთა მთელს საზოგადოებას და უთხარი:<br/>წმიდები იყავით, რადგან წმიდა ვარ მე, უფალი, თქვენი ღმერთი.


text:
ვენახსაც ნუ მოიმცვრვვ, ყურძნის ბიმბილებს ნუ აკრებ<br/>ძირიდან; ღარიბ-ღატაკსა და მდგმურს დაუტოვე ისინი. მე ვარ უფალი, თქვენი<br/>ღმერთი!


text:
უსამართლობას ნუ ჩაიდენ სასამართლოში, ზედმეტად ნუ<br/>მოუფონებ საწყალს და ზედმეტ პატივს ნუ მიაგებ დედაკაცს. სიმართლით<br/>განიკითხე შენი ახლობელი.


text:
ცილისწამებას ნუ დაიწყებ შენს ხალხში, ნუ აღდგები შენი<br/>თვისტომის სისხლის დასაღვრელად. მე ვარ უფალი!


text:
ნუ იქნები შურისმაძიებელი და ბოღმას ნუ ჩაიდებ შენი<br/>თვისტომის მიმართ; გიყვარდეს შენი ახლობელი, როგორც თავი შენი. მე ვარ<br/>უფალი!


text:
დაიცავით ჩემი წესები: პირუტყვს ნუ შეაჯვარებ<br/>ერთმანეთთან; ნუ დათესავ ყანაში ორნაირ თესლს; ნუ ჩაიცვამ მატყლისა და<br/>სელისგან მოქსოვილ ტანისამოსს.


text:
თუ ვინმე ქალთან დაწვება თესლის მიღვრით, ის კი ქმრის<br/>დანიშნული მონაქალია, არ არის გამოსყიდული ან თავისუფლება არა აქვს<br/>მიცემული, დანაშაულად ჩაითვლება. თუმცა იგი არ არის მოსაკვდინებელი, რადგან<br/>ქალი გათავისუფლებული არ ყოფილა.


text:
შეუნდობს მას მღვდელი დანაშაულის ვერძით უფლის წინაშე<br/>ცოდვას, რომელიც ჩადენილი აქვს, და ეპატიება ცოდვა, რომელიც ჩადენილი აქვს.


text:
როცა შეხვალთ ქვეყანაში და დარგავთ რაიმე ხეხილს,<br/>დაუცვეთელად ჩათვალეთ მისი ნაყოფი; სამ წელიწადს დაუცვეთელი იყოს<br/>თქვენთვის; არ იჭმევა.


text:
როგორც მკვიდრი, ერთი თქვენთაგანი, ისე იყოს თქვენთვის<br/>თქვენს შორის მდგმურად დამდგარი კაცი. გიყვარდეთ იგი, როგორც თქვენი თავი.<br/>რადგან თქვენც მდგმურები იყავით ეგვიპტის ქვეყანაში. მე ვარ უფალი, თქვენი<br/>ღმერთი.


text:
სწორი სასწორი, სწორი საწონები, სწორი ეფა, სწორი პინი<br/>უნდა გქონდეთ. მე ვარ უფალი, თქვენი ღმერთი, რომელმაც ეგვიპტის ქვეყნიდან<br/>გამოგიყვანეთ.


text:
ისრაელიანებს უთხარი: თუ ვინმე ისრაელიანთაგან ან<br/>მდგმურთაგან, რომელიც ისრაელში მდგმურობს, თავის ნაშიერს მოლოქისთვის<br/>გასწირავს, იგი უნდა ჩაიქოლოს.


text:
პირს მივაბრუნებ ამ კაცისკენ და მოვკვეთ მას თავისი<br/>ხალხის წიაღიდან, რადგან თავისი ნაშიერი გასწირა მოლოქისთვის, რომ ჩემი<br/>საწმიდარი გაეუწმიდურებინა და ჩემი წმიდა სახელი შეეგინებინა.


text:
თუ ხალხი თვალს მოარიდებს ამ კაცს, როდესაც იგი თავის<br/>შვილს მოლოქისთვის სწირავს, და არ მოკლავს მას,


text:
მე მივაპყრობ პირს ამ კაცისკენ და მის საგვარეულოსკენ და<br/>ხალხის წიაღიდან მოვკვეთ მას და მის კვალზე ყველა გაუკუღმართებულს,<br/>რომლებიც უკუღმართობენ მოლოქის კვალზე.


text:
თუ ვინმე ჯადოქრებს და მკითხავებს მიმართავს, რომ მათ<br/>კვალზე იუკუღმართოს, მე პირს მივაპყრობ მას და მოვკვეთ თავისი ხალხის<br/>წიაღიდან.


text:
ვინც თავის მამას და დედას შეურაცხყოფს, უნდა მოკვდეს.<br/>თავისი მამა და თავისი დედა შეურაცხყო, მასზეა მისი სისხლი.


text:
ვინც გათხოვილ ქალთან იმრუშებს, ვინც თავისი ახლობლის<br/>ცოლთან იმრუშებს, უნდა მოკვდეს როგორც მემრუშე კაცი, ისე მემრუშე ქალი.


text:
ვინც მამის ცოლთან დაწვება, თავის მამას სიშიშვლეს ახდის,<br/>ორივენი უნდა მოკვდნენ. მათზეა მათი სისხლი.


text:
ვინც მამაკაცთან დაწვება ისე, როგორც ქალთან წვებიან,<br/>სიბილწეს ჩაიდენენ ორივენი. უნდა მოკვდნენ. მათზეა მათი სისხლი.


text:
ვინც ცოლად ითხოვს ქალიშვილს და მის დედას, ეს<br/>გარყვნილება იქნება. ცეცხლში უნდა დაიწვან კაციც და ქალებიც, რომ არ იყოს<br/>გარყვნილება თქვენს შორის.


text:
თუ ქალი საქონელთან სამაკინტლოდ მივა, მოკალი ქალიც და<br/>საქონელიც. უნდა დაიხოცონ. მათზეა მათი სისხლი.


text:
ვინც წაიყვანს თავის დას, თავისი მამის ასულს, ან თავისი<br/>დედის ასულს, და ორივენი დაინახავენ ერთმანეთის სიშიშვლეს, სამარცხვინოა და<br/>უნდა მოიკვეთონ თავიანთი ხალხის თვალწინ. თავის დას სიშიშვლე აჰხადა. ცოდვა<br/>აწევს.


text:
ვინც წიდოვან ქალთან დაწვება და სიშიშვლეს გამოუჩენს,<br/>კაცი სადინელს გაუშიშვლებს და ქალი სისხლის სადინელს გამოაჩენს, ორივენი<br/>უნდა მოიკვეთონ თავისი ხალხის წიაღიდან.


text:
შენი დედის დას და შენი მამის დას სიშიშვლე არ გამოუჩინო,<br/>რადგან ეს საკუთარი ხორცის გაშიშვლებაა, ცოდვა დაედებათ.


text:
დაიცავით ყველა ჩემი წესი და ყველა ჩემი სამართალი,<br/>შეასრულეთ ისინი, რომ არ გადმოგანთხიოთ მიწამ, სადაც შეგიყვანთ<br/>საცხოვრებლად.


text:
ნუ მოიქცევით იმ ხალხთა წესებზე, რომლებიც უნდა ავყარო<br/>თქვენგან, რადგან ყველაფერს ამას ისინი სჩადიოდნენ, და მე განვურისხდი მათ.


text:
მე გითხარით: თქვენ დაისაკუთრებთ მათ მიწა-წყალს. მე<br/>გაძლევთ მას დასასაკუთრებლად, ქვეყანას, სადაც რძე და თაფლი მოედინება. მე<br/>ვარ უფალი, თქვენი ღმერთი, რომელმაც გამოგარჩიეთ სხვა ხალხებისგან.


text:
გაარჩიეთ ერთმანეთისგან წმიდა და უწმიდური ცხოველი, წმიდა<br/>და უწმიდური ფრინველი; და ნუ წაიბილწავთ თავს ცხოველით, ფრინველით და<br/>ყველაფრით, რაც კი დედამიწაზე დახოხავს, რომლებიც გაგიცალკევეთ, როგორც<br/>უსურმაგნი.


text:
წმიდები იყავით ჩემთვის, რადგან წმიდა ვარ მე, უფალი, და<br/>გამოგარჩიეთ სხვა ხალხებისაგან, რომ ჩემი ყოფილიყავით.


text:
თუ ვინმე აღმოჩნდა თქვენში ჯადოქარი ან მკითხავი, კაცი<br/>იქნება თუ ქალი, უნდა მოკვდეს, ქვებით უნდა ჩაქოლონ. მათზეა მათი სისხლი.


text:
უთხრა უფალმა მოსეს: გამოუცხადე მღვდლებს,<br/>აარონის შვილებს, და უთხარი მათ: არავინ გაიბინძუროს თავი თავის ხალხში<br/>მკვდრის შეხებით.


text:
ან ქალწული და, ან ახლობელი ქალი, რომელიც გათხოვილი არ<br/>ყოფილა, მხოლოდ მაშინ შეიძლება გაიბინძუროს თავი.


text:
წმიდები უნდა იყვნენ თავიანთი ღვთისთვის და არ უნდა<br/>შეურაცხყონ თავიანთი ღვთის სახელი, რადგან უფლის საცეცხლო მსხვერპლს,<br/>თავიანთი ღვთის პურს, სწირავენ ისინი. წმიდები უნდა იყვნენ.


text:
ბოზი და გარყვნილი არ უნდა ითხოვონ ცოლად; არც ქმარს<br/>გაცილებული არ უნდა ითხოვონ, რადგან წმიდა არის იგი თავისი ღვთისთვის.


text:
წმიდად გყავდეს იგი, რადგან ის სწირავს შენი ღვთის პურს.<br/>წმიდა იყოს იგი შენთვის, რადგან წმიდა ვარ მე, უფალი, თქვენი წმიდამყოფელი.


text:
მღვდლის ქალიშვილი, რომელმაც ბოზობით თავი შეირცხვინა,<br/>მამამისის შემარცხვენელია იგი. ცეცხლში უნდა დაიწვას.


text:
მღვდელმთავარი თავისი საძმოდან, რომელსაც თავზე მირონის<br/>ზეთი აქვს ცხებული და ხელი აქვს ავსებული შესამოსელის სატარებლად, თავს არ<br/>უნდა იშიშვლებდეს და შესამოსელს არ უნდა იხევდეს.


text:
საწმიდარიდან არ უნდა გადიოდეს, არ უნდა შეურაცხყოს<br/>თავისი ღვთის საწმიდარი, რადგან მისი ღვთის მირონით არის იგი ცხებული. მე<br/>ვარ უფალი.


text:
ქვრივი, ქმარს გაცილებული, შერცხვენილი, ბოზი და ამგვარნი<br/>არ უნდა ითხოვოს. მხოლოდ ქალწული უნდა ითხოვოს ცოლად თავისი ხალხიდან.


text:
რადგან არავის, ვისაც რამე ნაკლი აქვს, არა აქვს შეწირვის<br/>უფლება - არც ბრმას, არც კოჭლს, არც ცხვირჩაჭყლეტილს, არც ცხვირწაშვერილს,


text:
არც კუზიანს, არც დამჭლევებულს. არც თვალლიბრიანს, არც<br/>მუნიანს, არც ქეციანს, არც კვერცხებჩაჭყლეტილს,


text:
არავის, ვისაც რამე ნაკლი აქვს აარონ მღვდლის<br/>შთამომავლობაში, არა აქვს უფლება უფლის საცეცხლო მსხვერპლის შეწირვისა;<br/>ნაკლია მასში. არა აქვს უფლება თავისი ღვთის პურის შეწირვისა.


text:
ოღონდ კრეტსაბმელთან ვერ მივა და სამსხვერპლოს ვერ<br/>მიეკარება, რადგან ნაკლი აქვს. არ უნდა წაბილწოს ჩემი საწმიდარი, რადგან მე<br/>ვარ უფალი, მათი წმიდამყოფელი.


text:
უთხარი აარონს და მის შვილებს, ეკრძალონ ისრაელიანთა<br/>საწმიდარებს და არ შეურაცხყონ ჩემი წმიდა სახელი. ისინი არიან ჩემი<br/>შემომწირველნი. მე ვარ უფალი.


text:
უთხარი მათ: ყველა, ვინც კი თქვენი თესლთაგანი თქვენს<br/>მოდგმაში გაუწმიდურებული მიუახლოვდება საწმიდარებს, რომლებსაც ისრაელიანები<br/>სწირავენ უფალს, უნდა მოიკვეთოს ჩემი პირიდან. მე ვარ უფალი.


text:
კეთროვანი ან გამონადენიანი აარონის შთამომავალთაგან ვერ<br/>შეჭამს საწმიდარებს, ვიდრე არ გაწმიდავდება. ის, ვინც მიეკარება რაიმეს,<br/>მკვდრისგან გაუწმიდურებულს, ან ვისაც თესლის დენა აქვს,


text:
ან ვინც მიეკარება რომელიმე ქვეწარმავალს, რომლისგანაც<br/>უწმიდურდება, ან კაცს, რომელიც გააუწმიდურებს მას რაიმე უწმიდურობით, -


text:
კაცი, რომელიც ყოველივე ამას მიეკარება, საღამომდე<br/>გაუწმიდურებულია და საწმიდარს ვერ შეჭამს, თუ ტანი წელით არ დაიბანა.


text:
ახსოვდეთ ჩემი გაფრთხილებები, რომ ცოდვა არ დაიდონ და<br/>ცოდვიანები არ დაიხოცონ, როცა შეურაცხყოფენ მას. მე ვარ უფალი, მათი<br/>წმიდამყოფელი.


text:
მღვდლის მიერ საკუთარი ვერცხლით ნაყიდს შეუძლია ჭამოს<br/>იგი; მის სახლში დაბადებულებს შეუძლიათ ჭამონ მისი პური.


text:
მღვდლის ქალიშვილს, რომელიც დაქვრივებულია ან<br/>ქმარგაცილებული, ნაშიერი არა ჰყავს და მამის სახლშია დაბრუნებული, როგორც<br/>ყმაწვილქალობისას იყო, შეუძლია ჭამოს მამამისის პური. უცხომ არ არავინ უნდა<br/>ჭამოს.


text:
გამოუცხადე აარონს და მის შვილებს და მთელს ისრაელობას და<br/>უთხარი: თუ ვინმე ისრაელის სახლიდან ან ისრაელის მდგმურთაგან მიიტანს თავის<br/>შესაწირავს, შეთქმულს ან სამოწყალოს, რასაც აღსავლენად სწირავენ უფალს,


text:
თუ ვინმე შესწირავს უფალს სამადლობელ მსხვერპლს აღთქმის<br/>თანახმად თუ სამოწყალოდ, ხარს ან ცხვარს, უნაკლო უნდა იყოს, რომ<br/>დამწყალობნდეს. არავითარი ნაკლი არ უნდა ჰქონდეს.


text:
ბრმა ან დამტვრეული, ან დასახიჩრებული, ან დამუწუკებული,<br/>ან ქეციანი, ან მუნიანი არ შესწიროთ უფალს; არც საცეცხლო მსხვერპლად არ<br/>დაუდოთ უფალს სამსხვერპლოზე.


text:
ხარი ან ცხვარი, რომელსაც ყური ან კუდი მოგლეჯილი აქვს,<br/>შეგიძლია სამოწყალო მსხვერპლად შესწირო; შეთქმულისთვის კი სამწყალობნო არ<br/>იქნება.


text:
საქონელი, რომელსაც ყვერები დაჭყლეტილი, ან დაჩეჩქვილი,<br/>ან მოგლეჯილი, ან მოჭრილი აქვს, არ შესწირო უფალს. თქვენს მიწაზე ეს არ<br/>გააკეთოთ.


text:
უცხოელის ხელიდან მოცემულ პურს ნუ შესწირავთ თქვენს<br/>ღმერთს, რადგან გაფუჭებულია, ნაკლი აქვს. არ დამწყალობნდებით.


text:
როცა გაჩნდება ხბო, ან ბატკანი, ან ციკანი, შვიდ დღეს<br/>დედასთან ამყოფეთ; რვა დღის შემდეგ უკვე ივარგებს საცეცხლო მსხვერპლად<br/>უფლისთვის.


text:
არ შეურაცხყოთ ჩემი წმიდა სახელი, რომ წმიდა ვიყო<br/>ისრაელიანთა შორის. მე ვარ უფალი, თქვენი წმიდამყოფელი,


text:
ელაპარაკე ისრაელიანებს და უთხარი: აჰა, საუფლო<br/>დღესასწაულები, როდესაც უნდა გამოაცხადო ისინი - წმიდა შეკრებულობანი. აჰა,<br/>ჩემი დღესასწაულები.


text:
ექვსი დღე აკეთეთ საქმე; მეშვიდე დღეს კი განსვენების<br/>შაბათია, წმიდა შეკრებულობა. არაფერი საქმე არ აკეთოთ. ეს იყოს უფლის<br/>შაბათი მთელს თქვენს სცხოვრებლებში.


text:
შესწირეთ საცეცხლო მსხვერპლი უფალს შვიდი დღის<br/>განმავლობაში. მეშვიდე დღეს წმიდა შეკრებულობაა. არაფერი საქმე არ აკეთოთ.


text:
ელაპარაკე ისრაელიანებს და უთხარი: როდესაც შეხვალთ იმ<br/>ქვეყანაში, რომელსაც გაძლევთ, და სამკალს მკას დაუწყებთ, პირველმომკილი ძნა<br/>მღვდელს მიუტანეთ.


text:
სამაგისო საძღვნო - ეფის მეათედი გამტკიცული ფქვილი,<br/>ზეთში აზელილი საცეცხლო მსხვერპლად უფლისათვის, კეთილსურნელებად, და<br/>სამაგისო ზედაშე მეოთხედი ჰინი ღვინო.


text:
არც პური, არც ქუმელი, არც ბურღული არ ჭამოთ ამ დღემდე,<br/>ვიდრე უფალს შესაწირავს არ მიართმევთ. ეს გქონდეთ სამარადისო წესად<br/>თაობიდან თაობაში, ყველგან, სადაც კი იცხოვრებთ.


text:
თქვენ-თქვენი საცხოვრებლებიდან მიიტანეთ შესარხეველი<br/>პური. ორი მეათედი ეფა გამტკიცული ფქვილისგან უნდა იყოს; საფუარიანი უნდა<br/>გამოცხვეს - პირველმოწეულ ნაყოფად უფლისათვის.


text:
მიაყოლეთ პურს შვიდი წელგამოვლილი საღი ცხვარი, ერთი ხბო<br/>და ორი ვერძი. ესენი იქნება აღსავლენი უფლისათვის, საძღვნო და ზედაშე -<br/>საცეცხლო მსხვერპლად, კეთილსურნელებად უფლისათვის.


text:
შეარხევს მათ მღვდელი უფლის წინაშე პირველმოწეულ პურთან<br/>და ორ ცხვართან ერთად. ეს იყოს საუფლო საწმიდარი მღვდლისათვის.


text:
გამოაცხადეთ, რომ სწორედ ამ დღეს გექნებათ წმიდა<br/>შეკრებულობა. არაფერი საქმე არ აკეთოთ. ეს გქონდეთ სამარადისო წესად<br/>თაობიდან თაობაში, ყველგან თქვენს საცხოვრებლებში.


text:
როცა სამკალი გექნებათ თქვენს მიწაზე, ერთიანად ნუ მომკი<br/>შენს ყანას მკის დროს, სამკალში დაცვენილს ნუ აკრეფ, ღარიბ-ღატაკს და<br/>მდგმურს დაუტოვე. მე ვარ უფალი, თქვენი ღმერთი.


text:
უთხარი ისრაელიანებს: მეშვიდე თვეს, თვის პირველ დღეს<br/>უქმე გქონდეს - გახსენება ბუკისცემისა, წმიდა შეკრებულობა.


text:
ამავე მეშვიდე თვის მეათე დღეს შენდობის დღეა, წმიდა<br/>შეკრებულობა გქონდეთ. დაიმდაბლეთ თავი და საცეცხლო მსხვერპლი შესწირეთ<br/>უფალს.


text:
არაფერი საქმე არ აკეთოთ ამ დღეს, რადგან შენდობის დღეა<br/>იგი, რათა მიგეტევოთ უფლის, თქვენი ღვთის წინაშე.


text:
არაფერი საქმე არ აკეთოთ. ეს გქონდეთ სამარადისო წესად<br/>თაობიდან თაობაში, ყველგან თქვენს საცხოვრებლებში.


text:
უქმის შაბათია ეს თქვენთვის და დაიმდაბლეთ თავი. თვის<br/>მეცხრე დღეს საღამოდან საღამომდე იუქმეთ, თქვენი შაბათი.


text:
ელაპარაკე ისრაელიანებს და უთხარი: ამ მეშვიდე თვის<br/>მეთხუთმეტე დღიდან კარვობის დღესასწაულია შვიდი საუფლო დღე.


text:
შვიდი დღის მანძილზე შესწირავდეთ საცეცხლო მსხვერპლს<br/>უფალს; მერვე დღეს წმიდა შეკრებულობა გქონდეთ. საცეცხლო მსხვერპლი შესწირეთ<br/>უფალს. ეს სადღესასწაულო შეკრებულობაა. არაფერი საქმე არ აკეთოთ.


text:
აჰა, საუფლო დღესასწაულები, რომლებიც უნდა გამოაცხადოთ<br/>თქვენ - წმიდა შეკრებულობანი, რომ შესწიროთ საცეცხლო მსხვერპლი უფალს -<br/>აღსავლენი, საძღვნო საკლავი და ზედაშე დაწესებულ დღეებში,


text:
გარდა საუფლო შაბათებისა, გარდა თქვენი ძღვენისა, გარდა<br/>შეთქმული შესაწირავისა და გარდა სამოწყალო მისატანისა, რომელიც უფალთან<br/>მიგაქვთ ხოლმე.


text:
მეშვიდე თვის მეთხუთმეტე დღეს, მიწის მოსავლის აღებისას,<br/>შვიდ დღეს - იდღესასწაულეთ საუფლო დღესასწაული. პირველ დღეს - უქმე და<br/>მეშვიდე დღეს - უქმე.


text:
აიღეთ პირველ დღეს ჰადარის ხის ნაყოფი, ფინიკის მტევნები,<br/>ძეწნისა და ტირიფის რტოები და იმხიარულეთ უფლის, თქვენი ღვთის წინაშე შვიდ<br/>დღეს.


text:
იდღესასწაულეთ იგი - საუფლო დღესასწაული შვიდ დღეს<br/>წელიწადში. სამარადისო წესად გქონდეთ თაობიდან თაობაში. მეშვიდე თვეში<br/>იდღესასწაულეთ იგი.


text:
იმისათვის, რომ იცოდნენ თქვენმა შთამომავლებმა, რომ<br/>კარვებში დავასახელე ისრაელიანები, როცა ეგვიპტის ქვეყნიდან გამოვიყვანე.<br/>მე ვარ უფალი, თქვენი ღმერთი.


text:
უბრძანე ისრაელიანებს, მოგიტანონ ზეთისხილის სუფთა ზეთი,<br/>დაწურული, გასანათებლად, რომ მუდმივად ენთოს ლამპარი.


text:
მოწმობის კრეტსაბმელის გარეთ სადღესასწაულო კარავში<br/>დადგას იგი აარონმა, რომ მუდმივად იყოს უფლის წინაშე დილიდან საღამომდე.<br/>სამარადისო წესად გქონდეთ თაობიდან თაობაში.


text:
დადევი თითო რიგში გასუფთავებული საკმეველი და იყოს<br/>პურად, სამახსოვროდ, უფლის საცეცხლო მსხვერპლად.


text:
შაბათობით უნდა ჰქონდეთ დაწყობილი მუდმივად უფლის წინაშე.<br/>ეს არის სამარადისო აღთქმა ისრაელიანთაგან.


text:
აარონისთვის და მისი შვილებისთვის უნდა იყოს. ჭამონ იგი<br/>წმიდა ადგილას, რადგან წმიდათა წმიდაა იგი მათთვის უფლის საცეცხლო<br/>მსხვერპლიდან. ეს არის სამარადისო წესი.


text:
მოვიდა ისრაელიანთა შორის ისრაელიანი დედაკაცის და<br/>ეგვიპტელი კაცის შვილი და წაეკიდნენ ბანაკში ისრაელიანი დედაკაცის შვილი და<br/>ისრაელიანები.


text:
აგინებდა ისრაელიანი დედაკაცის შვილი უფლის სახელს და<br/>ილანძღებოდა. მიუყვანეს იგი მოსეს (დედა მისი იყო შელომითი, დიშრის ასული,<br/>დანის ტომიდან).


text:
გაიყვანეთ მაგინებელი ბანაკის გარეთ და ყველამ ვინც<br/>გაიგონა, დაადოს ხელი თავზე და ქვით ჩაქოლოს მთელმა საზოგადოებამ.


text:
უფლის სახელის მაგინებელი უნდა მოკვდეს, ქვებით უნდა<br/>ჩაქოლოს მთელმა საზოგადოებამ, მდგმური იქნება თუ მკვიდრი, უფლის სახელის<br/>შეგინებისათვის უნდა მოკვდეს.


text:
მოტეხილობა მოტეხილობის წილ, თვალი თვალის წილ, კბილი<br/>კბილის წილ. რა ზიანიც მიაყენა ადამიანს, მასაც იგივე ზიანი უნდა მიაყენონ.


text:
გამოუცხადა მოსემ ისრაელიანებს და გაიყვანეს მაგინებელი<br/>ბანაკის გარეთ და ჩაქოლეს იგი ისრაელიანებმა, როგორც უბრძანა უფალმა მოსეს.


text:
ელაპარაკე ისრაელიანებს და უთხარი: როცა შეხვალთ<br/>ქვეყანაში, რომელსაც გაძლევთ, იუქმოს მიწამ შაბათი უფლისათვის.


text:
ჩაფანტული მარცვლიდან ამოსული არ მომკა და გაუსხლავი<br/>ვაზიდან ყურძენი არ მოკრიფო. უქმი წელიწადი იყოს მიწისათვის.


text:
მიწის უქმობის დროს გქონდეთ საჭმელად შენ და შენს ყმას,<br/>შენს ყმაქალს, ქირისკაცს და მდგმურს, რომელიც შენთან დგას,


text:
გადაითვალე შვიდი უქმობის წელიწადი, შვიდჯერ შვიდი<br/>წელიწადი, რომ გამოგივიდეს შვიდი უქმობის წელიწადში სულ ორმოცდაცხრა წელი.


text:
დაჰკარი ბუკს მეშვიდე თვეში, თვის მეათე დღეს; შენდობის<br/>დღეს დაჰკარით ბუკს მთელს თქვენს ქვეყანაში.


text:
წმიდაჰყავით ორმოცდამეათე წელი და გაათავისუფლეთ<br/>ქვეყანაში ყველა მისი მცხოვრები. ზეიმი იყოს ეს თქვენთვის. ყველანი<br/>თქვენ-თქვენს სამკვიდრებელს დაუბრუნდით, თქვენ-თქვენს სანათესაოს<br/>დაუბრუნდით ყველანი.


text:
ზეიმი იყოს თქვენთვის ორმოცდამეათე წელი. არ თესოთ და არ<br/>მკათ ჩაფანტული მარცვლიდან ამოსული, არ მოკრიფოთ გაუსხლავი ვაზიდან.


text:
ზეიმის შემდგომი წლების ანგარიშით იყიდე შენი<br/>თვისტომისგან, მოსავლის აღების წლების ანგარიშით მოგყიდოს.


text:
თუ ბევრია წლები, გაზარდე ფასი; თუ მცირეა წლები, დაუკელი<br/>ფასს, რადგან მოსავლის ანგარიშით მოგყიდის.


text:
შეასრულეთ ჩემი წესები და ჩემი სამართალი დაიცავით.<br/>შეასრულეთ ისინი და მშვიდად იცხოვრებთ ქვეყანაში.


text:
დათესავთ მერვე წელს, მაგრამ მეცხრე წლამდე ძველ მოსავალს<br/>შეჭამთ, ძველი უნდა ჭამოთ, ვიდრე მისი მოსავალი შემოვიდოდეს.


text:
მიწა სამუდამოდ არ უნდა გაიყიდოს, რადგან ჩემია მიწა,<br/>რადგან თქვენ მდგმურები და ხიზნები ხართ ჩემთან.


text:
თუ შენი მოძმე გაღარიბდება და თავის სამკვიდრებელს<br/>გაჰყიდის, მივიდეს მისი ახლო ნათესავი და გამოისყიდოს თავისი მოძმის<br/>გაყიდული.


text:
თუ კაცს გამომსყიდველი არა ჰყავს და თავად ხელი მიუწვდება<br/>და იშოვის გამოსასყიდს, რამდენიც საჭიროა,


text:
იანგარიშოს გაყიდვიდან გასული წლები, მონარჩენი მყიდველს<br/>დაუბრუნოს და თავისი სამკვიდრებელი ჩაიბაროს.


text:
თუ გამოსასყიდს, რამდენიც საჭიროა, ვერ იშოვნის, გაყიდული<br/>მის მყიდველს დარჩება ზეიმის წლამდე. ზეიმის წელს ჩამოერთმევა და პატრონი<br/>თავის სამკვიდრებელს დაუბრუნდება.


text:
თუ კაცი გალავნიან ქალაქში საცხოვრებელ სახლს გაყიდის,<br/>გაყიდვიდან ერთი წლის გასვლამდე შეეძლება გაყიდულის გამოსყიდვა. ერთი წლის<br/>განმავლობაში გამოსყიდვის ნება აქვს.


text:
თუ მთელი წლის გასვლამდე არ იქნა გამოსყიდული, სახლი,<br/>რომელიც გალავნიან ქალაქშია, სამუდამოდ დარჩება მის მყიდველს თაობიდან<br/>თაობაში. ზეიმის წელს არ ჩამოერთმევა.


text:
ხოლო სახლები სოფლებისა, რომელთაც ირგვლივ გალავანი არა<br/>აქვთ, მიწის ნაკვეთად ითვლება. მათი გამოსყიდვა შეიძლება და ზეიმის წელს<br/>ჩამოერთმევა.


text:
ლევიანთა ქალაქები, მათი სამკვიდრებელი ქალაქების<br/>სახლები, ყოველთვის შეუძლიათ გამოისყიდონ ლევიანებმა.


text:
თუ ლევიანთაგან ვინმე გამოსყიდვას მოინდომებს, გაყიდული<br/>სახლი და მისი სამკვიდრებელი ქალაქი ზეიმის წელს ჩამოერთმევა მყიდველს,<br/>რადგან ლევიანთა ქალაქების სახლები მათი სამკვიდრებელია ისრაელიანთა შორის.


text:
თუ შენი მოძმე გაღარიბდება და შენს თვალწინ გაჭირვებაში<br/>ჩავარდება, შეეშველე მას, მდგმური იქნება თუ ხიზანი, და იცხოვროს შენთან.


text:
მე ვარ უფალი, თქვენი ღმერთი, რომელმაც გამოგიყვანეთ<br/>ეგვიპტის ქვეყნიდან, რომ მომეცა თქვენთვის ქანაანის ქვეყანა, რომ თქვენი<br/>ღმერთი ვყოფილიყავი.


text:
მერე კი წავიდეს შენგან თავის ბავშვებიანად და დაუბრუნდეს<br/>თავის სანათესაოს, თავისი მამა-პაპის სამკვიდრებელში დაბრუნდეს.


text:
რადგან ჩემი ყმებია ისინი, რომლებიც ეგვიპტის ქვეყნიდან<br/>გამოვიყვანე. ყმებად არ უნდა გაიყიდონ ისინი.


text:
ყმა და ყმაქალი, რომელიც გეყოლებათ, იმ ხალხებიდან უნდა<br/>იყვნენ, თქვენს გარშემო რომ ცხოვრობენ. მათგან იყიდეთ ყმა და ყმა ქალი.


text:
იმათგანაც შეგიძლიათ იყიდოთ, ვინც მდგმურად დგანან<br/>თქვენთან, და მათი მოდგმიდან, თქვენთან რომ არიან, თქვენს ქვეყანაში რომ<br/>არიან დაბადებულნი. თქვენი საკუთრება იყოს ესენი.


text:
დაუტოვეთ ისინი თქვენს შთამომავლებს მემკვიდრეობად.<br/>სამუდამოდ ამუშავეთ ისინი. მაგრამ თქვენს მოძმეებზე, ისრაელიანებზე, ნუ<br/>იბატონებთ ძალმომრეობით.


text:
თუ შეძლებული გახდა შენთან მყოფი მდგმური ან ხიზანი, შენი<br/>მოძმე კი გაღარიბდა და შენთან მყოფ მდგმურს ან ხიზანს ან მდგმურის<br/>საგვარეულოს ნაშიერს მიეყიდა,


text:
ან ბიძა, ან ბიძაშვილი გამოიხსნის მას; ან მისი სისხლით<br/>ნათესავი მისი საგვარეულოდან გამოიხსნის ან თუ სახსარი აქვს, თავად<br/>გამოიხსნას თავი.


text:
გაუსწოროს ანგარიში თავის მყიდველს იმ წლიდან, რაც<br/>მიეყიდა მას, ზეიმის წლამდე. მისთვის გადახდილი ვერცხლი წლების კვალობაზე<br/>უნდა დაუბრუნოს და დღიური ქირით იმუშავებს მასთან.


text:
თუ კიდევ ბევრი წელია დარჩენილი, ამის კვალობაზე<br/>დაუბრუნებს გამოსახსნელს მიყიდვის დროს აღებული ვერცხლიდან.


text:
ქირისკაცად უნდა დარჩეს მასთან ამ წლების მანძილზე. არ<br/>უნდა იბატონოს მასზე ძალმომრეობით შენს თვალწინ.


text:
რადგან ჩემი ყმები არიან ისრაელიანები, ჩემი ყმები არიანი<br/>ისინი, რომლებიც ეგვიპტის ქვეყნიდან გამოვიყვანე. მე ვარ უფალი, თქვენი<br/>ღმერთი.


text:
არ შეიქმნათ კერპები და ქანდაკები, არ<br/>აღმართოთ სვეტები, არ ჩადგათ თქვენს ქვეყანაში მოხატული ქვები სათაყვანოდ,<br/>რადგან მე ვარ უფალი, თქვენი ღმერთი.


text:
თავის დროზე მოგცემთ წვიმას და მიწაც მოგცემთ თავის<br/>მოსავალს, მინდვრის ხეები მოგცემენ თავიანთ ნაყოფს.


text:
ლეწვა თესვაზე ადრე დაგიდგებათ, რთველი თესვაზე ადრე,<br/>ძღომაზე შეჭამთ თქვენს პურს, თქვენს ქვეყანაში მშვიდად იცხოვრებთ.


text:
მშვიდობას ჩამოვაგდებ ქვეყანაზე და მოსვენებული იქნებით.<br/>აღარ იქნება დამაფრთხობელი, მიწისგან აღვგვი სასტიკ მხეცებს და მახვილი არ<br/>გაივლის თქვენს ქვეყანაზე.


text:
ასს გარეკავს ხუთი თქვენგანი და ასი თქვენგანი ათიათასს<br/>გარეკავს. მახვილით დაეცემიან თქვენი მტრები თქვენს წინაშე.


text:
მე ვარ უფალი, თქვენი ღმერთი, რომელმაც ეგვიპტის<br/>ქვეყნიდან გამოგიყვანეთ, რომ მონებად არ დარჩენილიყავით; დავწყვიტე თქვენი<br/>უღლის აპეურები და შემართულნი წამოგიყვანეთ.


text:
თუ არად ჩააგდებთ ჩემს წესებს, თუ ისე შეიძულებთ ჩემს<br/>სამართალს, რომ არ შეასრულებთ არცერთ ჩემს მცნებას და დამირღვევთ აღთქმას,


text:
მაშინ ამგვარად მოგექცევით: მოგივლენთ შიშისზარს, ჭლექსა<br/>და ცხროებას, თვალის დამავსებელს და სულის შემაღონებელს. ფუჭი იქნება<br/>თქვენი დათესილი, რადგან მტრები შეგიჭამენ.


text:
პირს ვიზამ თქვენსკენ და დაუმარცხდებით თქვენს მტრებს,<br/>გაგიბატონდებიან მოსისხლენი; გაიქცევით, თუმცა მდევარი არ გეყოლებათ.


text:
ფუჭად დაილევა თქვენი ძალ-ღონე: არ მოგცემთ მიწა თავის<br/>მოსავალს და ქვეყნის ხეები - თავის ნაყოფებს.


text:
თუ კიდევ გამიწევთ წინააღმდეგობას და არ მოისურვებთ ჩემს<br/>ყურისგდებას, შვიდგზის დაგცხებთ თქვენი ცოდვებისათვის.


text:
მოგისევთ გარეულ მხეცებს და გაგიწყვეტენ შვილებს;<br/>გაგიწყვეტენ საქონელს, თქვენც დაგლევენ და დაცარიელდება თქვენი გზები.


text:
მოვავლენ თქვენზე შურისმგებელ მახვილს აღთქმის შურისგებად<br/>და თქვენ შეიხვეტებით თქვენ-თქვენს ქალაქებში. ჭირს შეგყრით და მტრის ხელში<br/>ჩაცვივდებით.


text:
როცა გაგიწყვეტ პურის სახსარს, ათი დედაკაცი ერთ თონეში<br/>დაიწყებს თქვენი პურის ცხობას. წონით გამოგიგზავნიან თქვენს პურს, შეჭამთ<br/>და ვერ გაძღებით.


text:
გაგინადგურებთ ბორცვებს და ამოგიყრით მზის სვეტებს,<br/>დავახვავებ თქვენს გვამებს თქვენი კერპების ნანგრევებზე და შეგიძულებს<br/>თქვენ ჩემი სული.


text:
გავაუდაბურებ თქვენს ქალაქებს და დავაცარიელებ თქვენს<br/>საწმიდარებს; აღარ ვიყნოსავ თქვენგან ნაკმევ კეთილსურნელებას.


text:
მიმოგფანტავთ ხალხებში და გაშიშვლებულ მახვილს<br/>დაგადევნებთ. დაცარიელდება თქვენი ქვეყანა და გაუდაბურდება თქვენი<br/>ქალაქები.


text:
მაშინ ამოიგებს მიწა თავის შაბათებს მთელი იმ ხნის მანძილზე, რაც დაცარიელებული იქნება. როცა თქვენი მტრების ქვეყანაში იქნებით, მაშინ იუქმებს მიწა, ამოიგებს თავის შაბათებს.


text:
დანარჩენებს გულს გაგილაჩრებთ მტრების ქვეყნებში.<br/>გაფრენილი ფოთლის ხმა შეგაშინებთ და გაიქცევით, თითქოს მახვილს გაურბოდეთ.<br/>დაეცემით, მდევარი კი არავინ იქნება.


text:
წაიფორხილებენ ერთმანეთზე, თითქოს მახვილს გაურბოდნენ.<br/>მდევარი კი არავინ იქნება. ღონე არ გეყოფათ, რომ მტრებს აღუდგეთ.


text:
დანარჩენები დაილევით თქვენი ცოდვების გამო მტრების<br/>ქვეყნებში. თქვენი მამა-პაპის ცოდვების გამოც დაილევით.


text:
თუ გამოტყდებიან თავიანთ ცოდვებში და მამა-პაპის<br/>ცოდვებში, რომ მიმტყუნეს და ჩემს წინააღმდეგ გამოდიოდნენ,


text:
მეც რომ წავედი მათ წინააღმდეგ და მათი მტრების ქვეყანაში<br/>გადავასახლე ისინი, თუ მოეთრგუნებათ დაუცვეთავი გულები, მაშინ გამოისყიდიან<br/>თავიანთ ცოდვებს.


text:
და მეც გავიხსენებ ჩემს აღთქმას იაკობთან. ისაკთან<br/>დადებულ აღთქმასაც და აბრაამთან დადებულ აღთქმასაც გავიხსენებ; ქვეყანასაც<br/>გავიხსენებ.


text:
მიწა მიტოვებული იქნება მათგან და გამოისყიდის თავის<br/>შაბათებს, როცა მათგან დაცარიელდება. ისინი კი გამოისყიდიან თავიანთ<br/>ცოდვებს, რომ შეიძულეს ჩემი სამართალი და ჩემი წესები შეიზიზღა მათმა<br/>სულმა.


text:
და მაინც, მტრის ქვეყანაში მათი ყოფნის დროსაც კი არ<br/>შევიძულებ მათ და არ შევიზიზღებ მოსასპობად, მათთან დადებული აღთქმის<br/>დასარღვევად. რადგან მე ვარ უფალი, მათი ღმერთი.


text:
მათთვის გავიხსენებ ჩემს აღთქმას წინაპრებთან, რომლებიც<br/>ეგვიპტის ქვეყნიდან გამოვიყვანე ხალხების თვალწინ, რათა მათი ღმერთი<br/>ვყოფილიყავი. მე ვარ უფალი.


text:
აჰა, წესები, სამართალი და რჯული, რომელიც დადო უფალმა<br/>თავისსა და ისრაელიანთა შორის სინაის მთაზე, მოსეს ხელით.


text:
ელაპარაკე ისრაელიანებს და უთხარი: თუ ვინმე უფლისადმი<br/>აღთქმული სულიერის სანაცვლოდ რამეს შესწირავს,


text:
თუ ერთი თვიდან ხუთ წლამდეა, მამრის საფასური ხუთი შეკელი<br/>ვერცხლი, მდედრისა კი სამი შეკელი ვერცხლი უნდა იყოს.


text:
თუ სიღარიბის გამო საფასურის გადახდა არ შეუძლია,<br/>წარუდგინოს მღვდელს და მღვდელი შეაფასებს; როგორადაც ხელი მიუწვდება<br/>აღმთქმელს, ისე შეაფასოს მღვდელმა.


text:
თუ ისეთი პირუტყვია, მსხვერპლად რომ შეიწივის უფლისათვის,<br/>უფლისადმი მიცემული ყველაფერი წმიდა უნდა იყოს.


text:
არ უნდა შეცვალოს, არ იქნება მისი შენაცვლება - კარგისა<br/>ცუდით ან ცუდისა კარგით; თუ ვინმე შეცვლის პირუტყვს პირუტყვით, ესეც და<br/>მისი სანაცვლოც წმიდა უნდა იყოს.


text:
თუ ვისმე სახლის შეწირვა უნდა უფლის საწმიდარად, მღვდელმა<br/>შეაფასოს მისი ავ-კარგი; როგორც მღვდელი შეაფასებს მას, ისე ეღირება.


text:
თუ სახლის შემწირველი თავისი სახლის გამოსყიდვას<br/>მოინდომებს, საფასურის მეხუთედი დაუმატოს და მისი იქნება.


text:
თუ თავის საკუთარ ყანას სწირავს უფალს, საფასური ნათესის<br/>კვალობაზე უნდა განისაზღვროს; ერთ ხომერ ნათეს ქერზე ორმოცდაათი შეკელი<br/>ვერცხლი.


text:
თუ ზეიმის შემდეგ სწირავს თავის ყანას, მღვდელმა ზეიმის<br/>წლამდე დარჩენილი წლების მიხედვით უნდა იანგარიშოს ვერცხლი და საფასურიდან<br/>გამოიქვითოს.


text:
თუ ყანის გამოსყიდვას მოინდომებს მისი შემწირველი,<br/>საფასურის მეხუთედი ვერცხლი დაუმატოს და დაუბრუნდება.


text:
როცა ყანა გასულია ზეიმის წელს, ის უფლის წმიდაა, როგორც<br/>დარისხებული ყანა; მღვდლის საკუთრება უნდა იყოს.


text:
უანგარიშოს მღვდელმა საფასურის რაოდენობა ზეიმის წლამდე<br/>და ეს კაცი იმდღესვე გადაიხდის საფასურს, როგორც საწმიდარს უფლისთვის.


text:
ოღონდ პირუტყვის პირველმოგებულს, რომელიც პირმშოობით<br/>უფლისაა, ვერვინ შეწირავს; ხარი იქნება თუ ცხვარი, უფლისაა.


text:
თუ პირუტყვი უსურმაგია, საფასურით უნდა იქნას გამოსყიდული<br/>და მისი მეხუთედიც დაემატოს; თუ არ იქნება გამოსყიდული, მის საფასურად უნდა<br/>გაიყიდოს.


text:
ოღონდ ყოველი დარისხებული, რომელიც უფლისთვის დაარისხა<br/>კაცმა, თავისი საბადებლიდან - ადამიანი, თუ პირუტყვი, თუ თავისი<br/>წილხვედრილი ყანა, ვერც გაიყიდება და ვერც გამოისყიდება. ყოველი<br/>დარისხებული წმიდათა წმიდაა, უფლისაა.


text:
არ უნდა შემოწმდეს მისი ავ-კარგი და არ უნდა იქნას<br/>შენაცვლებული; თუ შეინაცვლება, შენაცვლებულთან ერთად ისიც წმიდა იქნება,<br/>ვერ გამოისყიდება.


text:
ელაპარაკა უფალი მოსეს სინაის უდაბნოში,<br/>სადღესასწაულო კარავში, მეორე თვის პირველ დღეს, ეგვიპტიდან გამოსვლის<br/>მეორე წელს, უთხრა:


text:
აღწერე ისრაელიანთა საზოგადოება საგვარეულოებად და<br/>მამისსახლებად, სახელთა რიცხვის მიხედვით, ყოველი მამროვანი სათითაოდ.


text:
აღრიცხეთ შენ და აარონმა ყველა ისრაელიანი ოცი წლიდან<br/>მოყოლებული, ლაშქარში გამსვლელი, თავთავისი ლაშქრისდა მიხედვით.


text:
ესენი არიან წოდებულნი საზოგადოებიდან, თავთავის მამათა შტოების თავკაცები, ისრაელის ათასისთავთაგანნი.<br/>


text:
მათ შეკრიბეს საზოგადოება მეორე თვის პირველ დღეს და<br/>გაარკვიეს მათი წარმავლობა საგვარეულოებისა და მამისსახლების მიხედვით,<br/>სახელთა რიცხვის მიხედვით, ყველასი, სათითაოდ, ოცი წლიდან მოყოლებული,


text:
სულ იყო აღრიცხული რეუბენის, ისრაელის პირმშოს<br/>შთამომავალთაგან მათი საგვარეულოების და მამისსახლების მიხედვით სახელთა<br/>რიცხვისამებრ, ყველა მამაკაცი სათითაოდ ოცი წლიდან მოყოლებული, ყველა<br/>ლაშქრად გამსვლელი.


text:
სიმონიანთა მთელი შთამომავლობა საგვარეულოთა და<br/>მამისსახლთა მიხედვით სახელთა რიცხვისამებრ სათითაოდ, ყველა მამროვანი ოცი<br/>წლიდან მოყოლებული, ყველა ლაშქრად გამსვლელი.


text:
გადიანთა მთელი მოდგმა საგვარეულოთა და მამისსახლთა<br/>მიხედვით სახელთა რიცხვისამებრ, ოცი წლიდან მოყოლებული, ყველა, ლაშქრად<br/>გამსვლელი.


text:
იუდიანთა მთელი მოდგმა საგვარეულოთა და მამისსახლთა<br/>მიხედვით სახელთა რიცხვისამებრ, ოცი წლიდან მოყოლებული, ყველა ლაშქრად<br/>გამსვლელი.


text:
ისაქარიანთა მთელი მოდგმა საგვარეულოთა და მამისსახლთა<br/>მიხედვით სახელთა რიცხვისამებრ, ოცი წლიდან მოყოლებული, ყველა, ლაშქრად<br/>გამსვლელი.


text:
ზებულონიანთა მთელი მოდგმა საგვარეულოთა და მამისსახლთა<br/>მიხედვით სახელთა რიცხვისამებრ ოცი წლიდან მოყოლებული, ყველა ლაშქრად<br/>გამსვლელი.


text:
იოსებიანთა, ეფრემიანთა მთელი მოდგმა საგვარეულოთა და<br/>მამისსახლთა მიხედვით, სახელთა რიცხვი!სამებრ ოცი წლიდან მოყოლებული, ყველა<br/>ლაშქრად გამსვლელი.


text:
მენაშეანთა მთელი მოდგმა საგვარეულოთა და მამისსახლთა<br/>მიხედვით, სახელთა რიცხვისამებრ, ოცი წლიდან მოყოლებული, ყველა ლაშქრად<br/>გამსვლელი.


text:
ბენიამინიანთა მთელი მოდგმა საგვარეულოთა და მამისსახლთა<br/>მიხედვით, სახელთა რიცხვისამებრ, ოცი წლიდან მოყოლებული, ყველა ლაშქრად<br/>გამსვლელი.


text:
დანიანთა მთელი მოდგმა - საგვარეულოთა და მამისსახლთა<br/>მიხედვით, სახელთა რიცხვისამებრ, ოცი წლიდან მოყოლებული, ყველა ლაშქრად<br/>გამსვლელი.


text:
აშერიანთა მთელი მოდგმა საგვარეულოთა და მამისსახლთა<br/>მიხედვით, სახელთა რიცხვისამებრ, ოცი წლიდან მოყოლებული, ყველა ლაშქრად<br/>გამსვლელი.


text:
ნაფთალიანთა მთელი მოდგმა საგვარეულოთა და მამისსახლთა<br/>მიხედვით, სახელთა რიცხვისამებრ, ოცი წლიდან მოყოლებული, ყველა ლაშქრად<br/>გამსვლელი.


text:
ესენი არიან აღრიცხულნი, რომლებიც აღრიცხეს მოსემ,<br/>აარონმა და ისრაელის თავკაცებმა, თორმეტმა კაცმა, თითო კაცმა ყოველი<br/>მამისსახლიდან.


text:
აღმოჩნდნენ ისრაელიანთაგან აღრიცხულნი მათი მამისსახლების<br/>მიხედვით ოცი წლიდან მოყოლებული ყველა ისრაელიანი, ლაშქრად გამსვლელი.


text:
ჩააბარე ლევიანებს მოწმობის სავანე მთელი მისი<br/>მოწყობილობით, ყველაფრითურთ, რაც მას ეკუთვნის. ატარონ სავანე მთელი მისი<br/>მოწყობილობით, ყველაფრით, რაც მას ეკუთვნის. მას მოემსახურონ და სავანის<br/>ირგვლივ დაიბანაკონ.


text:
გამგზავრებისას სავანე ლევიანებმა დაშალონ; დაბანაკებისას<br/>სავანე ლევიანებმა აღმართონ. ვინც კი გარეშეთაგან მიეკარება, მოკვდეს.


text:
უნდა დაიბანაკონ ისრაელიანებმა - თითოეულმა თავის<br/>ბანაკში, თითოეულმა თავისი დროშის ქვეშ, თავ-თავისი ლაშქრის მიხედვით.


text:
დაიბანაკონ ლევიანებმა მოწმობის სავანის ირგვლივ, რომ არ<br/>იყოს რისხვა ისრაელიანთა საზოგადოებაზე. ლევიანები იდგებიან მოწმობის<br/>სავანის დასაცავად.


text:
თითოეულმა ისრაელიანმა თავის დროშასთან, თავისი<br/>მამისსახლის სანიშნოებთან დაიბანაკოს; სადღესასწაულო კარვის ირგვლივ<br/>დაიბანაკოს.


text:
წინა მხარეს, აღმოსავლეთით, იქნებიან დაბანაკებულნი:<br/>იუდას ბანაკის დროშა მათი ლაშქრების მიხედვით და იუდიანთა თავკაცი ნახშონ<br/>ყამინადაბის ძე,


text:
იუდას ბანაკს მიეთვალა სულ ასოთხმოცდაექვსი ათას ოთხასი<br/>კაცი მათი ლაშქრებისდა მიხედვით; პირველად ესენი უნდა დაიძრან.


text:
სამხრეთით რეუბენის ბანაკის დროშა მათი ლაშქრებისდა<br/>მიხედვით და რეუბენიანთა თავკაცი ელიცურ შედეურის ძე,


text:
რეუბენის ბანაკს მიეთვალა სულ ორმოცდათერთმეტი ათას ოთხას<br/>ორმოცდაათი კაცი მათი ლაშქრებისდა მიხედვით. მეორენი ესენი უნდა დაიძრან.


text:
მერე დაიძრება სადღესასწაულო კარავი, ლევიანთა ბანაკი<br/>ბანაკებს შორის იქნება. როგორც არიან დაბანაკებულნი, ისევე უნდა იყვნენ<br/>გზაშიც, თითოეული თავის დროშასთან.


text:
დასავლეთით ეფრემის ბანაკის დროშა მათი ლაშქრებისდა<br/>მიხედვით და ეფრემიანთა თავკაცი ელიშამაყ ამიჰუდის ძე,


text:
ეფრემის ბანაკს მიეთვალა სულ ასრვა ათას ასი კაცი მათი<br/>ლაშქრებისდა მიხედვით. მესამენი დაიძრებიან ესენი.


text:
დანის ბანაკს მიეთვალა სულ ას ორმოცდაჩვიდმეტი ათას ექვსასი კაცი. უკანასკნელნი უნდა დაიძრნენ ესენი თავიანთი დროშებით.<br/>


text:
ეს არის ისრაელიანთა რიცხვი მათი მამისსახლების მიხედვით.<br/>მათი სრული რიცხვი ბანაკებში მათი ლაშქრებისდა მიხედვით იყო ექვსას სამი<br/>ათას ხუთას ორმოცდაათი.


text:
ყველაფერი ისე გააკეთეს ისრაელიანებმა როგორც ნაბრძანები<br/>ჰქონდა უფალს მოსესთვის. ასე ბანაკდებოდნენ თავ-თავისი დროშების მიხედვით<br/>და ასე მგზავრობდნენ თავ-თავისი საგვარეულოების მიხედვით, მამისსახლებად.


text:
დაიხოცნენ ნადაბი და აბიჰუ უფლის წინაშე, რადგან უცხო<br/>ცეცხლი მიიტანეს უფლის წინაშე სინაის უდაბნოში; შვილები არ ჰყოლიათ მათ.<br/>მღვდლობდნენ ელიაზარი და ითამარი თავიანთი მამის, აარონის გვერდით.


text:
შეასრულონ მოვალეობა მისადმი და მთელი საზოგადოებისადმი<br/>სადღესასწაულო კარვის წინ, რათა სრულდებოდეს სავანის სამსახური.


text:
დაიცვან სადღესასაწულო კარვის მთელი ჭურჭელი და მოვალეობა<br/>ისრაელიანთადმი, რათა სრულდებოდეს სავანის სამსახური.


text:
აჰა, ავიყვანე ლევიანები ისრაელიანთა შორის ნაცვლად<br/>ყოველი პირმშოსი, საშოს გამხსნელისა ისრაელიანთაგან. ჩემები არიან<br/>ლევიანები,


text:
რადგან ჩემია ყველა პირმშო. იმ დღეს, როცა დავხოცე ყველა<br/>პირმშო ეგვიპტელთა ქვეყანაში, ჩემთვის განვიკუთვნე ყოველი პირმშო ისრაელში<br/>ადამიანიდან პირუტყვამდე; ჩემები არიან. მე ვარ უფალი.


text:
აღრიცხე ლევიანები მათი მამისსახლების და საგვარეულოების<br/>მიხედვით; ყოველი მამროვანი ერთი თვიდან მოყოლებული აღრიცხე.


text:
მერარიანთა - მათი საგვარეულოების მიხედვით: მახლი და<br/>მუში. ესენია ლევიანთა საგვარეულოებები მამისსახლთა მიხედვით.


text:
გერშონიანებს სადღესასწაულო კარავში ებარათ: სავანე მისი<br/>გადასახურავითურთ და ფარდა, სადღესასწაუღო კარავში შესასვლელი.


text:
ეზოს კრეტსაბმელები, სავანისა და სამსხვერპლოს გარშემო<br/>მდებარე ეზოს შესასვლელის ფარდა, მისი ბაგირები და მთელი მისი აღჭურვილობა.


text:
კეჰათიდან მოდის აბრამის საგვარეულო, იცჰარის სგვარეულო,<br/>ხებრონის საგვარეულო და ყუზიელის საგვარეულო. ესენია კეჰათის<br/>საგვარეულოები.


text:
რიცხვი ყველა მამროვანისა ერთი თვიდან მოყოლებული იყო რვა<br/>ათას ექვსასი, საწმიდარის სამსახურის აღმსრულებელნი.


text:
მათ ებარათ კიდობანი, ტაბლა, სასანთლე, სამსხვერპლოები და წმიდა ჭურჭლები, მსახურების დროს გამოსაყენებელი, ფარდა და მთელი ჩემი მოწყობილობა.<br/>


text:
ლევიანთა თავკაცების თავკაცი იყო ელიაზარი, აარონ მღვდლის<br/>შვილი; მინდობილი ჰქონდა ზედამხედველობა მათზე, ვინც საწმიდარს<br/>ემსახურებოდა.


text:
მერარის საგვარეულოს მამისსახლის თავკაცი იყო ცურიელ<br/>აბახაილის ძე. სავანის გვერდით უნდა დაიბანაკონ მათ, ჩრდილოეთის მხარეს.


text:
მერარიანებს ებარათ სავანის ძელები, მისი ლარტყები,<br/>სვეტები ფეხებითურთ, მთელი მისი აღჭურვილობა და მთელი მისი მოწყობილობა.


text:
სავანის წინ, აღმოსავლეთით, სადღესასწაულო კარვის წინ<br/>აღმოსავლეთით დაიბანაკებენ მოსე და აარონი თავისი შვილებითურთ, რომელთაც<br/>ევალებათ საწმიდარის დაცვა ისრაელიანთა შორის. გარეშე, ვინც კი<br/>მიუახლოვდება, მოკვდება.


text:
ყველა აღრიცხული ლევიანი, რომლებიც აღრიცხეს მოსემ და<br/>აარონმა უფლის სიტყვისამებრ მათი საგვარეულობების მიხედვით, ყოველი<br/>მამროვანი ერთი თვიდან მოყოლებული, სულ იყო ოცდაორი ათასი.


text:
უთხრა უფალმა მოსეს: აღრიცხე ყველა პირმშო მამროვანი<br/>ისრაელიანთა შორის, ერთი თვიდან მოყოლებული, და აღნუსხე მათი სახელები.


text:
განმიკუთვნე ლევიანები (მე ვარ უფალი) ყველა პირმშოს ნაცვლად ისრაელიანებში და ლევიანთა პირუტყვი ყველა პირველმოგებულის ნაცვლად ისრაელიანების პირუტყვში.<br/>


text:
ყველა პირმშო მამროვანი სახელთა რიცხვის მიხედვით, ერთი<br/>თვიდან მოყოლებული, იყო სულ ოცდაორი ათას ორასსამოცდაცამეტი.


text:
აიყვანე ლევიანები ყველა პირმშოს ნაცვლად ისრაელიანთაგან<br/>და ლევიანთა პირუტყვი მათი პირუტყვის ნაცვლად. ჩემი არიან ლევიანები. მე<br/>ვარ უფალი.


text:
ისრაელიანთა პირმშოთაგან აიღო ათას სამას სამოცდახუთი<br/>შეკელი ვერცხლი, საწმიდარის შეკელის მიხედვით.


text:
ჩააბარა მოსემ გამოსყიდულთა ვერცხლი აარონს და მის<br/>შვილებს უფლის სიტყვისამებრ, როგორც ნაბრძანები ჰქონდა მოსესთვის უფალს.


text:
ოცდაათი წლიდან მოყოლებული ორმოცდაათ წლამდე, ყველა,<br/>ვისაც კი შეუძლია სამსახურში გასვლა, რომ აკეთოს საქმე სადღესასწაულო<br/>კარავში.


text:
შევლენ აარონი და მისი შვილები ბანაკის დაძვრისას,<br/>ჩამოხსნიან ჩამოსაფარებელს და მით დაფარავენ მოწმობის კიდობანს.


text:
ზედ დააფენენ თახაშის ტყავის ფარდაგს და ზემოდან<br/>გადააფარებენ ლურჯი მატყლის ქსოვილს და გაუყრიან კეტებს.


text:
დასალაგებელ ტაბლაზე გაშლიან ლურჯი მატყლის ქსოვილს და<br/>დააწყობენ მასზე ჯამებს, კოვზებს, საწდეებს და თასებს საღვრელად. მუდმივი<br/>პური უნდა ეწყოს მასზე.


text:
გაშლიან ზედ ჭიაფერ ქსოვილს და გადააფარებენ მას თახაშის<br/>ტყავის გადასაფარებელს და გაუყრიან კეტებს.


text:
აიღებენ ლურჯი მატყლის სამოსელს და დაფარავენ სასანთლეს<br/>და მის ლამპრებს, მის მაშებს, აქანდაზებს და ზეთის ყველა ჭურჭელს, რომელსაც<br/>მისთვის იყენებენ.


text:
ოქროს სამსხვერპლოზე გაშლიან ლურჯ ქსოვილს და გადააფარებენ მას თახაშის ტყავის გადასაფარებელს, გაუყრიან კეტებს.<br/>


text:
აიღებენ ყველა სამსახურებელ ჭურჭელს, რომელსაც საწმიდარში<br/>ხმარობენ, დააწყობენ ლურჯ ქსოვილზე და გადააფარებენ თახაშის ტყავის<br/>გადასაფარებელს, გაუყრიან კეტებს.


text:
დააწყობენ ზედ ყველა ჭურჭელს, რასაც კი იქ ხმარობენ -<br/>აქანდაზებს, ჩანგლებს, ნიჩბებს, სასხურებლებს, სამსხვერპლოს მთელს ჭურჭელს<br/>და გადააფარებენ ზედ თახაშის ტყავის გადასაფარებელს, გაუყრიან კეტებს.


text:
როცა მორჩებიან აარონი და მისი შვილები საწმიდარისა და<br/>მთელი მისი ჭურჭლის დაფარვას ბანაკის დაძვრისას, მოვლენ კეჰათიანები მის<br/>წასაღებად. ოღონდ არ უნდა მიეკარონ საწმიდარს, რომ არ დაიხოცონ. ეს არის<br/>კეჰათიანთა სატარებელი ტვირთი სადღესასწაულო კარვის ჭურჭლიდან.


text:
ელიაზარს, აარონ მღვდლის ძეს, მინდობილი აქვს სასანთლის<br/>ზეთი, სურნელოვანი საკმეველი, მუდმივი შესაწირავი და საცხებელი ზეთი,<br/>თვალყური მთელს სავანეზე და ყველაფერზე, რაც მასშია, საწმიდარზე და მთელს<br/>მის ჭურჭელზე.


text:
ასე მოიქეცით, რომ ცოცხლები დარჩნენ და არ დაიხოცონ, როცა<br/>წმიდათა წმიდას მიუახლოვდებიან. აარონი და მისი შვილები მივიდნენ მათთან და<br/>თითოეული თავის საქმეზე და თავის წასაღებ ტვირთთან დააყენონ.


text:
ოცდაათი წლიდან მოყოლებული, ორმოცდაათ წლამდე, აღრიცხე<br/>ისინი, ყველა, ვისაც სამსახურში ჩადგომა შეუძლია სადღესასწაულო კარვის<br/>საქმის საკეთებლად.


text:
უნდა ატარონ სავანის კრეტსაბმელები, სადღესასწაულო კარავი<br/>და მისი გადასახურავი, თახაშის ტყავის გადასახურავი, ზემოდან რომ აფარია,<br/>სადღესასწაულო კარვის შესასვლელის ჩამოსაფარებელი,


text:
ეზოს ფარდები, ეზოს კარიბჭის ჩამოსაფარებელი, სავანისა და<br/>სამსხვერპლოს ირგვლივ რომ არის, მისი საბელები და ყველა მისი სამსახურებელი<br/>ნივთი. ყველაფერი, რასაც აკეთებენ და იყენებენ.


text:
აარონისა და მისი შვილების ბრძანებით უნდა სრულდებოდეს<br/>გერშონიანთა ყველა საქმე - ყველაფრის ტარება და ყველაფრის კეთება. მათ<br/>ჩააბარე შესანახად ყველაფერი, რაც მათი სატარებელია.


text:
ეს არის გერშონიანთა საგვარეულოების საქმე სადღესასწაულო<br/>კარავში და მათი მოვალეობანი ითამარის, აარონ მღვდლის ძის,<br/>ხელმძღვანელობით.


text:
ოცდაათი წლიდან მოყოლებული ორმოცდაათ წლამდე აღრიცხე<br/>ისინი, ყველა, ვისაც სამსახურში ჩადგომა შეუძლია სადღესასწაულო კარვის<br/>საქმის საკეთებლად.


text:
აი, რისი ტარება ევალებათ მათ (ეს არის მათი საქმე სადღესასწაულო კარვის სამსახურში): სავანის ბოძები, ლარტყები, სვეტები მათი ფეხებითურთ.<br/>


text:
ეზოს სვეტები, ირგვლივ რომ დგას, მათი ფეხებით, პალოებითა<br/>და საბელებითურთ, ყველა მათი ნივთი და ყველა მათი სამსახურებელი, სათითაოდ<br/>აღრიცხე ყველა ნივთი, რაც სატარებლად ევალებათ.


text:
ეს არის მერარიანთა საგვარეულოების საქმე სადღესასწაულო<br/>კარავში ითამარის, აარონ მღვდლის ძის, ხელმძღვანელობით.


text:
აღრიცხეს მოსემ, აარონმა და საზოგადოების თავკაცებმა<br/>კეჰათიანები მათი საგვარეულოებისა და მამისსახლების მიხედვით.


text:
ოცდაათი წლიდან მოყოლებული ორმოცდაათ წლამდე, ყველა,<br/>ვისაც სამსახურში ჩადგომა შეეძლო სადღესასწაულო კარვის საქმის საკეთებლად.


text:
ესენი აღირიცხნენ კეჰათიანთა საგვარეულობებში, ყველა,<br/>ვინც სადღესასწაულო კარვის საქმეს აკეთებს, რომლებიც აღრიცხეს მოსემ და<br/>აარონმა უფლის სიტყვით და მოსეს ხელმძღვანელობით.


text:
ოცდაათი წლიდან მოყოლებული ორმოცდაათ წლამდე, ყველა,<br/>ვისაც კი შეეძლო სამსახურში ჩადგომა სადღესასწაულო კარვის საქმის<br/>საკეთებლად.


text:
ესენი აღირიცხნენ გერშონიანთა საგვარეულოებში, ყველა, ვინც სადღესასწაულო კარვის საქმეს აკეთებს, რომლებიც აღრიცხეს მოსემ და აარონმა უფლის სიტყვით.


text:
ესენი აღირაცხნენ მერარიანთა საგვარეულოებში, რომლებიც<br/>აღრიცხეს მოსემ და აარონმა უფლის სიტყვით და მოსეს ხელმძღვანელობით.


text:
ყველა აღრიცხული, ვინც აღრიცხეს მოსემ, აარონმა და<br/>ისრაელის თავკაცებმა ლევიანებისგან მათი საგვარეულოების და მამისსახლების<br/>მიხედვით,


text:
ოცდაათი წლიდან მოკიდებული ორმოცდაათ წლამდე, ვისაც კი<br/>შეეძლო სამსახურში ჩადგომა და სადღესასწაულო კარვის ტარება,


text:
უფლის ბრძანებით და მოსეს ხელმძღვანელობით მიეჩინა<br/>თითოეულს მისი საქმე და მისი სატარებელი ტვირთი და აღირიცხნენ, როგორც<br/>უბრძანა უფალმა მოსეს.


text:
უბრძანე ისრაელიანებს, გაიყვანონ ბანაკიდან ყველა კეთროვანი, ყველა წიდოვანი და მკვდრისგან გაუწმიდურებული.


text:
გაიყვანეთ მამროვანიც და მდედროვანიც; ბანაკის გარეთ<br/>გაიყვანეთ, რომ არ გააუწმიდურონ თავიანთი ბანაკები, რომელთა შორისაც<br/>დავანებული ვარ.


text:
ასეც მოიქცნენ ისრაელიანები: გაიყვანეს ისინი ბანაკის<br/>გარეთ. როგორც უბრძანა უფალმა მოსეს, ისე მოიქცნენ ისრაელიანები.


text:
უთხარი ისრაელიანებს: თუ კაცი ან ქალი ჩაიდენს რაიმე<br/>ცოდვას ადამისას, რითაც უღალატებს უფალს და დადანაშაულდება,


text:
აღიარონ თავიანთი ცოდვა, რაც ჩაიდინეს, მთლიანად ზღონ,<br/>რაც დააშავეს, მეათედიც დაუმატონ და მისცენ მას, ვის წინაშეც დანაშაული<br/>აქვთ.


text:
თუ კაცს არა ჰყავს ნათესავი, რომელსაც შეუძლია მისი<br/>დანაშაულის ანაზღაურება, დანაშაულის საზღაური უფალზეა, მღვდელზეა, შენდობის<br/>ვერძის გარდა, რომლითაც შეუნდობს მას.


text:
ვინმე დაწვება მასთან თესლის მიღვრით და ეს დაფარული<br/>იქნება მისი ქმრის თვალთაგან, ქალი კი მალულად წაბილწულია, მაგრამ მოწმე<br/>მის წინააღმდეგ არ ყოფილა და არ წაუსწრიათ,


text:
ქმარს ეჭვი შეიპყრობს და იეჭვიანებს თავის ცოლზე, რომელიც<br/>წაბილწულია, ან ეჭვი შეიპყრობს და იეჭვიანებს თავის ცოლზე, რომელიც არ არის<br/>წაბილწული,


text:
მიიყვანოს ქმარმა თავისი ცოლი მღვდელთან და მიიტანოს მისი<br/>გულისთვის შესაწირავად მეათედი ეფა ქერის ფქვილი; ზეთი არ დაღვაროს ზედ და<br/>არც გუნდრუკი დაადოს, რადგან ეს ეჭვიანობის შესაწირავია, დახსომების<br/>შესაწირავი, უკეთურობის დასახსომებელია.


text:
აიღებს მღვდელი წმიდა წყალს თიხის ჭურჭლით და მიწას<br/>სავანის ნიადაგიდან, აიღებს ამას მღვდელი და წყალში ჩაყრის.


text:
დააყენებს მღვდელი ქალს უფლის წინაშე და თავს გაუშიშვლებს<br/>ქალს, მუჭში ჩაუდებს დახსომების შესაწირავს; ეს ეჭვიანობის შესაწირავია.<br/>ხოლო მღვდელს ხელში ექნება მწარე წყალი, დამაწყევარი.


text:
დააფიცებს მღვდელი ქალს და ეტყვის მას: თუ არავინ<br/>დაწოლილა შენთან და არ შეცთენილხარ და არ წაბილწულხარ შენი ქმრისთვის, არას<br/>გავნებს ეს მწარე წყალი, დამაწყევარი.


text:
დააფიცებს მღვდელი ქალს წყევის ფიცით და ეტყვის მღვდელი ქალს: უფალმა მიგცეს წყევას და ფიცს შენს ხალხში, რომ საზარდული დაგიდნეს და მუცელი გაგისივოს,<br/>


text:
შევიდეს ეს დამაწყევარი წყალი შენს ნაწლავებში, რომ<br/>გაგისივდეს მუცელი და დაგიდნეს საშო. იტყვის ქალი: ჭეშმარიტად! ჭეშმარიტად!


text:
გამოართმევს მღვდელი ქალს ეჭვიანობის შესაწირავს,<br/>შეარხევს ამ შესაწირავს უფლის წინაშე და მიიტანს სამსხვერპლოზე.


text:
აიღებს მღვდელი პეშვით ამ შესაწირავიდან გამახსენებელ<br/>ნაწილს და დაწვავს სამსხვერპლოზე; მერე წყალს დაალევინებს ქალს.


text:
დაალევინებს წყალს და თუ წაბილწულია და ნაღალატევი აქვს<br/>ქმრისათვის, შევა მასში დამაწყევარი წყალი გასამწარებლად და გაუსივდება<br/>მუცელი და დაუდნება საშო. შეიქნება ეს ქალი დასაწყევლი თავის ხალხში.


text:
ან როცა ქმარს შეიპყრობს ეჭვიანობის სული და იეჭვიანებს<br/>თავის ცოლზე: დააყენოს თავისი ცოლი უფლის წინაშე და მღვდელი მოექცევა მას<br/>ამ რჯულის თანახმად.


text:
ღვინისგან და სასმელისგან უნდა იწმიდოს, არც ღვინის ძმარი<br/>და არც თაფლუჭის ძმარი არ დალიოს, არც ყურძნის წვენი არ დალიოს, არც<br/>ახლადმოკრეფილი ყურძენი და არც ჩამიჩი არ ჭამოს.


text:
მოწმიდარობის აღთქმის მთელს დროს სამართებელი არ უნდა<br/>შეეხოს მის თავს; ვიდრე არ გაუვა უფლის მოწმიდარობის ვადა, წმიდაა იგი. თმა<br/>უნდა მოიზარდოს თავზე.


text:
არ უნდა გაუწმიდურდეს მამის, დედის, ძმის და დის გამო,<br/>მათ გამოც კი მათი სიკვდილის დროს, რადგან მისი ღმერთის მოწმიდარობაა მის<br/>თავზე.


text:
თუ მოულოდნელად, უცაბედად შეესწრო ვინმეს სიკვდილს და იგი<br/>წაიბილწავს სამოწმიდარო თავს, უნდა მოიპარსოს თავი. თავისი განწმედის დღეს,<br/>მეშვიდე დღეს მოიპარსოს იგი.


text:
მერვე დღეს კი ორი გვრიტი ან ორი მტრედის ხუნდი მიუტანოს<br/>მღვდელს სადღესასწაულო კარვის შესასვლელთან.


text:
გაამზადებს მღვდელი ერთს ცოდვისათვის, მეორეს აღსავლენად და განწმედს მას მკვდრის შეხების ცოდვისაგან, და განათლავს მის თავს ამ დღეს.<br/>


text:
უნდა განუახლოს უფალს თავისი მოწმიდარობის დღეები და<br/>მიუტანოს წელგამოვლილი ცხვარი დანაშაულისთვის. წინა დღეები დაკარგულია,<br/>რადგან წაბილწა თავისი მოწმიდარობა.


text:
ეს არის მოწმიდარის რჯული: როცა გაუვა მოწმიდარობის ვადა,<br/>მიიყვანენ მას სადღესასწაულო კარვის შესასვლელთან;


text:
შესწირავს უფალს წელგამოვლილ, საღ ცხვარს აღსადგენად, ერთ<br/>წელგამოვლილ დედალ ცხვარს ცოდვისათვის და ერთ საღ ჭედილას სამადლობელ<br/>მსხვერპლად,


text:
ერთ კალათა გამტკიცული ფქვილის ხმიადს, ზეთში მოზელილ<br/>ნამცხვრებს, ზეთწაცხებულ უსაფუვრო ლავაშებს მათი ძღვენითა და საღვრელით.


text:
ხოლო ჭედილას გაამზადებს სამადლობელ, მსხვერპლად<br/>უფლისათვის ერთი კალათა ხმიადითურთ და გაამზადებს მღვდელი მათ ძღვენს და<br/>საღვრელს.


text:
გადაიპარსავს მოწმიდარი სადღესასწაულო კარვის<br/>შესასვლელთან თავის სამოწმიდარო თავს, აიღებს თავისი სამოწმიდარო თავის<br/>თმას და ჩააგდებს ცეცხლში, სამადლობელი მსხვერპლის ქვეშ რომ არის.


text:
აიღებს მღვდელი ჭედილას მოხარშულ ბეჭს, ერთ უსაფუარო<br/>ნამცხვარს კალათიდან, ერთ უსაფუვრო კვერს და ხელზე დაუდებს მოწმიდარს მას<br/>შემდეგ, რაც ის მოიპარსავს თავის მოწმიდარობას.


text:
შეარხევს მათ მღვდელი შერხევით უფლის წინაშე - ეს არის<br/>სიწმიდე მღვდლისთვის, გარდა შესარხევი მკერდისა და აღსამართი ბეჭისა: ამის<br/>შემდეგ შეეძლება მოწმიდარს ღვინის სმა.


text:
ეს არის რჯული მოწმიდარისა, რომელმაც აღთქმა დადო, და მისი შესაწირავისა უფლისადმი თავისი მოწმიდარობისთვის, იმის გარდა, რაზეც ხელი მიუწვდება. რა აღთქმაც აქვს დადებული, უნდა შეასრულოს მოწმიდარობის რჯულს ზევით.<br/>


text:
როცა დაასრულა მოსემ სავანის გამართვა, ზეთი სცხო და აკურთხა იგი და მთელი მისი მოწყობილობა, სამსხვერპლო და მთელი მისი მოწყობილობა. ზეთი სცხო მათ და აკურთხა ისინი.<br/>


text:
მიიტანეს ისრაელის თავკაცებმა, თავ-თავიანთი<br/>მამისსახლების უფროსებმა (იგინივე იყვნენ ტომების თავკაცები, ისინი<br/>ხელმძღვანელობდნენ აღწერას)


text:
შესაწირავი უფლის წინაშე - ექვსი ჩარდახიანი ურემი და<br/>თორმეტი ხარი; თითო ურემი ორ თავკაცზე და თითო ხარი თითოზე; დააყენეს ესენი<br/>სავანის წინ.


text:
გამოართვი მათ და სადღესასწაულო კარვის სამუშაოთათვის<br/>განაკუთვნე. მიეცი ლევიანებს, თითოეულს თავისი სამუშაოს მიხედვით.


text:
ოთხი ურემი და რვა ხარი მერარიანებს მისცა მათი სამუშაოს<br/>მიხედვით, რასაც ასრულებდნენ ითამარის, აარონ მღვდლის ძის,<br/>ხელმძღვანელობით.


text:
მიიტანეს თავკაცებმა მსხვერპლი სამსხვერპლოს<br/>სატფურებისთვის მისი ზეთისცხების დღეს და მიიტანეს თავიანთი შესაწირავიც<br/>თავკაცებმა სამსხვერპლოს წინ.


text:
უთხრა უფალმა მოსეს: დღეში თითო თავკაცმა მიიტანოს თავისი შესაწირავი სამსხვერპლოს სატფურებისთვის.<br/>


text:
მისი შესაწირავი იყო: ასოცდაათშეკელიანი ერთი ვერცხლის<br/>თასი და სამოცდაათის შეკელის (საწმიდარის შეკელით) ერთი ვერცხლის ბადია;<br/>ორივე სავსე იყო ზეთში აზელილი გამტკიცული ფქვილით, საძღვნოდ.


text:
და სამადლობელი მსხვერპლისთვის ორი ხარი, ხუთი ჭედილა და<br/>ხუთი ბოტი და ხუთი წელგამოვლილი ცხვარი. ეს იყო ნახშონ ყამინადაბის ძის<br/>შესაწირავი.


text:
მიიტანა მან თავისი შესაწირავი: ასოცდაათშეკელიანი ერთი<br/>ვერცხლის ლანგარი, ვერცხლის ტაშტი, სამოცდაათშეკელიანი (საწმიდარის<br/>შეკელით). ორივე სავსე იყო ზეთში აზელილი გამტკიცული ფქვილით, საძღვნოდ.


text:
სამადლობელი მსხვერპლისთვის ორი ხარი. ხუთი ჭედილა, ხუთი<br/>ბოტი, ხუთი წელგამოვლილი ცხვარი. ეს იყო ნათანიელ ცუარის ძის შესაწირავი.


text:
მისი შესაწირავი: ასოცდაათშეკელიანი ერთი ვერცხლის<br/>ლანგარი, ერთი ვერცხლის ტაშტი, სამოცდაათშეკელიანი (საწმიდარის შეკელით).<br/>ორივე სავსე იყო ზეთში აზელილი გამტკიცული ფქვილით, საძღვნოდ.


text:
სამადლობელი მსხვერპლისთვის ორი ხარი, ხუთი ჭედილა, ხუთი<br/>ბოტი, ხუთი წელგამოვლილი ცხვარი. ეს იყო ელიაბ ხელონის ძის შესაწირავი.


text:
მისი შესაწირავი: ასოცდაათშეკელიანი ერთი ვერცხლის ლანგარი, ერთი ვერცხლის ტაშტი, სამოცდაათშეკელიანი (საწმიდარის შეკელით); ორივე სავსე იყო ზეთში აზელილი გამტკიცული ფქვილით, საძღვნოდ.<br/>


text:
სამადლობელი მსხვერპლისთვის ორი ხარი, ხუთი ჭედილა, ხუთი<br/>ბოტი, ხუთი წელგამოვლილი ცხვარი. ეს იყო ელიცურ შედეურის ძის შესაწირავი.


text:
მისი შესაწირავი: ასოცდაათშეკელიანი ერთი ვერცხლის<br/>ლანგარი, ერთი ვერცხლის ტაშტი, სამოცდაათშეკელიანი (საწმიდარის შეკელით);<br/>ორივე სავსე იყო ზეთში აზელილი გამტკიცული ფქვილით, ძღვენისათვის.


text:
სამადლობელ მსხვერპლად ორი ხარი, ხუთი ჭედილა, ხუთი ბოტი, ხუთი წელგამოვლილი ცხვარი. იყო შელუმიელ ცურიშადაის შესაწირავი.<br/>


text:
მისი შესაწირავი: ასოცდაათშეკელიანი ერთი ვერცხლის<br/>ლანგარი, ერთი ვერცხლის ტაშტი, სამოცდაათშეკელიანი (საწმიდარის შეკელით).<br/>ორივე სავსე იყო ზეთში აზელილი განმტკიცული ფქვილით - ძღვენისათვის.


text:
სამადლობელ მსხვერპლად ორი ხარი, ხუთი ჭედილა, ხუთი ბოტი,<br/>ხუთი წელგამოვლილი ცხვარი. ეს იყო ელიასაფ რეღუელის ძის შესაწირავი.


text:
მისი შესაწირავი ასოცდაათშეკელიანი ერთი ვერცხლის<br/>ლანგარი, ერთი ვერცხლის ტაშტი, სამოცდაათშეკელიანი (საწმიდარის შეკელით).<br/>ორივე სავსე იყო ზეთში აზელილი გამტკიცული ფქვილით - საძღვნოდ.


text:
სამადლობელ მსხვერპლად ორი ხარი, ხუთი ჭედილა, ხუთი ბოტი,<br/>ხუთი წელგამოვლილი ცხვარი. ეს იყო ექიშამაყ ყამიჰუდის ძის შესაწირავი.


text:
მისი შესაწირავი ასოცდაათშეკელიანი ერთი ვერცხლის<br/>ლანგარი, ერთი ვერცხლის ტაშტი, სამოცდათშეკელიანი (საწმიდარის შეკელით),<br/>ორივენი სავსე იყო ზეთში აზელილი გამტკიცული ფქვილით - საძღვნოდ.


text:
მისი შესაწირავი: ასოცდაათშეკელიანი ერთი ვერცხლის ლანგარი, ერთი ვერცხლის ტაშტი, სამოცდაათშეკელიანი (საწმიდარის შეკელით), ორივე სავსე იყო ზეთში აზელილი გამტკიცული ფქვილით - საძღვნოდ.<br/>


text:
სამადლობელ მსხვერპლად ორი ხარი, ხუთი ჭედილა, ხუთი ბოტი,<br/>ხუთი წელგამოვლილი ცხვარი. ეს იყო აბიდან გიდეონის ძის შესაწირავი.


text:
მისი შესაწირავი: ასოცდაათშეკელიანი ერთი ვერცხლის<br/>ლანგარი, ერთი ვერცხლის ტაშტი, სამოცდაათშეკელიანი (საწმიდარის შეკელით).<br/>ორივე სავსე იყო ზეთში აზელილი გამტკიცული ფქვილით - საძღვნოდ.


text:
სამადლობელ მსხვერპლად ორი ხარი, ხუთი ჭედილა, ხუთი ბოტი, ხუთი წელგამოვლილი ცხვარი. ეს იყო ახიეზერ ყამიშადაის ძის შესაწირავი.<br/>


text:
სამადლობელ მსხვერპლად ორი ხარი, ხუთი ჭედილა, ხუთი ბოტი,<br/>ხუთი წელგამოვლილი ბატკანი. ეს იყო ფაგიელ ყაქრანის ძის შესაწირავი.


text:
სამადლობელ მსხვერპლად ორი ხარი, ხუთი ჭედილა, ხუთი ბოტი,<br/>ხუთი წელგამოვლილი ცხვარი. ეს იყო ახირაყ ყენანის ძის შესაწირავი.


text:
ეს არის შესაწირავი სამსხვერპლოს სატფურებისათვის მისი<br/>ზეთისცხების დღეს, ისრაელის თავკაცებისგან შეწირული თორმეტი ვერცხლის<br/>ლანგარი, თორმეტი ვერცხლის ტაშტი, თორმეტი ოქროს თასი;


text:
თითოეული ლანგარი - სამოცდაათშეკელიანი. თითოეული ტაშტი -<br/>საამოცდაათშეკელიანი. მთელი ჭურჭლეულობის ვერცხლი - ათასოთხასი შეკელი<br/>(საწმიდარის შეკელით).


text:
თორმეტი ოქროს თასი, საკმევლით სავსე; თითოეული თასი -<br/>ათშეკელიანი (საწმიდარის შეკელით). თასების მთელი ოქრო - ასოცი შეკელი.


text:
აღსავლენად სულ თორმეტი კურატი, თორმეტი ჭედილა, თორმეტი<br/>წელგამოვლილი ცხვარი და მათი თანმხლები ძღვენი; თორმეტი თხა ცოდვის<br/>გამოსასყიდად.


text:
სამადლობელი მსხვერპლისათვის სულ ოცდაოთხი კურატი, სამოცი<br/>ჭედილა, სამოცი ბოტი და სამოცი წელგამოვლილი ცხვარი. ეს იყო მსხვერპლი<br/>სამსხვერპლოს სატფურებისთვის მისი ზეთისცხების შემდეგ.


text:
როცა შედიოდა მოსე სადღესასწაულო კარავში მასთან<br/>სალაპარაკოდ, ესმოდა ხმა უფლისა, რომელიც ელაპარაკებოდა მას მოწმობის<br/>კიდობნის სახურავს ზემოდან, ორი ქერუბიმის შუიდან. ასე ელაპარაკებოდა მას<br/>უფალი.


text:
ელაპარაკე აარონს და უთხარი: როცა ლამპარს აანთებ,<br/>სასანთლის წინა მხარეს შვიდი ლამპარი უნდა ენთებოდეს.


text:
ასეთი ნაკეთობის იყო სასანთლე: ნაჭედი ოქროსი იყო, ზროდან<br/>ყვავილებამდე ნაჭედი იყო იგი; იმ სახის გააკეთა სასანთლე, როგორც უფალმა<br/>ახილვინა მოსეს.


text:
ასე მოიქეცი მათ გასაწმიდავებლად: ასხურე მათ ცოდვის<br/>წარმხოცელი წყალი, გაიპარსონ მთელი ტანი, გაირეცხონ შესამოსელი და<br/>გაწმიდავდებიან.


text:
აიყვანონ კურატი და მისი ძღვენი: შესაწირავი - ზეთში<br/>აზელილი გამტკიცული ფქვილი და მეორე კურატი ცოდვისათვის.


text:
ხოლო აარონმა აღუსრულოს შერხევის წესი ლევიანებს უფლის წინაშე ისრაელიანთაგან, რათა იტვირთონ მათ უფლის სამსახური.<br/>


text:
ლევიანებმა ხელი დაასხან კურატებს; შენ კი გაამზადე ერთი<br/>კურატი ცოდვისათვის, მეორე - აღსავლენად უფლისათვის, რათა მიუტევო<br/>ლევიანებს.


text:
მხოლოდ მას შემდეგ ჩადგებიან ლევიანები სადღესასწაულო<br/>კარვის სამსახურში, როცა გააწმიდავებ მათ და აღასრულებ მათზე შერხევის<br/>წესს.


text:
რადგან ჩემთვის არიან ისინი შემოწირულნი ისრაელიანთაგან.<br/>ყოველი საშოს გამღების, ისრაელიანთა ყოველი პირმშოს ნაცვლად ვიღებ მათ<br/>ჩემთვის.


text:
რადგან ჩემია ყოველი პირმშო ისრაელიანებში, ადამიანიც და<br/>პირუტყვიც. იმ დღეს, როცა გავწყვიტე ყოველი პირმშო ეგვიპტის ქვეყანაში,<br/>ჩემთვის შემოვიწირე ისინი


text:
ჩავაბარე ლევიანები ისრაელიანთაგან აარონს და მის<br/>შვილებს, რათა შეასრულონ ისრაელიანთა სამსახური სადღესასწაულო კარავში,<br/>რათა მიუტეონ ისრაელიანებს, რომ არ მოხდეს ისრაელიანებში ზიანი, როცა კი<br/>საწმიდარს მიეკარებიან ისრაელიანები.


text:
ისე მოექცნენ მოსე, აარონი და ისრაელიანთა მთელი<br/>საზოგადოება ლევიანებს, როგორც უბრძანა უფალმა მოსეს ლევიანთა გამო. ასე<br/>მოექცნენ მათ ისრაელიანები.


text:
გაწმიდავდნენ ლევიანები და გაირეცხეს შესამოსელი; აღასრულა აარონმა მათზე შერხევის წესი უფლის წინაშე და მიუტევა, რათა გაეწმიდავებინა ისინი.


text:
ამის შემდეგ შეუდგნენ ლევიანები სამსახურს სადღესასწაულო<br/>კარავში აარონის წინაშე და მისი შვილების წინაშე. როგორც ნაბრძანები ჰქონდა<br/>უფალს მოსესთვის ლევიანთა გამო, ისე მოექცნენ ისინი მათ.


text:
მხოლოდ დაეხმარონ თავიანთ თანამოძმეებს სადღესასწაულო კარვის დაცვაში, მაგრამ სამსახურს ნუღარ გასწევენ. ასეთი მოვალეობა დაუწესე ლევიანებს.<br/>


text:
ამ თვის მეთოთხმეტე დღეს, დაღამებისას, მოამზადეთ იგი<br/>დათქმულ დროს; ყველა წესისა და რიგის დაცვით მოამზადეთ იგი.


text:
დაამზადეს პასექი პირველ თვეში, თვის მეთოთხმეტე დღეს,<br/>დაღამებისას, სინაის უდაბნოში; ყველაფერი ისე გააკეთეს ისრაელიანებმა,<br/>როგორც ნაბრძანები ჰქონდა მოსესთვის უფალს.


text:
იყვნენ ისეთები, რომლებიც გაუწმიდურდნენ მკვდრის შეხებით<br/>და ვერ შეძლეს პასექის დამზადება იმ დღეს. მივიდნენ ისინი მოსესთან და<br/>აარონთან იმ დღეს.


text:
უთხრა ამ ხალხმა მას: გაუწმიდურებული ვართ მკვდრის<br/>შეხებით. რისთვის უნდა აგვეკრძალოს საუფლო შესაწირავის მიტანა დათქმულ დროს<br/>ისრაელიანებთან ერთად?


text:
ელაპარაკე ისრაელიანებს: თუ ვინმე გაუწმიდურდება მკვდრის<br/>შეხებით ან შორ გზაზე იქნება წასული თქვენს შორის ან თქვენს<br/>შთამომავლობაში, მანაც უნდა დაამზადოს უფლის პასექი.


text:
თუ კაცი გაწმიდავებულია და არც გზაშია, მაგრამ მაინც არ<br/>დაამზადებს პასექს, უნდა მოიკვეთოს იგი თავისი ხალხისგან, რადგან საუფლო<br/>შესაწირავი არ მიიტანა დათქმულ დროს. ცოდვა დაედება იმ კაცს.


text:
თუ მდგმური გყავთ, მანაც უნდა დაამზადოს უფლის პასექი<br/>პასექის წესისა და რიგის მიხედვით. ერთი წესი უნდა გქონდეთ მდგმურსაც და<br/>ქვეყნის მკვიდრსაც.


text:
სავანის აღმართვის დღეს ღრუბელმა დაფარა მოწმობის კარვის<br/>სავანე და საღამოდან დილამდე, თითქოს ცეცხლი ჩანდა სავანეზე.


text:
როგორც კი ასცილდებოდა ღრუბელი კარავს, დაიძრებოდნენ<br/>ისრაელიანებიც; ხოლო სადაც დადგებოდა ღრუბელი, იქ დაიბანაკებდნენ ხოლმე<br/>ისრაელიანები.


text:
უფლის ბრძანებაზე დაიძრებოდნენ და უფლის ბრძანებაზე<br/>დაიბანაკებდნენ ხოლმე ისრაელიანები. მთელი იმ ხანის მანძილზე, რაც ღრუბელი<br/>ეფინა სავანეს, იდგნენ ისინი.


text:
თუ დიდხანს დაყოვნდებოდა ღრუბელი სავანეზე, ასრულებდნენ<br/>ისრაელიანები უფლის სამსახურს და არ იძროდნენ.


text:
ხდებოდა ხოლმე, რომ მცირე ხანს ეფინა ღრუბელი სავანეს,<br/>უფლის ბრძანებაზე დაიბანაკებდნენ და უფლის ბრძანებაზე დაიძრებოდნენ.


text:
ხდებოდა ხოლმე, რომ საღამოდან დილამდე იდგა ღრუბელი, დილას ასცილდებოდა ღრუბელი და ისინიც დაიძრებოდნენ, ან ერთი დღე-ღამე იდგა და, როცა ასცილდებოდა ღრუბელი, დაიძრებოდნენ.


text:
ან ორი დღე იდგა ან ერთი თვე, ან რამდენიმე დღე; თუ<br/>დიდხანს იდგა ღრუბელი სავანეზე, იდგნენ ისრაელიანებიც და არ იძროდნენ;<br/>ასცილდებოდა და ისინიც დაიძრებოდნენ.


text:
უფლის ბრძანებაზე დაიბანაკებდნენ და უფლის ბრძანებაზე<br/>დაიძრებოდნენ ხოლმე. უფლის სამსახურს ასრულებდნენ და დადიოდნენ უფლის<br/>ბრძანებით, მოსეს პირით რომ იყო გამოცხადებული.


text:
გაიკეთე ორი ვერცხლის საყვირი, ჭედური გააკეთე ისინი,<br/>საზოგადოების შესაკრებად და ბანაკების ასაყრელად გქონდეს.


text:
მეორედ დააყვირებენ საგანგაშოს და დაიძრებიან ბანაკები,<br/>სამხრეთით დაბანაკებულნი; მათი დაძვრისათვის საგანგაშო დააყვირონ.


text:
როცა გახვალთ თქვენს ქვეყანაში მომხდურ მტერთან<br/>საბრძოლველად, ასტეხეთ განგაში საყვირებით და გახსენებული იქნებით უფლის,<br/>თქვენი ღმერთის წინაშე და გადაურჩებით თქვენს მტრებს.


text:
სიხარულის დღეებში, დღესასწაულებზე და ახალმთავრობისას,<br/>როცა აღსავლენ და სამადლობელ მსხვერპლს სწირავთ, დააყვირეთ საყვირებს.<br/>თქვენს გასახსენებლად იქნება ეს თქვენი ღმერთის წინაშე. მე ვარ უფალი,<br/>თქვენი ღმერთი.


text:
იუდიანთა ბანაკის დროშა დაიძრა პირველად მათი ლაშქრებისდა<br/>მიხედვით. ლაშქარს სათავეში ედგა ნახშონ ყამინადაბის ძე.


text:
დაიძრა რეუბენის ბანაკის დროშა მათი ლაშქრებისდა<br/>მიხედვით. მის ლაშქარს სათავეში ედგა ელიცურ შედეურის ძე.


text:
დაიძრა ეფრემიანთა ბანაკის დროშა მათი ლაშქრებისდა<br/>მიხედვით. ლაშქარს სათავეში ედგა ელიშამაყ აბიჰუდის ძე.


text:
დაიძრა დანიანთა ბანაკის დროშა ყველა ბანაკის ჩამკეტად<br/>მათი ლაშქრებისდა მიხედვით. ლაშქარს სათავეში ედგა ახიეზერ ყამიშადის ძე.


text:
უთხრა მოსემ ხობაბს, რეღუელ მიდიანელის, მოსეს სიმამრის<br/>ძეს: მივემართებით იმ ადგილისკენ, რომელზედაც გვითხრა უფალმა, თქვენ<br/>გაძლევთო მას. წამოგვყევი და სიკეთეს გწევთ, რადგან სიკეთე უბრძანებია<br/>უფალს ისრაელზე.


text:
იარეს უფლის მთიდან სამი დღის სავალზე და უფლის აღთქმის<br/>კიდობანი მათ წინ მიდიოდა სამი დღის სავალზე, რათა ეჩვენებინა მათთვის<br/>დასავანებელი ადგილი.


text:
როცა დაიძრებოდა კიდობანი, იტყოდა მოსე: აღიმართე, უფალო,<br/>და გაიფანტებიან შენი მტრები, გაიქცევიან შენი პირისაგან შენი მოძულენი.


text:
როცა დაიწყო ხალხმა ბოროტად დრტვინვა უფლის გასაგონად, მოესმა უფალს და აინთო რისხვით. აღიგზნო მათში უფლის ცეცხლი და შთანთქა ბანაკის განაპირი.<br/>


text:
ჭრელი ბრბო, მათ შორის რომ იყო, აჰყვა გულისთქმას.<br/>ატირდნენ ისრაელიანებიც და ამბობდნენ: ვინ გვაჭმევს ხორცს?


text:
გაიფანტებოდა ხალხი, აგროვებდა და ფქვავდა ხელსაფქვავით<br/>ან როდინში ნაყავდა. ხარშავდნენ ქვაბში და აცხობდნენ მისგან კვერებს;<br/>გემოთი ზეთიან ხავიწს ჰგავდა.


text:
გაიგო მოსემ, რომ ტირის ხალხი, ყველა თავ-თავის<br/>საგვარეულოებში, თავ-თავის კარვის შესასვლელთან. რისხვით აინთო უფალი. არ<br/>მოეწონა ეს მოსეს.


text:
უთხრა მოსემ უფალს: რისთვის უბოროტე შენს მორჩილს? რით ვერ ვპოვე მადლი შენს თვალში, ამ ხალხის ტვირთი რომ ამკიდე?<br/>


text:
მე ხომ არ მიტარებია მთელი ეს ხალხი? მე ხომ არ<br/>გამიჩენია, რომ მეუბნები, ძიძასავით შენი უბით წაიყვანეო იმ ქვეყანაში, მის<br/>მამა-პაპას რომ აღუთქვი ფიცით?


text:
სადა მაქვს ხორცი მთელი ამ ხალხისთვის მისაცემად? რადგან<br/>შემომტირიან და ამბობენ: მოგვეცი ხორცი, რომ ვჭამოთ.


text:
უთხრა უფალმა მოსეს: შემოკრიბე სამოცდაათი კაცი ისრაელის<br/>უხუცესთაგან, რომელთაც ხალხის უხუცესებად და რჯულისკაცებად იცნობ. მოიყვანე<br/>ისინი სადღესასწაულო კარავთან, რომ შენთან ერთად იდგნენ იქ.


text:
ჩამოვალ და იქ დაგელაპარაკები; ავიღებ ნაწილს სულისაგან,<br/>შენზე რომ არის, და მათაც მოვაფენ, რომ შენთან ერთად ზიდონ ამ ხალხის<br/>ტვირთი და მარტო შენ რომ არ ატარო.


text:
ხალხს უთხარი: განიწმიდეთ ხვალისათვის და შეჭამთ ხორცს;<br/>რადგან უფლის გასაგონად ტიროდით, ვინ გვაჭმევს ხორცს, რა კარგად ვიყავითო<br/>ეგვიპტეში. მოგცემთ უფალი ხორცს და შეჭამთ.


text:
არამედ მთელს ერთ თვეს, ვიდრე ცხვირიდან არ გადმოანთხევთ<br/>და არ შეგზიზღდებათ, რადგან შეიძულეთ უფალი, თქვენს შორის მყოფი, და<br/>მოთქვამდით მის წინაშე, რისთვის გამოვდიოდით ეგვიპტიდანო?


text:
თქვა მოსემ: ექვსასი ათასია ეს ხალხი, რომელთა შორისაც მე ვიმყოფები; შენ კი ამბობ, ხორცს მივცემ და ერთ თვეს ეყოფათო საჭმელად.<br/>


text:
გავიდა მოსე და უთხრა ხალხს უფლის ნათქვამი. შეჰყარა<br/>სამოცდაათი კაცი ერის უხუცესთაგან და კარვის ირგვლივ დააყენა ისინი.


text:
ჩამოვიდა უფალი ღრუბელში და ელაპარაკა მას. აიღო ნაწილი<br/>სულისაგან, მოსეზე რომ იყო, და გაუნაწილა სამოცდაათ უხუცესს. როცა დაადგა<br/>მათ სული, ქადაგად დაეცნენ ყოველანი, ოღონდ მცირე ხნით.


text:
ორი კაცი დარჩენილიყო ბანაკში, ერთს ერქვა ელდადი,<br/>მეორეს, - მედადი. მათაც დაადგრა სული (ისინი ჩაწერილთა შორის იყვნენ,<br/>მაგრამ არ გასულან კარავთან) და ისინიც დაეცნენ ქადაგად ბანაკში.


text:
მიუგო იესო ნავეს ძემ, მოსეს მსახურმა, თავისი<br/>გულუბრყვილობით, და თქვა: მოსე, ჩემო ბატონო! შეაწყვეტინე!


text:
უთხრა მოსემ: ხომ არ გშურს ჩემ მაგიერ? ნეტავ მთელი უფლის<br/>ერი დაეცემოდეს ქადაგად! ნეტავ მათაც მოჰფენდეს უფალი თავის სულს!


text:
ატყდა ქარი უფლისაგან და მორეკა ზღვიდან მწყრები და ერთი დღის სავალზე დაჰყარა ბანაკის ირგვლივ. თითქმის ორ წყრთაზე დაფარეს მიწა.<br/>


text:
ადგა ხალხი და აგროვა მწყერი მთელი ის დღე, მთელი ღამე,<br/>მთელი მეორე დღე; ყველაზე ცოტას შემგროვებელმა ათი ხომერი წაიღო. დაიწყვეს<br/>თავისთვის ბანაკის გარშემო.


text:
ჯერაც კბილებში ჰქონდათ ხორცი, შეჭმა ვერ მოასწრეს, რომ<br/>აღინთო უფლის რისხვა ხალხზე და მუსრი გაავლო უფალმა ხალხს.


text:
დაერქვა სახელად ამ ადგილს კიბროთ-ჰათაავა (სიხარბის<br/>სამარხები), რადგან აქ დამარხეს დახარბებული ხალხი.


text:
კიცხავდნენ მოსეს მირიამი და აარონი ქუშელი ცოლის გამო, რომელიც ნათხოვი ჰყავდა, რადგან ქუშელი ქალი ითხოვა ცოლად.<br/>


text:
ამბობდნენ: ნუთუ მხოლოდ მოსეს ელაპარაკებოდა უფალი? განა<br/>ჩვენც არ გველაპარაღებოდა? გაიგონა ეს უფალმა.


text:
უთხრა მოულოდნელად უფალმა მოსეს, აარონს და მირიამს:<br/>გამოდით სამივენი სადღესასწაულო კარავთან. და გამოვიდნენ სამივენი.


text:
ჩამოვიდა უფალი ღრუბლის სვეტში და გაჩერდა კარვის<br/>შესასვლელთან. უხმო აარონს და მირიამს, და წინ წადგნენ ორივენი.


text:
თქვა: ისმინეთ ჩემი სიტყვები. თუ ვინმე გყავთ უფლის<br/>ქადაგი, ხილვაში ვეცხადები, სიზმარში ვლაპარაკობ მასთან.


text:
პირისპირ ველაპარაკები მას, ცხადლივ, და არა იგავურად.<br/>უფლის ხატებას ჭვრეტს იგი. რატომ არ გეშინიათ, ჩემს მორჩილს მოსეს რომ<br/>ჰკიცხავთ?


text:
აშორდა ღრუბელი კარავს, და, აჰა, მირიამი თოვლივით დაფარა კეთრმა. მიბრუნდა აარონი მირიამისკენ და, აჰა, კეთრი მოსდებია მას.<br/>


text:
უთხრა უფალმა მოსეს: მამას რომ მიეფურთხებინა მისთვის<br/>სახეში, შვიდ დღეს ხომ ვერ გამოჩნდებოდა სირცხვილით? შვიდი დღე დაიმალოს<br/>ბანაკის გარეთ და მერე დაბრუნდეს.


text:
გაგზავნე კაცები, რომ დაზვერონ ქანაანის ქვეყანა, რომელიც<br/>მივეცი ისრაელიანებს; მამათა შტოდან თითო კაცი გაგზავნეთ, ყველა თავკაცი<br/>იყოს მათში.


text:
ესენია იმ კაცთა სახელები, რომლებიც გაგზავნა მოსემ ქვეყნის დასაზვერავად. დაარქვა მოსემ ოსია ნავეს ძეს იესო.<br/>


text:
გაგზავნა ისინი მოსემ ქანაანის ქვეყნის დასაზვერავად და<br/>უთხრა მათ: გაემართებით სამხრეთით და ახვალთ მთაზე.


text:
როგორი ქვეყანაა, სადაც ისინი ცხოვრობენ კარგი თუ ცუდი;<br/>როგორი ქალაქებია, სადაც ისინი სახლობენ; ბანაკებია თუ ციხე-სიმაგრეები.


text:
როგორი მიწაა, ნოყიერი თუ მწირი, იზრდება თუ არა იქ ხე;<br/>იმარჯვეთ და წამოიღეთ მიწის ნაყოფები, სწორედ ის დრო იყო, ყურძენი რომ<br/>მწიფდა.


text:
გაემართნენ სამხრეთში და მიადგნენ ხებრონს. იქ<br/>მკვიდრობდნენ ახიმანი, შეშაი და თალმაი - ყანაკის ნაშიერნი. ხებრონი<br/>ეგვიპტის ცოყანზე შვიდი წლით ადრე იყო აშენებული.


text:
მივიდნენ ეშქოლის ხევამდე, მოჭრეს იქ ვაზი თავისი<br/>მტევნითურთ და კეტით წამოიღო ორმა; აგრეთვე ბროწეული და ლეღვის ნაყოფები.


text:
წამოვიდნენ და მოვიდნენ მოსესთან, აარონთან და ისრაელიანთა მთელს საზოგადოებასთან, ფარანის უდაბნოში, კადეშში, და მოუტანეს ამბავი მთელს საზოგადოებას, აჩვენეს იმ ქვეყნის ნაყოფები.<br/>


text:
უამბეს და უთხრეს: მივედით იმ ქვეყანაში, სადაც<br/>გაგვაგზავნე - მართლაც რძე და თაფლი დის იქ; აჰა, მისი ნაყოფებიც.


text:
ოღონდ ძლიერი ხალხი ცხოვრობს იმ ქვეყანაში, ქალაქებიც<br/>გამაგრებულია და ძალზე დიდი; ყანაკის ნაშიერნიც ვნახეთ იქ.


text:
ყამალეკი ქვეყნის სამხრეთში ცხოვრობს; ხეთელები,<br/>იებუსეველები და ამორეველები მთებში ცხოვრობენ; ქანაანელები კი -<br/>ზღვისპირეთში და იორდანეზე.


text:
ხალხი დაუშოშმინა ქალებმა მოსეს, თქვა: გავილაშქრებთ და<br/>დავისაკუთრებთ იმ ქვეყანას, რადგან შეგვიძლია მათი ძლევა.


text:
სხვებმა, კი ვინც მასთან ერთად იყვნენ წასულნი, თქვეს:<br/>ვერ შევძლებთ იმ ხალხის წინააღმდეგ გალაშქრებას, რადგან ჩვენზე ძლიერია.


text:
ცუდი ხმები გაავრცელეს ისრაელიანებში მათ მიერ დაზვერილ<br/>ქვეყანაზე. ერთმანეთს ჭამენო იმ ქვეანაში, რომელიც ჩვენ მოვიარეთ<br/>დასაზვერად; მთელი ხალხი, რომელიც იქ ვნახეთ, ბუმბერაზიაო.


text:
იქ ვნახეთ დევკაცები, ყანაკის ძენი, დევკაცთა<br/>შთამომავალნი. კალია გვეგონა ჩვენი თავი და ასეც ვჩანდითო მათ თვალში.


text:
აუდრტვინდა მოსეს და აარონს მთელი ისრაელობა და უთხრა მთელმა საზოგადოებამ: ნეტავ ეგვიპტის ქვეყანაში დავხოცილიყავით ან ამ უდაბნოში გავმწყდარიყავით!


text:
რისთვის მოგვიყვანა უფალმა ამ ქვეყანაში, სადაც მახვილი<br/>მოგვიღებს ბოლოს? და ჩვენი დედა-წული ტყვედ ჩავარდება? განა უმჯობესი არ<br/>იქნება, თუ ეგვიპტეში დავბრუნდებით?


text:
იესო ნავეს ძემ და ქალებ იეფუნეს ძემ, რომლებიც სხვებთან<br/>ერთად იყვნენ წასულნი ქვეყნის დასაზვერად, შემოიხიეს ტანისამოსი.


text:
უთხრეს ისრაელიანთა მთელს საზოგადოებას: ქვეყანა, რომელიც<br/>ჩვენ მოვიარეთ დასაზვერად, ძალზე კარგი ქვეყანაა.


text:
ოღონდ ნუ აუჯანყდებით უფალს და მაგ ქვეყნის ხალხის ნუ<br/>შეგეშინდებათ, რადგან ჩვენი კერძია იგი, უმწეოდ არიან დარჩენილი, უფალი კი<br/>ჩვენთან არის. ნუ გეშინიათ!


text:
თქვა მთელმა საზოგადოებამ: ჩავქოლოთ! მაგრამ უფლის დიდება<br/>გამოჩნდა სადღესასწაულო კარავში მთელი ისრაელის წინაშე.


text:
უთხრა უფალმა მოსეს: როდემდის უნდა მგმობდეს ეს ხალხი, როდემდის არ უნდა სჯეროდეს ჩემი და იმ სასწაულებისა, რომლებიც მათ შორის მოვახდინე.<br/>


text:
და ეტყვიან მაგ ქვეყნის მკვიდრთ, რომელთაც შეიტყვეს, რომ<br/>შენ, უფალი, ამ ხალხს შორისა ხარ, რომ თვალდათვალ ეცხადები მათ შენ, უფალი;<br/>შენი ღრუბელი ადგას მათ, დღისით ღრუბლის სვეტში მიდიხარ მათ წინ და ღამით -<br/>ცეცხლის სვეტში.


text:
სულგრძელია უფალი და დიდმადლიანი, დანაშაულისა და ცოდვის<br/>მიმტევებელი, შურისმგებელი, მამათა ცოდვის მომკითხავი შვილებისგან მესამე<br/>და მეოთხე თაობაში.


text:
შეუნდე დანაშაული ამ ხალხს შენი დიდი მადლისამებრ, როგორც<br/>პატიობდი ცოდვას ამ ხალხს ეგვიპტიდან მოყოლებული აქამდე.


text:
ვერცერთი იმათგანი, ვინც იხილა ჩემი დიდება და<br/>სასწაულები, ეგვიპტეში და უდაბნოში რომ მოვიმოქმედე, ათგზის რომ გამომცადა<br/>მე და მაინც არ დაიჯერა ჩემი სიტყვა,


text:
ვერ იხილავს იმ ქვეყანას, რომლის მოცემასაც შევპირდი მათ<br/>მამა-პაპას, ვერცერთი ჩემი მგმობელი ვერ იხილავს მას.


text:
მხოლოდ ქალებს, ჩემს მორჩილს, იმის გამო რომ სხვა სულით<br/>აღვსილმა ბოლომდე მიერთგულა მე, შევიყვან იმ ქვეყანაში, სადაც წასული იყო<br/>დასაზვერად, და მისი შთამომავლობა დაიმკვიდრებს მას.


text:
ყამალეკელები და ქანაანელები ცხოვრობენ ველზე. ხვალ<br/>გაბრუნდით და დაიძარით უდაბნოსაკენ მეწამული ზღვის გზით.


text:
როდემდის უნდა მებუზღუნებოდეს ეს ბოროტი საზოგადოება?<br/>მესმის მე ისრაელიანთა ბუზღუნი, რომ მებუზღუნებიან.


text:
ამ უდაბნოში ეყრება თქვენი გვამები, ყველასი, ვინც<br/>აღრიცხული ხართ, ოცი წლიდან მოყოლებული, ვინც მებუზღუნებოდით.


text:
ვერავინ შეხვალთ ქვეყანაში, სადაც თქვენი დასადგურება<br/>დავიფიცე, ქალებ იეფუნეს ძისა და იესო ნავეს ძის გარდა.


text:
თქვენს ბავშვებს, რომლებზეც ამბობდით ტყვედ ჩავარდებიანო, შევიყვან იქ, რათა გაიცნონ თქვენგან შეძულებული ქვეყანა.<br/>


text:
თქვენი შვილები იხეტიალებენ უდაბნოში ორმოც წელს,<br/>დასჯილნი თქვენი გარყვნილების გამო, ვიდრე არ გაქრება თქვენი გვამები<br/>უდაბნოში.


text:
იმ ორმოცი დღის მიხედვით, რამდენ ხანსაც ზვერავდით<br/>ქვეყანას (თითო დღე თითო წელიწადზე), ორმოცი წელი იქნებით დასჯილი თქვენი<br/>დანაშაულის გამო, რათა გამოსცადოთ ჩემი რისხვა.


text:
მე, უფალი, გეუბნებით: ნახავთ, თუ ამგვარად არ მოვექეცი<br/>მთელს ამ ბოროტ საზოგადოებას, რომელიც შეთქმულია ჩემს წინააღმდეგ. ამ<br/>უდაბნოში გათავდებიან და აქ დაიხოცებიან.


text:
დაიხოცნენ კაცები, რომელნიც გაგზავნა მოსემ ქვეყნის<br/>დასაზვერად და რომელთაც დაბრუნებისას ცუდი ხმები დაუყარეს იმ ქვეყანას და<br/>მთელი საზოგადოება აუჯანყეს მოსეს,


text:
ადგნენ დილაადრიანად და მთის წვერისკენ გაემართნენ; თქვეს: აბა, - ავიდეთ იმ ადგილზე, უფალმა რომ გვითხრა, რადგან შევცოდეთ.


text:
რადგან იქ დაგხვდებიან ყამალეკები და ქანაანელები და<br/>მახვილით დაეცემით. რაკი ზურგი შეაქციეთ უფალს, აღარ იქნება თქვენთან<br/>უფალი.


text:
და დაამზადეთ საცეცხლო მსხვერპლის უფლისათვის - აღსავლენს<br/>ან აღთქმულ საკლავს, ან სამოწყალოს, თქვენი დღეობების დროს, უფლისათვის<br/>სურნელების საკმეველად - საქონელს შესწირავ ცხვარს,


text:
შესწიროს შემწირველმა თავისი შესაწირავი უფალს - საძღვნოდ<br/>მეოთხედ ჰინი ზეთში აზელილი ეფის მეათედი გამტკიცული ფქვილი


text:
თითოეულმა მკვიდრმა ასე უნდა გააკეთოს ეს, როცა სწირავს<br/>საცეცხლო მსხვერპლს უფლისათვის სურნელოვან საკმეველად.


text:
თუ თქვენი მდგმური ან სხვა ვინმე, რომელიც თაობიდან<br/>თაობამდე ცხოვრობს თქვენს შორის, დაამზადებს საცეცხლო მსხვერპლს უფლისათვის<br/>სურნელოვან საკმეველად, თქვენსავით უნდა მოიქცეს ისიც.


text:
შენთვის, კრებულო, და მდგმურისთვის, რომელიც შენთან<br/>მდგმურობს, ერთი სამარადისო წესი უნდა იყოს თაობიდან თაობაში. თქვენი<br/>თანაბარია მდგმური უფლის წინაშე.


text:
ყველაფერს, რაც გიანდერძათ უფალმა მოსეს პირით იმ დღიდან,<br/>რაც გიანდერძათ უფალმა, და შემდგომ თქვენს თაობებში,


text:
თუ საზოგადოების უყურადღებობით მოხდება შეცდომა, მთელმა<br/>საზოგადოებამ უნდა გაამზადოს ერთი კურატი აღსავლენად, სურნელოვან<br/>საკმეველად უფლისათვის და მისი თანმხლები ძღვენი და საღვრელი, წესის<br/>თანახმად, და ერთი თხაც ცოდვის გამოსასყიდ მსხვერპლად.


text:
შეუნდობს მღვდელი ისრაელიანთა მთელს საზოგადოებას და<br/>ეპატიებათ მათ, რადგან შეცდომით იყო მომხდარი ეს და მათ შესწირეს უფალს<br/>თავიანთი შეცდომისთვის საცეცხლო მსხვერპლი და ცოდვის გამოსასყიდი.


text:
ეპატიებათ ისრაელიანთა მთელს საზოგადოებას და მდგმურს,<br/>რომელიც თქვენთან დგას, რადგან შეცდომა მოუვიდა მთელს ერს.


text:
როგორც მკვიდრს ისრაელში, ასევე მდგმურს, რომელიც<br/>თქვენთან მდგმურობს, ერთი წესი გქონდეთ, როცა შეცდომა მოგივათ.


text:
თუ ვინმე თავხედურად მოიქცევა, მკვიდრი იქნება თუ<br/>მდგმური, უფლის მგმობელია იგი და უნდა მოიკვეთოს თავისი ხალხიდან.


text:
გაიყვანა იგი მთელმა საზოგადოებამ ბანაკს გარეთ და<br/>ჩაქოლეს იგი. მოკვდა, როგორც უბრძანა უფალმა მოსეს.


text:
დაელაპარაკე ისრაელიანებს, უთხარი მათ: გაიკეთონ ფოჩები<br/>სამოსლის კიდეებზე და ასე ჰქონდეთ თაობიდან თაობაში. ლურჯი ძაფი გაურიონ<br/>კიდურა ფოჩს,


text:
და გქონდეთ ფოჩში, რომ მისი დანახვისას გაიხსენოთ უფლის<br/>ყველა მცნება, შეასრულოთ და არ აჰყვეთ გულსა და თვალს, რომლებიც გზა-კვალს<br/>გირევენ თქვენ,


text:
მე ვარ უფალი, თქვენი ღმერთი, რომელმაც გამოგიყვანეთ<br/>ეგვიპტის ქვეყნიდან, რომ თქვენი ღმერთი ვიყო. მე ვარ უფალი, თქვენი ღმერთი.


text:
ადგნენ კორახი, ძე იცჰარისა, კეჰათის ძისა, ლევიანი, დათანი და აბირამი, ელიაბის ძენი, ონი ფელეთის ძე - რეუბენიანები,<br/>


text:
და წარუდგნენ მოსეს; მათთან იყო ასორმოცდაათი ისრაელიანი, საზოგადოების თავკაცნი, საკრებულოს წევრები, სახელოვანი კაცები.


text:
შეითქვნენ მოსეს და აარონის წინააღმდეგ და უთხრეს მათ:<br/>გეყოფათ! წმიდაა ერთიანად მთელი საზოგადოება და უფალი არის მათ შორის.<br/>რატომ აღზევდით უფლის კრებულზე?


text:
ასე ელაპარაკა კორახს და მთელს მის დასს: ხვალ<br/>გამოაცხადებს უფალი, ვინ არის მისი და ვინ არის წმიდა, რათა დაიახლოვოს<br/>იგი; ვისაც აირჩევს, იმას დაიახლოვებს.


text:
ჩადევით მასში ცეცხლი და ზედ დააყარეთ საკმეველი ხვალ<br/>უფლის წინაშე. ვისაც უფალი გამოარჩევს, ის იქნება წმიდა. გეყოფათ,<br/>ლევიანებო!


text:
ნუთუ გეცოტავებათ, ისრაელის ღმერთმა რომ გამოგყოთ<br/>ისრაელის საზოგადოებიდან და დაგიახლოვათ, რათა შეგესრულებინათ საუფლო<br/>კარვის სამსახური და მდგარიყავით საზოგადოების წინაშე მისდა სამსახურად?


text:
ნუთუ არა კმარა, რძითა და თაფლით მდინარი ქვეყნიდან რომ<br/>ამოგვიყვანე უდაბნოში მოსაკლავად? ახლა გინდა გაგვიბატონდე? ჰო,<br/>გაგვიბატონდე კიდეც?


text:
არც რძითა და თაფლით მდინარ ქვეყანაში მიგიყვანივართ, არც<br/>ყანები და ვენახები მოგიცია ჩვენთვის. თვალები გინდა დაუბრმაო ამ ხალხს? არ<br/>წამოვალთ.


text:
დიდად გაჯავრდა მოსე და უთხრა უფალს: ნუ მიხედავ მათ<br/>ძღვენს. ერთი ვირიც არ წამირთმევია მათთვის, ერთი მათგანისთვისაც არ<br/>მიწყენინებია.


text:
უთხრა მოსემ კორახს: შენ და მთელი შენი დასი უფლის წინაშე<br/>გამოცხადდებით ხვალ - შენ, ისინი და აარონი.


text:
აიღეთ თითოეულმა თქვენ-თქვენი საცეცხლურები, საკმეველი<br/>ჩადეთ მასში და მიიტანეთ უფლის წინაშე თქვენ-თქვენი საცეცხლურები,<br/>ასორმოცდაათი საცეცხლური; შენ და აარონმა თქვენ-თქვენი საცეცხლურები.


text:
აიღო თითოეულმა თავისი საცეცხლური, დაანთეს მასში ცეცხლი,<br/>ზედ საკმეველი დააყარეს და წარდგნენ სადღესასწაულო კარვის შესასვლელთან;<br/>მოსე და აარონიც იქ იყვნენ.


text:
შეკრიბა კორახმა მათ წინააღმდეგ მთელი საზოგადოება<br/>სადღესასწაულო კარვის წინ და გამოეცხადა უფლის დიდება მთელს საზოგადოებას.


text:
პირქვე დაემხვნენ და თქვეს: ღმერთო, ყოველი ხორციელის<br/>სულთა უფალო! ერთმა კაცმა სცოდა და მთელს საზოგადოებაზე მრისხანებ?


text:
ასე ელაპარაკა საზოგადოებას: განერიდეთ ამ ბოროტი ხალხის<br/>კარვებს, მათსას ნურაფერს მიეკარებით, მათი ცოდვების თანაზიარი რომ არ<br/>გახდეთ.


text:
განერიდნენ ყოველი მხრიდან კორახის, დათანისა და აბირამის<br/>სადგომებს; დათანი და აბირამი კი გამოსულიყვნენ და თავ-თავისი კარვების<br/>შესასვლელთან იდგნენ - ცოლებით, შვილებითა და ჩვილი ბავშვებითურთ.


text:
თქვა მოსემ: ამით გაიგებთ, რომ უფალმა გამომგზავნა მთელი<br/>ამ საქმის აღსასრულებლად, რომ ჩემი ნება არ ყოფილა.


text:
თუ ჩვეულებრივი სიკვდილით დაიხოცებიან ესენი და<br/>ჩვეულებრივი ბედი ეწევათ მათ, არ ვყოფილვარ უფლის გამოგზავნილი.


text:
თუ არნახულ რასმე ჩაიდენს უფალი, მიწა დ პირს დააღებს შთანთქავს მათ და მთელს მის საბადებელს, და ცოცხლივ ჩავლენ ქვესკნელში, იცოდეთ, უფალი დაუგმია ამ ხალხს.<br/>


text:
უთხარი ელეაზარ აარონის ძეს, მღვდელს: აკრიფოს<br/>საცეცხლურები ნახანძრალში, ცეცხლი კი მოაშორე აქედან, რადგან განწმედილი<br/>არიან.


text:
ხოლო იმათი საცეცხლურებისგან, რომელიც თავის ცოდვას<br/>შეეწირა, ფურცლები გაგლინეთ სამსხვერპლოს მოსაჭედავად. რადგან უფლის წინაშე<br/>ჰქონდათ მოტანილი და განიწმიდნენ. ნიშნად ჰქონდეთ ეს ისრაელიანებს.


text:
აიღო ელეაზარ მღვდელმა სპილენძის საცეცხლურები, რომლებიც<br/>დამწვრებს ჰქონდათ მიტანილი, და გაგლინეს მათგან ფურცლები სამსხვერპლოს<br/>მოსაჭედავად.


text:
რათა ახსოვდეთ ისრაელიანებს, რომ უცხო კაცმა, ვინც<br/>აარონის შთამომავალი არ არის, არ დაიწყოს უფლის წინაშე საკმევლის კმევა და<br/>არ ეწიოს კორახისა და მისი დასის ბედი, როგორც ეუბნებოდა მას უფალი მოსეს<br/>პირით.


text:
აუჯანყდა მეორე დღეს ისრაელიანთა მთელი საზოგადოება მოსეს<br/>და აარონს, და თქვეს: თქვენ გაწყვიტეთ უფლის ერი.


text:
როცა შეითქვა საზოგადოება მოსესა და აარონის წინააღმდეგ,<br/>მიტრიალდნენ სადღესასწაულო კარვისკენ და, აჰა, დაფარა იგი ღრუბელმა და<br/>გამოჩნდა უფლის დიდება.


text:
უთხრა მოსემ აარონს: აიღე საცეცხლური და ჩადე მასში<br/>ცეცხლი სამსხვერპლოდან, ჩაყარე საკმეველი, საჩქაროდ წაიღე საზოგადოებასთან<br/>და განწმიდე ისინი, რადგან რისხვა გამოვიდა უფლისაგან და იწყება მუსრვა.


text:
აიღო აარონმა საცეცხლური, როგორც თქვა მოსემ, მიაშურა<br/>კრებულს და, აჰა, დაიწყო მუსრვა ხალხში. ჩაყარა საკმეველი და განწმიდა<br/>ხალხი.


text:
დაელაპარაკე ისრაელიანებს და გამოართვი მათ კვერთხები -<br/>თითო კვერთხი თითოეულ შტოს, ყოველ თავკაცს მამისსახლის მიხედვით თორმეტი<br/>კვერთხი, ყოველ კვერთხს თავისი პატრონის სახელი დააწერე.


text:
ვისაც მე გამოვარჩევ, მისი კვერთხი აყვავდება და<br/>ჩავახრჩობ ისრაელიანთა ჯანყს, რომ აჯანყებულან თქვენს წინააღმდეგ.


text:
დაელაპარაკა მოსე ისრაელიანებს და მისცა მას ყველა<br/>თავკაცმა კვერთხი, თითო კვერთხი თითოეულმა თავკაცმა, მამისსახლის მიხედვით<br/>თორმეტი კვერთხი, აარონის კვერთხიც ერია მათ კვერთხებში.


text:
მეორე დღეს, როცა მოსე შევიდა აღთქმის კარავში, აჰა,<br/>აყვავდა აარონის კვერთხი, ლევის სახლიდან, აყვავდა, გაიფურჩქნა ყვავილი და<br/>დამწიფდა ნუში.


text:
გამოუტანა მოსემ ყველა კვერთხი უფლისაგან ისრაელიანებს,<br/>დაინახეს და აიღო თითოეულმა თავისი კვერთხი.


text:
უთხრა უფალმა მოსეს: დააბრუნე აარონის კვერთხი აღთქმის<br/>კიდობნის წინაშე შესანახად, რათა იყოს იგი სასწაულად ურჩთათვის, რომ<br/>შეწყდეს მათი ჯანყი ჩემს წინააღმდეგ და არ დაიხოცონ.


text:
უთხრა უფალმა აარონს: შენ და შენმა შვილებმა და შენმა მამისსახლმა შენთან ერთად უნდა იკისროთ დანაშაული საწმიდარში; შენ და შენმა შვილებმა შენთან ერთად უნდა იკისრონ დანაშაული თქვენს მღვდლობაში.<br/>


text:
შენი მოძმეები, ლევიანთა შტო, მამაშენის ტომი, შენ წაიყვანე, თქვენთან იყვნენ განუყრელად და გემსახურონ. შენ და შენი შვილები კი შენთან ერთად აღთქმის კარვის წინ უნდა იყოთ.


text:
აღასრულონ მოვალეობა შენს მიმართ და მთელი კარვის მიმართ,<br/>ოღონდ არ მიეკარონ საწმიდარის ჭურჭელს და სამსხვერპლოს, თორემ ისინიც<br/>დაიხოცებიან და თქვენც.


text:
შენთან უნდა იყვნენ განუყრელად და ასრულებდნენ მოვალეობას<br/>სადღესასწაულო კარვის მიმართ, კარვის მთელს სამსახურს. უცხო კაცი არ უნდა<br/>მოგეკაროთ.


text:
აჰა, მე გამოვარჩიე თქვენი მოძმეები - ლევიანები<br/>ისრაელიანთაგან, თქვენთვის არიან ისინი მოძღვნილნი საუფლოდ, რათა გასწიონ<br/>სადღესასწაულო კარვის სამსახური.


text:
შენ და შენმა შვილებმა კი აღასრულეთ მღვდლობის წესი<br/>სამსხვერპლოსთან და ფარდის უკან, და იმსახურეთ. მღვდლობის სამსახური<br/>მომინიჭებია თქვენთვის. თუ უცხო ვინმე შეუდგება სამსახურს, უნდა მოკვდეს.


text:
ელაპარაკა უფალი აარონს: აჰა, გავალებ ჩემთვის შემოწირული<br/>ღალისათვის ყურისგდებას; ისრაელიანთა მთელს შემოწირულობას გაძლევ წილად შენ<br/>და შენს შვილებს სამარადისო წესით.


text:
აი, რა გეკუთვნის წმიდათა წმიდადან, საცეცხლო<br/>მსხვერპლიდან: ყოველი მათი შესაწირავი და ყოველი მათი ძღვენი, ცოდვისა და<br/>დანაშაულის გამოსასყიდი ყოველი მსხვერპლი, რასაც მე მიხდიან, წმიდათა<br/>წმიდაა შენთვის და შენი შვილებისათვის.


text:
აი, რა გეკუთვნის მათი ღალის ძღვენიდან: ისრაელიანთა მთელი შემოწირულობა შენთვის და შენი შვილებისთვის მომიცია სამარადისო წესით. ყოველმა გაწმიდავებულმა შენს სახლში ჭამოს იგი.<br/>


text:
მათი მიწის ყოველი პირველმოწეული ნაყოფი, რომელიც უფალთან<br/>მიაქვთ, შენ გეკუთვნის. ყოველმა გაწმიდავებულმა შენს სახლში ჭამოს იგი.


text:
ყოველი ხორციელის პირველნაშობი, რომელსაც უფალს<br/>მიართმევენ, ადამიანი იქნება თუ პირუტყვი, შენ გეკუთვნის. ოღონდ ადამიანის<br/>პირმშო გამოისყიდე და უწმიდური პირუტყვის პირველნაშობიც გამოისყიდე.


text:
მათი გამოსასყიდია: ერთი თვის შემდეგ გადაიხადე<br/>დაახლოებით ხუთი შეკელი ვერცხლი, საწმიდარის შეკელით, ანუ ოცი გერა.


text:
მხოლოდ ძროხის პირველმოგებულზე ან ცხვრის პირველმოგებულზე<br/>და თხის პირველმოგებულზე ნუ გადაიხდი გამოსასყიდს: წმიდა არიან. მათი<br/>სისხლი სამსხვერპლოს უნდა ასხურო, ხოლო ცხიმი უნდა აკმიო კეთილსურნელებად<br/>უფლისათვის.


text:
მთელი წმიდა ღალა, რომელსაც ისრაელიანები უხდიან უფალს,<br/>შენთვის, შენი ვაჟებისა და ქალიშვილებისთვის მომიცია, სამარადისო წესით. ეს<br/>არის სამარადისო აღთქმა მარილისა უფლის წინაშე შენთვისა და შენი<br/>შთამომავლობისათვის.


text:
უთხრა უფალმა აარონს: მათ ქვეყანაში ვერაფერს დაიმკვიდრებ<br/>და არ გექნება წილი მათ შორის. მე ვარ შენი წილი და შენი სამკვიდრო<br/>ისრაელიანთა შორის.


text:
ლევიანებს კი, აჰა, მივეცი სამკვიდროდ ყველაფრის მეათედი, რაც ისრაელშია, მათი სამსახურის სანაცვლოდ, რასაც სადღესასწაულო კარავთან ასრულებენ.<br/>


text:
თავად ლევიანებმა შეასრულონ სადღესასწაულო კარვის<br/>სამსახური და თავადვე იტვირთონ მათი ცოდვა. სამარადისო წესია ეს თქვენს<br/>თაობებში. ისრაელიანთა შორის ვერ დაიმკვიდრებენ სამკვიდროს,


text:
რადგან ლევიანებს სამკვიდროდ ისრაელიანთა მეათედი მივეცი,<br/>რომელსაც ღალად უხდიან უფალს; ამიტომ ვუთხარი მათ: ისრაელიანთა შორის ვერ<br/>დაიმკვიდრებთ-მეთქი სამკვიდროს.


text:
დაელაპარაკე ლევიანებს, უთხარი: როცა ისრაელიანთაგან<br/>აიღებთ მეათედს, რომელიც თქვენთვის მაქვს მათგან მოცემული თქვენს<br/>სამკვიდროდ, უფალს გადაუხადეთ მისგან ღალა - მეათედი მეათედიდან.


text:
ასე, თქვენც გადაუხდით ღალას უფალს იმ მეათედიდან, რასაც<br/>ისრაელიანები მოგცემენ; მისგან გადაუხდით საუფლო ღალას აარონ მღვდელს.


text:
ყველაფრიდან, რასაც მოგიძღვნიან, უნდა გადაიხადოთ საუფლო<br/>ღალა, ყოველივე საუკეთესოდან ურჩეულესი ნაწილი.


text:
უთხარი მათ: საუკეთესოს რომ გადაიხდით ღალად, კალოს შემოსავლად და საწნახლის შემოსავლად ჩაეთვლებათ ლევიანებს.


text:
ყველგან ჭამეთ იგი თქვენ და თქვენმა საგვარეულომ, რადგან<br/>ეს არის გასამრჯელო სადღესასწაულო კარავში თქვენი სამსახურისთვის.


text:
არ დაგედებათ ცოდვა, როცა მისგან საუკეთეს გადაიხდით<br/>ღალად, არ წაბილწავთ ისრაელიანთაგან შემოწირულს და არ მოკვდებით.


text:
აჰა, წესი რჯულისა, რომელიც უფალმა ბრძანა: უთხარი ისრაელიანებს, გამოარჩიონ ვეჟანა, საღი ფური, რომელსაც ნაკლი არა აქვს და უღელი არ სდგმია;


text:
ამოაწოს ელეაზარ მღვდელმა თითები სისხლში და შვიდგზის<br/>ასხუროს სისხლი სადღესასწაულო კარვის წინა მხარეს.


text:
გაირეცხოს შესამოსელი მღვდელმა, წყლით დაიბანოს ტანი და<br/>ამის შემდეგ შევიდეს ბანაკში. საღამომდე უწმიდური იქნება მღვდელი.


text:
შეაგროვოს ვინმე სუფთამ ფურის ნაცარი და დაყაროს ბანაკის<br/>გარეთ, სადმე სუფთა ადგილზე. ექნება ისრაელიანთა საზოგადოებას<br/>გამაწმიდავებელი წყლისთვის. ეს არის ცოდვის გამოსასყიდი მსხვერპლი.


text:
შესამოსელი გაირეცხოს ფურის ნაცრის შემგროვებელმა და<br/>გაუწმიდურებული იქნება საღამომდე. ასე იყოს სამარადისო წესად<br/>ისრაელიანთათვის და მდგმურთათვის, თქვენს შორის რომ მდგმურობენ.


text:
ამ წყლით უნდა ჩამოირეცხოს ცოდვა მესამე დღეს და მეშვიდე დღეს, და გაწმიდავდება; თუ არ ჩამოირეცხება ცოდვა მესამე დღეს და მეშვიდე დღეს, არ იქნება გაწმიდავებული.


text:
ყველა, ვინც კი მიეკარება მკვდარს, და არ ჩამოირეგხავს<br/>ცოდვას, უფლის სადგომის წამბილწველია იგი და უნდა მოიკვეთოს ისრაელიდან;<br/>რადგან არ სხურებია გამაწმიდავებელი წყალი. უწმიდურია, ჯერ კიდევ<br/>უწმიდურებაა მასში.


text:
ასეთია რჯული: თუ კარავში კაცი მოკვდება, ყოველი კარავში<br/>შემსვლელი და ყოველი კარავში მყოფი შვიდ დღეს გაუწმიდურებული იქნება.


text:
ყველა, ვინც მახვილით მოკლულს ან მკვდარს, ან კაცის ძვალს<br/>ან სამარხს მიეკარება ველზე, შვიდ დღეს გაუწმიდურებულია.


text:
აიღონ გაუწმიდურებულისათვის დამწვარი<br/>მსხვერპლის ნაცარი, ჩაყარონ ჭურჭელში და ზედ ცოცხალი წყალი დაასხან;


text:
აიღოს ვინმე სუფთა კაცმა უსუპი და დაასველოს წყალში,<br/>ასხუროს კარავს, ყოველ ჭურჭელს, ყოველ კაცს ვინც იქ არის, ყველას, ვინც<br/>ძვალს, ან მოკლულს, ან მჯდარს, ან სამარხს მიჰკარებია.


text:
ასხუროს სუფთამ გაუწმიდურებულს მესამე დღეს და მეშვიდე<br/>დღეს, და ჩამოერეცხება ცოდვა მეშეიდე დღეს. გაირეცხოს ტანისამოსი, წყალში<br/>იბანოს და საღამოთი გაწმიდავებული იქნება.


text:
თუ ვინმე გაუწმიდურებულია და არ ჩამოირეცხავს ცოდვას,<br/>უნდა მოიკვეთოს იგი საზიაგადოებიდან, რადგან წაბილწა უფლის საწმიდარი:<br/>გამაწმიდავებელი წყალი არ უსხურებია, უწმიდურია იგი.


text:
იყოს მათთვის სამარადისო აღთქმად: გამაწმიდავებელი წყლის მასხურებელმაც გაირეცხოს ტანსაცმელი; გამაწმიდავებელ წყალს მიკარებულიც უწმიდურია საღამომდე.


text:
ყველაფერი, რასაც უწმიდური მიეკარება, გაუწმიდურდება;<br/>მიკარებულიც გაუწმიდურებული იქნება საღამომდე.


text:
მივიდნენ ისრაელიანები, მთელი საზოგადოება, ცინის უდაბნოში, პირველ თვეს, და დადგა ერი კადეშში. იქ მოკვდა მირიამი და იქვე დამარხეს.<br/>


text:
რისთვის ამოგვიყვანეთ ეგვიპტიდან ამ უბედურ არემარეში,<br/>სადაც არ არის თესლის ადგილი, არც ლეღვი, არც ყურძენი, არც ბროწეული და არც<br/>სასმელი წყალია?


text:
გადგნენ მოსე და აარონი კრებულისგან სადღესასწაულო კარვის<br/>შესასვლელისკენ, პირქვე დაემხნენ და გამოეცხადა მათ უფლის დიდება.


text:
აიღე კვერთხი და შეჰყარეთ საზოგადოება შენ და შენმა ძმამ,<br/>აარონმა. დაელაპარაკეთ მათ თვალწინ კლდეს და მოგცემთ იგი წყალს. ამოუჩქეფებ<br/>მათ წყალს კლდიდან და დაარწყულებ მთელს საზოგადოებას მათი საქონელითურთ.


text:
შეჰყარა მოსემ და აარონმა საზოგადოება კლდის წინ. უთხრა<br/>მათ: ყური მიგდეთ, ურჩებო! ამ კლდიდან ხომ არ ამოგიჩქეფოთ წყალი?


text:
აღმართა ხელი მოსემ და ორგზის დაჰკრა კლდეს კვერთხი და უხვად იდინა წყალმა. სვეს საზოგადოებამ და მისმა საქონელმა.<br/>


text:
უთხრა უფალმა მოსეს და აარონს: იმის გამო, რომ არ მერწმუნეთ და წმიდად არ გამომაჩინეთ ისრაელიანთა თვალში, ვერ შეიყვანთ ამ კრებულს იმ ქვეყნად, რომელიც მათთვის მაქვს მიცემული.


text:
გაუგზავნა მოსემ კადეშიდან მოციქულები ედომის მეფეს: ასე<br/>ამბობს შენი ძმა ისრაელი: შენ იცი ყველა უბედურება, რაც შემემთხვა.


text:
ჩავიდა ჩვენი მამა-პაპა ეგვიპტეს და ვცხოვრობდით<br/>ეგვიპტეში მრავალი ხანი. ცუდად გვექცეოდნენ ეგვიპტელები ჩვენ და ჩვენს<br/>მამა-პაპას.


text:
შევღაღადეთ უფალს და მან ისმინა ჩვენი ხმა, გამოგვიგზავნა<br/>ანგელოზი და გამოგვიყვანეს ეგვიპტიდან და, აჰა, კადეშში ვართ შენს<br/>მოსაზღვრე ქალაქში.


text:
გაგვატარე შენს ქვეყანაზე: არ გადავუვლით შენს ყანებს და<br/>ვენახებს, არ დავლევთ შენი ჭის წყალს; სამეფო გზით ვივლით, არც მარჯვნივ<br/>გავუხვევთ, არც მარცხნივ, ვიდრე შენს საზღვარს არ გავცდებით.


text:
მიუგეს ისრაელიანებმა: მთავარი გზით წამოვალთ. თუ შენს<br/>წყალს დავლევთ მე და ჩემი საქონელი, საზღაურს გადაგიხდი. ეს იქნება და ეს,<br/>ჩემი ფეხით გავივლი.


text:
შეერთოს აარონი თავის ხალხს, რადგან ვერ უნდა შევიდეს იგი<br/>იმ ქვეყანაში, რომელიც ისრაელიანთათვის მაქვს მიცემული; იმის გამო,რომ<br/>მტრობის წყალთან მეურჩებოდით.


text:
გახადა მოსემ აარონს სამოსელი და მით ელეაზარი, მისი ძე,<br/>შემოსა. მოკვდა აარონი იქ მთაზე და ჩამოვიდნენ მოსე და ელეაზარი მთიდან.


text:
დაინახა მთელმა საზოგადოებამ, რომ მოკვდა აარონი, და<br/>დასტიროდა აარონს მთელი ისრაელის სახლი ოცდაათ დღეს.


text:
გაიგო ქანაანელმა, ყარადის მეფემ, ნეგების მკვიდრმა, რომ ათარიმის გზით მოდიოდა ისრაელი, შეებრძოლა ისრაელს და მოსტაცა ტყვეები.<br/>


text:
უსმინა უფალმა ისრაელის ხმას და ხელში ჩაუგდო ქანაანელნი.<br/>მათაც დაარისხეს ისინი და მათი ქალაქები. უწოდეს იმ ადგილს სახელად ხორმა<br/>(ნარისხალი).


text:
დაიძრნენ ჰორის მთიდან მეწამული ზღვის გზით, რომ<br/>შემოევლოთ ედომის ქვეყნისთვის. სულმოკლეობა გამოიჩინა ხალხმა გზაში.


text:
საყვედურით დაუწყო ხალხმა ლაპარაკი უფალს და მოსეს:<br/>რისთვის ამოგვიყვანე ეგვიპტიდან მოსაკლავად ამ უდაბნოში. რადგან არ არის<br/>პური და არც წყალი, შეგვაღონა უყუათო საჭმელმა.


text:
მივიდა ხალხი მოსესთან და თქვეს: ვცოდეთ, რომ<br/>გისაყვედურეთ უფალს და შენ. ილოცე უფლისდმი, რომ მოგცილდეს გველი. ილოცა<br/>მოსემ ხალხისათვის.


text:
გააკეთა მოსემ სპილენძის გველი და დაამაგრა იგი კეტზე.<br/>როცა კი უკბენდა გველი ვინმეს, შეხედავდა კაცი ამ სპილენძის გველს და<br/>იკურნებოდა.


text:
დაიძრნენ ობოთიდან და დაბანაკდნენ ყიე-ყაბარიმში, უდაბნოში, მოაბის გასწვრივ რომ არის, მზის აღმოსავლეთისკენ.<br/>


text:
დაიძრნენ იქიდან და დაბანაკდნენ არნონთან, უდაბნოში,<br/>სადაც არნონი ამორეველთა საზღვრიდან გამოდის, რადგან იგი მოაბისა და<br/>ამორეველთა საზღვარია.


text:
იქიდან ბეერში. ეს ის ბეერია (ჭა), რომელზეც უთხრა უფალმა<br/>მოსეს: შეკრიბე ხალხი და მე მივცემ მათ წყალს.


text:
ჭა, რომელიც ამოიღეს მთავრებმა, ამოთხარეს ერის<br/>თავკაცებმა კვერთხით - თავიანთი არგნებით. უდაბნოდან მათანისკენ.


text:
გამატარე შენს ქვეყანაზე; არ შევალთ ყანებში და<br/>ვენახებში, არ დავლევთ ჭის წყალს; სამეფო გზაზე ვივლით, ვიდრე შენი<br/>საზღვრიდან არ გავალთ.


text:
არ დაანება სიხონმა თავის საზღვარზე გავლა; შეკრიბა<br/>სიხონმა მთელი თავისი ჯარი და გავიდა ისრაელის დასახვედრად უდაბნოში;<br/>მივიდა იაჰელაში და შეებრძოლა ისრაელს.


text:
მოსრა იგი ისრაელმა მახვილით და დაეპატრონა მის ქვეყანას<br/>არნონიდან იაბოკამდე, ყამონელთა ქვეყანამდე, რადგან გამაგრებული იყო<br/>ყამონელთა საზღვარი.


text:
აიღო ისრაელმა ყველა ეს ქალაქი და დაიწყო ისრაელმა<br/>ცხოვრება ამორეველთა ყველა ამ ქალაქში, ხეშბონში და მთელს მის<br/>დაბა-სოფლებში.


text:
რადგან ხეშბონი ამორეველთა მეფის, სიხონის ქალაქი იყო.<br/>მან ბრძოლა გაუმართა მოაბის წინანდელ მეფეს და წაართვა მთელი ქვეყანა<br/>არნონამდე.


text:
რადგან ცეცხლი გამოვიდა ხეშბონიდან, ალი სიხონის<br/>ქალაქიდან, შთანთქა ყარ-მოაბი, არნონის გორაკთა პატრონები.


text:
ვაი შენ, მოაბო! განადგურდი, ქამოშის ხალხო! თავისი<br/>ვაჟები ლტოლვილებად აქცია, თავისი ქალები ამორეველთა მეფის, სიხონის,<br/>ტყვეებად.


text:
გაგზავნა კაცები მოსემ იაზერის დასაზვერად და აიღეს მისი<br/>დაბა-სოფლები და განდევნეს იქ მცხოვრები ამორეველები.


text:
გამობრუნდნენ და დაადგნენ ბაშანის გზას. გამოვიდა მათ<br/>წინააღმდეგ ყოგი, ბაშანის მეფე, მთელი თავისი ჯარით ედრეიში საბრძოლველად.


text:
უთხრა უფალმა მოსეს: ნუ გეშინია მისი, რადგან ხელში<br/>ჩაგიგდებ მას და მთელს მის ჯარს, მთელს მის ქვეყანას. იმასვე უყოფ მას, რაც<br/>უყავი სიხონს, ამორეველთა მეფეს, ხეშბონში რომ ცხოვრობდა.


text:
მუსრი გაავლეს მას, მის ვაჟებს და მთელს მის ქალაქს, ისე<br/>რომ არავინ გადარჩენილა, და დაისაკუთრეს მისი ქვეყანა.


text:
უთხრა მოაბმა მიდიანის უხუცესებს: ახლა გადაჭამს ეს ურდო<br/>ყველაფერს ჩვენს გარშემო, როგორც ნახირი გადაჭამს ხოლმე მინდვრის ბალახს.<br/>ბალაკ ციფორის ძე იყო იმხანად მოაბის მეფე.


text:
გაუგზავნა მოციქულები ბალაამ ბეყორის ძეს ფეთორში,<br/>რომელიც მდინარის პირას მდებარეობს, მისი ხალხის ქვეყანაში, და დააბარა,<br/>რომ ეთქვათ: აჰა, ერთი ხალხი გამოვიდა ეგვიპტიდან. აჰა, დაფარა მან მიწის<br/>პირი და ჩემს ახლოს დასახლდა.


text:
ახლა, მოდი და დამიწყევლე ეს ხალხი, რადგან ჩემზე ძლიერია<br/>იგი. იქნებ მაშინ შევძლო მისი დამარცხება და ქვეყნიდან განდევნა, რადგან<br/>ვიცი, ვისაც შენ ლოცავ, დალოცვილია, და ვისაც სწყევლი, დაწყევლილია.


text:
წავიდნენ მოაბის უხუცესები და მიდიანის უხეცესები, და<br/>სამისნო ძღვენით ხელში მივიდნენ ბალაამთან. უთხრეს მას ბალაკის დანაბარები.


text:
მიუგო მათ: აქ გაათიეთ ეს ღამე და გეტყვით პასუხს, რასაც<br/>უფალი გამომიცხადებს. დარჩნენ მოაბის თავკაცები ბალაამთან.


text:
აჰა, ერთი ხალხი გამოვიდაო ეგვიპტიდან, და მიწის პირი დაფარაო. ახლა მოდი და შემიჩვენეო იგი, იქნებ შევძლოთ მათთან შებრძოლება და მათი განდევნა.<br/>


text:
ადგა ბალაამი დილით და უთხრა ბალაკის თავკაცებს: წადით<br/>თქვენს ქვეყანაში, რადგან არ უნდა უფალს, რომ გამოგყვეთ.


text:
მიუგო ბალაამმა ბალაკის მსახურებს: თუნდაც ოქრო-ვერცხლით<br/>ავსებული მთელი თავისი სახლი მომცეს ბალაკმა, მაინც ვერ გადავალ უფლის,<br/>ჩემი ღმერთის ბრძანებას, ვერც მცირეს რასმე გავაკეთებ, ვერც დიდს.


text:
მივიდა ღმერთი ბალაამთან ღამით და უთხრა: თუ შენს დასაძახებლად მოვიდნენ ეს კაცები, ადექი და წაჰყევი მათ. ოღონდ როგორც გეტყვი, ისე მოიქეცი.<br/>


text:
აინთო ღვთის რისხვა მისი წასვლის გამო და დადგა უფლის<br/>ანგელოზი მის დასაბრკოლებლად. ის კი შემჯდარიყო თავის სახედარზე და მიდიოდა<br/>ორი მსახური ბიჭის თანხლებით.


text:
დაინახა სახედარმა გზაზე მდგარი უფლის ანგელოზი<br/>გაშიშვლებული მახვილით ხელში, გადაუხვია გზიდან და წავიდა ყანებზე,<br/>მინდვრებზე. დაუწყო ცემა ბალაამმა სახედარს, რომ მოებრუნებინა გზისკენ.


text:
დაინახა თუ არა სახედარმა უფლის ანგელოზი, აეკრა კედელს<br/>და ბალაამის ფეხიც მიაჭყლიტა ზედ. ისევ დაუწყო ცემა ბალაამმა.


text:
ისევ დაიძრა უფლის ანგელოზი და ჩადგა ვიწროში, საიდანაც<br/>არც მარჯვნივ იყო გასახვევი გზა და არც მარცხნივ.


text:
დაინახა სახედარმა უფლის ანგელოზი და ჩაიკეცა ბალაამის<br/>ქვეშ. გაბრაზდა ბალაამი და ჯოხი დასცხო სახედარს.


text:
უთხრა სახედარმა ბალაამს: განა შენი სახედარი არა ვარ,<br/>რომლითაც დადიხარ უკვე რა ხანია დღემდე? ოდესმე თუ მოგქცევივარ ასე? მიუგო:<br/>არა.


text:
აუხილა უფალმა თვალი ბალაამს და დაინახა ბალაამმა გზაზე მდგარი უფლის ანგელოზი გაშიშვლებული მახვილით ხელში. თაყვანისცა და პირქვე დაემხო.


text:
უთხრა მას უფლის ანგელოზმა: რისთვის სცემ შენს სახედარს<br/>უკვე მესამეჯერ? აჰა, შენს დასაბრკოლებლად გამოვედი, რადგან უკუღმართია<br/>შენი გზა ჩემს თვალში.


text:
დამინახა სახედარმა და უკვე მესამეჯერ გადაუხვია ჩემგან.<br/>რომ არ გადაეხვია, შენ მოგკლავდი, მას კი ცოცხალს დავტოვებდი.


text:
უთხრა ბალაამმა უფლის ანგელოზს: შევცოდე, რადგან არ<br/>ვიცოდი, რომ შენ იყავი ჩემს გზაზე გადამდგარი. ახლა კი, თუ ეს ბოროტებაა<br/>შენს თვალში, უკან გავბრუნდები ჩემთვის.


text:
უთხრა უფლის ანგელოზმა ბალაამს: წაჰყევი ამ ხალხს, ოღონდ<br/>ის ილაპარაკე, რასაც მე გეტყვი. წაყვა ბალაამი ბალაკის თავკაცებს.


text:
გაიგო ბალაკმა, რომ მოდის ბალაამი, და გამოვიდა მის<br/>შესახვედრად მოაბის ქალაქისკენ, რომელი არნონის საზღვართან მდებარეობს, ზედ<br/>საზღვარზე.


text:
უთხრა ბალაკმა ბალაამს: ხომ გამოვგზავნე ხალხი შენს<br/>დასაძახებლად? რატომ არ მოდიოდი ჩემთან? ნუთუ მართლა ვერ შევძლებ შენს<br/>პატივისცემას?


text:
უთხრა ბალაამმა ბალაკს: აჰა, მოვედი შენთან. განა<br/>შემიძლია ახლა რაიმეს თქმა? რასაც ღმერთი ჩამიდებს ბაგეებში, იმას ვიტყვი.


text:
მეორე დილით ადგა ბალაკი და ბაალის გორაკებზე აიყვანა<br/>ბალაამი. დაინახა იქიდან ბალაამმა ხალხის ნაწილი.


text:
შეასრულა ბალაკმა ბალაამის ნათქვამი და ბალაკმა და ბალაამმა აღავლინეს თითო ხბო და თითო ცხვარი სამსხვერპლოზე.


text:
უთხრა ბალაამმა ბალაკს: დაუდექი შენს მსხვერპლს, მე კი<br/>წავალ, იქნებ შემომხვდეს უფალი და, რასაც გამომიცხადებს, შეგატყობინებ. და<br/>წავიდა წყნარად.


text:
შეხვდა ღმერთი ბალაამს და უთხრა მას ბალაამმა: შვიდი<br/>სამსხვერპლო გავაწყვე და თითო ხბო და თითო ცხვარი აღვავლინე თითო<br/>სამსხვერპლოზე.


text:
წარმოთქვა თავისი იგავი: არამიდან მომიყვანა ბალაკმა,<br/>მოაბის მეფემ, აღმოსავლეთის მთებიდან: მოდი, დამიწყევლე იაკობი, მოდი,<br/>შემიჩვენე ისრაელი.


text:
რადგან კლდის თავიდან ვხედავ მას და გორაკებიდან ვუყურებ<br/>მას: აჰა, ცხოვრობს ერი განმარტოებით და ხალხებში არ ირიცხება.


text:
ვინ აღრიცხავს იაკობის ქვიშას და ისრაელის მეოთხედის<br/>სათვალავს? მოვკვდე მართალთა სიკვდილით და იყოს ჩემი აღსასრული, როგორც<br/>მათი!


text:
უთხრა ბალაკმა ბალაამს: რას მიშვრები? ჩემი მტრების დასაწყევლად წამოგიყვანე, შენ კი აქ ლოცავ მათ.<br/>


text:
უთხრა მას ბალაკმა: წამომყევი სხვა ადგილას, საიდანაც<br/>დაინახავ მას, ოღონდ მის ნაწილს დაინახავ, მთელს კი - ვერა. იქიდან<br/>დამიწყევლე ის.


text:
წაიყვანა იგი მოთვალთვალეთა ადგილსამყოფელში, ფისგას<br/>წვერზე, ააგო შვიდი სამსხვერპლო და აღავლინა თითო ხბო და თითო ცხვარი<br/>თითოეულ სამსხვერპლოზე.


text:
შეხვდა უფალი ბალაამს და ჩაუდო სიტყვა ბაგეებში და უთხრა:<br/>აბრუნდი ბალაკთან და ასე და ასე ელაპრაკე.


text:
მივიდა მასთან და, აჰა, უდგას თავის მსხვერპლს მოაბელ<br/>თავკაცებთან ერთად. უთხრა ბალაკმა: რა ილაპარაკა უფალმა?


text:
ღმერთი კაცი არ არის, რომ ცრუობდეს და არც ადამიანია, რომ<br/>გადათქვამდეს. თქვას და არ გააკეთოს? ილაპარაკოს და არ შეასრულოს?


text:
არ არის სიცრუე იაკობში და არ ჩანს მზაკვრობა ისრაელში. უფალი მათი ღმერთია მასთან და სამეუფო ბუკის ხმაა მასში.<br/>


text:
არ არის გრძნეულება იაკობში და არ არის ჯადოქრობა<br/>ისრაელში. თავის დროზე გამოეცხადება იაკობს და ისრაელს, რა მოიმოქმედა<br/>ღმერთმა.


text:
აჰა, ხალხი ძუ ლომივით იმართება და ხვადი ლომივით ტორებზე<br/>დგება; არ დაწვება, ვიდრე ნანადირევს არ შეჭამს და მოკლულთა სისხლს არ<br/>შესვამს.


text:
უთხრა ბალაკმა ბალაამს: წამოდი, სხვა ადგილას წაგიყვან.<br/>იქნებ ინებოს ღმერთმა, რომ იქიდან დამიწყევლო იგი.


text:
დაინახა ბალაამმა, რომ ისრაელის დალოცვა უფალს უნდოდა, და არ შეუდგა წინანდებურად გრძნეულებას, არამედ უდაბნოსკენ იბრუნა პირი.<br/>


text:
ნათქვამი ღვთის სიტყვათა გამგონისა, რომელიც ხედავს<br/>ხილვებს ყოვლადძლიერისგან; ეცემა, მაგრამ თვალები ღია აქვს.


text:
როგორც გაშლილი ჭალები, როგორც ბაღები მდინარის პირას,<br/>როგორც უფლის დარგული ალვები, როგორც წყლისპირა კედრები.


text:
იდინებს წყალი მისი სარწყულებიდან და მისი თესლი დიდ<br/>წყლებში იქნება; აგაგზე უფრო ამაღლდება მისი მეფე და აღზევდება მისი<br/>სამეფო.


text:
ღმერთია მისი გამომყვანებელი ეგვიპტიდან, მარტორქის ძალაა<br/>იგი მისთვის; ჭამს მის მტრებს, ძვლებს უმტვრევს და თავისი ისრებით გმირავს.


text:
ჩაიმუხლა, გაწვა ხვადი ლომივით და ძუ ლომივით, ვინ<br/>წამოაგდებს? დალოცვილია შენი დამლოცველი და დაწყევლილია შენი მაწყევარი.


text:
რისხვით აინთო ბალაკი ბალაამის მიმართ, ხელი ხელს<br/>შემოჰკრა და უთხრა ბალაკმა ბალაამს: ჩემი მტრების შესაჩვენებლად დაგიძახე,<br/>შენ კი უკვე მესამეჯერ ლოცავ მათ.


text:
თუნდაც ოქრო-ვერცხლით ავსებული მთელი თავისი სახლი მომცეს<br/>ბალაკმა, მაინც ვერ გადავალ უფლის, ჩემი ღმერთის, ბრძანებას, ვერც კარგს<br/>გავაკეთებ, ვერც ცუდს-მეთქი ჩემი ნებით; რასაც უფალი იტყვის, მეც იმას<br/>ვიტყვი-მეთქი?


text:
ნათქვამი ღვთის სიტყვათა გამგებისა, უზენაესის ზრახვათა<br/>შემცნობისა, რომელიც ხედავს ხილვებს ყოვლადძლიერისგან, ეცემა, მაგრამ<br/>თვალები ღია აქვს.


text:
ვხედავ მას, მაგრამ არა ახლა; ვუყურებ მას, მაგრამ არა<br/>ახლოდან. ამოდის ვარსკვლავი იაკობისგან და იმართება კვერთხი ისრაელისგან,<br/>მოწყლავს მოაბის მთავრებს და გაანადგურებს შეთის მთელს მოდგმას.


text:
მოვლენ ხომალდები ხეთელებისგან და მოთრგუნავენ აშურს,<br/>მოთრგუნავენ ყებერს, მაგრამ თავადაც დაიღუპებიან.


text:
იწვევდნენ ის ქალები ხალხს თავიანთ ღმერთების დღეობებზე და ჭამდა ხალხი მათ საკლავს და თაყვანს სცემდა მათ ღმერთებს.


text:
უთხრა უფალმა მოსეს: აიღე და ჩამოუკიდე უფალს მზისით<br/>ხალხის ყველა თავკაცი და გადავა უფლის რისხვა ისრაელისგან.


text:
უთხრა მოსემ ისრაელის მსაჯულებს: მოკლას თითოეულმა თავისი<br/>კაცები, ვინც კი ბაალ-ფეღორს ან შეთვისებულები.


text:
აი, მოვიდა ერთ-ერთი ისრაელიანი და მოიყვანა თავის<br/>ძმებთან მიდიანელი ქალი მოსეს თვალწინ ისრაელიანთა მთელი საზოგადოების<br/>თვალწინ, როცა სადღესასწაულო კარავთან იდგნენ ისინი და ტიროდნენ.


text:
დაინახა ეს აარონ მღვდლის ძის, ელეაზარის ძემ ფინხასმა,<br/>წამოდგა საზოგადოებაში და ხელში შუბი იპყრა.


text:
შეჰყვა იმ ისრაელიანს ოთახში და უგმირა შუბი ორთავეს -<br/>ისრაელიანს და ქალს - მუცელში. და შეწყდა ისრაელიანთა განადგურება.


text:
ფინხასმა, აარონ მღვდლის ძის, ელეაზარის ძემ, აარიდა ჩემი რისხვა ისრაელიანებს, რადგან მათ შორის შური აღეძრა ჩემს გამო, და მე არ გავწყვიტე ისრაელიანები ჩემი შურით.


text:
იყოს მისთვის და მისი შთამომავლობისთვის სამარადისო<br/>მღვდლობის აღთქმად იმის სანაცვლოდ, რომ შურით აღივსო თავისი ღმერთის გამო<br/>და გამოითხოვა ისრაელის პატიება.


text:
სახელი მოკლული ისრაელიანისა, რომელიც მოიკლა მიდიანელ<br/>ქალთან ერთად, იყო ზიმრი, სალუს ძე, სიმონიანთა მოდგმის თავკაცი.


text:
სახელი მოკლული მიდიანელი ქალისა იყო ქოზბი, ასული<br/>ცურისა, უბოთის მეთაურის. მიდიანის მოდგმისა იყო იგი.


text:
რადგან მტრულად მოგექცნენ, როცა გაცთუნეს ფეღორით და<br/>ქოზბით, მიდიანელთა თავკაცის ასულით, თავიანთი დით, რომელიც მოიკლა ფეღორის<br/>გამო თავსდამტყდარი განადგურების დღეს.


text:
აღრიცხე ისრაელიანთა მთელი საზოგადოება ოცი წლიდან მოყოლებული გვარეულობათა მიხედვით, ყველა, ვისაც ლაშქრად გასვლა შეუძლია ისრაელში.


text:
ოცი წლიდან მოყოლებული როგორც ნაბრძანები აქვს უფალს<br/>მოსესთვის და ისრაელიანთათვის, რომლებიც ეგვიპტის ქვეყნიდან გამოვიდნენ.


text:
რეუბენი - ისრაელის პირმშო. რეუბენის ძენი: ხანოქი -<br/>ხანოქელთა საგვარეულო; ფალუსგან ფალუელთა საგვარეულო.


text:
ელიაბის ძენი: ნემუელი, დათანი, აბირამი. ეს ის დათანი და<br/>აბირამი იყვნენ, საზოგადოების რჩეულნი, რომლებმაც აუტეხეს ჯანყი მოსეს და<br/>აარონს კორახის დასთან ერთად, როცა უჯანყდებოდნენ უფალს.


text:
გაიხსნა პირი მიწამ და ჩაყლაპა ისინი და კორახი; როცა განადგურდა მათი დასი, როცა ცეცხლმა შთანთქა ორასორმოცდაათი კაცი. მაგალითად იქცნენ ისინი.


text:
სიმონიანები საგვარეულოების მიხედვით: ნემუელისგან ნემუელელთა საგვარეულაო, იამინისგან იამინელთა საგვარეულო, იაქონისგან იაქინელთა საგვარეულო,


text:
გადიანები მათი საგვარეულოების მიხედვით: ცეფონისგან<br/>ცეფონელთა საგვარეულო, ხაგისგან ხაგელთა საგვარეულო, შუნისგან შუნელთა<br/>საგვარეულო,


text:
მათი საგვარეულოების მიხედვით იუდიანები იყვნენ: შელასგან<br/>შელაელთა საგვარეულო, ფერეცისგან ფერეცელთა საგვარეულო, ზერახისგან<br/>ზერახელთა საგვარეულო.


text:
ისაქარიანები მათი საგვარეულოების მიხედვით: თოლასგან<br/>თოლაელთა საგვარეულო, ფუვასგან ფუვაელთა საგვარეულო.


text:
ზებულონიანები მათი საგვარეულოების მიხედვით: სერედისგან<br/>სერედელები, ელონისგან ელონელები, იახლიელისგან იახლიელელები,


text:
მენაშეანები: მაქირისგან მაქირელთა საგვარეულო, მაქირმა<br/>შვა გაალადი, გალაადისგან გალაადელთა საგვარეულო.


text:
ცელაფხად ხეფერის ძეს არ ჰყავდა ვაჟები, არამედ მხოლოდ<br/>ქალიშვილები. ცელაფხადის ქალიშვილებს ერქვათ: მახლა, ნოა, ხოგლა, მოლქა და<br/>თირცა.


text:
ესენი არიან ეფრემიანები მათი საგვარეულოების მიხედვით:<br/>შუთელახისგან შუთელახელები, ბექერისგან ბექერელები, თახანისგან თახანელები.


text:
ესენია ეფრემიანთა საგვარეულოები, რიცხვით ოცდათორმეტი<br/>ათას ხუთასი. ესენი არიან იოსებიანები მათი საგვარეულოების მიხედვით.


text:
ბენიამინელები მათი საგვარეულოების მიხედვით: ბელასგან<br/>ბელაელთა საგვარეულო, აშბელისგან აშბელელთა საგვარეულო, ახირამისგან<br/>ახირამელთა საგვარეულო,


text:
ესენი არიან დანიანები მათი საგვარეულოების მიხედვით:<br/>შუხამისგან შუხამელთა საგვარეულო; ესენია დანის საგვარეულოები მათ<br/>საგვარეულოთა მიხედვით.


text:
აშერიანები მათი საგვარეულოების მიხედვით: იმნასგან<br/>იმნაელთა საგვარეულო, იშვასგან იშვაელთა საგვარეულო, ბერიყასგან ბერიყელთა<br/>საგვარეულო.


text:
ნაფთალიანები მათი საგვარეულოების მიხედვით: იახციელისგან<br/>იახციელების საგვარეულო, გუნისგან გუნიელთა საგვარეულო,


text:
ესენია ნაფთალიანთა საგვარეულოები მათი საგვარეულოების<br/>მიხედვით. მათი რიცხვი იყო ორმოცდახუთი ათას ოთხასი.


text:
მრავალრიცხოვანს უფრო დიდი სამკვიდრო მიეცი,<br/>მცირერიცხოვანს - მცირე; თითოეულს მათი რიცხვის მიხედვით მიეცეს სამკვიდრო.


text:
აი, ლევიანთა რიცხვი მათი საგვარეულოების მიხედვით:<br/>გერშონისგან გერშონელთა საგვარეულო, კეჰათისგან კეჰათელთა საგვარეულო,<br/>მერარისგან მერარიელთა საგვარეულო.


text:
ესენია ლევის საგვარეულოები: ლიბანელთა საგვარეულო,<br/>ხებრონელთა საგვარეულო, მახლიელთა საგვარეულო, მუშიელთა საგვარეულო,<br/>კორახელთა საგვარეულო. კეჰათმა შვა ყამრამი.


text:
ყამრამის ცოლი იყო იოქაბედი, ლევის ასული, რომელიც<br/>ეგვიპტეში უშვა ცოლმა ლევის. მან კი ყამრამს უშვა აარონი, მოსე და მირიამი,<br/>მათი და.


text:
ოცდასამი ათასი იყო მათი რიცხვი, ყველა მამაკაცისა ერთი<br/>თვიდან მოყოლებული; რადგან ისინი არ აღრიცხულან ისრაელიანთა შორის, რადგან<br/>არ ჰქონდათ მათ მიცემული სამკვიდრო ისრაელიანთა შორის.


text:
ესენი არიან აღრიცხულნი მოსესა და ელეაზარ მღვდლის მიერ,<br/>რომელთაც აღრიცხეს ისრაელიანები მოაბის ველზე, იორდანეს პირას, იერიხონის<br/>მახლობლად.


text:
მათში არავინ ყოფილა აღრიცხულთაგან მოსესა და აარონ<br/>მღვდლის მიერ, რომელთაც აღრიცხეს ისრაელიანები სინაის უდაბნოში:


text:
რადგან ნათქვამი ჰქონდა მათთვის უფალს: უსათუოდ<br/>დაიხოცებიან უდაბნოში და ვერცერთი მათგანი ვერ გადარჩება, გარდა ქალებ<br/>იეფუნეს ძისა და იესო ნავეს ძისა.


text:
გამოვიდნენ ასულნი ცელაფხადისა, ძისა ხეფერისა, ძისა გალაადისა, ძისა მაქორისა, ძისა მენაშესი, მენაშეს, იოსების ძის, საგვარეულოდან (მის ასულებს სახელად ერქვათ: მახლა, ნოა, ხოგდა, მილქა და თირცა),<br/>


text:
და წარუდგნენ მოსეს, ელეაზარ მღვდელს, თავკაცებს და მთელს საზოგადოებას სადღესასწაულო კარვის შესასვლელთან, უთხრეს:


text:
მამაჩვენი უდაბნოში მოკვდა და არ ყოფილა იგი უფლის<br/>წინააღმდეგ შეთქმულთა დასში, კორახის დასში, არამედ თავისი ცოდვის გამო<br/>მოკვდა და ვაჟები არ ჰყოლია.


text:
რატომ უნდა გაქრეს მამაჩვენის სახელი მის საგვარეულოდან,<br/>იმის გამო, რომ ვაჟი არ ჰყავს? მოგვეცით ჩვენ სამკვიდრო მამაჩვენის ძმებს<br/>შორის.


text:
მართალს ამბობენ ცელაფხადის ასულნი. უნდა მისცე მათ<br/>საკუთარი სამკვიდრო მათი მამის ძმებს შორის, მათზე უნდა გადაიტანო მათი<br/>მამის სამკვიდრო.


text:
ისრაელიანვბს ასე უთხარი: თუ ვინმე მოკვდა და ვაჟი არ<br/>დარჩა, მისი სამკვიდრო მის ასულზე გადაიტანეთ.


text:
თუ მამამისს ძმები არ ჰყავს, მიეცით მისი სამკვიდრო მის ახლო ნათესავს მისი საგვარეულოდან, რათა დაესაკუთროს მას. იყოს ეს ისრაელიანთათვის სამართლის წესად, როგორც უბრძანა უფალმა მოსეს.<br/>


text:
უთხრა უფალმა მოსეს: ადი ამ ყაბარიმის მთაზე და გადახედე ამ ქვეყანას, რომელიც ისრაელიანთათვის მაქვს მიცემული.


text:
რადგან ეურჩეთ ჩემს ბრძანებას ცინის უდაბნოში, როცა<br/>უთანხმოება ჩამოვარდა საზოგადოებაში, რათა ჩემი სიწმიდე გამოცხადებულიყო<br/>მათ თვალწინ, წყლებთან (ეს არის მერიბათ-კადეშის წყლები ცინის უდაბნოში).


text:
ვინც გამოვა მათ წინაშე და ვინც შევა მათ წინაშე, ვინც<br/>გამოიყვანს მათ და ვინც შეიყვანს მათ, რომ არ დაემსგავსოს უფლის<br/>საზოგადოება უმწყემსოდ დარჩენილ ფარას.


text:
ელეაზარ მღვდელს წარუდგება იგი და გამოიკითხავს მისგან<br/>ურიმის სამართალს უფლის წინაშე. მისი ბრძანებით გმოვლენ და მისი ბრძანებით<br/>შევლენ ის და მთელი ისრაელობა მასთან ერთად და მთელი საზოგადოება.


text:
ყველაფერი შეასრულა მოსემ, როგორც უბრძანა მას უფალმა.<br/>წაიყვანა იესო და წარუდგინა ელეაზარ მღვდელს და მთელს საზოგადოებას,


text:
უბრძანე ისრაელიანებს და უთხარი მათ: გახსოვდეთ, თავის დროზე შემომწიროთ საჩემო შესაწირავი, საჩემო პური, ჩემი საცეცხლო მსხვერპლისთვის, საჩემო კეთილსურნელება.


text:
უთხარი მათ: აი, საცეცხლო მსხვერპლი, რომელიც უნდა<br/>შესწიროთ უფალს: ორი წელგამოვლილი საღი ცხვარი დღეში, მუდმივი აღსავლენი<br/>მსხვერპლი.


text:
მუდმივი აღსავლენი მსხვერპლი, რომელიც შეწირული იყო<br/>სინაის მთაზე კეთილსურნელებისთვის, საცეცხლო მსხვერპლი უფლისათვის.


text:
მეორე ცხვარი საღამოხანს შესწირე: დილანდელი ძღვენითა და<br/>საღვრელითურთ შესწირე საცეცხლო მსხვერპლი, კეთილსურნელებად უფალს.


text:
შაბათ დღეს ორი წელგამოვლილი საღი ცხვარი და საძღვნოდ<br/>ეფის მეათედი გამტკიცული ფქვილი, ზეთში აზელილი, და მისი საღვრელი.


text:
ყოველი თვის დასაწყისში შესწირეთ აღსავლენად უფალს: ორი კურატი, ერთი ვერძი და შვიდი წელგამოვლილი საღი ცხვარი.


text:
საძღვნოდ ეფის სამი მეათედი გამტკიცული ფქვილი, ზეთში აზელილი, თითო კურატზე და ეფის ორი მეათედი გამტკიცული ფქვილი, ზეთში აზელილი, თითო ვერძზე.


text:
საძღვნოდ ეფის მეათედი გამტკიცული ფქვილი, ზეთში აზელილი,<br/>თითო ცხვარზე. აღსავლენი, კეთილსურნელება, საცეცხლო მსხვერპლი უფლისათვის.


text:
მათი საღვრელი-ჰინის ნახევარი კურატზე, ჰინის მესამედი<br/>ვერძზე, ჰინის მეოთხედი ცხვარზე. აი, ეს არის საახალმთვარეო აღსავლენი<br/>მსხვერპლი წელიწადის ყოველ თვეს.


text:
ერთი ვაცი ცოდვის გამოსასყიდ მსხვერპლად უფალს; მუდმივ<br/>აღსავლენ მსხვერპლის გარდა შესწირე მის საღვრელთან ერთად.


text:
შესწირეთ უფალს საცეცხლო აღსავლენი მსხვერპლი: ორი<br/>კურატი, ერთი ვერძი და შვიდი წელგამოვლილი, საღები უნდა გყავდეთ.


text:
მათთან ერთად შესწირეთ ძღვენი: გამტკიცული ფქვილი, ზეთში<br/>აზელილი, ეფის სამი მეათედი კურატზე და ეფის ორი მეათედი ვერძზე.


text:
ასე გააკეთეთ ყოველდღე შვიდღეულში: პური, საცეცხლო<br/>მსხვერპლი, კეთილსურნელება შესწირეთ საღვრელთან ერთად, გარდა აღსავლენი<br/>მსხვერპლისა.


text:
პირველნაყოფობის დღეს, როცა ახალი ძღვენი მიგაქვთ<br/>უფლისათვის, თქვენს შვიდღეულებში, წმიდა უქმობა გქონდეთ: არაფერი საქმე არ<br/>აკეთოთ.


text:
საძღვნოდ მათთვის: გამტკიცული ფქვილი, ზეთში არეული, ეფის<br/>სამი მეათედი თითო კურატზე, ორი მეათედი თითო ვერძზე.


text:
გარდა მუდმივი აღსავლენი მსხვერპლისა და მისი ძღვენისა,<br/>შესწირეთ ესენი - საღი უნდა გყავდეთ - მათთვის განკუთვნილი საღვრელთან<br/>ერთად.


text:
მეშვიდე თვეში, თვის პირველში, წმიდა წვეულება გქონდეთ: არაფერი საქმე არ აკეთოთ, ბუკისცემის დღე იყოს თქვენთვის.<br/>


text:
შესწირეთ უფალს აღსავლენი მსხვერპლი კეთილსურნელებად: ერთი კურატი, ერთი ვერძი და შვიდი წელგამოვლილი საღი ცხვარი.


text:
და მათი ძღვენი: გამტკიცული ფქვილი, ზეთში აზელილი, ეფის<br/>სამი მეათედი კურატზე, ორი მეათედი ვერძზე,


text:
გარდა ახალმთავრობის აღსავლენისა და მისი ძღვენისა,<br/>მუდმივი აღსავლენისა და მისი ძღვენისა და საღვრელისა, წესის მიხედვით,<br/>კეთილსურნელება უფლისათვის საცეცხლო მსხვერპლად.


text:
შესწირეთ უფალს აღსავლენი მსხვერპლი კეთილსურნელებად:<br/>ერთი კურატი, ერთი ვერძი და შვიდი წელგამოვლილი ცხვარი - საღები უნდა<br/>გყავდეთ.


text:
მათი ძღვენი, გამტკიცული ფქვილი, ზეთში აზელილი, ეფის<br/>სამი მეათედი კურატზე, ორი მეათედი ერთ ვერძზე,


text:
ერთიც ვაცი ცოდვის გამოსასყიდად, გარდა ცოდვის გამოსასყიდი მსხვერპლისა მიტევებისას, მუდმივი აღსავლენი მსხვერპლისა თავისი ძღვნითურთ და მათთვის განკუთვნილი საღვრელისა.<br/>


text:
მეშვიდე თვის თხუთმეტში წმიდა წვეულება გქონდეთ. არაფერი საქმე არ აკეთოთ და იდღესასწაულეთ შვიდ დღეს უფლის დღესასწაული.


text:
შესწირეთ უფალს აღსავლენი, საცეცხლო მსხვერპლი<br/>კეთილსურნელებად: ცამეტი კურატი, ორი ვერძი, და თოთხმეტი წელგამოვლილი<br/>ცხვარი. საღები უნდა იყვნენ.


text:
მათი ძღვენი: გამტკიცული ფქვილი - ეფის სამი მეათედი თითო<br/>კურატზე ცამეტი კურატიდან, ორი მეათედი თითო ვერძზე ორი ვერძიდან,


text:
ერთიც ვაცი ცოდვის გამოსასყიდად, გარდა მუდმივი აღსავლენი<br/>მსხვერპლისა, მისი ძღვენისა და მისი საღვრელისა.


text:
ძღვენი და საღვრელი კურატებისთვის, ვერძებისთვის და<br/>ცხვრებისთვის მათი რიცხვისამებრ, წესის თანახმად.


text:
პურის შესაწირავი და საღვრელი კურატებისთვის, ვერძებისთვის და ბატკნებისთვის მათი რიცხვისამებრ, წესის თანახმად;<br/>


text:
ერთიც ვაცი ცოდვის გამოსასყიდად, გარდა მუდმივი აღსავლენი<br/>მსხვერპლისა მისი ძღვენისა და მისი საღვრელისა.


text:
ერთიც ვაცი ცოდვის გამოსასყიდად, გარდა მუდმივი აღსავლენი მსხვერპლისა, მისი ძღვენისა და მისი საღვრელისა.<br/>


text:
ერთიც ვაცი ცოდვის გამოსასყიდად, გარდა მუდმივი აღსავლენი<br/>მსხვერპლისა. მისი ძღვენისა და მისი საღვრელისა.


text:
შესწირეთ უფალს აღსავლენი, საცეცხლო მსხვერპლი<br/>კეთილსურნელებად: ერთი კურატი, ერთი ვერძი, შვიდი წელგამოვლილი საღი<br/>ცხვარი,


text:
ესენი შესწირეთ უფალს თქვენს დღესასწაულებში, თქვენს მიერ<br/>მიცემულ აღთქმათა, სამოწყალო შესაწირავთა, აღსავლენთა, ძღვენთა, საღვრელთა<br/>და სამადლობელ მსხვერპლთა გარდა.


text:
ვინც აღთქმას მისცემს უფალს ან ფიცით დაიფიცებს, რასმე<br/>აღუკვეთს თავისთავს, არ უნდა შეშალოს თავისი სიტყვა, ყველაფერი უნდა<br/>შეასრულოს, რაც მისი ბაგეებიდან არის გამოსული.


text:
მამამისიც გაიგებს მის აღთქმას და აღკვეთას, რაც მან<br/>თავის თავს აღუკვეთა, და არაფერს ეტყვის, უნდა შესრულდეს ყველა აღთქმა და<br/>აღკვეთა, რაც თავის თავს აღუკვეთა ქალმა.


text:
თუ დაუშლის მამამისი, როცა გაიგებს, არ უნდა შესრულდეს<br/>არცერთი მისი აღთქმა და აღკვეთა, რაც თავის თავს აღუკვეთა ქალმა, და უფალი<br/>აპატიებს მას, რადგან მამამისმა დაუშალა.


text:
გაიგებს მისი ქმარი და, როცა გაიგებს, არაფერს იტყვის,<br/>უნდა შესრულდეს მისი აღთქმები და აღკვეთები, რაც თავის თავს აღუკვეთა.


text:
თუ ქმარი გაიგებს და დაუშლის, შეუძლია გააუქმოს მისი<br/>აღთქმა, რომელიც მასზეა, და წამოცდენილი სიტყვა, რითაც რაიმე აღუკვეთა<br/>თავის თავს, და უფალი აპატიებს.


text:
ქვრივის ან ქმარგაყრილის აღთქმა და ყოველი აღკვეთა, რითაც რაიმე აღკვეთილი აქვს თავისი თავისთვის, უნდა შესრულდეს მასზე.


text:
გაიგებს ქმარი, არაფერს ეტყვის და არ დაუშლის, უნდა შესრულდეს ყველა მისი აღთქმა და ყველა აღკვეთა, რითაც რაიმე აღუკვეთა თავის თავს.


text:
თუ ქმარი გაუუქმებს ყველაფერს ამას, როცა გაიგებს, მაშინ<br/>ყოველი მისი ნათქვამი, აღთქმა თუ აღკვეთა, არ შესრულდება, რადგან ქმრის<br/>გაუქმებულია და უფალი აპატიებს მას.


text:
თუ ქმარმა არაფერი უთხრა მას, დაუმტკიცებია ყოველი მისი<br/>აღთქმა და ყოველი აღკვეთა, რაც მასზეა, რაკი არაფერი თქვა, როცა გაიგო.


text:
ეს წესებია, რომლებიც უბრძანა უფალმა მოსეს<br/>ცოლ-ქმრისათვის, მამისა და მისი ქალიშვილისათვის, ყმაწვილობისას მამამისის<br/>სახლში.


text:
ასე ელაპარაკა მოსე ხალხს: საბრძოლოდ დარაზმეთ თქვენი<br/>ხალხი და დაესხან მიდიანს, რომ უფლის შური მიაგონ მიდიანს.


text:
გაწვეული იქნა ისრაელის ათასეულებისგან ათასათასი კაცი<br/>თითო შტოდან, სულ თორმეტი ათასი სალაშქროდ დარაზმული კაცი.


text:
გაგზავნა ისინი მოსემ, ათასი კაცი თითო შტოდან,<br/>სალაშქროდ, აგრეთვე ფინხასი, ელეაზარ მღვდლის შვილი, სალაშქროდ წმიდა<br/>ჭურჭლითა და საყიჟინო საყვირებით ხელში.


text:
დახოცილებში იყვნენ მიდიანის მეფეები: ევი, რეკემი, ცური,<br/>ხური და რება - ხუთი მიდიანელი მეფე. აგრეთვე მოკლეს მახვილით ბალაამი,<br/>ბეყორის ძე.


text:
ტყვედ წაიყვანეს ისრაელიანებმა მიდიანელი ქალები და<br/>ბავშვები და მთელი მათი საქონელი. მოიალაფეს მთელი მათი ქონება და დოვლათი.


text:
მივიდნენ მოსესთან, ელეაზარ მღვდელთან და ისრაელიანთა საზოგადოებასთან ტყვეებით, ნაალაფარითა და ნადავლითურთ, ბანაკში, მოაბის ველზე, იორდანის ნაპირას, იერიქონის პირდაპირ.


text:
განურისხდა მოსე ჯარის. უფროსებს, ათასისთავებს და<br/>ასისთავებს, რომლებიც ბრძოლის ველიდან მობრუნდნენ.


text:
განა მათი მიზეზით არ განუდგნენ ისრაელიანები უფალს,<br/>როგორც თქვა ბალაამმა, და გადაამეტეს ფეღორის ცოდვას, რის გამოც მოხდა<br/>განადგურება უფლის საზოგადოებაში?


text:
ახლა გაწყვიტეთ ბავშვებში ყოველი მამროვანი, ყოველი ქალი,<br/>რომელსაც შეცნობილი ჰყავს კაცი მამრის საწოლზე, მოკალით.


text:
ხოლო ყოველი დედროვანი ბავშვებში, რომელსაც არ შეუცვნია<br/>მამაკაცი მამრის საწოლზე, ცოცხალი დაიტოვეთ.


text:
შვიდ დღეს ბანაკის გარეთ დარჩით. ყველანი, ვინც კაცი<br/>მოკლა, ან ვინც მოკლულს მიეკარა, მესამე დღეს და მეშვიდე დღეს გაწმიდავდით<br/>თქვენ და თქვენი ტყვეები.


text:
მთელი ტანისამოსი, ტყავის ყოველი ნივთი, ყველაფერი, რაც<br/>თხისურისგან არის ნაკეთები და ხის ყოველი ჭურჭელი, უნდა გააწმიდაოთ.


text:
უთხრა ელეაზარ მღვდელმა მოლაშქრეებს, რომლებიც ომში იყვნენ ნამყოფი: ეს არის რჯულის კანონი, რომელიც ნაანდერძევი აქვს უფალს მოსესთვის.<br/>


text:
ყოველი ნივთი, რომელიც უძლებს ცეცხლს, გაატარეთ ცეცხლში<br/>და გაწმინდავდება. გამაწმიდავებელი წყლითაც გააწმიდავეთ. ყველაფერი, რაც<br/>ცეცხლს ვერ უძლებს, წყალში გაავლეთ.


text:
გამოართვი უფლისთვის ხარკი ლაშქრობაში ნამყოფ მებრძოლებს<br/>თითო სული ხუთასზე - ადამიანიდან და პირუტყვიდან, სახედრებიდან და<br/>ცხვრებიდან.


text:
ისრაელიანთა ნახევრიდან კი აიღე თითო წილი ორმოცდაათზე, ადამიანიდან, პირუტყვიდან, სახედრებიდან, ცხვრებიდან, საქონელიდან და მიეცით ეს ლევიანებს, რომლებიც უფლის კარვის სამსახურს ასრულებენ.


text:
ხოლო ქალები, რომელთაც არ ჰყავდათ შეცნობილი მამაკაცი<br/>მამრის საწოლზე, სულ იყვნენ ოცდათორმეტი ათასი სული.


text:
აიღო მოსემ ისრაელიანთათვის განკუთვნილი ნახევრიდან<br/>ორმოცდამეათედი წილი - ადამიანი და პირუტყვი - და მისცა ისინი ლევიანებს,<br/>უფლის კარვის სამსახურის შემსრულებლებს, როგორც ნაბრძანები ჰქონდა უფალს<br/>მოსესთვის.


text:
და უთხრეს მოსეს: დაითვალეს შენმა მსახურებმა მეომრები,<br/>რომლებიც ჩვენს ხელქვეით არიან, და არცერთი მათგანი არ აკლია.


text:
შემოგვიწირავს საუფლო შესაწირავი, თითოეულმა რაც იპოვა ოქროს ნივთებიდან - სალტეები და სამაჯურები, ბეჭდები, საყურეები და ყელსაბამები, ჩვენი სულის განსაწმედად უფლის წინაშე.<br/>


text:
მთელი ოქრო, რომელიც ძღვნად მიუტანეს უფალს ათასისთავებმა<br/>და ასისთავებმა, იყო სულ თექვსმეტი ათას შვიდას ორმოცდაათი შეკელი.


text:
მიიღეს მოსემ და ელეაზარ მღვდელმა ოქროულობა<br/>ათასისთავებისგან და ასისთავებისგან და შეიტანეს სადღესასწაულო კარავში<br/>ისრაელიანთა სამახსოვროდ უფლის წინაშე.


text:
დიდძალი საქონელი ჰყავდათ რეუბენიანებს და გადიანებს. ნახეს მათ იაყზერისა და გალაადის ქვეყანა და აჰა, საქონლისათვის ყოფილა გამოსადეგი ის ადგილები.<br/>


text:
ქვეყანა, რომელიც შემუსრა უფალმა ისრაელის საზოგადოების<br/>წინაშე, გამოსადეგი ყოფილა საქონლისათვის; შენს მორჩილთ კი ჰყავთ საქონელი.


text:
თქვეს: თუ მადლი გვიპოვნია შენს თვალში, მოეცეს ეს<br/>ქვეყანა შენს მორჩილთ საკუთრებად. ნუ გადაგვიყვან იორდანეს გაღმა.


text:
მივიდნენ ეშქოლის ხევამდე, ნახეს ქვეყანა და დაუშალეს<br/>ისრაელიანებს იმ ქვეყანაში შესვლა, რომელიც მათთვის ჰქონდა მიცემული უფალს.


text:
აბა, თუ იხილოს ეგვიპტიდან ამოსულმა ამ კაცებმა, ოცი წლიდან მოყოლებული, ის მიწა, რომლის მიცემასაც შევპირდი ფიცით აბრაამს, ისაკს და იაკობს, რადგან არ მომდევენ მე,<br/>


text:
აღინთო უფლის რისხვა ისრაელის მიმართ და ახეტიალებდა მათ<br/>უდაბნოში ორმოც წელს, ვიდრე არ გადავიდა მთელი თაობა, რომელიც ბოროტად<br/>იქცეოდა უფლის თვალში.


text:
აჰა, ახლა თქვენ აღმდგარხართ თქვენი მამა-პაპის ნაცვლად,<br/>ცოდვილთა ნაშობნო, რათა კიდევ უფრო იმატოს უფლის რისხვამ ისრაელის მიმართ.


text:
თავად ჩვენ დარაზმულნი წავუძღვებით წინ ისრაელიანებს,<br/>ვიდრე თავ-თავიანთ ადგილებამდე არ მივიყვანთ მათ, ჩვენი ბავშვები კი<br/>გამაგრებულ ქალაქებში დარჩებიან, რომ არაფერი ევნოთ ქვეყნის მკვიდრთაგან.


text:
რადგან არ დავიმკვიდრებთ მათთან ერთად იორდანეს გაღმა და<br/>იქით, რადგან იორდანეს გამოღმა, აღმოსავლეთის შეგხვდება სამკვიდრო.


text:
და შეჭურვილი გადავა თითოეული თქვენგანი იორდანეს გაღმა უფლის წინაშე, ვიდრე არ აყრის უფალი თავის მტრებს თავის წინაშე,<br/>


text:
და არ დაემორჩილება ქვეყანა უფალს, მერე გაბრუნდებით და<br/>უბრალონი იქნებით უფალთან და ისრაელთან, თქვენი საკუთრება გახდება ეს<br/>ქვეყანა უფლის წინაშე.


text:
აიშენეთ ქალაქები თქვენი ბავშვებისათვის და ფარეხები<br/>ცხვრისათვის. რაც თქვენი ბაგეებიდან გამოვა, ის აკეთეთ.


text:
ასე უთხრეს გადიანებმა და რეუბენიანებმა მოსეს: ისე<br/>მოიქცევიან შენი მორჩილნი, როგორც ჩვენი ბატონი ბრძანებს.


text:
ჩვენი ბავშვები, ჩვენი ცოლები, ჩვენი საქონელი და მთელი<br/>ჩვენი პირუტყვი დარჩებიან აქ, გალაადის ქალაქებში.


text:
შენი მორჩილნი კი, ყველანი სალაშქროდ დარაზმული გავლენ<br/>უფლის წინაშე საბრძოლველად, როგორც ჩვენი ბატონი ამბობს.


text:
უთხრა მათ მოსემ: თუ გადავლენ გადიანები და რეუბენიანები<br/>თქვენთან ერთად იორდანეს გაღმა საომრად დარაზმულნი უფლის წინაშე, და<br/>დამორჩილდება ის ქვეყანა თქვენს წინაშე, მიეცით მათ გალაადის ქვეყანა<br/>საკუთრებად.


text:
და მისცა მოსემ მათ - გადიანებს, რეუბენიანებს და<br/>მენაშეს, იოსების ძის, ნახევარ შტოს სიხონ ამორეველთა მეფის სამეფო,<br/>ბაშანის მეფის, ყოგის, სამეფო, ქვეყანა თავისი ქალაქებითა და სანახებითურთ,<br/>ქვეყნის ქალაქები ირგვლივ.


text:
ნებო, ბაალ-მეყონი, რომელთაც სახელი შეეცვალათ, და სიბმა;<br/>დაარქვეს სახელები ქალაქებს, რომლებიც მათ ააშენეს.


text:
წავიდნენ მაქირ მენაშეს ძეს შთამომავალნი გალაადში, აიღეს<br/>იგი და განდევნეს იქ მცხოვრები ამორეველნი.


text:
აი, ისრაელიანთა მგზავრობანი, როცა გამოვიდნენ ისინი ეგვიპტიდან ლაშქარ-ლაშქარ მოსესა და აარონის წინამძღოლობით.<br/>


text:
რამზესიდან გაემგზავრნენ პირველი თვის მეთხუთმეტე დღეს;<br/>პასექის მეორე დღეს გავიდნენ ისრაელიანები გაბედულად მთელი ეგვიპტის<br/>თვალწინ.


text:
მარხავდნენ ეგვიპტელები პირმშოებს, რომლებიც დაუხოცა მათ<br/>უფალმა, და მათ ღმერთებსაც მიაგო სასჯელი უფალმა.


text:
გაემგზავრნენ ეთამიდან და გაემართნენ ფი-ჰახიროთისკენ,<br/>რომელიც ბაალ-ცაფონის ზემოთ მდებარეობს, და მიგდოლის წინ დაბანაკდნენ.


text:
გაემგზავრნენ ფნე-ჰახიროთიდან, შუა გადაჭრეს ზღვა უდაბნოს<br/>მიმართულებით, გაიარეს სამი დღის სავალი გზა ეთამის უდაბნოში და მარაში<br/>დაბანაკდნენ.


text:
გაემგზავრნენ მარადან და ელიმში მივიდნენ; თორმეტი წყარო<br/>და სამოცდაათი ფინიკის ხე იყო ელიმში. იქ დაბანაკდნენ.


text:
ავიდა აარონ მღვდელი ჰორის მთაზე, უფლის ბრძანებისამებრ,<br/>და მოკვდა იქ ისრაელიანთა ეგვიპტიდან გამოსვლის მეორმოცე წელს, მეხუთე თვის<br/>პირველში.


text:
გაემგზავრნენ ყაბარიმის მთებიდან და მოაბის ველზე დაბანაკდნენ, იორდანეს პირას, იერიხონის მახლობლად.<br/>


text:
აჰყარეთ თქვენს წინაშე ქვეყნის მკვიდრნი, გაანადგურეთ<br/>ყველა მათი გამოსახულება და ყველა მათი ჩამოსხმული კერპი და მოუშალეთ ყველა<br/>გორაკი.


text:
დაუნაწილეთ წილისყრით ქვეყანა თქვენს გვარეულობებს:<br/>მრავალრიცხოვანს მეტი წილი მიეცით, მცირერიცხოვანს ნაკლები წილი მიეცით.<br/>ვისაც სად შეხვდება წილი, იქ დაიმკვიდროს. მამა-პაპის შტოთა მიხედვით<br/>დაინაწილეთ.


text:
თუ არ აჰყრით ქვეყნის მკვიდრთ, იქ დარჩენილნი ეკლად<br/>ექცევიან თქვენს თვალებს და ნემსებად - თქვენს ფერდებს, შეგავიწროებენ იმ<br/>ქვეყანაში, სადაც იცხოვრებთ.


text:
დაარიგე ისრაელიანები და უთხარი მათ: როცა შეხვალთ ქანაანის ქვეყანაში, აი, საზღვრები ამ ქვეყნისა, ქანაანის ქვეყნისა, რომელიც წილად შეგხვდებათ თქვენ:


text:
სამხრეთ მხარედ გექნებათ ცინის უდაბნოდან, ედომის<br/>მახლობლად; გექნებათ სამხრეთი საზღვარი მარილოვანი ზღვის კიდიდან<br/>აღმოსავლეთის მიმართულებით.


text:
გაუხვევს თქვენი საზღვარი სამხრეთიდან ყაკრაბიმის<br/>ზეგანისკენ, გაივლის ცინზე, მიებჯინება სამხრეთით კადეშ-ბარნეას, გავა<br/>ხაცერ-ადართან და გაივლის ყაცმონზე.


text:
შეფამიდან ეშვება საზღვარი რიბლასკენ, ყაინის აღმოსავლეთით. ეშვება საზღვარი და ეკვრის ქინერეთის ზღვის ნაპირს აღმოსავლეთით.<br/>


text:
ეშვება საზღვარი იორდანეზე და ებჯინება მარილოვან ზღვას. ეს იყოს თქვენთვის ქვეყნად თავისი გარეშემო საზღვრებითურთ.


text:
ასე გამოუცხადა მოსემ ისრაელიანებს: აჰა, ქვეყანა,<br/>რომელიც უნდა დაინაწილოთ წილისყრით, რომელზეც ბრძანა უფალმა, რომ მისცემოდა<br/>ცხრა შტოს და ნახევარ შტოს.


text:
რადგან მიიღეს რეუბენიანთა შტომ მამისსახლების მიხედვით<br/>და გადიანელთა შტომ მათი გვარეულობების მიხედვით და მენაშეს ნახევარმა<br/>შტომ. მათ მიიღეს თავიანთი წილი.


text:
ორმა შტომ და ნახევარმა შტომ მიიღეს თავიანთი წილი<br/>იორდანეს გაღმა, იერიხონის მახლობლად, აღმოსავლეთით.


text:
ეს არის იმ კაცთა სახელები, რომლებიც დაიმკვიდრებენ<br/>თქვენთვის ქვეყანას: ელეაზარ მღვდელი და იესო ნავეს ძე.


text:
ვუბრძანე ისრაელიანებს, რომ მისცენ ლევიანებს თავიანთი საკუთარი სამკვიდროდან ქალაქები საცხოვრებლად. ქალაქგარეთ სანახებიც, ირგვლივ, მიეცით ლევიანებს.


text:
ჰქონდეთ ქალაქები საცხოვრებლად და სანახები ჰქონდეთ<br/>პირუტყვისათვის, ქონებისთვის და ყოველგვარი სარჩოსათვის.


text:
ქალაქგარე სანახები, რომლებიც ლევიანებს უნდა მისცეთ,<br/>ქალაქის კედლებს იქით ათას წყრთაზე უნდა გადიოდეს ირგვლივ.


text:
გადაზომეთ ორი ათასი წყრთა ქალაქგარეთ აღმოსავლეთის<br/>მიმართულებით, ორი ათასი წყრთა სამხრეთის მიმართულებით, ორი ათასი წყრთა<br/>დასავლეთის მიმარიულებით და ორი ათასი წყრთა ჩრდილოეთის მიმართულებით;<br/>შუაში ქალაქი. ეს ჰქონდეთ მათ ქალაქგარე სანახებად.


text:
იმ ქალაქებიდან, რომლებიც ლევიანებს უნდა მისცეთ, ექვსი<br/>ქალაქი თავშესაფარი იყოს, სადაც დაანებებთ მკვლელს გაქცევას. ამათ ზევით<br/>ორმოცდაორი ქალაქი მიეცით.


text:
ქალაქები, რომლებიც ისრაელიანთა საკუთრებიდან უნდა<br/>მისცეთ, მრავალრიცხოვანთ მეტი გამოართვით, მცირერიცხოვანთ - ნაკლები,<br/>თითოეულმა თავისი წილხვედრის კვალობაზე უნდა მისცეს თავისი ქალაქებიდან<br/>ლევიანებს.


text:
დაიგულეთ ზოგიერთი ქალაქი, თავშესაფარ ქალაქებად გქონდეთ ისინი, სადაც შეეძლება თავის შეფარება მკვლელს, რომელსაც უნებურად შემოაკვდება კაცი.<br/>


text:
გქონდეთ ეს ქალაქები თავშესაფარად შურისმაძიებლისაგან, რათა არ მოიკლას მკვლელი, ვიდრე საზოგდოების წინაშე წარდგებოდეს სამსჯავროდ.


text:
სამი ქალაქი იორდანეს გაღმა უნდა მისცეთ და სამი ქალაქი<br/>ქაანანის ქვეყანაში უნდა მისცეთ. თავშესაფარი ქალაქები იქნება ისინი.


text:
ისრაელიანებს, მდგმურს და თქვენს შორის დამკვიდრებულს<br/>გქონდეთ ეს ექვსი ქალაქი თავშესაფრად, რათა იქ თავი შეაფაროს ყველამ, ვისაც<br/>უნებურად შემოაკვდება კაცი.


text:
თუ ვინმე სასიკვდილოდ დაარტყამს ქვას ვინმეს და მოკვდება<br/>კაცი მკვლელია. მკვლელი სიკვდილით უნდა დაისაჯოს.


text:
ან ხის იარაღს, რომლითაც შეიძლება მოკვდეს კაცი, დაარტყამს ვინმეს და მოკვდება კაცი, მკვლელია. მკვლელი სიკვდილით უნდა დაისაჯოს.<br/>


text:
ან მტრობით ხელს დაარტყამს და მოკვდება, დამრტყმელი უნდა მოკვდეს, რადგან მკვლელია. მესისხლეს შეუძლია მოკლას მკვლელი, როცა შეხვდება.<br/>


text:
ან ქვა, რომლითაც შეიძლება მოკვდეს კაცი, გადმოუვარდება<br/>და ვინმეს დაეცემა თავში და მოკვდება, ის კი არც მტრობდა მას და არც ავს<br/>ფიქრობდა მისთვის,


text:
უნდა იხსნას საზოგადოებამ მკვლელი მესისხლისაგან და<br/>გააბრუნოს იგი საზოგადოებამ მის თავშესაფარ ქალაქში, სადაც გაქცეული იყო.<br/>დარჩეს იქ წმიდა ზეთით ცხებული მღვდელმთავრის სიკვდილამდე.


text:
ნახავს მას მესისხლე თავშესაფარი ქალაქის საზღვრებს გარეთ<br/>და მოკლავს მესისხლე მკვლელს, არ მოეკითხება მას სისხლი,


text:
რადგან თავშესაფარ ქალაქში უნდა დარჩენილიყო<br/>მღვდელმთავრის სიკვდილამდე. მღვდელმთავრის სიკვდილის შემდეგ კი მკვლელს<br/>შეუძლია თავის საკუთარ ქვეყანაში დაბრუნება.


text:
ნუ აიღებთ გამოსასყიდს მკვლელის გამოსახსნელად, რომელიც<br/>სასიკვდილოა, რადგან სიკვდილით უნდა დაისაჯოს.


text:
ნუ აიღებთ გამოსასყიდს თავშესაფარ ქალაქში<br/>გაქცეულისთვის, რომ მღვდლის სიკვდილამდე დაბრუნდეს თავის ქვეყანაში.


text:
ნუ წაბილწავთ მიწას, სადაც იმყოფებით, რადგან სისხლია,<br/>რომ ბილწავს მიწას. ვერ განიწმიდება მიწა მასზე დაღვრილი სისხლისაგან, თუ<br/>არა თავად მისი დამღვრელის სისხლით.


text:
ნუ გააუწმიდურებთ მიწას, სადაც თქვენ ცხოვრობთ, სადაც მე<br/>ვარ დავანებული თქვენს შორის, რადგან მე, უფალი, დავანებული ვარ<br/>ისრაელიანთა შორის.


text:
მივიდნენ გალაად მაქირის ძის, მენაშიანის ძეთა საგვარეულოს მამამთავრები იოსებიანთა საგვარეულოებიდან და ილაპარაკეს მოსეს წინაშე და ისრაელიანთა თავკაცების, მამამთავართა წინაშე,<br/>


text:
თქვეს: ჩვენს ბატონს უბრძანა უფალმა, რომ წილისყრით მისცეს ისრაელიანებს ქვეყანა სამკვიდროდ; ნაბრძანები აქვს უფლისგან ჩვენს ბატონს, რომ მის ქალიშვილებს მისცეს ჩვენი ძმის ცელაფხადის წილი.


text:
თუ ვისმე მითხოვდნენ ცოლად ისრაელიანთა რომელიმე შტოში,<br/>წაერთმევა მათი სამკვიდრო ჩვენი მამაპაპის სამკვიდროს და შეეძინება იმ შტოს<br/>სამკვიდროს, სადაც იქნებიან ისინი გათხოვილები. დაიკარგება ჩვენი<br/>წილხვედრილი სამკვიდრო.


text:
როცა დაუდგებათ ზეიმის დღე ისრაელიანებს, მაშინაც<br/>მიემატება მათი სამკვიდრო იმ შტოს სამკვიდროს, სადაც იქნებიან გათხოვილნი<br/>და ჩამოერთმევა ჩვენი მამა-პაპის სამკვიდროს მათი სამკვიდრო.


text:
აი, რა აქვს ნაბრძანები უფალს ცელაფხადის ასულთა საქმეზე:<br/>ვინც მოეწონებათ, იმათ მისთხოვდნენ, ოღონდ მამისეული შტოს საგვარეულოებში<br/>გათხოვდნენ.


text:
არ უნდა გადადიოდეს ისრაელიანთა სამკვიდრო შტოდან შტოში,<br/>რადგან მამაპაპისეულ შტოს სამკვიდროს უნდა იყოს მიწებებული თითოეული<br/>ისრაელიანი.


text:
ყოველი ასული, რომელიც იმკვიდრებს წილს ისრაელიანთა რომელიმე შტოში, მამისეული შტოს საგვარეულოდან უნდა მისთხოვდეს ვისმე, რათა თითოეულ ისრაელიანს შეეძლოს მამაპაპისეული წილის დამკვიდრება.<br/>


text:
არ უნდა გადადიოდეს სამკვიდრო ერთი შტოდან სხვა შტოში,<br/>რადგან თითოეული ისრაელიანი თავის სამკვიდროს უნდა იყოს მიწებებული.


text:
იოსებიან-მენაშეანთა საგვარეულოებში იყვნენ გათხოვილნი ისინი და ამიტომაც მათ მამისეულ საგვარეულოს შერჩა მათი სამკვიდრო.


text:
აი, ბრძანებები და წესები, უფალმა რომ გამოცხადებინა<br/>მოსეს ისრაელიანთათვის მოაბის ველზე, იორდანესთან, იერიხონის გასწვრივ.


text:
აი, სიტყვები, რომლებიც გამოუცხადა მოსემ მთელს ისრაელს იორდანეს გაღმა უდაბნოში, ვაკეზე, სუფის გასწვრივ, ფარანს, თოფელს, ლაბანს, ხაცეროთსა და დი-ზაჰაბს შორის,<br/>


text:
მეორმოცე წელს, მეთერთმეტე თვის პირველ დღეს იყო, რომ<br/>გამოუცხადა მოსემ ისრაელიანებს ყველაფერი, რაც მათთვის სათქმელად უბრძანა<br/>უფალმა,


text:
ხეშბონში მჯდარი სიხონ ამორეველთა მეფის და აშთაროთში,<br/>ედრეიში, მჯდარი ბაშანის მეფის, ყოგის, მოკვლის შემდეგ.


text:
გაბრუნდით და მოედეთ ამორეველთა მთას და მათი მეზობლების<br/>ქვეყნებს, მთასა და ბარს, დაბლობს, სამხრეთის ზღვის სანაპიროს, ქანაანელთა<br/>ქვეყანას და ლიბანს დიდ მდინარემდე, ევფრატის მდინარემდე.


text:
აჰა, თქვენთვის მომიცია ეს ქვეყანა. წადით და დაიმკვიდრეთ<br/>ქვეყანა, რომლის მიცემაც აღუთქვა უფალმა თქვენს მამა-პაპას - აბრაამს,<br/>ისაკს და იაკობს, და მათ მოდგმას.


text:
უფალმა, თქვენი მამა-პაპის ღმერთმა, კიდევ ათასჯერ გამრავლოთ, ვიდრე დღეს ხართ, და გაკურთხოთ, როგორც უთქვამს თქვენთვის.<br/>


text:
ავიყვანე შტოთა თავკაცები - ბრძენი, გაგებული და<br/>გამოცდილი კაცები და დაგიდგინეთ თითოეულ შტოს მეთაურებად - ათასისთავებად,<br/>ასისთავებად, ორმოცდაათისთავებად, ათისთავებად და ზედამხედველებად, თქვენს<br/>შტოთა მიხედვით.


text:
მაშინ ვუბრძანე თქვენს მსაჯულებს: მოუსმინეთ თქვენს მოძმეებს და საჯეთ სამართალი ერთმანეთს შორის მათსა და მათ მდგმურს შორის.<br/>


text:
მიკერძოებული ნუ იქნები სასამართღაოზე, ერთნაირად<br/>მოუსმინეთ მცირეს და დიდს, ნუ შეგეშინდებათ კაცისა, რადგან საღვთო საქმეა<br/>სამართალი. თუ საქმე გეძნელათ, მე მომახსენეთ და მოვისმენ.


text:
გავემგზავრვთ ხორებიდან და გავიარეთ მთელი ის დიდი და<br/>საშიში უდაბნო, რომელიც თქვენ ნახეთ ამორეველთა მთისკენ მიმავალ გზაზე,<br/>როგორც გვიბრძანა უფალმა, ჩვენმა ღმერთმა, და კადეშ-ბარნეას მივადექით.


text:
იცოდე, უფალი, შენი ღმერთი, გაძლევს ამ ქვეყანას. წადი და დაიმკვიდრე, როგორც უთქვამს შენთვის უფალს, შენი მამა-პაპის ღმერთს. ნუ შეგეშინდება და ნუ შედრკები.<br/>


text:
მოხვედით ჩემთან ყველანი და მითხარით: გაგვაგგზავნინე<br/>კაცები ჩვენს წინ, რომ დაგვიზვერონ ქვეყანა და მოგვიტანონ გზის ამბავი,<br/>რითაც უნდა ვიაროთ, და ქალაქებისა, რომლებშიც შესვლა მოგვიწევს.


text:
ხელში დაიჭირეს იმ ქვეყნის ნაყოფები და ჩამოგვიტანეს;<br/>ამბავიც მოგვიტანეს, გვითხრეს: მადლიანია ეს ქვეყანა, რომელსაც გვაძლევს<br/>უფალი, ჩვენი ღმერთი.


text:
დრტვინავდით თქვენს კარვებში და ამბობდით: მტრობით<br/>გამოგვიყვანა უფალმა ეგვიპტის ქვეყნიდან, რათა ამორეველთა ხელში ჩავეგდეთ<br/>დასაღუპადო,


text:
სად წავიდეთ? ჩვენიანებმა გული შეგვიშინეს.<br/>გვეუბნებოდნენ: ჩვენზე დიდი და მაღალი ხალხია, ქალაქები დიდი აქვთ<br/>ცადაწვდილი ციხე-კოშკებით და ყანაკის ნაშიერნიც დავინახეთო იქ.


text:
უფალი, თქვენი ღმერთი, წაგიძღვებათ წინ; იგი იბრძოლებს<br/>თქვენთვის, როგორც ეგვიპტეში მოიქცა თქვენს თვალწინ;


text:
ან უდაბნოში, სადაც, როგორც შენ ხედავდი, გატარებდა უფალი, შენი ღმერთი, როგორც თავის შვილს ატარებს კაცი, მთელს თქვენს სავალ გზაზე, ვიდრე ამ ადგილამდე მოხვიდოდით.<br/>


text:
რომელიც წინ მიგიძღვით გზაზე, რომ მოგიძებნოთ<br/>დასაბანაკებელი ადგილი, ღამით ცეცხლში თქვენი სავალი გზის გასანათებლად, და<br/>დღისით ღრუბელში.


text:
გარდა ქალებ იეფუნეს ძისა. ის იხილავს მას. მისთვის და<br/>მისი შვილებისთვის მიმიცია ქვეყანა, რომელიც მან მოიარა, რადგან უფლის<br/>ერთგული იყო.


text:
იესო ნავეს ძე, შენს წინაშე რომ დგას, შევა იქ. ის<br/>გაამხნევე, რადგან ის დაიმკვიდრებს მას ისრაელისთვის.


text:
თქვენი ჩვილი ბავშვები, რომლებზეც ამბობთ, დატაცებული<br/>იქნებიანო, და თქვენი შვილები, რომელთაც არ უწყიან დღეს ავი და კარგი,<br/>შევლენ იქ. მათ ვაძლევ ქვეყანას და ისინი დაიმკვიდრებენ მას.


text:
პასუხად მიუგეთ: შევცოდეთ უფალს. წავალთ და შევებრძოლებით, როგორც ნაბრძანები აქვს ჩვენთვის უფალს, ჩვენს ღმერთს. აისხით თითოეულმა საბრძოლო საჭურველი და გაეჩქარეთ მთაზე ასასვლელად.<br/>


text:
მითხრა უფალმა: უთხარი მათ: ნუ ახვალთ მთაზე და ნუ<br/>შეებრძოლებით, რადგან არა ვარ თქვენს შორის და დაგამარცხებთ-თქო მტერი.


text:
გამოვიდნენ თქვენს წინააღმდეგ იმ მთაზე მცხოვრები<br/>ამორეველები და დაგესიენ, როგორც ფუტკარმა იცის, და გმუსრავდნენ სეყირიდან<br/>ხორმამდე.


text:
გავბრუნდით და გავწიეთ უდაბნოსკენ მეწამული ზღვის გზით, როგორც მითხრა უფალმა. დიდხანს ვუარეთ სეყირის მთას.<br/>


text:
ასე დაარიგე ხალხი: ახლა თქვენი ნათესავების, ესავიანთა,<br/>სეყირის მკვიდრთა საზღვარზე მოგიწევთ გავლა. მათ შეეშინდებათ თქვენი, თქვენ<br/>კი ძალზე ფრთხილად იყავით.


text:
ნუ წაეკიდებით მათ, რადგან ფეხის ერთ დაბიჯებასაც არ<br/>მოგცემთ მათი ქვეყნიდან, რადგან ესავს მივეცი სამკვიდროდ სეყირის მთა.


text:
რადგან უფალმა, შენმა ღმერთმა, გაკურთხა ყველა საქმეში,<br/>უწყოდა შენი გზა-სავალი ამ დიდ უდაბნოში. ეს ორმოცი წელიწადი შენთან არის<br/>უფალი და არაფერი მოგკლებია.


text:
ჩავუარეთ ჩვენს ნათესავებს, ესავიანებს, სეყირის მკვიდრთ,<br/>ყორაბას გზით, ელათიდან და ელიონ-გაბერიდან. მერე გავბრუნდით და მოაბის<br/>უდაბნოს გზას დავადექით.


text:
მითხრა უფალმა: ნუ გადაემტერები მოაბს და ნუ გამართავ ომს, რადგან არ მომიცია თქვენთვის სამკვიდრო მათი ქვეყნიდან, რადგან ყარი ლოტის შთამომავლებს მივეცი სამკვიდროდ.


text:
რეფაიმებად ითვლებოდნენ ისინიც. ისევე როგორც ყანაკელები, მაგრამ მოაბელები ემიელებს უწოდებდნენ მათ.<br/>


text:
წინათ სეყირში ხორიელები ცხოვრობდნენ, მაგრამ ესავიანებმა<br/>აჰყარეს ისინი და გადააშენეს და დამკვიდრდნენ მათ ნაცვლად, როგორც მოექცა<br/>ისრაელი თავის სამკვიდრებელ ქვეყანას, რომელიც მისცა მას უფალმა.


text:
ოცდათვრამეტი წელი მოეუნდით კადეშ-ბარნეადან ზარედის<br/>ხევამდე მისვლას და ამასობაში გაწყდა ბანაკში მებრძოლთა მთელი თაობა,<br/>როგორც დაფიცებული ჰქონდა მათთვის უფალს.


text:
და უახლოედები ყამონელთა ადგილებს. ნუ უმტრობთ მათ და ნუ<br/>წაეკიდებით, რადგან არ გაძლევ ყამონელთა ქვეყნის ადგილებს სამკვიდროდ,<br/>რადგან ლოტიანთათვის მაქვს მიცემული სამკვიდროდ.


text:
ისიც რეფაიმთა ქვეყნად ითვლება, წინათ რეფაიმები<br/>ცხოვრობდნენ იქ. ამონელნი კი ზამ-ზუმიელებს უწოდებენ მათ.


text:
დიდი, მრავალრიცხოვანი და ტანმაღალი ხალხი იყო ყანაკელებივით. გაწყვიტა ისინი უფალმა მათ წინაშე. აჰყარეს ისინი და მათ ადგილას დასახლდნენ.<br/>


text:
ასევე უყო ესავიანებს, სეყირის მკვიდრთ, რომელთ წინაშეც<br/>გაწყვიტა ხორიელები. აჰყარეს ისინი და დღემდე მათ ადგილას ცხოვრობენ.


text:
გაწყვიტეს ყავიელები, რომლებიც ცხოვრობდნენ დაბებში<br/>დაზამდე, ქაფთორელები, რომლებიც ქაფთორიდან გამოვიდნენ, და დასახლდნენ მათ<br/>ადგილას.


text:
ადექით, გასწიეთ და გადალახეთ არნონის ხევი. იცოდე, შენს<br/>ხელთ ჩამიგდია სიხონი, ეშბონის მეფე, ამორეველი და მისი ქვეყანა. დაიწყე<br/>დამკვიდრება. ბრძოლა გაუმართე მას.


text:
დღეიდან შიშსა და ძრწოლას მოვგვრი თქვენით ხალხებს<br/>ცისქვეშეთში. ვინც კი გაიგებს შენს ამბავს, შიშის ზარი დაეცემა ყველას.


text:
გავუგზავნე მოციქულები კედემოთის უდაბნოდან სიხონს,<br/>ხეშბონის მეფეს და დავაბარე სათქმელად სამშვიდობო სიტყვები.


text:
საჭმელი მომყიდე ვერცხლზე და შევჭამ, წყალიც ვერცხლზე<br/>მომეცი და დავლევ. მხოლოდ ჩემი ფეხით გავივლი-მეთქი;


text:
ისევე, როგორც მომექცნენ ესავიანები, სეყირის მკვიდრნი,<br/>და მოაბელები, ყარის მკვიდრნი, ვიდრე იორდანეს გაღმა გავიდოდე იმ<br/>ქვეყანაში, რომელსაც გვაძლევს უფალი, ჩვენი ღმერთი.


text:
მაგრამ არ გაგვატარა სიხონმა, ხეშბონის მეფემ, რადგან<br/>გაუსასტიკა სული უფალმა, შენმა ღმერთმა, და გული გაუქვავა, რომ თქვენს<br/>ხელში ჩაეგდო იგი, როგორც დღეს ხედავ.


text:
მითხრა უფალმა: იცოდე, უკვე დავიწყე სიხონისა და მისი ქვეყნის შენთვის მოცემა: შეუდექი მისი ქვეყნის დასაკუთრებას.<br/>


text:
ხელში ჩაგვაგდებინა იგი უფალმა, ჩვენმა ღმერთმა, და ჩვენც<br/>დავამარცხეთ იგი, მისი შვილები და მთელი მისი ხალხი.


text:
მაშინ დავიპყარით მისი ყველა ქალაქი, ავაოხრეთ ქალაქები<br/>და გავწყვიტეთ მცხოვრებნი დიდიან-პატარიანა. არავინ დაგვიტოვებია ცოცხალი.


text:
ყაროყერიდან, რომელიც არნონის ხევზე მდებარერს, და ხეობის<br/>ქალაქიდან გალაადამდე არ შეგვხვედრია ქალაქი, მიუდგომელი რომ ყოფილიყო<br/>ჩვენთვის. ყველაფერი მოგვცა უფალმა, ჩვენმა ღმერთმა.


text:
ოღონდ არ მიდგომიხარ ყამონიანთა ქვეყანას, იაკობის ხევის<br/>ნაპირებს, მთის ქალაქებს და ყველა იმ ადგილს, რომლის აღებაც აგვიკრძალა<br/>უფალმა, ჩვენმა ღმერთმა.


text:
გავბრუნდით და გავყევით ბაშანის გზას. გამოვიდა ყოგი, ბაშანის მეფე, მთელი თავისი ხალხით ჩვენს წინააღმდეგ საბრძოლველად.<br/>


text:
მითხრა უფალმა: ნუ გეშინია მისი, რადგან ხელში<br/>ჩაგაგდებინებ მას, მთელს მის ხალხს და მის ქვეყანას. იმგვარადვე მოექცევი<br/>მას, როგორც მოექეცი სიხონ ამორეველ მეფეს, რომელიც ხეშბონში იჯდა.


text:
ჩაგვაგდებინა ხელში უფალმა, ჩვენმა ღმერთმა, ყოგიც,<br/>ბაშანის მეფე, მთელი მისი ხალხითურთ, და ჩვენც დავამარცხეთ იგი, ისე რომ<br/>არავინ დარჩენილა ცოცხალი.


text:
მაშინ ავიღეთ ყველა მისი ქალაქი. არ შეგვხვედრია ქალაქი,<br/>რომ არ წაგვერთმია მათთვის - სამოცი ქალაქი, არგობის მთელი მხარე, ყოგის<br/>სამეფო ბაშანში,


text:
ყველა ეს ქალაქი, მაღალი გალავნით მოზღუდული,<br/>კარიბჭეებიანი და ურდულებიანი, გარდა უამრავი უგალავნო ქალაქისა.


text:
გავანადგურეთ ისინი, როგორც მოვექეცით სიხონს, ხეშბონის<br/>მეფეს, როცა გავუნადგურეთ ყველა ქალაქი - მამრი, დედრი და ბავშვი.


text:
ბარის ყველა ქალაქი, მთელი გალაადი და მთელი ბაშანი<br/>სალქამდე და ედრეიმდე - ყოგის სამეფოს ქალაქები ბაშანში.


text:
რადგან მხოლოდ ყოგი, ბაშანის მეფე, იყო დარჩენილი რეფაიმთა მოდგმიდან. აჰა, მისი საწოლი, რკინის საწოლი! აჰა, აქ არის ის ყამონიანთა რაბაში: მისი სიგრძე ათი წყრთაა, სიგანე - ოთხი წყრთა, მამაკაცის წყრთა.<br/>


text:
ეს ქვეყანა დავისაკუთრეთ მაშინ. არნონის ხევზე მდებარე<br/>ყაროყერიდან გალაადის მთის ნახევარი თავის ქალაქებიანად რეუბენიანებს და<br/>გადიანებს მივეცი.


text:
დანარჩენი გალაადი და მთელი ბაშანი, ყოგის სამეფო,<br/>მენაშეს ნახევარ შტოს მივეცი, არგობის მთელი მხარე, ბაშანში შემავალი,<br/>რომელსაც რეფაიმების ქვეყანა ეწოდება.


text:
იაირმა, მენაშეს ძემ, აიღო არგობის მთელი მხარე გეშურელთა<br/>და მაახათელთა საზღვრამდე. უწოდა თავისი სახელი ბაშანს - იაირის სოფლები და<br/>ასე ეწოდება დღემდე.


text:
რეუბენიანებს და გადიანებს მივეცი მიწა გალაადიდან არნონის ხევამდე, ხევის შუაწელამდე და საზღვრამდე, იაკობის ხევამდე, ყამონელთა საზღვრამდე,


text:
ყარაბა და იორდანე საზღვრად, ქინერეთიდან ყარაბას<br/>ზღვამდე, მარილოვან ზღვამდე, ფისგას ფერდობებამდე აღმოსავლეთით.


text:
ასე გიბრძანეთ მაშინ: უფალმა, თქვენმა ღმერთმა, მოგცათ ეს<br/>ქვეყანა დასამკვიდრებლად; დარაზმულნი წარუძეღით წინ თქვენს ძმებს,<br/>ისრაელიანებს, ვინც- გულადები ხართ.


text:
მხოლოდ ქალები და ბავშვები და საქონელი (ვიცი, რომ ბევრი<br/>საქონელი გყავთ) დასტოვეთ ქალაქებში, რომლებიც თქვენთვის მომიცია.


text:
ვიდრე უფალი თქვენსავით არ დააბინავებს თქვენს ძმებსაც და<br/>ისინიც არ დაიმკვიდრებენ ქვეყანას, რომელსაც მისცემს მათ უფალი, მათი<br/>ღმერთი, იორდანეს გაღმა. მერე დაბრუნდებით ყველანი თავ-თავის სამკვიდროში,<br/>რომელიც მოცემული მაქვს თქვენთვის.


text:
იესოს ასე ვუბრძანე მაშინ: საკუთარი თვალით გაქვს დანახული, რა დამართა უფალმა, თქვენმა ღმერთმა, ამ ორ მეფეს. ამასვე დამართებს ყველა სამეფოს, სადაც კი გაივლით.<br/>


text:
უფალო, ჩემო პატრონო! შენ დაუწყე შენს მორჩილს შენი<br/>სიდიადისა და მაგარი ხელის ჩვენება; რომელი ღმერთია ცად და მიწად, რომ<br/>სჩადიოდეს ისეთ საგმირო საქმეებს, როგორსაც შენ სჩადიხარ?


text:
განმირისხდა უფალი თქვენს გამო და არ მისმინა. მითხრა<br/>უფალმა: გეკმაროს. მეტს ნუღარ დამელაპარაკებიო ამ საქმეზე.


text:
ადი ფისგას წვერზე, გაიხედე დასავლეთისკენ,<br/>ჩრდილოეთისკენ, სამხრეთისკენ და აღმოსავლეთისკენ, შენი თვალით დაინახე,<br/>რადგან ვერ გადახვალო ამ იორდანეს გაღმა.


text:
უბრძანე იესოს და გაამხნევე, განამტკიცე იგი, რადგან ის<br/>გადაუძღვება ამ ხალხს, ის დაუმკვიდრებს მათ ქვეყანას, რომელსაც უყურებ.


text:
ახლა ისმინე, ისრაელო, წესი და სამართალი რომელსაც გასწავლი, რათა გადარჩეთ და წახვიდეთ და დაიმკვიდროთ ქვეყანა, რომელსაც უფალი, თქვენი ღმერთი, გაძლევთ.<br/>


text:
ნურაფერს შემატებთ ჩემს ნაანდერძევს თქვენდამი და ნურც<br/>მოაკლებთ, არამედ დაიცავით უფლის, თქვენი ღმერთის მცნებები, რომელთაც<br/>გიცხადებთ მე.


text:
თქვენი თვალით გაქვთ ნანახი, რა მოიმოქმედა უფალმა<br/>ბაალ-ფეღორის გამო, როცა გაწყვიტა შენი წიაღიდან ყოველი კაცი, ვინც აჰყვა<br/>ბაალ-ფეღორს.


text:
იცოდე, მე გასწავლეთ თქვენ წესი და სამართალი, როგორც<br/>მიბრძანა უფალმა, ჩემმა ღმერთმა, რომ სწორად მოიქცეთ იმ ქვეყანაში, რომლის<br/>დასამკვიდრებლადაც მიდიხართ.


text:
დაიცავით და შეასრულეთ, რადგან ეს არის თქვენი სიბრძნე და<br/>გონიერება იმ ხალხების წინაშე, რომლებიც ყურს მოჰკრავენ ამ წესებს და<br/>იტყვიან: აჰა, ბრძენი და გონიერი ხალხია ეს დიდი ერი.


text:
რადგან რომელი დიდი ერია, რომელთანაც ასე ახლოს იყვნენ<br/>ღმერთები, როგორც უფალი, ჩვენი ღმერთია, როცა კი ვუხმობთ მას?


text:
რომელი დიდთ ერია, რომელსაც ჰქონდეს ასეთი წესები და<br/>სწორი სამართალი, როგორც მთელი ეს რჯულია, დღეს რომ გაძლევთ.


text:
ოღონდ გაფრთხილდი და გულისყურით იყავი, რომ არ დაგავიწყდეს შენი თვალით ნანახი საქმეები, და ვიდრე ცოცხალი ხარ, გულიდან არ ამოგივარდეს. აცოდინე შენს შვილებს და შვილთაშვილებს


text:
ის დღე, როდესაც უფლის, შენი ღმერთის წინაშე იდექი<br/>ხორებში და მე მეუბნებოდა უფალი: შემიკრიბე ხალხი და ჩავასმენ სიტყვებს,<br/>საიდანაც ისწავლიან ჩემდამი შიშს, ვიდრე ცოცხლობენ ამ მიწაზე, და თავიანთ<br/>შვილებსაც ასწავლიანო.


text:
თქვენც მიუახლოვდით და მთის ძირას დადქით. მთას ცეცხლის ალი ასდიოდა ცის გულამდე. იდგა წყვდიადი, ღრუბელი და ნისლი.<br/>


text:
გელაპარაკებოდათ უფალი ცეცხლიდან. ლაპარაკის ხმა კი<br/>გესმოდათ, მაგრამ სახეს ვერ ხედავდით, მხოლოდ ხმა ისმოდა.


text:
მე მიბრძანა მაშინ უფალმა მესწავლებინა თქვენთვის წესი და<br/>სამართალი, რათა შეასრულოთ ისინი იმ ქვეყანაში, რომლის დასამკვიდრებლადაც<br/>მიდიხართ.


text:
ძალზე ფრთხილად იყავით, რაკი არ გინახავთ არავითარი სახე,<br/>როცა უფალი გელაპარაკებოდათ ხორებში ცეცხლის შუაგულიდან,


text:
რომ ცისკენ ახედვისას და მზისა, მთვარისა და<br/>ვარსკვლავების, ცის მთელი მხედრობის დანახვისას არ შეცდე და თაყვანი არ სცე<br/>მათ, არ ემსახურო მათ, რომლებიც შეუქმნა უფალმა, შენმა ღმერთმა, ყველა<br/>ხალხს მთელს ცისქვეშეთში.


text:
აგიყვანათ უფალმა და გამოგარიდათ რკინის ღუმელს -<br/>ეგვიპტეს, რომ ყოფილიყავით მისი სამკვიდრო ერი, როგორც დღესა ხართ.


text:
უფალი გამირისხდა თქვენს გამო და დაიფიცა, რომ ვერ გადავალ იორდანეს გაღმა, ვერ შევალ მადლიან ქვეყანაში, რომელიც სამკვიდროდ მოგცა უფალმა, შენმა ღმერთმა.<br/>


text:
რადგან ამ ქვეყანაში მოვკვდები მე, ვერ გადავალ იორდანეს.<br/>თქვენ კი გადახვალთ და დაიმკვიდრებთ იმ მადლიან ქვეყანას.


text:
ფრთხილად იყავით, რომ არ დაგავიწყდეთ უფლის, თქვენი<br/>ღმერთის აღთქმა, რომელიც დაგიდოთ თქვენ, რომ არ გაიკეთოთ კერპი, რაიმე<br/>გამოსახულება, როგორც უფალმა, შენმა ღმერთმა გიბრძანა,


text:
თუ გეყოლა შვილები და შვილთაშვილები, შეაბერდი ამ<br/>ქვეყანას, გაირყვენი და გაიკეთე კერპი, რაიმე გამოსახულება, უკეთურად<br/>მოიქეცი უფლის შენი ღმერთის თვალში და გააჯავრე იგი,


text:
ცასა და მიწას ვიმოწმებ თქვენს წინაშე, რომ მალე<br/>გადაშენდებით იმ ქვეყნიდან, რომლის დასამკვიდრებლადაც გადადიხართ იორდანეს.<br/>დიდხანს ვერ დაჰყოფთ იქ, უეჭველად განადგურდებით.


text:
დაუწყებთ იქ თაყვანისცემას ადამიანის ხელით ნაკეთებ<br/>ღმერთებს, ხესა და ქვას, რომლებიც ვერაფერს ხედავენ, არაფერი ესმით,<br/>არაფერს სჭამენ, ვერაფერს ყნოსავენ.


text:
როცა დაუწყებ იქიდან ძებნას უფალს, შენს ღმერთს, იპოვნი<br/>მას, თუკი მთელი შენი გულითა და მთელი შენი სულით ეძიებ.


text:
როცა გაგიჭირდება და ყოველივე ეს გეწევა მომავალში,<br/>მიიქცევი უფლისაკენ, შენი ღმერთისაკენ, და გაიგონებ მის ხმას,


text:
რადგან მოწყალე ღმერთია უფალი, შენი ღმერთი, არ მიგატოვებს, არ დაგღუპავს და არ დაივიწყებს შენს მამა-პაპასთან ფიცით დადებულ აღთქმას.<br/>


text:
აბა შეეკითხე გარდასულ დღეებს, შენამდე რომ იყო, იმ<br/>დღიდან, რაც შექმნა ღმერთმა კაცი ქვეყანაზე, ცის კიდიდან კიდემდე: თუ<br/>მომხდარა ასეთი დიადი საქმე ან მსგავსი რამ თუ სმენილა ოდესმე?


text:
თუ უსმენია რომელიმე ხალხს ცეცხლის შუაგულიდან მოლაპარაკე<br/>ღვთის ხმა, როგორც შენ ისმინე და ცოცხალი დარჩი.


text:
ან თუ გაბედავდა რომელიმე ღმერთი, წასულიყო და გამოეყვანა<br/>ხალხი სხვა ხალხის წიაღიდან განსაცდელებით, ნიშნებით, სასწაულებით,<br/>ბრძოლით, მაგარი ხელით და გაშლილი მკლავით, დიდი ზარისტეხით, როგორც<br/>მოიმოქმედა თქვენთვის უფალმა ეგვიპტეში თქვენს თვალწინ?


text:
ციდან გასმინა თავისი ხმა, რომ განესწავლე და ქვეყანაზე<br/>გახილვინა თავისი დიადი ცეცხლი და შენც მოისმინე მისი სიტყვები ცეცხლის<br/>შუაგულიდან.


text:
რაკი შეიყვარა შენი მამა-პაპა, კიდეც გამოარჩია მისი<br/>შთამომავლობა და თავად გამოგიყვანა დიადი ძალით ეგვიპტიდან,


text:
რომ აეყარა შენს წინაშე შენზე დიდი და ძლიერი ხალხები,<br/>მოეყვანე და მოეცა შენთვის მათი ქვეყანა სამკვიდროდ, როგორც დღესა გაქვს.


text:
დაიცავი მისი წესები და ბრძანებები, რომელსაც დღეს<br/>გიცხადებ, რომ კარგად იყოთ შენ და შენი შვილები შენს შემდეგ, რომ დიდხანს<br/>გაძლო ამ მიწაზე, რომელსაც უფალი, შენი ღმერთი, გაძლევს სამარადისოდ.


text:
რომ შეეძლოს იქ გაქცევა მკვლელს, რომელსაც შემოაკვდება<br/>თავისი ახლობელი, ვისი სიძულვილიც არ ჰქონია არც გუშინ და არც გუშინწინ,<br/>გაიქცეს ერთ-ერთში ამ ქალაქთაგან და გადარჩეს:


text:
ბეცერი უდაბნოში, ვაკეზე - რეუბენიანთათვის; რამოთი<br/>გალაადში - გადიანთათვის; გოლანი ბაშანში - მენაშეანთათვის.


text:
ესენია მოწმობანი, წესები და სამართალი, რომლებიც<br/>გამოუცხადა მოსემ ისრაელიანებს ეგვიპტიდან გამოსვლისას,


text:
იორდანეს გაღმა, ველზე ბეთ-ფეღორის გასწვრივ ხეშბონში<br/>მჯდარი სიხონ ამორეველთა მეფის ქვეყანიში. რომელიც დაამარცხეს მოსემ და<br/>ისრაელიანებძა ეგვიპტიდან გამოსვლისას.


text:
დაიმკვიდრეს მისი ქვეყანა და ყოგის, ბაშანის მეფის<br/>ქვეყანა, ორი ამორეველი მეფისა, იორდანეს გაღმა რომ იყვნენ, მზის<br/>აღმოსავლეთით,


text:
უხმო მოსემ მთელს ისრაელს და უაიხრა: ისმინე ისრაელო, წესი და სამართალი, რომელსაც ვიტყვი დღეს თქვენს გასაგონად. დაისწავლეთ ისინი და შეასრულეთ.<br/>


text:
ჩვენი მამა-პაპისთვის არ დაუდევს ეს აღთქმა უფალს, არამედ<br/>ჩვენ დაგვიდო, ჩვენ კი, აჰა, ყველანი ცოცხლები ვართ დღეს.


text:
მე კი უფალსა და თქვენს შორის ვიდექი მაშინ, რომ<br/>გამომეცხადებინა თქვენთვის უფლის სიტყვა, რადგან თქვენ ცეცხლის გეშინოდათ<br/>და მთაზე არ ამოსულხართ. მან თქვა:


text:
ნუ გაიკეთებ კერპს, რაიმე გამოსახულებას იმისას, რაც<br/>მაღლა ცაშია და რაც დაბლა დედამიწაზეა და რაც წყალშია, მიწის ქვევით.


text:
ნუ სცემ თაყვანს მათ და ნუ ემსახურები, რადგან მე ვარ უფალი, შენი ღმერთი, შურისმაძიებელი ღმერთი, მამათა ცოდვის მომკითხავი შვილებისაგან მესამე და მეოთხე თაობამდე, ჩემი მტრებისგან,


text:
ნუ ახსენებ ფუჭად უფლის, შენი ღმერთის სახელს, რადგან არ დაინდობს უფალი თავისი სახელის ფუჭად მხსენებელს.<br/>


text:
მეშვიდე დღე უფლის, შენი ღმერთის შაბათია: არაფერი საქმე<br/>არ აკეთო არც შენ, არც შენმა ვაჟმა, არც შენმა ასულმა, არც შენმა<br/>ყმაწვილმა, არც შენმა ხარმა, არც შენმა სახედარმა, არცერთმა შენმა<br/>პირუტყვმა, და არც შენმა მდგმურმა, რომელიც შენს ქალაქებში ცხოვრობს, რომ<br/>დაისვენოს შენმა ყმამ და ყმაქალმა შენთან ერთად.


text:
გახსოვდეს, რომ ყმა იყავი შენც ეგვიპტის ქვეყანაში და<br/>გამოგიყვანა იქიდან უფალმა, შენმა ღმერთმა მაგარი ხელით და შემართული<br/>მკლავით. ამიტომ გიბრძანა უფალმა, შენმა ღმერთმა, შაბათი დღის შენახვა.


text:
პატივი ეცი შენს მამას და შენს დედას, როგორც გიანდერძა უფალმა, შენმა ღმერთმა, რომ დღეგრძელი იყო და კარგად იცხოვრო იმ მიწაზე, რომელსაც უფალი, შენი ღმერთი გაძლევს.


text:
არ მოინდომო ახლობლის ცოლი, არ ისურვო ახლობლის სახლი,<br/>არც მისი ყანა, არც მისი ყმა, არც მისი ყმაქალი, არც მისი ხარი, არც მისი<br/>სახედარი, არაფერი მისი საბადებლიდან.


text:
ეს სიტყვები გითხრათ უფალმა მთელს თქვენს კრებულს მთაზე<br/>ცეცხლისა, ღრუბლის და ნისლის შუაგულიდან მაღალი ხმით, მეტი არ უთქვამს,<br/>დაწერა ორ ფიქალზე და მე მომცა.


text:
როცა მოისმინეთ მისი ხმა ბნელიდან, მთას კი ამ დროს<br/>ცეცხლი ეკიდა, ახლოს მოხვედით ჩემთან შტოთა თავკაცები და უხუცესები,


text:
და მითხარით: აჰა, გვახილვინა უფალმა, ჩვენმა ღმერთმა, თავისი დიდება და სიდიადე, მისი ხმაც გვესმა ცეცხლის შუაგულიდან. ამ დღეს დავინახეთ, რომ ღმერთი ელაპარაკა ადამიანს და ცოცხალი დარჩა ადამიანი.


text:
ახლა რისთვისღა დავიხოცოთ? ხომ გვშთანთქავს ეს დიდი<br/>ცეცხლი? ხომ დავიხოცეთ, თუ კიდევ მოგვესმა უფლის, ჩვენი ღმერთის ხმა?


text:
რადგან რომელი ხორციელი ყოფილა, რომ მოესმინოს ცეცხლის<br/>შუაგულიდან მოლაპარაკე ღმერთის ხმა და ჩვენსავით ცოცხალი დარჩენილიყოს?


text:
ახლოს მიდი და მოისმინე ყველაფერი, რასაც უფალი, ჩვენი<br/>ღმერთი, იტყვის. მერე გვითხარი ყველაფერი, რასაც უფალი, ჩვენი ღმერთი,<br/>გამოგიცხადებს. ჩვენც მოვისმენთ და შევასრულებთ.


text:
მოესმა უფალს თქვენი ლაპარაკის ხმა, მე რომ<br/>მელაპარაკებოდით, და მითხრა უფალმა: მომესმა ამ ხალხის ლაპარაკის ხმა, შენ<br/>რომ გელაპარაკებოდა. ყველაფერი კარგია, რაც ილაპარაკეს.


text:
ნეტავ ისეთი გული ჰქონოდათ, რომ შინებოდათ ჩემი და<br/>მუდამჟამს დაეცვათ ყოველი ჩემი მცნება, რათა კარგად ყოფილიყვნენ თვითონ და<br/>მათი შვილები სამარადისოდ.


text:
შენ კი აქ იდექი ჩემთან და გამოგიცხადებ ყველა მცნებას,<br/>წესსა და სამართალს, რომელიც უნდა ასწავლო მათ, რომ შეასრულონ იმ<br/>ქვეყანაში, რომელსაც დასამკვიდრებლად ვაძლევ.


text:
ეცადეთ, ისე მოიქცეთ, როგორც ნაბრძანები აქვს თქვენთვის<br/>უფალს, თქვენს ღმერთს: არ გადაუხვიოთ არც მარჯვნივ, არც მარცხნივ.


text:
სულ იმ გზაზე იარეთ, როგორც გიბრძანათ უფალმა, თქვენმა<br/>ღმერთმა, რომ იცოცხლოთ, სიკეთე გქონდეთ და დღეგრძელი იყოთ ქვეყანაში,<br/>რომელსაც დაიმკვიდრებთ.


text:
აი, მცნება, წესი და სამართალი, რომელიც გამოგიცხადათ უფალმა, თქვენმა ღმერთმა, და გასწავლათ მათი შესრულება იმ ქვეყანაში, რომლის დასამკვიდრებლადაც მიდიხართ;<br/>


text:
რომ გეშინოდეს უფლის, შენი ღმერთისა, რომ დაიცვა ყოველი<br/>მისი წესი და მცნება, რომელსაც გიცხადებ შენ, შენს შვილებს და შენს<br/>შვილთაშვილებს, შენს სიცოცხლეში, რომ დღეგრძელი იყო.


text:
ისმინე, ისრაელო, და ეცადე შეასრულო, რომ კარგად იყო და<br/>დიდად იმრავლო ქვეყანაში, სადაც ღვარად დის რძე და თაფლი, როგორც აღგითქვა<br/>უფალმა, შენი მამა-პაპის ღმერთმა.


text:
და როცა შეგიყვანს უფალი, შენი ღმერთი, იმ ქვეყანაში,<br/>რომლის გამო ეფიცებოდა აბრაამს, ისაკს და იაკობს, რომ შენ მოგცემდა დიდი და<br/>მშვენიერი ქალაქებითურთ, რომლებიც შენ არ აგიშენებია,


text:
ყოველნაირი დოვლათით ავსებული სახლებითურთ, რომლებიც შენ არ აგივსია, ამოთხრილი ჭებითურთ, რომლებიც შენ არ ამოგითხრია, ვენახებითა და ზეთისხილის ბაღებით, რომლებიც შენ არ გაგიშენებია, და შენც შეჭამ და გაძღები,<br/>


text:
რადგან შურისმაძიებელი ღმერთია თქვენში უფალი, არ<br/>აღიგზნოს უფლის, თქვენი ღმერთის რისხვა თქვენზე და არ წარგხოცოთ მიწის<br/>პირისაგან.


text:
დაიცავით უფლის, თქვენი ღმერთის მცნებები, მოწმობანი და<br/>წესები, რომლებიც გამოცხადებული მაქვს თქვენთვის.


text:
სწორად და კეთილად მოიქეცი უფლის თვალში, რომ კეთილად<br/>იყო, რომ მიაღწიოთ და დაიმკვიდრო მადლიანი ქვეყანა, რომელიც აღუთქვა უფალმა<br/>შენს მამა-პაპას.


text:
თუ შეგეკითხება ხვალ შენი შვილი: რა არის ეს მოწმობანი,<br/>მცნებები, წესები და სამართალი, რომელიც გამოგიცხადათ თქვენ უფალმა, ჩვენმა<br/>ღმერთმაო,


text:
მიუგე შენს შვილს: ფარაონის ყმები ვიყავით-თქო ეგვიპტეში<br/>და მაგარი ხელით გამოგვიყვანა-თქო უფალმა ეგვიპტიდან.


text:
მოუვლინა-თქო უფალმა საშინელი ნიშნები და სასწაულები<br/>ეგვიპტეს, ფარაონს და მთელს მის სახლს, ჩვენს თვალწინ.


text:
ჩვენ კი გამოგვიყვანა-თქო იქიდან, რომ აქ მოვეყვანეთ და<br/>მოეცა ჩვენთვის ეს ქვეყანა, რომელიც აღუთქვა ჩვენს მამა-პაპას.


text:
გვიბრძანა უფალმა ყველა ამ წესის შესრულება და უფლის, ჩვენი ღმერთის შიში, რომ კარგად ვიყოთ მთელი სიცოცხლე, რომ ცოცხალნი დავრჩეთ, როგორც ახლა ვართ.


text:
ჩვენი იქნება სიმართლე, თუ შევასრულებთ ყველა იმ მცნებას<br/>უფლის, ჩვენი ღმერთის წინაშე, როგორც უბრძანებია ჩვენთვის.


text:
როცა მიგიყვანს უფალი, შენი ღმერთი, იმ ქვეყანაში, რომლის დასამკვიდრებლადაც მიდიხართ და მოგაშორებს მრავალრიცხოვან ხალხებს - ხეთელებს, გირგაშელებს, ამორეველებს, ქანაანელებს, ფერიზელებს, ხივიელებს და იებუსელებს - შვიდ ხალხს, შენზე მრავალრიცხოვანს და ძლიერს,<br/>


text:
ხელში ჩაგაგდებინებს და შენც დაამარცხებ მათ, დაარისხე<br/>ისინი, არ შეკრა მათთან კავშირი და არც დაინდო.


text:
არ დაუმოყვრდე, არ გაათხოვო შენი ქალიშვილი მის ვაჟზე და<br/>არ მოუყვანო შენს ვაჟს მისი ქალიშვილი ცოლად,


text:
რადგან ჩემი გზიდან ააცდენენ შენს ვაჟს, დაიწყებენ უცხო<br/>ღმერთების თაყვანისცემას, უფლის რისხვა დაგატყდებათ თავს და დაუყოვნებლივ<br/>განადგურდებით.


text:
ასე მოექეცით მათ: დაუნგრიეთ სამსხვერპლოები, დაულეწეთ<br/>სვეტები, გაუჩეხეთ ხემხვივანები და ცეცხლში დაწვით მათი კერპები.


text:
რადგან წმიდა ერად ყავხარ უფალს, შენს ღმერთს. შენ<br/>აგირჩია უფალმა, შენმა ღმერთმა, რომ ჰყოლოდი უნჯ ერად ყველა ერს შორის,<br/>რომელიც კი არსებობს დედამიწის ზურგზე.


text:
იმის გამო კი არ მოგისურვა და გამოგარჩია უფალმა, რომ<br/>სხვა ხალხებზე მრავალრიცხოვანი იყავი, შენ ხომ ყველა ხალხზე მცირერიცხოვანი<br/>ხარ,


text:
არამედ იმის გამო, რომ უყვარდით უფალს და ინახავდა თქვენს<br/>მამა-პაპასთან დადებულ ფიცს. გამოგიყვანათ უფალმა ძლიერი ხელით და გიხსნათ<br/>მონობის სახლიდან, ეგვიპტის მეფის, ფარაონის ხელიდან.


text:
იცოდე, რომ უფალი, შენი ღმერთი მტკიცე ღმერთია, შემნახველი ათას თაობაში აღთქმისა და წყალობისა მის მოყვარულთათვის და მათთვის, ვინც დაიცავს მის მცნებებს.


text:
სამაგიეროს მიმზღველი მის მოძულეთა მიმართ, მათი<br/>დამღუპველი უყოყმანოდ. არ დაახანებს, უყოყმანოდ მიუზღავს სამაგიეროს თავის<br/>მოძულეებს.


text:
თუ შეისმენთ ამ სამართალს, შეინახავთ და შეასრულებთ მას,<br/>უფალი, თქვენი ღმერთიც შეგინახავთ აღთქმას და წყალობს, რაც შეჰფიცა თქვენს<br/>მამა-პაპას.


text:
შეგიყვარებს, დაგლოცავს, გამრავლებს და გიკურთხებს შენი<br/>მუცლის ნაყოფს, შენი მიწის ნაყოფს, პურს, ღვინოს და ზეთს, საქონლის ნამატს<br/>და ცხვრის მონაგებს იმ მიწაზე, რომელიც შენთვის მისაცემად აღუთქვა შენს<br/>მამა-პაპას.


text:
აგაშორებს უფალი ყოველგვარ სნეულებას, არ შეგყრის<br/>ეგვიპტის საშინელ სნებებს, რომლებიც იცი, შენს მოძულეებს კი გაუჩენს.


text:
შენ შთანთქავ ყველა ხალხს, რომელსაც გაძლევს უფალი, შენი<br/>ღმერთი. ნუ შეიწყალებს მათ შენი თვალი. არ სცე თაყვანი მათ ღმერთებს,<br/>რადგან ხაფანგი იქნება ეს შენთვის.


text:
დიდი განსაცდელნი, რომლებიც იხილეს შენმა თვალებმა,<br/>ნიშნები და სასწაულები, მაგარი ხელი და შემართული მკლავი, რომლითაც<br/>გამოგიყვანა უფალმა, შენმა ღმერთმა. ასე უყოფს უფალი, შენი ღმერთი ყველა<br/>ხალხს, რომლისაც გეშინია.


text:
კრაზანასაც მიუსევს უფალი, შენი ღმერთი, ვიდრე არ გაანადგურებს ყველას, ვინც გადაგირჩება და დაგემალება.<br/>


text:
თანდათანობით მოგაშორებს უფალი, შენი ღმერთი ამ ხალხებს.<br/>მალე არ უნდა გადააშენო ისინი, რომ არ იმრავლონ შენზე ველის მხეცებმა.


text:
ცეცხლში დასწვით მათი ღმერთების ქანდაკები, ნუ ისურვებ ვერცხლსა და ოქროს, ზედ რომ აქვთ. ნუ წაიღებ, რომ ხაფანგად არ გექცეს, რადგან სისაძაგლეა ეს უფლის, შენი ღმერთისათვის.


text:
არ შეიტანო სისაძაგლე შენს სახლში, რომ შენც მასავით<br/>დარისხებული არ გახდე. გეზიზღებოდეს და გძაგდეს, რადგან დარისხებულია იგი.


text:
იზრუნეთ ყველა იმ მცნების შესასრულებლად, რომდებიც დღეს გიანდერძეთ, რომ ცოცხლები დარჩეთ, გამრავლდეთ, წახვიდეთ და დაიმკვიდროთ ქვეყანა, რომელიც თქვენს მამა-პაპას აღვუთქვი.<br/>


text:
გახსოვდეს მთელი ის გზა, რომლითაც მოჰყავდი ეს ორმოცი<br/>წელი უფალს, შენს ღმერთს, უდაბნოში, რომ მოეთვინიერებინე, გამოეცადე, რომ<br/>სცოდნოდა, რა გიდევს გულში, დაიცავდი თუ არა მის მცნებებს.


text:
გათვინიერებდა, გამშევდა და გაჭმევდა მანანას, რომელიც არ<br/>იცოდი არც შენ და არც შენმა მამა-პაპამ, რათა მიმხვდარიყავი, რომ მხოლოდ<br/>პურით არ ცოცხლობს კაცი, არამედ უფლის პირიდან გამომავალი ყოველი სიტყვით<br/>ცოცხლობს კაცი.


text:
რადგან უფალს, შენს ღმერთს, მიჰყავხარ მადლიან ქვეყანაში,<br/>ნაკადულთა და წყაროთა ქვეყანაში, სადაც ნიაღვრები მოედინებიან მთად და<br/>ბარად,


text:
ქვეყანაში, სადაც არ მოგაკლდება საჭმელი პური და არაფერი გაგიჭირდება, ქვეყანაში, რომელსაც რკინა აქვს ქვებად და რომლის მთებიდანაც რვალს გამოკვეთავ.


text:
ფრთხილად იყავი, არ დაგავიწყდეს უფალი, შენი ღმერთი, და მისი მცნებები, სამართალი და წესი, რასაც მე გიანდერძებთ დღეს,<br/>


text:
არ გამედიდურდე და არ დაგავიწყდეს უფალი, შენი ღმერთი,<br/>ეგვიპტის ქვეყნიდან, მონობის სახლიდან, შენი გამომყვანი,


text:
რომელმაც გამოგატარა დიდი და საშინელი უდაბნო, უნასთა,<br/>ჯოჯოთა და მორიელთა ბუდე, ხრიოკები, სადაც წყალი არ არის, მან კი სალი<br/>კლდიდან გადმოადინა წყალი.


text:
გკვებავდა უდაბნოში მანანით, რაც არ იცოდა თქვენმა<br/>მამა-პაპამ, რომ მოეთვინიერებინე, გამოეცადე შენივე სიკეთისთვის<br/>სამომავლოდ;


text:
გახსოვდეს უფალი, შენი ღმერთი, რადგან ის გაძლევს<br/>სიმდიდრის შეძენის ძალას, რომ დღევანდელივით შეასრულოს აღთქმა, რომელიც<br/>ფიცით დაუდო შენს მამა-პაპას.


text:
თუ დაივიწყებ უფალს, შენს ღმერთს, თუ გაჰყვები უცხო<br/>ღმერთვბს, თუ შეუდგები მათ სამსახურს და თაყვანისცემას, ცასა და მიწას<br/>ვიმოწმებ თქვენს წინაშე, რომ არ აგცდებათ გადაშენება


text:
იმ ხალხებივით, რომლებიც გადააშენა უფალმა თქვენს<br/>თვალწინ, თქვენც გადაშენდებით იმის გამო, რომ არ შეისმენთ უფლის, თქვენი<br/>ღმერთის სიტყვას.


text:
ისმინე, ისრაელო! შენ დღეს გადადიხარ იორდანეს, რომ წახვიდე და დაეპატრონო შენზე დიდსა და ძლიერ ხალხებს, დიდ და ცათამდე გამაგრებულ ქალაქებს,<br/>


text:
დიდსა და მაღალს ხალხს, ყანაკის მოდგმას, რომელიც იცი და<br/>რომელზეც გსმენია: ვინ დაუდგებათ წინ ყანაკის მოდგმას?


